
Istoricii, adecă scriitorii de cursul anilor 
acestor părţi, carii pomenescu de descălecatul 
cel dentâiu a ţărâi noastre și Țărâi Munteneșii: 


Bonfin, mare istoric, de Dachia, sau Daţia — 
latin. 


Dionu, la viaţa lui Traian-âmpăratul — latin. 

Topeltin, ungur; iară pre acești doi au urmat. 

Aceste au scris de Dachia, cum au 
descălecatu-ocă Traianu, împăratul Râmului, în 
anii de la Hristos 1202, pre socoteala vremilor, 
cu râmlenii. 


Istoricii leșeșii carii au scris și lucrurile 
domniiloră Moldovei: 


Crorner au scris latineşte, Dlugoş latineşte, 


Stricovschâi litfan, leșeşte, Piaseţschâi, vlădicul 
de Premislia, latinește. 


Istoricii leșești pre carii au urmat răpăosatul 
Ureche vornicul: 


Bâlschâi, Martin Pașkovschâi. Acești doi au 
scris leșește. 


Și aceste încă dzică că moldovenii sint den 
râmleni. lară de descălecatul celu dentăiu n-au 
știutu că leșii mai apoi den împărăţia lui Traian 
sintu veniţi în ceste părți. 


Predoslovie adecă voroava cătră cititoriul 


Fost-au gândul mieu, iubite cititoriule, să fac 
letopiseţul ţărâi noastre Moldovei din 
descălecatul ei cel dintăi, carele au fostă de 
Traian-âmpăratul și urdzisăm și începătura 
letopiseţului. Ce sosiră asupra noastră cumplite 
acestea vremi de acmu, de nu stăm de scrisori, 
ce de griji și suspinuri. Şi la acesti fel de 
scrisoare gândi slobod și fără valuri trebuiește. 
lară noi prăvim cumplite vr&mi și cumpănă mare 
pământului nostru și noaă. Deci priimește, în 
ceasta dată, atâta din truda noastră, cât să nu 
să uite lucrurile și cursul țărâi, de unde au 
părăsit a scrie răpăosatul Ureche vornicul. 


Afla-vei de la Dragoş-vodă, din descălecatul 
țărâi cel al doile, la letopiseţul lui, pre rândul 
său scrise domniile țărâi, pănă la Aron-vodă. 
lară de la Aronu-vodă încoace începe acesta 
letopiseț, carea ţi l-am scris noi, nu cum s-ari 
căde, de-amănunitul toate. Că letopiseţele cele 
streine lucrurile numai ce-s mai însămnate, cum 
sintă războaiele, schimbările, scriu a țărâlor 
megiiașe, iară cele ce să lucreadză în casa 
altuia de-amănuntul, adecă lucruri de casă, n- 
au scris. Și de locu letopiseță, de muldovanu 
scrisă, nu să află. lară tot vei afla pre rându 
toate. 


Și priimește această dată această puţină 
trudă a noastră, care amu făcut, să nu să treacă 
cumva cu uitarea de unde este părăsit, cu 
această făgăduinţă că și letopiseţ întreg să 
aştepţi de la noi de om avea dzile și nu va hi 
pus preavecinicul sfat puternicului Dumnedzău 
țărâi aceștiia țenchiu și soroc de sfârșire. 


Stihuri de descălecatul ţărâi 


Neamul Ţărâi Moldovei de unde să 
trăgănează? 
Din țărâle Râmului, tot omul să creadză. 
Traian întâiu, împăratul, supuindu pre dahi 
Dragoș apoi în moldoveni premenindu pre 
vlahi 
Martor este Troianul, șanțul în ţara noastră 
Și Turnul Săverinului, munteni, în ţara 
voastră. 


1. Dahii și dachii tot unii sint (n.a.). 

2. Moldovenii mainte de Dragoș-vodă să 
chema vlahi sau rumâni de la Râm (n.a.). 

3. Turnul Săverinul este în Țara 
Muntenească, unde au fost și pod de 
piatră peste Dunăre, de Traian-âmpăratul 
făcut atunce când au descălecat aceste 2 
țări cu râmlenii (n.a.). 


Capul | 


Încep. 1. Pănă la cumplita domniia lui Aron- 
vodă (așe-i dzice acei domnii răpăusatul 
Ureche vornicul), ieste scris letopiseţul ţărâi de 
Ureche vornicul, început de la Dragoș-vodă, 
carele au descălecatu din Maramureș această 
țară al doile rândŭ, după ce să pustiisă de tătari 
și fugisă toți lăcuitorii și a Ţărâi Moldovei și 
Țărâi Muntenești în Ardeal. lară întăiu 
descălecată de Traian, împăratul Râmului, 
căruia împărat numele trăieşte între noi păn 
astădzi cu șanțul cela ce să dzice Troianul. 


lară de la Aron-vodă scris nu să află, nice de 
altul, nici de Ureche vornicul, ori că l-au 
împiedecat datoriia oamenească, moartea, care 
multe lucruri taie și să să obârșască nu lasă, ori 
că izvoadele lui au răsăritu, ce va hi mai scris şi 
de la Aron-vodă încoace. Deci, de unde au 
părăsit elu, începem noi, cu agiutoriul lui 
Dumnedzău. 


Zac. 2. Domniei lui Aron-vodă cu cale i-au 
dzis că au fostu cumplită, că așe au fostu, 
desfrânată domniia și nediriaptă foarte, cât de 
răul lui, ce era fruntea boierilor fugisă mai toţi în 
Țara Leșască. 


Zac. 3. Să sfădiia și pre acele vremi domnii 
de Ardeal cu Crăiia Leșască, care de care să 
cuprindză țara, să fie suptu ascultarea sa. 
(Domnilor de Ardealu dzicem crai ungurești; eu 
să le dau acesti nume nu pociu, că ei crai nu 
sintă, ce direpţi domni sau cnédzi. lară și 
Ardealul tot de Crăiia Ungurească au fosti și tot 
o țară, ce după ce au rupti o parte Împărăţia 
Turcului, cu Buda și altă parte de crăiie au 
cuprinsi Neamţul cu Pojunul, unde sia și 
cununa Crăiei Ungurâsti s-au osebit acesti 
unghiu și s-au aședzat suptů cnedzi. Deci crai 
direptă Crăiei Ungurești ieste Neamţul, că la 
dânsâul ieste cununa Crăiei Ungureșii cu 
Pojunul.) 


Zac. 4. Ține domniia pre atunce la Ardealu 
Bator Jigmontu și aflândă vreme pre voie a 
supunere țara cătră sine, s-au agiunsu cu boierii 
lui Aron-vodă, carii era de casa lui, că li să 
urâsă și lor cu faptele lui Aron-vodă, anume 
Ștefan Radul vornicul și Răzvanu hatmanul. Și 
cu știrea lor au trimis oști Bator și l-au luat pre 
Aron-vodă cu toată casa lui și l-au dus la sine la 
Belgrad, unde și s-au fârșit și viiața. lară în locul 
lui pusesă pre Ștefan Radul vornicul domnu în 
Suceavă. 


Zac. 5. La leşi crăiia Jigmontu pre atunce, 
ficiorul craiului șvedzăscu, iară hatman mare 


era Zamoyschii. Vădzindu léşii c-au pus Bator 
de la sine domnu în Muldova și o scriia pe 
atunci leşii Muldova că ieste Crăiei Leșeșii 
soțiie, după niște legături ce făcusă leșii cu 
Ștefan-vodă cel Bun la Colomiia și mai pre 
urmă cu Bogdan-vodă, după ce să împăcasă cu 
dânsul, n-au suferit pre Ștefan Radul-vodă, ce 
îndată au trimis oști cu boierii carii era ieșiţi în 
Țara Leșască, unii de răutăţile lui Aron-vodă, 
iară Movileșştii, precumu scrie Ureche vornicul, 
încă cu Pătru-vodă Șchiopul ieșisă în Țara 
Leșască, asupra lui Ștefan Radului-vodă și l-au 
scos din țară. Și au pus domni din partea sa 
pre leremiia Movila-vodă cu alesul boierilor de 
țară, puindu deodată și pen toate cetăţile țărâi 
slujitori de ai săi leșii. Fost-au acestea în anul 
7104 <1595>. 


Zac. 6. Împărăţia Turcului luptă pre acele 
vremi pentru Crăiia Ungurească cu némții, 
pentru Buda, pentru Ostrogonul și Enicul. lar 
vădzindu că cuprindă leșii Țara Moldovei, au 
orânduit pre Caazi Cherei-soltan, hanul 
Crâmului, și trimițându-i și 2.000 de iniceri; cătră 
70.000 de oaste ce avea tătărască. (Vestit era 
acél han de războaie, care au avută războiu și 
cu persii cu izbândă în câteva rânduri.) Îi 
trimisăsă împărăţiia și steagul cu tuiuri de 
Muldova, să așeadză pre cine va socoti el la 
domnie, să fie din partea împărăției. 


Zac. 7. Prindzindă veste leșii de clătirea lui 
Caazi Cherei-soltan la Muldova, cu ruşine a fi 
socotindu să lasă pre domnu la sminteală, pus 
de dânșii, și era pe atunce și Crăiia Leșască în 
virtute, au orânduit și ei pre Zamuyschii 
hatmanul, cum spune Hronica leșască, mai 
multu de 7.000 de călări și 3.000 de pedestri n- 
au avut (de nu-i laudă), fără slugile lor, ce au ei 
pururea, peste ceia ce sintu slujitori în catastije. 


Zac. 8. Octovrie 9 dzile, v leato 7104 <1595>, 
au sosit Zamoyschii la Țuţora cu ostile lui și a 
doa dzi după sositul lui Zamoyschii, octovrie 10 
s-au vădzult și străjile tătărășii, octovrie 11 au 
sosit și singur hanul cu toată oastea. 


Zac. 9. N-au putut răbda leșii fără șanțuri, cât 
au vădzut atâta putere, ce ș-au întărit tabăra cu 
șanțuri pinpregiur și au făcut cu socoteala lui 
Zamoyschii hatmanul și denafară de șanțuri 
băști de pământu, de la șanțul taberii așe 
departe, cât agiunge glonţul pușcei. Și într- 
acele băști au scos și Zamoyschii oastea 
leșască împrotiva grosimei cei tătărășii. 
Năvăliia tătarâi cu toată oastea asupra leșilor, 
ce leșii sta neclătiţi și din băști da tunurile. 
Dosul iarăș să le ia, nu putea tătarâi de tabără 
și aşea au stătut războiul într-acea dzi, toată 
dziua. 


Zac. 10. A doa dzi, socotindu hanul cu 
meșterșug să depărtedză pre leși de la șanțuri, 
au orânduit o samă de oști, să dea năvală la 
leşi și să facă a fugi. Ce l6șii, pricepându 
meșterșugul, sta între băști neclătiți și așea au 
stătut pănă la vremea de chindie. Atunce, și 
deprindzindă amu pre tătari şi vădzindu că să 
temi şi de foc tătarâi, i-au luat leșii în goană 
pănă la oastea cea supusă şi cu aceia dacă s- 
au tumpinat, în loc au stătut și au ţinut războiul, 
cât s-au mirat și hanul, mai puţină oaste fiindu 
leşii. Și de acolo, iară încet, sprijenindu-să de 
năvala tătarâlor, au venit iară la loc între băști, 
că trimisesă Zamoyschii totdeauna trâmbiţele 
să dzică de întorsu. 


Zac. 11. Nu dormie leremiia-vodă, ce, de ave 
și în leși nedejde, iară dindată au agiunsu la 
hanul și de atuncea cele 7 sate de țară, ce să 
dzici hănești, li-au dat leremia-vodă hanului și 
au legat și miere, să dea hanilor în toţi ani câte... 
<mii> cântare și alte daruri. Și așea, cu nevoința 
lui leremiia-vodă, au stătut între hanul și între 
Zamoyschii tractate, adecă legături de pace, 
dându și hanul zălog la léşi și leșii la hanul, pn 
să va închide tocmala. 


Zac. 12. Capetele de pace au fostii aceste: 
leremie-vodă să fie domnu în țară, birnic 
împărăţii din an în an, după obiceai, iară hanului 


să dea din an în an daruri şi câte... <mii> 
cântare de miere și 7 sate să fie de câșlele 
hanului în Bugeag. Oştile leșești să nu mai între 
în Țara Muldovei. Sol de la leşi să margă la 
Împărăţia Turcului pentru întăritura păcii. lară 
despre partea hanului era aceste ponturi: 
Steagul şi tuiurile să le dea pe mâna lui leremii- 
vodă şi de la Împărăţia Turcului să scoată dires 
de domnie neschimbată în dzilele lui, ce-i dzic 
ei pe limba lor barat. Și să iasă din pământul 
Muldovei hanul pănă în patru dzile cu oștile lui. 
Și așea obârşindu-să pace, hanul întăiu au 
purces cătră Crâm și Zamoyschii cătră ţara sa, 
lăsindu pe lângă leremia-vodă pre Albert 
Hanschii și pre lan Potoţchii cu 3.000 de 
oameni, că să teme leremia-vodă de unguri. Şi 
așea au purces și leremia-vodă și s-au așădzat 
la Suceavă. Războiul acesta la Țuţora este mai 
întăiu de acela, cându au perit Jolcovschii 
hatmanul leşescu. Vei afla și acela la rândul 
său. 


Zac. 13. Bine n-au ieșit Zamoyschii din 
Muldova, iară Bator Jigmontu alege pre Răzvan 
domni în Muldova și orânduiește 12.000 de 
oaste ungurească, să margă asupra leremii- 
vodă, dându vina lui Ștefan Radul-vodă că au 
lăsat scaunul să cuprindză leșii cu blăstămăţiia 
lui. 


Zac. 14. Luându veste leremia-vodă de 
pogorâtul ungurilor, precum au putut, au strânsu 
oastea țărâi și s-au gătit a stare cu războiu 
împrotiva lui Răzvan. Într-o dumenecă era, 
cându au apropiiat oștile ungurești de Suceavă. 
Și-au tocmit oștile leremia-vodă asupra târgului, 
la sat la Areni. lară oastea leșască ce ave cu 
sine, o au tocmit mai la câmpi, despre Şcheia, 
pe suptu un mal, ce ieste alăturea cu drumul 
Băiei. Singur leremia-vodă fiindu în besérecă la 
sfânta leturghie, i-au dat știre, cum oștile lui 
Răzvan amu să văd și să apropiie de oștile 
țărâi. Ce n-au vrut să iasă din beserecă păn nu 
s-au săvârșit sfânta slujbă. Şi să agiungea amu 
hărăţii lui Răzvan cu oștile țărâi, cându au ieșit 
leremia-vodă la oști den beserecă. S-au 
tâmpinat oștile de îmbe părţile și după câtăva 
luptă între oști, au lovit leşii pe oastea 
ungurească din aripa despre Șcheia. Îndată 
îmbărbătându-să și fruntea oștilor, unde era 
leremia-vodă, au înfrântă pe unguri. 


Zac. 15. Supt Răzvanu-vodă au cădzut calul 
atuncea în războiu, ce încălecândi pre altu 
calu, îndată au silit să oprească oastea 
ungurească și au opritu-că și pusésă războiul 
iară la locu. Ce îndemnându-să iară oștile lui 
leremii-vodă și amu și leșii în frunte, au început 
a fugi oastea lui Răzvan-vodă, la care fugă l-au 
prinsu oștile lui leremii-vodă şi pre Răzvan şi l- 


au adus la leremie-vodă. Stă movila și acmu pe 
drumul Băiei de la Suceavă, care să pomeneșii 
Movila lui Răzvan pănă astădzi. 


Zac. 16. Cât l-au adus pre Răzvan la 
leremie-vodă, după câtăva mustrare, i-au tăiat 
îndată capul și l-au pus într-un paru împrotiva 
cetății. lară pre unguri i-au gonit oștile pănă la 
munți, cu mare vărsare de sânge. Fost-au 
acesta războiu în anul 7104 <1595>, dechevrie 
5 dzile. Așea s-au plătit și lui Răzvan răul ce 
făcusă și el lui Aron-vodă. 


Zac. 17. După acesta războiu şi perirea lui 
Răzvan-vodă, s-au aședzat domnie lui leremiei- 
vodă, fără grije. Nici Bator Jigmontă, domnul 
Ardealului, nu s-au mai ispitit să mai trimaţe oști 
în Muldova, ce avândi bănat pre l&și de paguba 
oamenilor săi cu Răzvan, au trimis soli cu 
jalobă la Rodolfu împăratul nemţescu, cumnatu- 
său și la papa de Râm, jeluindu de mare 
pagubă ce i-au făcut l&șii în oastea lui, luptându 
el să dezbată ţara de suptă mâna turcului, să 
cuprindză Țara Muldovei, să-i împreune și pre 
moldoveni cu sine împrotiva turcilor, iar leșii au 
împiedicat acestu lucru, spre scăderea 
creștinătăţiei, ce-au aședzat Moldova suptu 
birul turcilor, de suptu care bir amu era ieșită 
țara, cu nevoinja lui. 


Zac. 18. Aceste înțelegându papa şi 


împăratul n&mţăscu, mare ponosul au trimis 
leșilor și osebire de besereca lori craiului 
leșăscu, ca unui împiedecătoriu de binele 
creștinescu. 


Zac. 19. Au trimis și craiul leșescu sol la 
papa, făcându-i știre că are el de grije Muldovei, 
să nu hie cu turci și mai denainte vreme fiindu 
suptu grija sa, cum şi de curundu acmu pre Cazi 
Cherei-soltan l-au scos cu puterea sa din Țara 
Moldovei. lară domnul de Ardeal, neavându 
putere să să apere pre sine, nu poate să apere 
Moldova de turci și de tătari, mai avându prilej 
de oști hiie cându Crăia Leșască. 


Zac. 20. Aceste pricini ave ei în de sine 
pentru Moldova, iară leremie-vodă domniia cu 
pace și cu lucruri aședzate pre acele vremi a 
țărâi, că ţinea oști streine și pădzia și datoriia sa 
ce ave spre împărăție. 


Capul alu doilea 


Încep. 1. Țara Muntenească într-acesta ani, 
vara, la mare răutăţi era de turci, că din doao 
părți avându oști Împărăţia Turcului asupra 
Crăiei Ungurești, o samă de oști despre Buda, 
iară altă oaste asupra Ardealului ave, că şi 
împăratul nemţescu oștile lui într-acolea 
împrotiva turcilor era orânduite. lară aicea 
despre Ardeal Bator Jigmontu fiindă cumnat 
împăratului nemţăsci, alte oști avea împrotiva 
turcilor și luasă de la turci câteva orașe de Crăie 
Ungurească, iară cătră Ardealu. 


Zac. 2. Era despre aceasta aripă Sinan- 
pașea, vezirul de Silistra. Și pentru să-i hie mai 
lesne a supune Ardealul, luasă toată Țara 
Muntenească și orașele toate, Bucureștii, 
Târgoviște și alte orașe aședzase cu turci. 


Zac. 3. Domnu era atunce la munteni de 
curundu Mihai-vodă, acel vestit între domni, 
încă bine neaședzat după moartea Mihnei- 
vodă. Vădzindu ţara cuprinsă de turci, singur au 
năzuitu la Bator, domnul Ardealului si au trimis 
soli și la împăratul nemţăscui, dându-i știre că, 
cuprindzindă Sinan-pașea Țara Muntenească, 
prea lesne va putea să supuie și Ardealul. 


Zac. 4. Dat-au Bator îndată oști într-agiutor lui 
Mihai-vodă, vădzindu că să apropie de dânsul 
focul. Și durându-i inima și pre munteni pentru 
moșiile sale, în puţine vreme s-au strânsu si 
întăiu au împinsu ostile lui Sinan-paşea di pen 
orașe și apoi la Giurgiuu au stătut si la războiŭ 
de faţă Mihai-vodă cu Sinan-pașea. Și au fostă 
războiul cu mare vărsare de sânge și după 
câtăva luptă, au înfrântă Mihai-vodă oastea lui 
Sinan-pașea, cât si el singur pașea, să nu fie 
aflat îndemână o luntre mică, cu care au scăpat 
peste Dunăre, ar hi cădzut la prinsoare. Și așe 
s-au curățit Țara Muntenească de turci într- 
aceia dată cu osârdia lui Mihai-vodă, însă avea 
și oaste némtască cu sine de la Batorŭ 
Jigmontu. 


Zac. 5. După acesta război multe pagube au 
făcut Mihai-vodă turcilor peste Dunăre, ardzindu 
și prădându satele, orașele, pănă aproape de 
Pravadiia. Fost-au acestea toate într-acela ani, 
v leato 7104 <1595> și apoi în anul 7105 
<1596>. lară precum izbândele dintâiă a mulţi 
au fostii mai pre urmă spre scădere, așea și 
acestui domnu, lui Mihai-vodă, precum vei 
vedea povestea mai gios, la rândul său. 
Neștiutoare firea omenească de lucruri ce vor 
să fie pre urmă. Ce pentru un lucru sau doaă 
pre voie ce i să prilejescu, bietul om purcede 
desfrânatu și începe lucruri peste puterea sa şi 


apoi acolo găseşte perirea. 


Zac. 6. Al treilea anu după acestea, 
vădzându-să Bator Jigmontu, domnul 
Ardealului, sosit la bătrânețe și fără cuconi și 
vădzându că turcii din an în anu să întărescu și 
cască asupra Ardealului să-l cuprindze, şi el 
amu îmbătrânit și obositi de virtute, alegându-și 
viaţa bătrângţelor cu odihnă, au socotit că si 
fraţii lui, nice unul nu va putea să ţie de răul 
turcilor Ardealul, au făcut cu cumnatu-său, 
împăratul nemţăsci, tocmala, să hie pre sama 
împărăției Nemţești Ardealul, iară lui i-au dat 
împăratul, cumnatu-său, doaă olate, anume 
Ratibor și Opulia, la Țara Silezii, căriia ţări îi 
dzic l&șii Slionsca, să hotărăște cu dânșii aceia 
țară. 


Zac. 7. Peste voia ardelenilor era această 
tocmală, temându-să apoi de supunerea a 
neamului. Ce îndată după purcesul lui Bator 
Jigmontu, s-au strânsu toți boierii Ardealului și 
au ales să le hie cneadzu, adecă domnu, pre 
Andreieșu Bator, carele era pre aceia vreme în 
Țara Belghii, cu acela gândi sa sa 
călugărească. Ce, chemat de boierii și de 
căpeteniile Ardealului, cu glasurile tuturora, au 
lăsat călugăria și au vinit la domnia Ardealului 
de moșiie. 


Zac. 8. Împrotiva era acestă lucru tocmelei ce 


făcusă împăratul n&mţescu cu Jigmontů pentru 
Ardeal, pecum s-au pomenit mai sus. Ce nu 
lăsindu în voia căpeteniilor de Ardeal împăratul 
nemţăscu, au socotit si cu sabiia să-i supuie, 
avându tocmală cu Bator. Și au orânduit cu 
ostile pre un gheneral al său, adecă hatman, 
anume Baște Giurgi și au trimis și la Mihai-vodă 
un vlădic al său, îndemnân-du-1 asupra lui 
Bator Andreieş, pentru supunerea mai lesne 
Ardealului din doaă părţi, că avea Mihai-vodă și 
mai înainte pururea cu împărăţia Neamţului 
răspunsuri. 


Zac. 9. Prea lesne au priimit Mihai-vodă 
acestu lucru, ca un om de oști pururea poftitoriu 
și fără zăbavă au strânsu oastea Țărâi 
Muntenești, ca 30.000 și au intrat în Ardeal, 
pănă la Sibiiu și acolea s-au pus tabăra, 
așteptându pe Baste Giurgiu cu oștile nemțești. 


Zac. 10. Trimisesă Bator Andreieș la 
împăratul nemţăscu solie cu rugăminte să nu-i 
facă această asupreală, să-l scoate din domnia 
ce-i era de moșiie de atâte vacuri a Batoreștilor, 
ce acele oști gătite asupra lui mai bine 
depreună cu dânsul să să orânduiască 
împrotiva turcilor. Ce vădzându că nu poate 
face nimica cu rugămintea, au socotit să 
lovască pre Mihai-Vodă mainte de ce să va 
împreuna cu Baște Giurgiu. 


Zac. 11. Avea Mihai-vodă oști amu deprinse 
la izbânde, alesi o samă de slujitori, ce să 
chema pre numele căpitanilor săi, anume 
Budzeștii, alții Rățăștii, foarte stătătoare oaste. 
lară ardelenii și îndoiţi unii și bine nestrânși încă 
la Bator Andreieș cu toţii, ce cu câtă oaste au 
putut strânge au dat război lui Mihai-vodă la 
Sibiiu. lară foarte au ţinut puţină vreme războiul, 
îndată au înfrântă oastea lui Mihai-vodă pre 
unguri. Singur Bator Andreieșu la fugă, părăsit 
de toţi ardelenii, numai cu puţinei leși neștiutori 
rândul locurilor și rătăcit Într-o pădure, au cădzut 
pre mâna oștenilor lui Mihai-vodă. Și dacă l-au 
adus la Mihai-vodă, au pus de i-au tăiată capul. 
Neștiutoare fire oamenească și de primejdiile 
sale, că apoi peste nu îndelungată vreme așea 
au păţit și Mihai-vodă de Baște Giurgiu, cum au 
făcut el lui Bator Andreieș. Bine dzice sfânta 
Evanghelie: „Cu ce măsură măsuri, măsura-ţi- 
să-va". 


Zac. 12. Vesăl şi tare Mihai-vodă după 
izbândă, pre lesne cuprinde orașele pre sama 
sa și să închina și cetăţile, dându-i nume de 
domnul lor, priimindă pen cetăţi și oșteni de a 
lui. (De pe acele vremi are nume de-i dzic 
Mihai-crai.) Și au făcutu și episcopie la scaunul 
domnilor de Ardeal, la Belgrad. lară capul lui 
Bator Andreieș l-au trimis pre solii săi la 
împăratul nemţască, pentru care slujbă au trimis 


împăratul nemţască daruri lui Mihai-vodă și l-au 
făcut prinţipe, adecă din domnii împărăției unul. 
lară nu îndelungi au ţinut Mihai-vodă domniia 
țărâi aceea, cum nice împăratul nemţăsci au 
putut a aședza Ardealul în partea sa nici într-un 
chip, numai ce au fosti pricina de multe vărsări 
de sânge între creștini și au făcut turcilor 
îndemână să poată a cuprinde locurile cele mai 
bune de Ardeal. Fost-au aceste în anul 7107 
<1599>. 


Capulu al treilea 


Încep. 1. Stândui Mihai-vodă după 
aşedzarea Ardealului, iară de aice din țară, 
leremia-vodă, îndemnatu de turci, au strânsu 
oaste și câtă oaste ave și streină, au purces 
asupra Țărâi Muntenești. Și neavând cu nime 
nici un război nicăiure în Țara Muntenească, au 
mărsu la București si au aședzat domnu pe 
frate-său, pre Simionu-vodă. Lăsându-i oaste de 
a sa pe lângă dânsul, singuri s-au întorsu la 
Suceavă. 


Zac. 2. N-au fosti îndelungată domniia aceia 
a lui Simion-vodă, că înțelegândă Mihai-vodă 
de cuprinsul Țărâi Munteneșii de leremia-vodă, 
îndată au purces asupra lui Simion-vodă, 
lăsându pin cetățile Ardealului slujitori din oștile 
sale. 


Zac. 3. N-au stătut Simion-vodă împrotiva lui 
Mihai-vodă dendată, ce s-au dat spre marginea 
țărâi, spre Focșeani, pentru agiutoriul de la 
frate-său, leremie-vodă, de la care vinisă 
slujitori de Țara de Gios la Simion-vodă. Și 
dacă s-au strânsu câtăva samă de oști și la 
Simion-vodă, au stătut și au aşteptat pre Mihai- 
vodă cu războiul la o vale ce se chiamă 
Milcovulu cel Mare în Ţara Muntenească. (Are 


și alti nume grozav acel pârâu și spun că de 
atunci). Și au stătut războiul câteva ceasuri și 
apoi au pierdut Simion-vodă războiul. 


Zac. 4. După războiu, oastea, care încotro i- 
au fostu calea mai îndemână, s-au răsipit, iară 
Simion-vodă au năzuit la Suceavă, la frate-său, 
leremiia-vodă. Ce nu s-au destulit Mihai-vodă 
cu atâta, ce îndată, fără nimica zăbavă au tras 
oştile sale asupra lui leremii-vodă, spre 
Suceavă, cu mare sirguială. 


Zac. 5. La grabă ca aceie, neavându nimica 
pas, nice vreme de gătire leremiia-vodă, numai 
ce i-au cătatu a lăsa Suceava și a năzui spre 
Hotin. Așe-i pripise Mihai-vodă de aproape pe 
leremie-vodă, cât niște haiduci pedestri, cu 
câteva cară, pre urma lui leremiei-vodă, i-au 
agiunsu fruntea oșiii a lui Mihai-vodă și au stătut 
haiducii la războiu, apărân-du-se câteva 
ceasuri. Ce dacă s-au mai înglotitu oaste de-a 
lui Mihai-vodă, i-au spartu pe haiduci, pre Jijie, 
la un sat anume Verbie, unde stă o movilă mare 
peste trupuri, apoi de leremiia-vodă făcută. Şi 
era așea de groaznic Mihai-vodă și vestit de 
războaie în toate aceste părţi, cât îndată ce au 
sosit la Suceavă, i s-au închinat și cetatea 
Sucevei și a Neamţului, la cetăţi puindu oșteni 
de ai sei pedestrași. Singuru nici cu atâta n-au 
vrut să hie, ce de la Suceavă au purces gonindu 


pre leremie-vodă și pre Simion-vodă păn la 
Hotin. 


Zac. 6. Cetatea Hotinului grijisă bine leremie- 
vodă cu slujitori de ai săi nemți ce avea, iară el 
singur au trecut la leşi pentru agiutoriul. Pusesă 
Mihai-vodă și un domnișoru, anume Marcul- 
vodă, căruia numele nu să nice povestește, 
pentru scurtă vreme ce au avut acel domnișor și 
nu să află numele aceștii domnii la l&topisăţe 
streine. 


Zac. 7. Era leșii pe aceia vreme strânși toţi la 
săimu, la Varșav, sfătuindu oaste împotriva 
Șfedului, că craiul leșescu Jigmontu fiindu 
drepti moșan aceii Crăiei, ce încă viu tată-său, 
loan-crai, l-au ales leșii pre Jigmontu la crăiea 
lor. Și după moartea tătâne-său, neavândi altu 
fecior, făr Jigmonti, cu-prinsesă Crăiea 
Șfedzască unu frate craiului șfedzăscu, unchiu 
lui Jigmontu, anume Gustav. Deci fiindu mai 
aproape Jigmonti, ficiorul craiului svedzăscu, 
de aceia crăie, decât fratele tătâne-său, Gustav, 
siliia pre leși, numai să pozvolească la acela 
săimu, să să facă oști împrotiva lui Gustavu. 


Zac. 8. lară socotindu leşii că nici într-un chip 
acele doai crăie să să facă una nu vor putea, 
fiindu una dincoace, alta dincolo de mare, care 
mare să chiamă Marea Balticum, o coadă din 
Ochean, şi nici din lege sintu una și prilejindu- 


să această tâm-plare cu Mihai-vodă lui leremie- 
vodă, au dat craiului nedejde de oști asupra 
șvedzilor pe altă dată, ară-tându-i mare treabă 
aceasta și cu grije Crăiei Leșeșii, să lasă 
cuprinsă țărâle aceste de Mihai-vodă, Ardealul, 
Moldova, Țara Muntenească. Ce au stătut săi 
mul după această treabă, să să facă oști 
împrotiva lui Mihaiu-vodă, avându leremiia-vodă 
câțva domni la leși, tot oameni mare, gineri. 


Zac. 9. Mihai-vodă cu toată osirdiia băte 
cetatea Hotinului, glonţurile lui să cunoște în 
zidiurile cetăţii până la suruparea cetăţii, 
avându nedejdea că dacă va lua și aceia 
cetate, va putea stăpâni prea lesne și Țara 
Moldovei. 


Zac. 10. Scrie Hronograful, leșescu că așe 
era de vestit Mihai-vodă și la leşi, cât Țara 
Podolii fiindă de l&ge de suptu ascultarea 
patriiarhului de Țarigrad, ca și noi, pe acele 
vremi avându mare zarvă și price cu papiștașii 
pentru lege, aștepta cu bucurie pre Mihai-vodă 
să vie, știindu-l de o lege cu dânşii, să i se 
închine toți podolenii. 


Zac. 11. După ruptul săimului a l€șilor, îndată 
au purces hatmanul și canțelarul Zamoyschii la 
tabără și apoi fără zăbavă s-au pornit cu oștile 
împrotiva lui Mihai-vodă. Vestit era aceia 


hatman la leşi, căruie faptele nici Coneţpolschii 
hatmanul, amu din vacul nostru, n-au agiunsu. 


Zac. 12. Prindzindu veste Mihai-vodă că au 
purces oștile leșești asupra lui, au lăsat Hotinul 
și au purces spre Suceavă. leremie-vodă cu 
Zamoyschii încă, dacă au oblicit de purcesul lui 
Mihai-vodă, au lăsat drumul Hotinului și au 
trecut Nistrul la un satu Colodrubca, la ținutul 
Cernăuţilor și apoi Prutul la târgu la Cernăuţi și 
au mărsu pe la Codrii Cozminului, la Suceavă, 
unde Mihai-vodă întărise cetatea cu oamenii 
săi. lară singur au tras spre ţara sa, pentru să-și 
mai înglotească oaste și să mai obosască și pre 
leşi. 


Zac. 13. Aflândŭ Zamoyschii cu leremiia- 
vodă cetatea Sucevei grijită bine de oamenii lui 
Mihai-vodă, au ales cu sfatul să nu facă zăbavă 
cu cetatea, ce să margă întinsu după Mihai- 
vodă. Şi aşea au făcut, fără nemică zăbavă, au 
purces spre Țara Muntenească. 


Zac. 14. Împărăţia Turcului avându treabă tot 
cu némtții pentru Crăiia Ungurească, bucuroasă 
era că să sfădește leremia-vodă cu Mihai-vodă. 
Așea s-au tras cuvântul pănă astădzi, cum să 
fie trimis cu taină 40.000 de galbeni de aur la 
leremie-vodă, să facă oști asupra lui Mihai-vodă 
și diresă, ce-i dzicu ei atșirif, de domniie 
vecinică lui şi semintii lui. 


Zac. 15. Simţindu Mihai-vodă că-i tot vinu 
asupra léşii cu leremie-vodă, ș-au mai înglotit 
oastea și ș-au ales locul de a dare război 
leșilor, pe apa Teleajinului. Ave la acela 
războiu Mihai-vodă 60.000 de oameni, unguri, 
munteni, sirbi; nemți încă ave puțini. Și au tocmit 
oastea pre malul dincolo, călăreții au pus de 
îmbe părțile la arepi, iară pedestrimea cu 
pușcile au tocmitu-o tocma asupra vadului, 
unde era vadul. Și așea au așteptat pre leşi, 
puind apa ca o piedecă între oști, pănă or 
deprinde oștenii lui acel fel de oaste și să vadză 
pănă încâtu sintu de sămeţi leșii la războaie. 


Zac. 16. Oastea lui Zamoyschii era la număr 
ales 30.000 de leşi și 10.000 la leremie-vodă de 
oaste de țară. însă oastea leșască tot aleasă în 
leafă, că și lefecii cei vechi, ce le dzic ei leşii 
cvarciana, era toți cu Zamoyschii şi lefecii noi, 
cari-i făcuse craiul, să-i fie împrotiva șvedzilor, 
tot era cu Zamoyschii, fără oameni de pe la 
domni, ginerii lui leremie-vodă. De toată oastea 
cu Zamoyschii și cu leremie-vodă 40.000 era, 
între carii era 4.000 de husari. Acel fel de oaste 
este tot în hieru, temeinică, oaste foarte și 
neînfrântă, ales de oștile cum sintu ale noastre 
și muntenești. 


Zac. 17. Dacă au sosit la Telejin şi leşii, 


precum era oștile lui Mihaiă-vodă tocmite, așea 
au tocmit și Zamoyschii. Aripile ţine oastea 
călare, din-na-direapta Petru Lașei, dintr-acolo 
era și husarii, din-na-stânga leremie-vodă cu 
oastea sa și cu samă de leși. lară Zamoyschii 
singur cu pedestrimea şi cu armata, adecă cu 
pușcile au ţinut mijlocul și dereptu împrotiva 
pedestrimei lui Mihaiu-vodă au stătut cu oastea. 


Zac. 18. Cu atâta era mai meșter Zamoyschii 
decât Mihai-vodă, că Zamoyschii cât au sosit, 
îndată au făcut cu pedestrimea sa băști de 
pămâniu înalte și acole au suit îndată pușcile. 
Toată dzua aceie au stătutu războiul numai din 
tunuri unii la alalţi și din sineţă, peste apă. 


Zac. 19. A doaă dzi, mai sămăţu Zamoyschii 
decât Mihai-vodă, au trimis de au cercatu mai 
sus pre apă despre munte și au aflat vadŭ. Și 
îndată toată aripa ceie ce sta din-na-direapta, 
stoluri după stoluri au pornitu la vad; singur au 
stătutu mai tare cu focul asupra vadului, decât în 
dzua dintâiu. 


Zac. 20. Mihai-vodă vădzându că trece 
oastea călăreaţă a leşilor pe altă vad, au mai 
întărit pedestrimea și el cu șanțuri, iar el singur 
cu toată oastea călare au mărsu împrotiva oętii 
cei leșești. Vădzândi și Zamoyschii că lipsește 
toată oastea călăreaţă a lui Mihai-vodă, toată 
oastea au pornit şi el a sa şi husarii într-acole cu 


Patru Lașei. 


Zac. 21. S-au mirat Mihai-vodă de semeţiia 
leșilor, cu ce sârguială au apucat vadul și au 
stătut un războiŭ mare acole pentru vad. Singur 
Mihai-vodă ca un leu în fruntea războiului și au 
fostu războiul câteva ceasuri, pănă au sosit 
husarii. 


Zac. 22. Nedeprinsă oastea lui Mihai-vodă 
cu acest fel de oaste, ce s-au pomeniti, husarii. 
Acel fel de oaste, precum s-au dzis, este tot în 
hieru, numai ochii și vergile gurii să văd. Mulţi 
pun și arepi tocmite de pene de hultur sau de 
alte pasări mare şi cei mai de a hirea cu pardosi 
peste platoșe. lară slugile, care n-are pardos, 
pun scoarță de acestea turcești, iară în fruntea 
cailor punu câte o tablă de hieru și mulţi și la 
piepturile cailor pentru fereală de glonţuri. Nice 
hiece calu încalecă husarii, ce tot cai mare 
groși, să poată birui a purta tarul și tot friji de cei 
nemțăști sau cai turcești cei mai de a hirea. La 
războaie, niceodată nu aleargă mai multu din 
treapădul calului, sau numai cându sar asupra 
pedestrimei ori tabării, că asupra oștii sprinţare, 
cum ieste tătarul, niceodată nu-i slobod, ca să 
rășchira tătarâi și nu făcu cu sulița nice o treabă. 
Sulițele loru sintă câte de opt coţi de lungi, cu 
prapore pănă în pământu. Ca unu zidiu stau la 
războaie. 


Zac. 23. Dacă au sositu toată oastea leșilor 
peste vad și husarii s-au stolit și au purces 
asupra oștii lui Mihai-vodă și de la celalaltu vad 
au biruitu focul lui Zamoyschii pe pedestrimea 
lui Mihai-vodă. Și cum au împinsu pe 
pedestrimea lui Mihai-vodă de la malŭ din 
șanțurile lor, au și cuprins-o călăreții ce mai era 
cu Zamoyschii și au vinit toată pedestrimea a lui 
Mihai-vodă cu toată armata pre mânule lui 
Zamoyschii. 


Zac. 24. l-au dat știre lui Mihai-vodă de 
pedestrimea lui că s-au spartu de la vad, și 
acolea iarăș nu era putințe să să înfrângă 
oastea leșască numai ce au căutatu a da dos 
oștilor lui Mihai-vodă. Insă nu de tot răsipa, ce 
cu tocmală, întorcându-se singur Mihai-vodă cu 
capul său unde era greul. Și tot așea au mărsu 
apărându-să pănă la un oraş ce să dzice 
Târgșor. Zac. 25. Știindu Zamoyschii de Mihaiu- 
vodă cine este la războaie, să nu să mai 
depărtedză oastea lui cea călăreaţă, temându- 
să cumva în goană de sminteală, au trimis 
trimbiţași de au dzis de întorsu oșiii și porunca 
la capete, numai să să întoarcă. Și s-au întorsu 
oastea leșască. Cădzut-au la acela războiu 
1.000 de trupuri de îmbe părţile, iară vii prinşi 
din oastea lui Mihai-vodă mulţi. Fost-au acestă 
războiu în anul 7108 <1600>. 


Capul al patrulea 


Încep. 1. Să urâse muntenilor cu domniia lui 
Mihai-vodă, toti cu oști și războaie. Ce, după 
fuga lui Mihai-vodă, trei dzile după războiu, au 
ședzută domnii, leremiia-vodă si Simion-vodă, 
cu Zamoyschii pre loc, pănă au început a veni 
toți boierii Țărâi Muntenești și slujitorii, 
priimindu pre Simion-vodă domni cu 
giurământă. Și au mărsu și leremie-vodă pănă 
în București și au aședzat la scaun pre Simion- 
vodă, frate-său, lăsindu-i și Zamoyschii 3.000 
de oaste leșască cu lanu Potoţchii, starostele 
de Cameniţă. Singur leremie-vodă și cu 
Zamoyschii s-au întors la Suceavă. 


Zac. 2. lară Mihai-vodă, după războiul ce-i 
pierduse la Teleajen, strângea iară oaste pen 
munți, de ai sei și din Țara Ungurească 
cunoscuți și amu făcuse aproape de, 7.000 de 
oameni, cum scrie Hronogratful, și pornise pre 
Udrea cu 4.000 de oameni, să fie de straje. lară 
singur tot să gătiia în munţi, să iasă odată cu 
pusei și gătit mai bine. Ce l-au grăbită Simion- 
vodă, de n-au avut vreme să să mai întărească, 
că, de sirgu strângându oaste de loc și cu leşii, 
pre sfatul iarăș boierilor celor de loc, au purces 
din București și au mărsu dzua și noaptea pin 
locuri ascunse, păn la oraşulu Argişului1, pe 


numele apei Argeșului, într-acela târgșor era 
Udrea cu oastea lui Mihai-vodă acea de straje. 
Dez-dimeneaţă Într-o dzi, au agiunsu oastea a 
lui Simion-vodă supt acela târgșor și amu 
prinsese și Udrea de veste și i-au căutat a 
scoate și lui oastea la câmpi, că loc de fugă nu 
era, că să apropiiase oștile lui Simion-vodă. Ce, 
pănă în de trei de ori au dată războiu leșilor, 
întorcându-se, iară a patra oară au purces în 
răsipă oastea Udreei. 


Zac. 3. Mihai-vodă nu era departe, mai în 
munți de acolea, viindă să să adune cu ceialaltă 
oaste. Ce, dacă au dat știre Udrea de răsipa sa, 
au început și ceielalţi a-l părăsi cu toţii. Și numai 
ce i-au căutată a lăsa Țara Muntenească și a 
trece munții la Ardealu. 


Zac. 4. Udrea după aceie curundi au venit si 
el și s-au închinatu la Simion-vodă. Și așea 
Mihai-vodă, vrându să dobândească Ardealulu, 
au pierduti și Țara Muntenească. 


Zac. 5. În Ardeal, după ce au sosit Mihai- 
vodă și au aflati oaminii săi, cari-i pusese pen 
cetăţi, scoși de Baste Giurgiu și puși oșteni de a 
împăratului nemţăscu, ce vădzindă că n-are loc 
nice în Ardeal, s-au sculatu cu toată casa lui şi 
cu câțva căpetenii, ales căpitanii lui cei credzuţi, 
Mârze, Ghieţe și Race și au mărsu în Beciu, la 
împăratul nemţăscu, în nedejdea slujbei ce au 


făcut împrotiva Batoreștilor. Și l-au priimită 
împăratul bine, iară Ardealul că n-au fostu 
pentru dânsul, ce pentru sine aședzată, atunce 
s-au arătat. 


Zac. 6. Nu peste multă vreme, vădzindu 
Jigmontu Bator pierirea frăține-său, lui Andreiaș 
Bator, coborâtă de cumnatu-său, împăratul 
nemțăsci, și Ardealul nice într-un chip nu vrea 
să supuie supt nemți, s-au căit de tocmala ce 
făcuse cu cumnatu-său Rodolfu-âmpărat, cum 
s-au pomenit mai sus, și lăsându olatele care-i 
didese cumnatu-său, au trecutu în Țara 
Leșască, că-i era Zamoyschii ginere, fiindu 
doamna lui Zamoyschii fata lui Andreiaș Bator. 
Și apoi din Țara Leşșască au veniti în Ardeal și 
îndată cuprindzindă Țara Ardealului iară cătră 
sine, au început a strânge oști împrotiva lui 
Baste Giurgiu, ghenărariului împăratului 
nemțesci. 


Zac. 7. Vădzându împăratul neamţăscu 
sculat Ardealul și rocoșit iară împrotiva sa, de al 
doilè rândă, au gătit pre Mihai-vodă și l-au 
pornită iară să margă să strângă oști și 
depreună cu Baste Giurgiu să stè împrotiva 
Batoreștilor, lui Jigmontu, cumnatu-său, și lui 
Batorŭ |știoan, fratele lui Jigmontu. Acești doi 
mai rămăsesă din Batorești. 


Zac. 8. Au purces Mihai-vodă din Beciu 
asupra Ardealului, dăruit bine de împăratul, 
strângânduă iară oști și de ai săi, munteni carii se 
aședzasă în Ardealŭ și sirbi, unguri și s-au 
împreunat cu Baste Giurgiu la Cliujvar. 


Zac. 9. Batoreșiii încă au strânsu oaste și mai 
sămeţi fiindŭ pre locurile sale, au dat războiu lui 
Baste Giurgi și lui Mihai-vodă aproape de 
Cliujvar, la un satu anume Mojina. Și au fostu 
războiul câteva ceasuri, ce stându nemţii în 
frunte tare cu focul și Mihai-vodă lovindu din 
dos pe oastea Batorâștilor, au înfrântu pre 
Batorești, cât de-biia au scăpatu ei cu capete. 
lară din oștile lori, parte mai mare ce au fostă 
pedestri cu armata, adecă cu tunuri, cu tabăra, 
au cădzut toată pre mâna lui Baste Giurgiu. 


Zac. 10. Era veste de biruinţă acelui războiu 
mai mare a lui Mihai-vodă, decât a lui Baste 
Giurgiu, care zavistiie au făcut și perirea lui 
Mihai-vodă. 


Zac, 11. Spunŭ oameni bătrâni de pre acsle 
vremi, cum să fie agiunsu în câteva rânduri cu 
dare leremie-vodă la Baste Giurgiu, pentru 
moartea lui Mihai-vodă, care lucru poate să hie 
(că ce nu lucreadză în lume avuţiia). Banii 
răscolescu împărăţiile și mare cetăţi le surupă, 
cum să dzice cu un cuvântu leșescu: „Sula de 
auru zidiul pătrunde". 


Zac. 12. V leato 7109 <1601> avgustu, 8 
dzile dez-de-noapte, într-așternut încă Mihai- 
vodă, au venit doi căpitani nemți cu oamenii lor, 
trimiși de Baste Giurgiu să omoară pre Mihai- 
vodă. Şi cum au sositu la tabăra lui, că era 
deosebi, au lovită la cortă unde odihniia și 
acolo în loci i-au tăiată capul și l-au dus la 
Baste Giurgiu, iară trupul păn a triia dzi au stătut 
la vederea tuturora, neîngropat. Oștile lui, ce 
avea, nu era cu dânsul în tabără; pre toţi îi 
slobodzise în pradă; pănă în copiii lui au fostu 
mărsu și ei în pradă. Și așea s-au plătitu lui 
Mihai-vodă slujbele ce-au făcută nemților. 


Capulu al cincilea 


Încep. 1. După perirea lui Mihaiu-vodă, n-au 
mai avut leremiia-vodă nice o dodeială de nime. 
Ce, plinindu ai cu pace domnii sale 12 ani, cu 
țara aședzată în tot bivșugul, au plătit și el 
datoriia omenească. Au murit leremiia-vodă in 
anul 7116 <1608>. Rămasu-i-au pomană în țară 
mănăstirea anume Suceaviţa, de dânsul făcută. 
lară la domniia țărâi au stătut, după moartea lui, 
frate-său, Simion-vodă, nefiindu feciorii lui 
leremiei-vodă încă la vârstă deplină. Era 
Simion-vodă amu mator de dzile, sosit la 
bătrâneţă. lară moartea lui, precum au rămas 
den om în om în țară poveste, au murit otrăvit de 
cumnată-sa, de doamna lui leremiei-vodă, 
trăgându domniia mai curundu la feciorii săi, 
temându-se că să vor întemeia ficiorii lui 
Simion-vodă la domniia ţărâi, care fapte acei 
doamne apoi mai pre urmă au arătat 
Dumnedzău cu patimile ei. 


Zac. 2. Stătu-au la mare amestecături și 
zarve scaunul țărâi după moartea lui Simion- 
vodă, că era feciori de-a lui leremiei-vodă trei: 
Costantin-vodă, Alexandru-vodă și Bogdan- 
vodă, iară a lui Simion-vodă era cinci feciori: 
Mihalaș-vodă, Gavril-vodă, Pătrașco-vodă, 
Moysei-vodă, lon-vodă. Deci să împărecheasă 


boierii și cu dânșii și țara, în două părți, o parte 
ține cu casa lui leremie-vodă, iară altă parte 
ținea cu casa lui Simion-vodă. Și dintâiu era 
mai tare partea lui Mihailaș-vodă, feciorului lui 
Simion-vodă cel mai mare, cât au căutatu lui 
Costantin-vodă, feciorului celui mai mare a 
leremiei-vodă și cu boierii din partea lui a ieși 
cu fuga din lași. După care, trimiţându Mihailaș- 
vodă în goană, au agiunsu carăle boierilor și 
câţva boieri de a lui Costantin-vodă la Mălăiești 
și i-au jecuit. 


Zac. 3. Marginile Ţărâi Leșești mai toate era 
tot de oamenii lui Costantin-vodă, cumnați, 
domni mărgineni, cum era 
Potojceștii,Vișnoveceșiii, Corejchii, toți cu 
cuscriia legaţi, că au avutu leremiia-vodă trei 
fete măritate în Tara Leșască, tot după oameni 
mari. Ce, îndată ce au înțeles că au scos feciorii 
lui Simion-vodă pre feciorii lui leremiei-vodă din 
scaunul țărâi, au purcesu singur Vișnovejchii și 
cu câţva den Potoceșii cu oști asupra lui 
Mihailaș-vodă. Ave și Mihailaş-vodă, pe lângă 
oastea de țară, puținei tătari și turci. Ce, turcii la 
războiu n-au vrută să margă, ce au prăvitu de 
departe. Fost-au acesta războiu între verii, 
pentru domnia țărâi, la Ștefănești și au înfrântă 
partea lui Costantin-vodă pre partea lui 
Mihailaş-vodă. Și numai ce le-au căutat a părăsi 
țara feciorilor lui Simion-vodă si unii în Ţara 


Ungurească, alţii la turci au mărsi. Unul dentru 
dânșii, Pătrașco-vodă, au agiunsu de au fostu 
mitropolit la Chiovu, cu vestită mitropoliia și 
arhimandriia de mănăstirea mare, ce ieste 
anume pre limba rusască Pecerschii, unde stau 
trupuri, moștii a mulţi sfinţi întregi pen peșteri și 
pănă astădzi, cu multe minuni. 


Zac. 4, Şi așea s-au aședzat Costantin-vodă, 
feciorul lui leremiei-vodă cel mai mare, la 
domniie, cu bucuriia ţărâi, avându ţara 
nedejdea că va urma pre tată-său. Ce departe 
au fostii Costantin-vodă de aceie fericiie. Ce 
precum dzice Isus-Sirah: „Vai de aceie cetate, 
unde este domnul tânăru”. Luându-să și 
Costantin-vodă după socoteala tinereţilor, n-au 
păzit datoriia sa deplin spre împărăţiie" și 
precum scrie Letopiseţul cel leșesciă, dintâiaș 
dată birul a anului celui dintăiu nu l-au plinit. Și 
aşea, scârbindu-se împărăţiia, l-au mazilit pre 
Costantin-vodă și au dat domniia lui Ştefan- 
vodă Tomșii. Nu i-au folosit lui Costantin-vodă 
uricile ce avea de la împărăție, date tătâne-său, 
de domniie vecinică, lui și feciorilor lui și 
nepoților lui, că Turcul cu vreme dă, cu vreme 
ia, precum este vremea, așea lasă, blându 
cândŭ ieste vreme de blândeţe, sămeţu și 
ageri, când este vreme de sămețiie. Creșiinului 
niceodată cuvântul nu-l ţine, nice este a-l amăgi 
rușine, toate precum ieste vremea face. 


Capul alu șaselea 


Âncep. 1. Pre Ștefan-vodă Tomșea nu l-au 
știut Letopiseţul cel leșescu ce neam de om au 
fostu. lară au fostă direptu moldovan, din satu 
den Otești, de pre râul ce se chiamă Răcătăul, 
în ţinutul Putnei. Era pre acele vremi Tomșea- 
vodă la Poartă pre trebile ţărâi, pre lângă 
capichihăi și vădzându-l omu de ţară, cunoscut 
amu la căpeteniile Porții, i-au scos domniia și i- 
au orânduit împărăţiia şi pre Cantemir-beiu, cu 
ordile lui, care pre acele vremi lăcuia în 
Bugeacu, să-l ducă pre Ştefan-vodă în scaun. 


Zac. 2. Apropiindu-se Ștefan-vodă Tomșea 
de țară, Costantin-vodă cu îmă-sa și cu fraţii săi 
au purces la leși și cu câțva și din boieri, între 
carii era și Nistor Ureche, tatăl lui Grigorie 
Ureche vornicul, carele au scris Letopiseţul țărâi 
pănă la Aron-vodă. 


Zac. 3. Leșii avea atunci mare amestecături 
cu Moscul și nu era vremea să facă oști și în 
Muldova. Ce, Ștefan Potoţchii, cumnatul lui 
Costantin-vodă, carele ţinea pre doamna Mariia, 
fata lui leremie-vodă, cu puterea sa, peste voie 
și porunca craiului (că-i trimisesă singur craiulă 
unu copil din casa sa, să nu cumva să să 
ispitească să între în Muldova, întărâtându pre 


turci), au strânsu oaste di prin cetăţi și de pre la 
rudeniile sale, ca vro 6.000 de oameni 
strânsură, lăsându pre soacra-sa, doamna lui 
leremiei-vodă, în Țara Leșască. lară singur cu 
Costantin-vodă și cu Alexandru-vodă, frate-său, 
au purces asupra lui Ștefan-vodă. 


Zac. 4. Au prinsi veste Ștefan-vodă îndată 
de leși că vin și au strânsu și elu oastea țărâi 
toată. Și să prilejise atunce sosiți și niște 
slujitori de a lui Mihai-vodă, căpitanii lui cei 
vestiți, neputândi a lăcui, după moartea lui 
Mihai-vodă, în Tara Ungurească, chemaţi pre 
cărți de Ștefan-vodă, anume Mârze și Ghieţe și 
Race cu câţva oameni. Și au pusu Ștefan-vodă 
tabăra deasupra satului Popricanilor, dândă 
ştire și la Cantimir, la carele, pre acele vremi era 
mulţime de nohai tătari. Și au venit si Cantimiru, 
cu oștile într-agiutor lui Ștefan-vodă. 


Zac. 5. Veniia Potoţchii sămăţu cu izbândele 
ce făcuse fraţii lui aicea într-aceste țări împrotiva 
lui Răzvan-vodă și apoi împrotiva lui Mihai- 
vodă, ce, cum dzice muldovanul, nu sintu în 
toate dzile Pastile. Mergea fără nice o tocmală, 
fără străji, a puterea hi fără limbi, să ştie ce felu 
sau ce samă de nepriietini are unde merge și 
avându și oaste strânsură. Nu i-au dodeită 
nimica Cantimiru, nice muldovenii, pănă au 
sosit leşii cu tabăra lor la un loc, ce să dzice 


Cornul lui Sas. Atunce au vădzut Potoţchii unde 
au venii. 


Zac. 6. Acela loc, Cornului lui Sas, este cotit 
Prutul, însă cotulu este din partea despre 
răsăritu, iară din partea aceastalaltă, unde era 
tabăra leșască, este ieșită apa Prutului pieptu la 
câmpi. într-aceia loc au făcut oștile lui Ștefan- 
vodă și tătarâi la leşi năvală. Și n-au ţinutu 
războiul leşii nimica, cât în cela războiu, așe de 
sirgu, s-au spăi-matu si s-au amestecati leșii, 
cât nice tunurile o dată n-au apucat să 
sloboadză. Singur Potoţchii, pentru să i să 
tăinuiască numele, au dati între carăle 
haiducilor, ce apoi l-au vădită haiducii. Pre 
Alexandru-vodă încă l-au prinsă moldovenii. 
lară Costantin-vodă au cădzut pre mâna unui 
tătar, carele înțelegândi cine este, vrândă să-și 
facă cinste la hanul, ferindu-se de Cantemir, 
depreună cu nişte cetași ce avea tătarul, au 
fugitu cu Costantin-vodă și cu un comis a lui, 
anume Mihăilescul. Și cândŭ au sosit la Dașău, 
ferindu-se iarăși și acolo de turci să nu-l ia pre 
Costantin-vodă, au găsit o luntre mică și s-au 
băgatu să treacă singuri tătarâi. Trecându apa 
Niprului, s-au scornitu vântu și s-au împlută 
luntrea de apă și acole s-au înecată Costantin- 
vodă în Nipru. lară pre Potoţchii și pre 
Alexandru-vodă i-au dus oșteni de țară la 
Ştefan-vodă şi pre amândoi i-au trimis la 


împărăție. Potoţchii apoi au ieșit cu 
răscumpărare pren solu. lar Alexandru-vodă au 
cădzut la legea turcească, în care au și murit.1 
Spuni să hie sosit la turci și la boierie, anume... 
la împărăţiie. 


Zac. 7. Ceialaltă oaste leșască toată au 
cădzutiu în robie la tătari și s-au înecată mai 
mulţi în Prut, cât de-biia de au scăpatu cineva 
de poveste, că câţi au și înotat Prutul, pline erau 
luncile de țărani și coșurile tătarâlor era peste 
Prutu, tot i-au prinsi și i-au adusu la Tomșea- 
vodă, pre mai mulţi i-au și ucis țăranii. 


Zac. 8. Perit-au și boierii toţi, câţi s-au prilejit 
de venise cu oastea, tot oameni de casa lui 
leremiei-vodă: Vasilie Stroici logofătul, Balica 
hatmanul, Chiriţa postelnicul, Miron stolnicul. 
Numai Nistor Ureche n-au vrut să vie din 
Cameniţă și așea-i sfătuia și pre dânșii, să nu 
margă, dzicându-le să lase să să mai vechiască 
domniia lui Ștefan-vodă, că acmu fiindă domnia 
noaă, moldovenii sint den hire purure la 
domniea noaă lacomi. Ce nu s-au ascultatu 
sfatul lui Ureche vornicul, cum mai multe în 
lume sfaturi bune la domni nu să ascultă, ce 
apoi vinu la primejdii și ei si casele lor. lară pre 
Vasilie Stroici îl iertase Ștefan-vodă, numai 
învățase pre Nicoriţă armașul să-l ducă să 
vadză perirea celoralalţi, să-i hie grije mai pre 


urmă de moarte, că era om tânar Stroici si din 
casă mai vechiu și cinsteș decât toate casele în 
țară. Ce dzilele lui cele fârșite, cum să dzice 
cuvântul, vădzindă că merge la perire și nu-i 
spusesă armașuli povestea, s-au apucat de 
sabiea unui dărăbanu să moară cu 
răscumpărare, că era om din hirea lui inimos. 
Ce l-au împresurat îndată darabanii și n-au 
apucatu să scoată sabiia. Care lucru dac-au 
spus armașul lui Ștefan-vodă, îndată au pus de 
l-au omorât si pre dânsul, răcnindu: „Ai, cânele, 
au vruti să moară cu soții”. Și pre câți-și 
aducea, pre toţi li omorâea, pănă si în slugi și 
prostime. Acela vărsătoriu de sânge s-au 
arătatu dintâiaș dată Tomșea-vodă. 


Zac. 9. Pentru unu diiac care era foarte de 
treabă de scrisoare, s-au rugatu boierii să-l 
ierte, că ieste cărturarii bun. Au răspunsu: „Ha, 
ha, ha. Mai cărturaru decât dracul nu este altul." 
Și totuș l-au omorât și pre acela. 


Zac. 10. Și așea au fosti stingerea casei lui 
leremie-vodă. Fost-au acesta războiu la Cornul 
lui Sas, v leato 7120 <1611>. Tătarii după 
acâia, îndată au mărsu în pradă în Țara 
Leșască și lovindu fără veste și de sirgă, multă 
pleanu au luat și mare, robiie au făcut în 
oameni. 


Zac. 11. Domniia lui Stefan-vodă Tomsea, 


cum s-au început în vărseri de sânge, tot așe au 
trăit. Ave un ţigan calò, ce să dzice pierdzătoriu 
de oa-meni, ţigan gros și mare de trup. Acela 
striga de multe ori înaintea lui, arătându pre 
boieri: „S-au îngrășatu, doamne, berbecii, buni 
sintu de giunghiat". Ștefan-vodă râde la ceste 
cuvinte și dăruia bani ţiganului. 


Zac. 12. Ce cum a tuturor tiranilor, adecă 
vărsătorilor de singe, la toate țărâle în lume 
urâtă este stăpâniia, așea și a lui Tomșea-vodă. 
Îl urâse și boierii, carii, măcar că era mai toţi de 
casa lui, anume Beldiman logofătul, Bărboi 
vornicul, Sturdzea hatmanul, Boul visternicul, 
iară nice ei fără grijea morții nu era, ce îmbla în 
tot ceas, cum să dzice, cu dzilele amână. Și 
hiecându unde este frica, nu încape dragoste. 
Pentru aceia, întrebându un împărat pre un 
dascăl: cum ar fi împăratu să hie drag tuturora? 
Au răspunsu: „De nu vei hi, împărate, groznic 
nemăruie". Fericiţi sintă aceia domni, cărora 
țărâle lor slujescu din dragoste, nu din frică, că 
frica face urâciune și urâciunea, câtă de târdzâu 
tot izbucnește. 


Zac. 13. Așe s-au prilejit și la Tomșea-vodă, 
in toate dzile petrecându boierii supt grije, s-au 
vorovitu cu toții și au tras slujitorii toţi în partea 
sa și pre mârzeșii și într-o noapte au ieșit cu toții 
la satu, la Cucuteni şi de acolea au poruncit lui 


Ștefan-vodă, cu bine să iasă din scaunŭ, că nu 
poate nime a suferi domniia lui cu atâte vărseri 
de sânge. 


Zac. 14. Sa spăriiesă Tomșea-vodă de o 
turburare ca aceie, ce îmbărbătându-l cine era 
pre lângă dânsul, au strânsu darabanii, carii tot 
pe un cuvânti era cu csialalţi slujitori. Ce, dacă 
au vădzutu banii vărsindu-le Ștefan-vodă, au 
stătut ei cu domniia. Și au strigată și târgul în 
leafă. Și s-au strânsi din târgoveți și den slugile 
neguțitorilor și oameni nemernici, câtăva gloată 
și la Ștefan-vodă. Și s-au prilejit de veniia 
atuncea si din ţinuturi din gios niște steaguri de 
călărași la căutare și era descălecaţi la Tomeșii. 
Au răpedziti Ștefan-vodă și la ceia cu léfe și i- 
au tras în partea sa. 


Zac. 15. Slujitorii ce era cu boierii audzindu 
că strigă Ştefan-vodă în leafă, măcar că giurasă 
boierilor, ce, pre obiceaiul neamului nostru, au 
în-ceputu mulţi de cei mai necunoscuţi a să 
rumpe de la boieri și a veni la Ștefan-vodă și în 
loc au înce-putu a slăbi partea boierilor. 


Zac. 16. Dacă au vădzut boierii că nu va să 
iasă Ştefan-vodă de bunăvoie din scaun, au 
vinit cu războii, cărora au ieșit Ștefan-vodă cu 
gloatele sale de laturea târgului, deasupra 
Fântânii lui Păcurarii și scoasesă și târgulu tot 
Stefan-vodă, cu arme, cine cu ce ave. Și despre 


vii au orânduitu de au lovit călărimea ce ave din 
dos pe gloata boierilor. 


Zac. 17. Fără zăbavă au început a să răsipi 
gloata boierilor, deci și boierii, care încotro au 
putut, au plecat fuga, din carii în loc au prinsu 
pre Bărboi vornicul și apoi și pre fecioru-său. 
Deci pre Bărboiu cel bătrân îndată l-au înţepatu 
de laturea târgului, iară pre feciorul lui au trimis 
de l-au spândzuratu în poarta casei tătâne-său. 
lară Beldimanu și. Sturdzea și Boul scăpasă în 
Țara Muntenească, ce și aceia tot n-au 
hălăduitu, precum vei vede povestea la rândulu 
său. 


Zac. 18. Pre câţiși aducea prinşi, pre toți îi 
omorâia, cu mustrarea ce avea elu obiciaiu: „Să 
nu te ierte Dumnedzău, cu cel cap mare al tău". 
Tuturora această mustrare făce. 


Zac. 19. Aceste neaședzări a lui Ștefan-vodă 
audzindu doamna lui leremie-vodă, avându 
încă rămas un fecior copil mic, anume Bogdan- 
vodă, au îndemnatiu pre ginerii săi, pre 
Vişnoveţchii și pre cneadzul Coreţchii, din Ţara 
Leșască, și atuncea amu era și cu sfatul lui 
Nistor Ureche. Au venită singură doamna cu 
ginerii săi, cu oști asupra lui Ștefan-vodă și le- 
au ieșit și Ștefan-vodă cu oști înainte la sati la 
Tătăreni. Ce au ținută foarte puţină vreme 


războiul, îndată au plecatu fuga călăreți, iar 
bieţii darabani, părăsiți de călăreţi, să buldzisă 
la o râpă deasupra Tăuteștilor şi să apăra. Ce 
au venit leşii de le-au făgăduitu viață, numai să- 
și dea armele. Și au credzutu darabanii și au 
datu armele de la sine. Și dacă le-au luatu 
armele l€șii, au întratu cu săbiile într-ânșii și au 
peritii toți acolea. Le stau movilele și pănă 
astădzi deasupra satului Tăuteștilor. 


Zac. 20. Era la Ștefan-vodă darabanii foarte 
îmbrăcaţi bine, după credinţa ceia ce făcuse, de 
stătusă cu dânsul la rădicarea boierilor, cum n- 
au fostu nice la o domniie grijită bine 
pedestrimea cu haine tot de feleandrăș, cu 
nasturi și cu ceprage de argintu, în pilda 
haiducilor de Țara Leșască, cu pene de argintu 
la cumănace și cu table de argintiu la șoldure pe 
lădunce. Fost-au acesti război a lui Ştefan- 
vodă cu leşii la Tătăreni, în anul 7123 


Zac. 21. După cea răzsipă a oștii lui Ștefan- 
vodă, au ieșit Ștefan-vodă în Țara Muntenească 
și măr-gândi aproape spre Focșeani, l-au 
tumpinată ceaușii împărătești cu Beldiman 
logofătul și cu Sturdzea hatmanul și cu Boul 
visternicul în obedzi, că-i pornise Radul-vodă, 
domnul muntenescu pre atunci, de mersesă cu 
pâră la Poartă asupra Tomșei-vodă, că-i era 
Radul-vodă lui Ştefan-vodă mare nepriiatin. Ce, 


cine era veziră la împărăţiie, era priiatin lui 
Ștefan-vodă și au dzis veziriul, pricepându 
lucrul: „Ce să acolisește Radul-vodă de cel 
săraci". Și îndată au trimis ceauși de au 
tâmpinatu pre boieri, carii sintu mai sus 
pomeniti și i-au pus în obedzi și i-au dus la 
Ștefan-vodă. Deci, câtu i-au adus ceaușii, 
îndată le-au tăiată capetele și le-au arun-catu 
trupurile în Siretiu. 


Zac. 22. Ședea Ștefan-vodă în Țara 
Muntenească în bejenii, la Radul-vodă și loviia 
oamenii lui pănă i la Bârladŭ, pănă la Vasluii, 
ce totu-i împenge leșii. lară doamna lui leremiei- 
vodă în lași cu fecioru-său, cu Bogdan-vodă, 
însă toate divanurile era pre Nistor Ureche, și 
au trăgănat acea domnie acei domniei, mai 
pănă la anul. 


Zac. 23. Să urâsă turcilor aceste dodeiale 
despre leşi asupra Țărâi Moldovei și mai vârtos 
că tot atunce luasă cazacii Trapezondul, cetate 
turcească, dincolo de Marea Neagră și pre mare 
multe corăbii turcești cu negoaţă și pre un Țical- 
pașea cu câteva corăbii de oaste l-au luat viu și 
ținea toată Marea Neagră închisă. Deci au 
orânduitu pre Schinderu-pașea de Silistria cu 
oști asupra l&șilor, ce era în Moldova cu 
doamna lui leremiei-vodă. Și vădzindi și pre 
Ştefan-vodă în turburări totdeauna şi despre ai 


săi și despre; streini, l-au mazilit, luându-lă în 
obedzi din Țara Muntenească, iară domniia, în 
locul lui, au dati Radului-vodă, carile are nume 
în țară, de-i dzică Radul-vodă cel Mare. Şi cu 
adevăratu cade-i-să acestu nume în veci să 
aibă, precum vei afla hirea acestui domnu la 
rândul său scrise. Este aceștii Radul-vodă 
feciori Mihnei-vodă, domnului muntenescu, 
carele Mihnea-vodă au domnitu pre o vreme cu 
Pătru-vodă Șchiopul la noi în ţară. 


Capului alu șeaptelă 


Încep. 1. Au purces Schindiru-pașea și cu 
Radul-vodă asupra l6șilor, ce era în lași cu 
doamna lui leremiei-vodă. Vișnioveţchii, unul 
din ginerii lui leremiei-vodă, murise în lași, deci 
și oamenii lui, carii au fostă a lui, să dusesă în 
țara lor și din oastea lui Coreţchii. Scrisesă 
Jolcovschii hatmanul cărţi la slujitori, care nu va 
ieși din Moldova, loc în oastea lor să n-aibă, că 
întrasă ei fără voia craiului în Moldova. Deci 
numai cu 600 de oameni rămăsesă Coreţchii. 


Zac. 2. Luasă veste doamna și boierii că le 
vine Schinderu-pașea asupra și le porunciia și 
Radul-vodă, ca un creștin, să fugă devreme. Ce 
Leahul simăţu și fără crieri n-au vrut să 
purceagă mai devreme, ce amu dacă să 
apropiiesă oștile. Bine le dzicu de aceasta 
cazacii leșilor: „După pagubă, leahul înțeleptň". 


Zac. 3. Îndată ce au înțăles Schinder-pașea 
de purcesul l&șiloră din lași, au răpedzit o samă 
de oaste sprintenă si i-au agiunsu la Drăgșani, 
în ţinutul Hârlăului. Apăratu-s-au oarece l6șii 
dintâiu, iară dacă s-au mai înglotit oastea, s-au 
răsipitu cine încotro au putut. Singur Corejchii 
au cădzutu pre mâna lui Schinder-pașea și 
biiata doamna cu coconul, Bogdan-vodă1 şi o 


samă de boieri. Pre boieri i-au scos Radul-vodă 
pre toţi de la Schinderi-pașea, câţi era prinși. 
lară doamna la mare ocară au sositu, de care 
singură au mărturisit cătră boieri. Trecându cu 
carul, au vădzut pre boieri și lăcră-mându au 
dzis: „Boieri, m-au rușinat păgânul”. La această 
ocară au sositu casa lui leremiei-vodă si poate 
hi pentru răutăţile ei, că era o făméie răpitoare, 
precum spunu și de vreme ce au otrăvit pe 
cumnatu-său, pre Simion-vodă (de va hi așea) 
și de frica lui Dumnedzău depăriată. 


Zac. 4. Nu era în ceia hire singur leremie- 
vodă, ce era om întreg la toate, nerăpitor, 
nemândru, ne-vărsătoriu de sânge, blândă, 
dumnădzărescu, pe cum mărturiseşte războiul 
lui cu Răzvanu-vodă, cum n-au vrut să iasă din 
beserică, pănă n-au săvârșit sfânta leturghie, 
măcaru că-i spune ca să agiungu oștile. In 
dzilele lui mare bivșiuguri și plină ţara de toate. 
Ce de ieste vro osândă stingerea casei lui, din 
faptele doamnei sale ieste. 


Zac. 5. Pre doamna și pre Coreţchii i-au 
trimis Schinder-pașea la împărăție. Coreţchii 
cneadzul apoi pre urmă au ieșitu den chisoare 
cu multă cheltuială, iară doamna au fostă după 
unŭ agă turcu,pănă la moartea sa. Bogdanu- 
vodă copilul iară în turciie s-au săvârşit. 
Agiunsesă de au fosti la împărăție capigi-baş. 


Fost-au acestea v leato 7124 <1616>. 


Zac. 6. Trimis-au Schinderu-pașea după 
răsipa lui Coreţchii, din porunca împărăției unu 
ceaușu la craiul leșescu să oprească cazacii de 
pe mare, carii atunceși niște cetăţi, ce făcuse 
turcii pre Nipru, anume Aslan Horod și altă 
cetate luasă și omorâsî și oștenii câţi erau turci 
și într-acele cetăţi (și aceste toate apoi au făcut 
de au venit soltan Osman la Hotinu) și să 
părăsască a călca Muldova cu ostil loru. 


Zac. 7. Au trimis și craiul leșescă un sol, 
anume pre Cohanschii, la împărăție, dându 
pricina toată pre tătari, carii dodeindu casele 
cazacilor, ei încăși întorci din pagubile ce le fac 
tătarâi. Este și aceasta laudă în Letopiseţul lor, 
cum acela Cohanschii cu soliia lui au mazilit 
pre Ştefan-vodă Tomșea, ce nu știu cum s-ari 
prinde acestui lucru, că amu era domnu Radul- 
vodă în locul Tomşei-vodă, cându au trecut 
Cohanschii la împărăţiie. lară pâră, adevărată c- 
au avut Ștefan-vodă Tomşea totdeauna despre 
leşi la împărăţiie. 


Zac. 8. La anul, Schinder-pașea, din porunca 
împărăției, au strânsu câtă oaste au avutů din 
pășiia lui si cu Radul-vodă, domnul de Moldova, 
și cu oștile muntenești și ungurești de la 
Betlean Gabor, domnul Ardealului, că era 
Betlean Gabor mare nepriiatin leşilor, şi cu 


tătarâi, au purces asupra Țărâi Căzăcești, să le 
strice pălăncile și să-i prade. 


Zac. 9. Oblicise și leșii gândul lui Schinder- 
pașea și i-au ieșit hatmanul Jolcovschii cu oștile 
leșeșii la margine, la un loc anume Bușa, mai 
sus de Soroca pe Nistru, din ceia parte de 
Nistru ieste acela locu. 


Zac. 10. Începuse Schinder-pașea a bate 
Raşcovul, ce, dacă au sâmţită aproape de ostile 
leșeșii, au lăsată Rașcovul și au purces pe 
dencoace de Nistru, pin ţară, împrotiva locului 
unde era Jolcovschii, însă-i despărţi Nistrul. 
Mai puţină oaste era la Jolcovschii, decât la 
Schinder-pașea, iară mai aleasă, tot lefecii și să 
strângea și cazacii din toate pălăncile la dânsul. 
Numai fiindu craiul leșăscu la Moscu cu oștile, 
s-au feritu a întărâta puterea turcească. Avându 
treabă într-altă parte Crăiia Leșască, au stătut 
cu Schinderu-pașea la tocmală, la legături de 
pace, nedejdiuindu că vor ţinea turcii pacea. 


Zac. 11. Capetele de pace era, despre leși, 
să oprească pre cazaci, să nu îmbie pre mare și 
în Moldova să nu mai îmbie oșiile lor. lară 
despre Schinder-pașea era să oprească pre 
tătari, să nu îmbie stricându în Țara Leșască și 
în Muldova domni streini să nu hie, fără cine va 
hi fecior de domnu. Ce, toate aceste în vântu au 


fostă, că bine n-au sfâr-șitu pacea și au purces 
oștile și aceste și acelea îndireptu, iară tătarii 
pre de altă parte au și lovită în Podoliia, în Țara 
Leșască și au făcut câteva robii. Și apoi, la anul, 
fără veste, mulțime de tătari au j lovit Volinia, o 
țară mai sus de Podoliia și păn-a strânge oștile 
Jolcovschii, au ieșit tătarâi cu mare plean den 
Țara Leşșască, fără nice o sminteală. 


Zac. 12. Mare bănat pentru aceste toate au 
avutu Jolcovschii de la crai și de la toată Crăiia 
Leșască, pentru moale lucrurile lui. Ce, la 
creștini nu sintù certări pentru unele ca aceste 
ca la turci. 


Zac. 13. Radul-vodă spre aceste al treilea 
anu domnii sale cele dintâiu, s-au războlit de 
ochi și poate hi, vădzându că nu va putea trece, 
să nu sa îngroașe între turci și între leși lucruri 
de sfadă,singur s-au poftită la împărăţiie să-i vie 
maziliia să poată a merge la Țarigradu pentru 
leacul ochilor. Deci, i-au făcut pre voie 
împărăţiia, pre dânsul l-au chemat la Poartă, 
iară domniia au datu lui Gașpar-vodă aicea în 
țară, în locul lui Radul-vodă celui Mare. 


Capulu alu optulu 


Încep. 1. Gașpar-vodă era omu de neamul 
său italiană, cum dzicemu la noi în ţară, frâncu, 
omu neștiutoriă rândul și a obiceaiurilor ţărâi, 
fără limbă de ţară, care lucru mai greu nu poate 
hi, cându nu știe domnul limba țărâi unde 
stăpânește. 


Zac. 2. O! Muldova, di ar hi domnii tăi, carii 
stăpânescu în tine, toţi înţelepţi, încă n-ai peri 
așe lesne. Ce, domniile neștiutoare rândul tău 
și lacome sintu pricine perirei tale. Că nu caută 
să agonesască șie nume bun ceva la țară, ce 
caută desfrânaţi numai în avuţie să strângă, 
care apoi totuș să răsipește și încă si cu 
primejdii caselor lor, că blăstămul săracilor, cum 
să dzice, nu cade pre copaci, câtu de tărdzâu. 


Zac. 3. Era acestă Gașpar-vodă multă vreme 
tergimanu la împărăție, adecă tâlmaci tuturor 
solielor creștinești ce vinu la împărăţiie. Și fiindu 
și la mijlocul păcii ce făcusă între Împărăţia 
Neamţului și între împărăţiia Turcului, pentru 
slujba aceia i-au datu aicea în Moldova domniia 
în locul Radului-vodă. lară cât s-au aședzai la 
domniie, măcară că era de mare credinţă la 
împărăţiie, îndată s-au așădzatu cu gândul spre 
părți creștinești. 


Zac. 4. De laudă este hie la care domnu să 
hie spre partea creștinească, că aceasta țară, 
căci trăiește așea în statul său pănă acmu, 
pentru ţări creștine stă pănă astădzi în rândurile 
sale, însă cu înțelepciune, nu fără socoteală și 
fără temeiu, în loc de folosul țărâi să-i aducă 
perire, cum s-au prilejită amu și în vremile 
noastre în câteva rânduri, de adusesă a mulţi 
nesocoteala și nebunia, mare cumpănă acestui 
pământu. Dumnedzău mai bine ştie, că de nu s- 
ar hi prilejit o samă de capete să cerce mijloace 
și să nu alerge la împărăţiie, ar hi fostă de perire 
de istov țara aceasta în câteva rânduri. Așea 
adusesă la mare primejdie ţara și domniia lui 
Gașpar-vodă. 


Zac. 5. Să rădicasă în dzilele aceșiii domnii 
și j un domnișor de la Orhei, ce îndată Gaşpar- 
vodă au trimis oaste și au ieșit și singur 
împrotiva lui și l-au prinsi și pre dânsul viu, pre 
domnișor și câteva capete de la Orhei, pre 
carii i-au și omorâtu j îndată. Știia limba 
sârbească Gașpar-vodă și cându i-au mustrată 
pre căpitanii cei prinși orheieni, li-au dzis 
sârbește: „[la nmaere cpaue YnCTO Kb 
Focnogapio". Le tâlmăciia apoi aceste cuvinte 
pre rumâniie Bucioc vornicul de Țara de Gios, 
adecă: „Să aveţi inimă curată spre Domnu". 


Zac. 6. Stăpâniia atuncea Ardealul, căruia 


dzicem noi Țara Ungurească, Betleani-Gabor, 
după stângerea Batorâștilor și ave mare 
războaie împrotiva nemților pentru Crăiia 
Ungurească și îndemna și pre turci asupra 
leșilor că dedesă léşii agiutoriu i împăratului 
nemţăscu împrotiva lui Gabor și atun-ceș de 
curundu îi bătuse leșii o oaste foarte rău la 
Cașa. Deci îndemna într-aceia pizmă pre turci 
asupra l&șilor, făgăduindu-le că de or merge 
asupra l&șilor, să nu poată a da Leahul agiutoru 
nemților, va putea fără zăbavă a lua Beciul de la 
nemți. Și cu acelea îndemnări și cu făgăduinţă, 
cu mare daruri Scrisesă și la hanul la Crâm, 
care cărţi au cădzutu pre mânule lui Gaşpar- 
vodă și îndată le-au trimis Gașpar-vodă la craiul 
leșescu. Dacă le-au vădzut craiul cărțile, singur 
n-au vrutu să pono-sluească lui Betlean, ce 
avându Betlean Gabor oameni a săi între 
sveinicii leșești cu cuscrii, au pus craiul pe 
oameni de ai lui să-i poruncească, căci nu se 
părăsește de aceste fapte, cu vrăjmășia 
împrotiva creștinilor. Și i-au trimis și izvoadele 
scoasă din cărţile lui și au mărsu solul de la 
boierii leșești cu multă mustrare și bănati, 
arătându-i și izvoadele cărţilor lui, ce au scris la 
hanul. Dacă le-au vădzut Betlean Gabor 
cuvintele sale de față, au dzis cătră soli: „Muri- 
va Gașpar pentru acele cărţi”. Și îndată, de 
toate îmbletele lui Gașpar-vodă au dat știre la 
împărăţiie. 


Zac. 7. Curundŭ au simțită Gașpar-vodă că ș- 
au pierduti la turci credinţa, deci s-au așădzatu 
cu gândul și mai tare cu l&șii, îndemnându-i 
asupra turcilor. Și în cetatea Hotinului îndată au 
băgatu oșteni leșăști, dându-să aievea suptu 
apărarea lor cu țara. Nu putea de tot slobod să 
hie în gândul său de boieri, carii socotindu cea 
de apoi, să nu vie vreo perire țărâi, nu-i 
pristăniia boierii, din carii era mai capu atunce 
Bucioc vornicul mare de Țara de Gios; Vasilie- 
vodă era vistiernic mare la aceea domniie. Ce, 
în multe chipuri să ispitiia să omoară o samă de 
boieri, să fie el slobod în faptele sale, ce așea 
aievea nu să cutedza să-i omoară pentru ţară, 
că era Bucioc la ţară ales de toți. lară pre 
Vasilie-vodă, dându-i pricină că nu dă samă de 
o sumă de bani a visteriei, măcaru că-i era hinu 
de cununie, l-au pus în temniţă si l-au pus și la 
muncă. lară pre Bucioc pusesă gândi să-l 
otrăvască și într-o dzi oprindu-l la masă și-au 
scornitu voie bună, închinându la Bucioc cu 
veselie și au pus de i-au dati otrava. În loc s-au 
simțită Bucioc otrăvit și s-au și sculat de la 
masă și s-au dus la gazdă, avânduierbi 
împrotiva otravei, date de la un doftor priiatin, că 
aștepta elu una ca aceia de la Gașpar-vodă. 
îndată au luatu ierbi și au început a vărsa 
otrava, cu mare cumpănă de viață. A doa dzi s- 
au făcutu războlit și Gașpar-vodă, dândă vina 
stolnicilor că au fostă bucatele cotlite. 


Zac. 8. Văzându grije de viiața Bucioc vornic, 
numai ce i-au căutat a prestăni cătră sfatul lui 
Gașpar-vodă, ce avea amu aședzatu cu l6șii. Și 
era aievea și la împărăţiie îmbletele lui, deci 
trimisăsă la Schinder-pașea poruncă împărăţia 
să nevoiască doară îl va prinde. Ce oblicise 
Gaşparŭ-vodă și de toate da știre la leși. Deci 
vădzându împărăţiia că nu-l pot prinde cu 
meșterșug, au trimis unu agă pre obiceai, 
Schimni-ceauș, să cuprindză scaunul și să-l 
mazilească pe Gașpar-vodă. lară cât au prinsu 
de veste Gașpar-vodă că vine Schimni-aga, au 
scornitu că-i vin leșii asupră-i și au ieșit den lași 
și au pus tabăra la Capul Stâncii, împrotiva 
Țuţorâi. 


Zac. 9. Cum au sosită Schimni-ceauș după 
obiceai, amu era gătit lucrul; îndată au pus 
slujitorii de au abătut în turci și câţi au fostu cu 
aga și pre singur Schimni-aga i-au omorâti. Și 
îndată au răpedzit și în târgu, de au turburati și 
târgul și cu slujitori amestecați, pre unde, pe 
care au apucat vremea, acolea i-au omorât. 
Mulţi den turci să închidea pen pivnițe cu arme, 
de să apăra. Gaşpar-vodă, după aceasta faptă, 
îndată au purces în tâmpinarea lui Jolcovschii 
hatmanul leşescu, carele era amu aproape, la 
margine, cu oști. 


Zac. 10. Era gata Schinderu-pașa şi mai 


înainte de aceste fapte a lui Gașpar-vodă, să 
margă cu oști asupra leșilor den porunca 
împărăției și era orân-duitu și hanul și 
Cantimiru-beiu, vestitu războinic pe acele vremi 
și oștile muntenești și o samă de oști Unguresti 
de la Betlean Gabor, de toată oastea aproape 
de 60.000 și 1.000 de iniceri, din odăile ini- 
cerești orânduite și cu aceste oști au întratu în 
țară Schinder-pașea. 


Zac. 11. Léşii încă să nu lase înșelatu pre 
Gașpar-vodă cu priietinșugul lor și să-și 
tocmească Jolcovschii smentslele cele dinţii, au 
purces și el cu oastea și au trecut Nistrul la 
Hotin în 22 de dzile a lui av-gustu. 


Zac. 12. Oaste Jolcovschii hatmanul ave 
1.600 de husari tot înheraţi, 4.000 de călări 
deosebi de husari, ce le dzic steaguri 
îndzăoate, 200 de raitari nemți călări, 400 de 
cazaci lisovţi, 2.000 de pedestri nemți. Această 
oaste era lefecii; era și a domnilor deosebi vro 
2.000 de oameni și de aceia câţva carii mărgŭ 
de bunăvoie, în dobândă, carii apoi au mân- 
catu capul lui Jolcovschii. Venisă și un copil 
den casa craiului, de la crai, numai să între 
Jolcovschii cu oști în Moldova într-agiutoriu lui 
Gașpar-vodă. Al doilea hatman, cum dzicu la 
dânșii, de câmpŭ, era pre aceia vreme 
Coneţpolschii. 


Zac. 13. Dac-au trecut Jolcovschii hatmanul 
cu oștile leșășii Nistrul la Hotinu, au făcutu leșii 
sfatu și sfătuiia Coneţpolschii să aştepte oștile 
acolea la Hotin pre Schinder-pașea, să nu să 
depărtedză așea în câmpi, împrotiva mulţimei 
de oști tătărăști și turcești și el să meargă pe 
Nistru de pe ceia parte, să strângă cazaci de 
pen pălănci, să lovască în urma oștilor pe la 
Tighinea. Ce acesta sfat n-au priimită 
Jolcovschii hatmanul, ce să hie dzis, mai bine 
să vadză veștile cum sintu, decât să le audze 
de la alții. 


Zac. 14. În 23 dzile a lui avgustu au venit și 
Gașpar-vodă în tabăra leșască, sprintin, numai 
cu 600 de oameni, la adunarea cu Jolcovschii și 
după sfatui ce au avut cu capetele leșăști, au 
purces cu toată oastea leșască pe Prut în gios, 
de la Hotin la Țuţora și acolo la Țuţora au pus 
tabăra léşii. Scrie Leto-pisăţul leșăscu că au 
avut și Gașpar-vodă 12.000 de oaste de ţară. 
Sosit-au Jolcovschii la Țuţora, septemvrie 2. 


Zac. 15. Nu știe Jolcovschii de Schinder- 
pașea, la ce loc este și cu câtă samă de oaste, 
lăsându-se de toate în nedejdea lui Gașpar- 
vodă. Ce, Gașpar-vodă, deși Știia din iscoadele 
sale de mulţimea oșiilor turcești, iară nu spunea 
toate leșilor, să nu le strice inimile. 


Zac. 16. La 7 dzile a lui septemvrie, în 5 dzile 
după sosirea leșilor la Țuţora, au sosit și străjile 
tătărăști, deodată cu 300 oameni, cu carii 
hărăţindu-să cazacii, ce le dzice lisovţii pre 
acâle vremi, i-au înfrântu lisovţii pre tătari, iară 
vii n-au putut prinde nice pre unul. Numai 
capete câteva de tătari au adus la Jolcovschii, 
ce n-au putut ști nice atunce leşii de puterea lui 
Schinder-pașea. lară tătarâi prindea în toate 
dzile de la léşi limbă, din holota lor ce îmbla 
pentru hrana, și Știia Schinder-pașea de toate 
de la leși și cum este oastea leșască puţină. 


Zac. 17. în 8 dzile a lui septemvrie, întâiu 
Can-temir-beiă, apoi și singur Schinder-pașea, 
au sosit la Țuţora și ș-au întinsu corturile 
Schinder-pașea direptu deasupra taberii leșăști, 
mai din gios. Leșii era în șanțuri, cele încă de 
Zamoyschii făcute. N-au vrut să scoată oastea 
Jolcovschii într-aceia dzi, mai multă de niște 
steaguri sprintene cu lisovţii amestecate, mai 
multă doară ari putea prinde vreo limbă, să știe 
de oaste, atâta este cât sosisă, au mai este pre 
urmă. Ce toată dzua hărăţindu-să cu turcii și cu 
tătarâi, ieșindu și de ai noștri muldoveni la harțu 
și nice atuncea au putut lua limbă, că mai multu 
de un stegaru turcu n-au prinsi și pănă a-l 
aduce la Jolcovschii, au muritu de rane. 


Zac. 18. Atâta oaste de toată, câtă sosisă 


descălecată, socotindu Jolcovschii și neștiindu 
că în ceiaș noapte au sositu și oardele a 
hanului, cu galga-sol-tani, fratele hanului, că 
hanul sângur rămăsesă în Bugeagu, iară ostile 
toate le pornisă cu galga-sol-tanu, a doa dzi 
dez-dimeneaţă, au scos Jolcovschii toată 
oastea leșască, pre pilda lui Zamoyschii, cândŭ 
cu Cazi Cherei-soltan, și-au tocmit oastea, cât 
agiungea glonţul pușcei, făcându și doao băști 
de pământu, una la un cornu de oaste, alta la 
altă cornu, câte cu patru pusei și câte 300 de 
pedestrași cu focu. lară Schinder-pașea tocmisă 
oastea sa turcească și pre unguri și pre munteni 
la aripa din gios, iar aripa din sus au dat-o lui 
Cantemir cu oardele lui, iară celelalte oarde ce 
era cu galga-soltanu nu s-au ară-tatu de după 
dealu, pănă nu s-au început războiul. Zac. 19. 
Dacă s-au apropiiat oștile de sine, au datu l6șii 
întâi și cu muldovenii războiu și în loc 
împengându pre ordele lui Cantemir și turcii 
înce-pusă a să da înapoi. leșiţi leșii la câmpu 
mai multă decât le era porunca cu șireagul cel 
din frunte, au izbucnită și ordele cu galga- 
soltanu și au dat cu toate oștile năvală la rândul 
cel din frunte leșăscu și l-au înfrântu. Ai noșiri, 
moldovenii, pre obiceai, îndată au plecati fuga 
și holoia léşilor, ce era în goană, așijdere. lară 
tătarâi, neîncăpându toți în frunte, au lovită si 
din dos pe léçşi. Și așea cu mare vărsare de 
sânge, au înfrântu rândul cel dentâi, păn au 


agiunsu la al doilea rândi, ce era tocmai iară 
frunte, unde era și hatmanii singuri. Și era toate 
și acâle rânduri mai încungiurate de tătari, de 
cătră tabăra lor. Ce au mărsŭ tot buluc léşii, 
apărându-să de tătari, pănă supt șanțuri. 


Zac. 20. Schinder-pașea tot cu aceia năvală 
au lovit başta cea din gios și fără zăbavă au 
întratu ienicerii în baștă. Sărit-au leșii, amu de 
lângă șanțuri, și au apucat de au scos o samă 
de pedestrași ce era în baștă, iară mai mulţi au 
perit și patru pusei au luat turcii. După aceia au 
stătut oastea în tocmală neclătită, numai cât să 
apară leșii de năvala tătarâlor și başta cea din 
sus au rămas întreagă. 


Zac. 21. Aproape de apusul soarelui, 
Schinderu-pașea au descălecatu oastea toată 
la odihnă, iară leşii au cădzutu la mare spaimă 
și turburare, și lăsindu și ei străji, iară oastea 
câialaltă au intrată în șanțuri, pe la otace. Şi 
îndată au mărsu toate capetele la cortul lui 
Jolcovschii, la sfat, mâhniţi toţi, vădzin-du-să 
închiși de atâtea mulţime de oști, depărtaţi de 
țară și cetăţile sale, fără nice o nedejde de 
agiutoriu. Ținea hatmanii amândoi inime tari, 
răspun-dzându tuturora, cum a doa dzi vor să-și 
tocmească lucrul cu războiu și apoi, dacă n-or 
putea a înfrânge puterea nepriiatinilor, să lege 
tabăra şi să margă cu tabără legată spre ţara 


lor, spre Nistru. Au pătrunsu tuturora inimile 
acestu sfatu, dacă au au-dzitu cu tabăra legată 
marșul, fiindă amu den loc închiși de pășunea 
de cai și de hrană de oameni. Şi după aceia s- 
au rășchirat sfatul îndată. Unu domnu anume 
Strus și Calinovschii staroste de Cameniţă și 
Samoil Coreţchi s-au gătitu de fugă noaptea cu 
oamenii săi și au purces năzuindu îndată să 
treacă Prutul noaptea și acolea, la trecătoarea 
Prutului, dândă în Prut ca oile spăimaţi, s-au 
înecată Calinovschii starostele de Cameniţă și 
mulţi din leși. Unii, rătăcindu noaptea, au 
cădzutu a doa dzi în mânule tătarâlor, pe alţii i- 
au dus cursul apei, de i-au abătutu iar înapoi la 
mal, de li-au căutatu a întră iară în tabără. lară 
Hmelețchii și Cazanovschii, capetele cazacilor, 
au lovitu întâi alăturea cu Prutul, apoi au luat 
câmpii și au mersi, fără nici o dodeială, întregi. 
Ceielaltă oaste de lefecii să turbu-rasă cu toții și 
ei de fugă, scornindu-să cuvântu pen tabără c- 
au fugit hatmanii, cât și ceia ce era la straje, 
părăsise străjile. Ce înțelegându Jolcovschii 
spaimă ca acéia oșştii, au îmbiat pe la otace cu 
făclii de vântu, arătându-se oștenilor, cum este 
de faţă și are grije de oaste și au mai întăritu și 
străjile. Și așea de-biia au aședzat oastea de 
spaimă. Și în ceiași noapte au scris și cărți, 
dândi ştire la craiul, cu pâră pe aceia ce au 
fugit din tabără. 


Zac. 22. Gașparu-vodă vădzându mare 
turburare și fugă în oastea leșască, părăsit și de 
oștenii săi, au purcesi și elŭ noaptea și au 
trecuti Prutul bine. Numai, amu la braniște 
fiindă cu puţinei de ai săi și den boieri, 
Șeptelicii hatmanul și Goia postelnicul, pe 
lângă dânsul, l-au omorât ceia ce era cu dânsul. 
Scârnavă și groadznică fapta și neaudzită în 
toate țări creştine. Domnul, ori bun, ori rău, la 
toate primejdiile ferită trebuiește, că oricum 
este, de la Dumnedzău este. Precum dzice 
svinta Scriptura: „Hb ecT nH enuna knacr 
TbKOMOuuT Gora", adecă: „Nu-i nice o putere, 
fără de la Dumnedzău dată". 


Zac. 23. Plătit-au apoi cu capetele sale 
această faptă și Șepteliciu si Goia, de la 
Alexandru-vodă, pe lege direaptă de le-au 
taietu capetele și trupurile le-au aruncati în 
ieșitoare. Și cu cale le-au făcut, că după 
scârnave fapte, scârnave morţi vină. lară bietul 
Bucioc vornicul, în branişte amu, au năzuitu la 
un hin al său, anume Toader brănişteriul, unde- 
ș lăcuia acel Toader, singur nemerit din răssipă, 
fără slugi pe lângă sine, precum vremea acéia 
în răssipă oștii așea aduce. Și cu multă 
rugămente și giu-ruită cătră hinul său, s-au 
oploșit în vicleană făgăduinţa lui. Apoi, a doa 
dzi, l-au legati hinul și legat l-au dus la 
Schinder-paşea. (O, să nu-l ierte Dumnedzău 


hin ca acela!) Și dacă l-au dus la Schinder- 
pașea au pus îndată de l-au înțăpatu pre 
Bucioc, săracul, acela carile pururea sfătuie pre 
Gașpar-vodă spre bine și de mare nevoie i-au 
căutatu a pristăni la sfatul lui Gașpar-vodă. 
Acestă domni, Gașpar-vodă, niceodată post n- 
au avut, ce pre ascunsă în tote posturile mâncă 
carne. 


Zac. 24. lară hatmanii leșești, vădzându-se 
închiși și părăsiţi și de tovărășiia moldovenilor 
și în ţară streină, încungiuraţi de atâtea oști, au 
scos, a doa dzi, toată oastea, câtă le rămăsesă, 
stoluri, însă aproape de șanțuri, cât să să apere 
de năvala turcilor și a tătarâlor. Și toată dzua 
aceia au stătutu călări în tocmală; nice 
Schinder-pașea și tătarâi așe nu li-au stătut 
asupra, alegându cu sfatul să-i ție așea închiși 
pănă ce i-ari strânge foamea și hrana de cai, să 
să închine de bunăvoie. Leșii încă să facă 
războiu nu era putere, că și oastea li să 
împuţinasă cu domnii cei fugiţi și răniţi mulţi din 
războiul cel dintâiu, între carii era răniţi feciorul 
lui Jolcovschii și nepotul lui de frate. Ce și a triia 
dzi după războiul cel dinţii, iară așea au scosi 
oastea cu tocmală aproape de șanțuri. Și într- 
acâle dzi s-au apro-piiet și galga-soltan cu 
puţinei tătari pe lângă sine și au poftit pre singur 
Jolcovschii la voroava. Scoasesă Schinder- 
paşea într-aceie dzi toate oștile sale şi pusesă 


rându înainte ochilor leșilor, să vadză mulţimea 
și așea au făcutu în trei dzile, pentru spaima 
leșilor, să să închine, vădzândi oastea mulțime. 
lară la voroava cu galga-soltanu Jolcovschii n- 
au vrut să iasă, ce au trimis pre cneadzul 
Corejchii, fratele celui Coreţchii ce fugise. Deci 
și galga încă au trimis pre Veli Şah-mârza și au 
cerșut o sumă mare de ban să le dea leșii și să 
margă cu pace. lară Corejchii arătându alte 
legături de pace, s-au apucat mârzaculu de 
sabiie și au dzis să aştepte leșii toţi sabiie. 


Zac. 25. Vădzându-să leșii că cu altu mijloc 
de acolea n-au cum să iasă, de unde erau 
cădzuţi, au ales sfat să iasă cu tabăra legată pre 
mijlocul oștilor și așe au făcut, 19 dzile a lui 
septemvrie îndesară. Amu era de trei dzile 
tocmită tabăra la rânduri și au făcut porți în 
șanțuri, cineși la rândŭ și au purces din loc cu 
tabăra legată de cară, și orânduite oști pi den 
toate părțile și pedestrași și călări. Gândiia turcii 
și tătarâi dintâi că vin să dea războiu, apoi au 
vădzutu purcesul. Și în céia dzi, pănă în sară și 
toată noaptea au mărsu leșii cu puţină dodiială, 
numai de tătari. 


Zac. 26. A doa dzi, septemvrie 20, au sosit şi 
Schinder-pașea cu toate oștile asupra taberii 
leșăști, ce leșii, cât s-au făcut dzuă, stătusă, 
unde i-au apucat dzua. Şi într-aceia dzi au fosti 


războiu foarte tare și mare, pănă la vremea de 
chindiie și descălecându turcii cu corturi de 
mas, leşii mai îndesară iară au purces cu tabăra 
și iară toată noaptea au mărsu, numai cu 
dodiială de tătari. 


Zac. 27. A triia dzi, septemvrie 21, iară au 
stătut tabăra leșască la un pârâu, care nu-l 
pomenește Letopiseţul leșescii anume ce vale 
a hi fostu, iară adevărat pe la Scumpiia au lovit, 
ce ori la o vale ce să dzice Răchita, ori la vreun 
ciuluc. încă nu trecusă toată tabăra leșască 
valea, cându au sosită Schinder-pașea și 
acolea au rupti turcii o bucată mare de tabără și 
au luati și câteva steaguri de la leși și pusei. Și 
s-au închis leşii iară acolea, la ceia vale, de s- 
au apărat toată dzua aceia. 


Zac. 28. A patra dzi, septemvrie 22, au 
socotit Schinder-pașea să le ţie din frunte calea 
și au purces înainte și aproape de Răutu, 
desupra Răutului, au tocmit toată oastea frunte. 
Leșii încă ce-au avut oaste mai aleasă, o au tras 
de pen arepi în frunte și la o vreme ca aceie la 
care și de nevoie numai caută a hi toţi viteji, că 
nu era altă cale de viiața, au mărsu cu toată 
tabăra direptu asupra temeiului oșiii turcești și 
stândŭ tare și cu focul, au căutat turcilor a le da 
cale. Și într-aceia război au luat l6șii de la turci 
doă steaguri şi tătari prinşi vii câtva. Şi după ce 


s-au așădzat tabăra la Răută, au mai ieșit 
steagurile leșăști de au mai lovit pe o drâmbă 
de tătari, carii trecusă Răutul. 


Zac. 29. După aceia petrecanie, să 
îmbărbătasă leșii și pierduse toată grijea. lară 
ce iesie să nu treacă și orânduiala lui 
Dumnedzău nu poate să să amistuiască. Amu, 
fără nice o grije, tare și sămeți leșii și cădzusă 
la valea Coboltei, unde era de o parte pârâul, 
de altă parte oastea, loc deschis, fără trecători. 
Și pierduse și Schinder-pașea nedejde de a-i 
dobândire și trimisesă la Jolcovschii Schinderu- 
pașea, pofiindu să-i trimaţă un om, să știe 
turcește. Au trimis Jolcovschii, ce apoi nu l-au 
mai slobodzită Schinderi-paşea pre tălmaciul 
acela. Cându au fostă amu aproape de Nistru, 
ca o milă de loc de la Movilău, la un satu anume 
Slobodziea Saucăi, la ţinutul Sorocii, acolo 
descălecasă oastea leșască, conacul cel de 
apoi. Holota ce era strânsură, temându-să de 
hatmani pentru dobândă, că jecuise multe case 
în ţară, să apuce ei trecătoarea la Nistru 
noaptea, au dat spaima și toată oastea așea 
greu s-au turburat, cât care cum au putut, au 
apucat cal, sluga stăpânu-său și pedestrași și 
călăreţi toți amestecați, unii de lalţi fugindu, s-au 
șpărcuit toată tabăra, hatmanii rămași singuri, 
unul într-o parte, altul într-altă. 


Zac. 30. Dzicu unii să să hie făcut aceie 
spaimă din slugile oștenilor, carii mersesă la o 
arie cu fân, departe de tabără și să-i hie lovitu 
tătarâi. Ce, oricum au fosti, spaima ca aceia au 
fostu, în care nu s-au mai putut îndrepta oastea, 
să să aședza. Poate hi si de grijea trecătoarei 
Nistrului, care de care să apuce mai curundu să 
treacă. 


Zac. 31. Au priceputi tătarâi încă de cu 
noapte răssipă oșiii leșășii și încălecase toți. A 
doa dzi dez-dimeneaţă, au cădzut mai toate 
capetele leșăști, părăsiţi unii și de slugile sale, 
alţii rătăciți, pre mână tătarâlor. Pre feciorul lui 
Jolcovschii si un nepot a lui i-au găsit între cară, 
răniţi încă de la Țuţora, pre Coneţpolschii cu 
puţinei oameni buluc, așteptându dzua, doară 
ari putea aduna ceva oaste și să ştie și de 
Jolcovschii, ce s-au făcut, l-au încungiurat 
tătarâi și au cădzutu viu pre mâna tătarâlor. lară 
pre Jolcovschii, numai cu o slugă a lui rătă-citu, 
pedestru, l-au găsitu o drâmbă de tătari și pănă 
a înțelege cine este, vădzându-l om bătrân, l-au 
tăiată. Și apoi din sluga lui înțălegându că este 
Jolcovschii, i-au dus capul la Schinder-pașea și 
au stătut toată dzua într-o suliță înainte corturilor 
lui Schinder-pașea capul lui Jolcovschii. Și într- 
acela loc stă stâlp de piatră, făcut apoi de 
oamenii lui Jolcovschii și pănă astădzi, în ţinutul 
Sorocii, în ceia parte de satu, anume Slobodzia 


Saucăi, locui ca de giumătate de milă de la 
Movilău. 


Zac. 32. Schinder-paşea după aceasta 
izbândă, capetele leșăști ce au fostu și pre 
Coneţpolschii, i-au trimis la împărăţiie, iară 
singur s-au întorsu la Cetatea Albă și acolea 
peste puţine dzile ș-au fârșitu viiața. Dzicu să fie 
murit otrăvit de veziriul ce era atuncea la 
împărăţiie, temându-și veziriia de dân-sulu. lară 
tătarâi au lovitu toată Podoliia și Rusiia1 fără 
nice o sminteală de nime, cu plianu multu s-au 
întorsu în părțile sale. Fost-au aceia răssipă a 
oștilor leșăști și perirea lui Gaşpar-vodă, v leato 
7129 <1621>. 


Capulu alu noaălea 


Încep. 1. După domniia lui Gașpar-vodă, au 
venit la domniie Alexandru-vodă, feciorul lui 
lliiași-vodă, iară acelu lliiaș-vodă au fostu 
ficiorul lui Pătru-vodă Rareș și după moartea 
tătâne-său, lui Pătru-vodă, cădzuse la domniie, 
ce de bunăvoia sa au lăsat domniia, precum 
scrie Ureche vornicul și au mărsu la soltan 
Suliman și s-au turcitu, la care întunecarea 
menții au venită din desfrânate fapte a curviei. 


Zac. 2. Apoi lliiaș-vodă au cădzutu la Rodos, 
la opreală şi acolea, la Rodos, au născutu 
acestu Alexandru-vodă. Spun de dânsul că la 
moartea sa au mărturisitu legea creștinească. 


Zac. 3. La începutul domniei sale, oblicindu 
de moartea lui Gașpar-vodă că au fostu pricina 
Șep-telici hatmanul și Goia postelnicul, i-au 
omorâtu și trupurile lor le-au aruncat în 
ieșitoare, precum s-au pomenit mai sus. Și cu 
lege direaptă le-au făcut aceie pedeapsă, 
numai munca ce au făcut fămeilor lor și îmmei a 
lui Șeptelici pentru avuţiie, au fostă peste 
pravilă, că pre legea direaptă nice fecior pentru 
fapta tătâne-său, nice părintele pentru fapta 
fecioru-i de vârstă nu-i platnicu. 


Zac. 4. Domniia era aceasta foarte slabă și 
cu purtatul trebilor peste obiceiurile țărâi. Și în 
dzilele lui au venit și împărăţiia Turcului, singur 
cu sine sultan Osman la Hotin, asupra leșilor. 
Că înţelegându împărăţiia de perirea oştii 
leșăști de Schinderu-pașea, avea nădejdea că 
pre lesne va putea să cuprindze den Crăiia 
Leșască o parte, soco-tindu că ce au fostă 
fruntea oștilor leșășii și slujitori vechi au perit în 
Moldova, nu or avea l6șii nice o putere să stea 
împrotiva. Și măcar că Venisă vești că perșii să 
gătiadză asupra Vavilonului, să-l ia de la turci, 
tot au lăsatu grijea Vavilonului și au stătut după 
gătirea asupra léşilor peste toată iarna, 
trimiţândă și ceauși la craiul leșescă, dându-i 
știre să ştie că-i vine asupra Crăiei lui, cu toată 
puterea. 


Zac. 5. Au acesti obicei împărații, de dau 
știre unul altuia, cându voru să facă războaie 
unul asupra altuia. De care lucru s-au 
cutremurat l&șii, de vremile acele, vadzându-și 
răssipă oștilor cu amândoi hatmanii și a 
vederea venire asupra sa puterii ca aceia. Ce 
au trimis și craiul un sol de la sine la turci, mai 
multă să vadză și cu ochii, este adevă-ratu 
gătirea turcilor să vie, au numai sintu cuvente. 
Ce, pe solul la împărăţiie nice cu veziriul nu l-au 
adunat, ce numai i-au răspunsu cu scârbă și l- 
au pornită înapoi. 


Zac. 6. lară și craiul leșăscu n-au șădzutu 
fără gătire, ce, îndată, iarna, au strânsu săimu şi 
den ceputulu săimului au trimis soli pe la toate 
țări creștine, dându-le știre de vinirea asupra sa 
împăratului turcescu, cu toată puterea împărăției 
lor. Și au stătut la sfat să facă oști de a stare 
împrotiva puterei turcești și au ales la săimu să 
facă 30.000 lefecii, în carii să fie 14.000 de 
husari și 8.000 de pedestrime, altă oaste mai 
sprintenă și la 15.000 de cazaci să trimaţă lefe 
și singur craiul cu toată pospolita să încalece şi 
au stătut și ei toată iarna de gătire. lară de la 
Crăiei streine n-au avut de la nime nice unu 
agiutoriu, mai multu de la holendezi câteva 
corăbii cu platoșe si cu săneţe și alte măiestrii 
de oaste. lară de la celelalte craii creștinești fără 
nice o nedejde de agiutoriu s-au întorsu solii lor 
și încă de la nemți oprise și marginile ţărâi sale, 
nice pre banii săi leșii să nu facă lefecii, avându 
împărăţiia Neamţului pre acele vremi mare 
zarve și amestecături cu Crăiia Bohemului, care 
crăie, cu altă nume, să dzice Cehul. Așe lăsasă 
toți pre leși, numai singuri să raspundze 
împărăției Turcești. Husari încă atâtea n-au 
putut a face leşii, că acel fel de oaste să face cu 
greu și cu mare cheltuială. 


Zac. 7. Câtu s-au dezvărat, sultan Osmanu 
au purces cu mare gătire cu oști strânsă de pen 
toate unghiurile ţărâloru sale. Aşe scrie 


Hronograful leșăsci, că și din limbi, apoi și din 
iscoade ce avea leșii la turci, cum au avut 
sultan Osmanu 300.000 de călări, 12.000 de 
iniceri, 80.000 de tătari cu Zaimbu Chierei- 
sultan, hanul Crâmului, fără de oștile 
muntenești ce era cu Radul-vodă, domnul 
muntenescii. Amu aproape de Dunăre fiindu 
sultanu Osmanui, au venitu' veste, cum au luat 
perșii Vavilonul, ce totu au păzită calea asupra 
leșiloră. 


Zac. 8. La leşi lipsiia hatmanii amândoi, că 
Jolcovschii hatmanul cel mare perise, iară 
Coneţpolschii al doilea hatman era la 
închisoare la Țarigrad și era zarva între leși 
pentru hătmăniie. Ce craiul Jigmonti, ferindu-să 
să nu cadze la mai mare împărăchiere între 
capete lucrul, au răspunsu că așteaptă pre 
Coneţpolschii să iasă din robie și este pravila 
lor așea, ales la capetele oștilor, să margă pre 
rândŭ din stăpâni mai mică la mai mare. Deci 
oștile toate au dată pre mâna lui Hotchevici 
hatmanului de Litfa, om vestită din tinereţăle 
sale la războaie și atunce de vârstă sa, ca de 80 
de ani. 


Zac. 9. Cu 14.000 de oaste au purces 
deodată Hoichevici hatmanul și înainte sa au 
trimis cu 4.000 de oameni pre Liubomirschii, să 
treacă îndată Nistrul la Hotin, fiindu cetatea 


Hotinului din dzilele lui Gașpar-vodă pre sama 
leșilor. Deci întrândă Liubomirschii în ţară, păn 
a să apropiia oștile turceşti, au prădatu țara 
pănă în lași, ieșindu și lăsindu și Alexandru- 
vodă l&șii cu fuga la Romani. Și au arsu léşii și 
leşii și din prada ţării au strânsă hrană, care 
apoi au ţinut pre leși toată vremea, cât au fostu 
la Hotin, în urma lui Liubomirschii au sositu și 
Hotchevici hatmanul la Hotinu și apoi, după 
Hotchevici, și feciorul craiului leşăscu, Vladis- 
lav, cu 16.000 de oaste. Nu știu ce vină or hi dat 
bieţilor târgoveţi de Hotin, a o samă ce au fostu 
mai fruntea, de i-au înpensu din cetate de pe 
zid, făr de nici o milă léşii. 


Zac. 10. Amu era împărăţiia la Țuţora, iară 
cazacii tot nu sosisă la Hotin, cu mare 
mâhniciune l&șilor și amu agiungea tătarâi pănă 
în tabăra leșască, cât pierduse leșii de cazaci 
nedejde. 


Zac. 11. în 20 dzile a lui avgust au lovită un 
soltan cu oștile sale și cu mulți și din oastea 
turcească, la tabăra leșască supt Hotin, cât s-au 
gândită Hotchevici hatmanulu și alte capete 
leșăști că amu și împărăţiia singură este sosită 
și scoasesă și leşii toată oastea la câmpu. Ce, 
tătarâi, după puţină năvală, s-au dat îndărăptu. 
Și atunceși, în ceiași dzi, au sositu și 1.000 de 
cazaci înaintea hatmanului lor, anume 


Sahaidacinii, dându-i știre că sosește și oastea 
căzăcească cu tabăra legată, de trei dzile tot cu 
războiu prin tătari, că trecusă cazacii pe la 
Soroca și zăbăvindu-să cu prada, pe hirea lor, îi 
apucase tătarâi pe cale. A doa dzi, 21 a lui 
avgust, au sosit si Sahaidacinii cu 20.000 de 
cazaci și într-aceiași dzi, orânduindă Hotchevici 
șanțurile pe lângă tabără și făcândiă căutare 
cazacilor, au dat știre străjile, cum sosește și 
împărăţiia cu toate oști în tocmală, cum dzic la 
turci, alai. Ce, au lăsatu si Hotchevici căutarea 
cazacilor și au scos și el toată oastea la câmpi, 
cu tocmală puindi oaste și pen văi și pin ceretei 
supuse. Singur au stătut cu partea mai aleasă a 
oştii frunte, gândindu că vor da turcii îndată 
războiu. Ce, oastea turcească n-au stătut de 
războiu, ce, cum au sosit, au început a 
descăleca și a întinde corturile. Cantemir-pașea 
numai cu oștile sale au făcut năvală o dată la 
aripa leșilor, ce vădzindu oaste leșască supusă 
pin toate văile, au purces si el spre descălecatul 
oştii sale. lară turcii scoasesă o samă de pusei 
și da în oastea leșască și au fostu harţuri între 
oşti pănă sară. 


Zac. 12. Avgust 22, dez-dimeniaţă, au 
cuprinsu turcii tot locul acela cu corturi, unde 
stătusă leşii în dzua dintâiu. Leșii încă au scos 
oastea împregiurul taberei aproape si într-aceia 
dzi toată năvala turcilor au fostu asupra 


cazacilor, vădzându-i încă fără șanțuri și osebiţi 
de tabăra leșască. 


Zac. 13. Avgustu 23 dzile, dez-dimeneaţă, 
gătiţi turcii de războiu, cazacii era descălecați 
cu tabăra lor, mai gios pe Nistru, deosebi de 
tabăra léşilor, încă fără șanțuri, numai încheiată 
cu căruțele. Acole, la cazaci, au făcut mare 
năvală cu toate oștile turcii cu tătarii, cât să 
vedea luată amu tabăra căzăcească. Ce, au 
stătut cazacii foarte tare și cu nevoința a 
hatmanului lor, care era om, oștean direptu, si 
le-au dati și Hotchevici hatmanul agiu-toriu cu 
trei roate de nemți și cu o mie de haiduci cu 
bardișe (ieste un feli de arme, topoară cu coade 
lungi). Deci, cum au vădzut cazacii agiutoriul, 
au sărit dreptu asupra inicerilor, bătându-se de 
la o vreme de ţiișu cu sâneţăle, cât le-au căutată 
a să da înapoi inicerilor. Și așea gonindu 
cazacii și haiducii pre iniceri, s-au întărâtatu și 
oștile călă-reţă și s-au făcut o glogozală mare 
între oști, adao-gându-să și din oști turcești cu 
tătarâi și den bulucuri a leşilor la aceia aripă, 
unde era sfada, cu mare vărsare de singe. Și 
într-aceia dată, la acela războiu, au peritu 
capete câteva den iniceri și pașea de Silistra, 
vestită războinic. Din partea leșilor, din capete 
au peritu Zavisa şi Endriiovschii, amândoi 
rohmistri. Și din capetele tătarâlor de Litfa au 
perit Bogdan-mârza şi Ţarovici, iară mârzac. 


Lucru mare, cumu-i laudă Hronica leșască, cum 
au stătutu de bine atuncea împrotiva turcilor, 
macara că sintu și ei turci de lege. în ceia dzi, 
spunu să hie chemati soltanu Osmanu pre 
iniceri și le-au dzis că nu va mâncă, pănă nu or 
lua tabăra căzăcească. 


Zac. 14. 24 a lui avgust, leşii la câmpu n-au 
ieșit, ce au stătut toată oastea la întăritura 
șanţurilor, ca pănă atuncea pe mai multe locuri 
era tabăra leșască numai cu cară îngrădită. lară 
turcii într-aceiași dzi, vădzându că leşii nu stau 
la războiu, ce de lucrul șanţurilor, și călării de-a 
valoma cu inicerii pedestri întâi au datu năvală 
unde era fruntea șanţurilor și acolea dându-le 
tare nemţii răspunsu, s-au mutat mai sus, 
cercândi locu mai slabi, ce și acolo, la năvală 
au cădzutu mulţi din turci. Apoi și la al treile loc, 
au luatu mai despre Zvancea, ce și acolea s-au 
apărat leșii tare si pănă amiadzedzi au dodeit 
pe leşi. lară de la amiadzedzi, iară cu toată 
năvala au lovitu la tabăra căzăcească, care 
amu era grijite peste noapte, cu doă rânduri de 
șanțuri, un șanţu tocma pe lângă cară, iară altă 
rându de șanțuri mai departe de tabără și amu 
lipiţi de șanțurile l&șilor. Multă oaste turcească 
au perită de cazaci într-aceia năvală și au 
gonitu l&șii pre turci înfrânți de focul cazacilor, 
pănă în corturi. 


Zac. 15. Avgust în 25, nimica n-au gânditu 
turcii de paguba oștii sale, ce au avutu, ce, a 
doa dzi, au scos pușcile cele mari si s-au 
apropiiatu de șanțurile cazacilor și au dat 
nepărăsitii în cazaci câteva ceasuri. În loc de 
minune scrie Hronograful leșescu că dându 
așea desi și mai multu de un cazaci, anume 
Vasilie sotnicul, n-au perit, iară cai au omorât 
mulţi în tabără. După patru ceasuri ce începuse 
a bate pușcile în cazaci, au ieșit cazacii ș-au 
făcutu năvală la pusei, de unde bătea. Şi din 
aripa despre leși au lovit un stol de leși, iară 
într-acolea si au împensi pre toată oastea aceia 
de pe lângă pusei și au apucat toate pușcile 
cele apropiiate. Şi au mărsi într-aceia dzi pănă 
în corturi turceşti cazacii, cu mare spaimă în 
toată oastea turcească și amestecătură. Ce, 
cum și-i hirea cazacilor, la dobândă lacomi, au 
dat îndată de jacuri și cu aceia zăbavă, avându 
vreme turcii, au împensi iară pre cazaci și de la 
corturi și de la pusei. Pușcilor apucase cazacii 
de le siricase roatele și straturile. 


Zac. 16. Dintr-aceia dzi amu au mai răsuilații 
cazacii și s-au acolesitu turcii despre parte 
leșilor cu năvala, că să deprinsesă leşii, de sta 
gata, bulucuri călări și cât îi împengea cazacii 
den foc pre turci, iară leșii loviia din aripa. Deci, 
den 26 a lui avgust au cădzut greul asupra 
leşilor, că în 27 a lui avgust mare năvală au 


făcut turcii la oastea leșască, care era scoasă 
dinafară de șanțuri și au în-frântă pe leși și doaă 
bulucuri de nemți a doi polcovnici au perită cu 
totulă. Mare bucuriie în turci și semeţiie de atâte 
capete de nemți, de carii sta o grămadă înainte 
corturilor împărătești. Și să nu hie întorsu pre 
turci îndărăptu niște steaguri de husari, la grije 
era și toată tabăra leșască, așea să ameste- 
casă de rău léçii. Au luati într-aceia dzi turcii 
steagul lui Hotchevici, rumpându-și zăbala calul 
stegariului, care purta steagul de husari la 
Hotchevici, l-au băgatu pe stegariul fără voie lui 
în desimea turcilor. La aceia grije scrie 
Hronograful, că singur moșneagul Hotchevici 
au ieșii din șanțuri afară și pin toate celelalte 
pori ieșiia orânduită oastea și așea s-au 
dezbăratu de oarbă năvală turcilor, într-aceia 
dzi. lară oaste au peritu multă într-aceia dzi din 
leşi și steagul lui Hotchevici cu stegariul. 


Zac. 77. În 28 a lui avgust și 29 și 30, turcii 
au ședzut pre odihnă, iară Hotchevici hatmanul 
mâh-nitu pentru steagul său, care lucru la 
oștenii acestor părţi și în locu de necinste și în 
loci de piedzi răi să socotește. 


Zac. 18. În dzi | a lui septevrie au pus gândă 
leșii să lovască cu toată oastea sa noaptea pre 
turci, numai să lasă pedestrimea la șanțuri și 
aşea au făcut. Toată oastea scosesă denafară, 


ce au împiedecatu lucrul şi gândul lor ploaia. A 
doa dzi au oblicit turcii gândul leșilor den 
haiduci unguri, care fugiia totdeauna de la leși 
la turci și de la turci rusii totdeauna. lară cazacii 
tot nu s-au răbdatu și pe ploaie, la o aripă de 
corturi au îndrăznit de i-au lovit, tot într-aceia 
noapte. 


Zac. 19. A treia dzi a lui septevrie au venit în 
tabăra leșască de la Radul-vodă, domnul 
muntenescu, Batiste Veveli, om de neamul sau 
criteanu, dzicu să hie fostu cu știrea veziriului, 
îndemnându pre leşi să trimaţă sol de pace la 
turci. Și nu s-au apăratu l6șii, ce au trimis foarte 
om cu ispravă de la sine, anume Zelenschii, să 
întrebe, putea-vor să să priimască soliile la 
împărăţiie, au ba. Și de atuncea îmbla și soliile, 
iară şi singele bieţilor oșteni mai multă să vărsa 
din îmbe părțile între dânșii, în toate dzile și în 
tot ceasul. 


Zac. 20. În 5 dzile a lui septevrie, au obârșitu 
turcii și podul peste Nistru și au trecut și în ceia 
parte de Nistru oastea. Avea hrană pănă 
atuncea slobodă de cai leșii peste Nistru, iară 
den ceiași dzi i-au închisu și den ceia parte. Și 
tot într-aceia dzi au venit și Caracaș-pașea de 
Buda, carele temându-se de împărăţiie, scârbită 
de dânsul pentru zăbava, trimisesă răspunsu 
veziriului că nu va merge la adunare, pănă nu 


va hi întâi în tabăra leșască. 


Zac. 21. Toată oastea turcească iară să 
pornise după Cărăcașu-pașea și din toate 
părţile au stătut năvală asupra leșilor, iară mai 
mare cu multă unde era singur Caracaşș-pașea. 
Era acel loc despre Zvancea, unde era mai 
slabă tabăra leșască. ÎI dusesă pre Caracaș- 
pașea anume la acel loc nişte unguri ce fugise 
de la leși la turci și aceia năvală au făcuții la 
șanțurile leșășii, cât să nu hie apucat a ieși un 
bulucu de n&mțţi cu un căpitan anume Veier, 
neamţu si s-au prilejitu vro 2.000 de cazaci, carii 
păștea caii, ţiindu-i amână prin ceretei, luasă 
Caracaș-pașea șanțul leșilor. Ce nemţii ca din 
dos să prilejise a oștii cei turcești și alţii di pe 
șanțuri au vărsatu focul în turci, cum dau nemții, 
odată. Și dintr-acela focu au nemerit glonţul den 
sineţu pe Caracaş-pașea direptii pren capi. 
Deci, cât au vădzut turcii c-au cădzutu Caracaș- 
pașea, s-au dat îndărăpti. leșit-au și leşii călări 
din șanțuri, iară n-au gonit pre turci, stândŭ 
după sprejeneală de alte locuri, pe unde mai 
năvăliia turcii. 


Zac. 22. Slăbise leșii de hrană si de desimea 
mare de trupuri să scornise mare putoare în 
tabăra lor, că nu mai biruia a căra trupurile în 
Nistru. Deci să scornise boale între osteni și mai 
vârtos muriia caii de o boală ce era în cai. 


Feciorul craiului, Vladislav, dzăcea bolnav și 
Hotchevici hatmanul iară așea, din care boală 
au și murit acolea la Hotin Hotchevici, septevrie 
14, omu între léşi vestită de lucrurile 
războaielor. Spunu de dânsul, păn au fosti viu, 
cândŭ au venită pomenire de pace de la Radul- 
vodă, să hie dzis: „Lasă, lasă, să vie Simedriul, 
să va căi soltanu Osmanu c-au venit asupra 
leşilor”. 


Zac. 23. Trei dzile după perirea lui Caracaş- 
pașea, turcii au șădzutu fără războiu, iară tătarâi 
ardea și prăda Tara Leşșască pre lângă 
Cameniţă și mai sus de Cameniţă și să fuma 
Țara Leşșască la vederea ochilor a leșilor și ei 
închiși de toată hrana. Mai multi ce răzbiia 
cazacii pen păduri, pe la cetăţi de pe aproape și 
aducea câte oarece hrană, ce iară nu de 
agiunsi. Și au ales și léşii într-un rându, 
noaptea, cu vreo mie de haiduci, niște cară, de 
au adus den Cameniţă puţină hrană și iarbă de 
sineţă, că împuţinasă l6șii și iarba și plumbul. Și 
boale să scornise multe în nemți și în leşi și mai 
ales boală de ventre, învăţaţi cu berea, cu 
horilcă și acolo numai apa Nistrului era băutura, 
care este foarte grea la băută. 


Zac. 24. Svătuia unii din leși să lase 
pedesirimea să apere șanțurile, iară ei să iasă 
călări, alţii sfătuia să pornească pre feciorul 


craiului, să margă el să sirguiască pe craiul, pe 
tată-său, să vie mai curundu cu agiutoriu şi să 
burzuluisă și oastea Litfei, numai să o plece din 
tabără. Ce, apoi toate acestea sfaturi le-au 
așădzat Liubomirschii, pre carele l-au și ales 
oastea și în locul lui Hotchevici și l-au pus 
feciorul craiului hatman. 


Zac. 25. În 15 a lui septevrie să întorsesă și 
solul lor Zelenschii, trimis la veziriul și tot într-a- 
aceiași dzi au lovit turcii iară tabăra leșască la 
poarta Liifei. Ce făcusă leșii în cele trei dzile o 
tabie,adecă o baștă denafară de șanțuri, de 
care nu luasă turcii aminte, ce și de la șanțuri și 
den tabie dându tare leșii foc, au căutatu turcilor 
a să da înapoiu.A doa dzi, septemvrii 16, au 
trecut pușcele turcii în ceia parte de Nistru și au 
bătut toată dzua în tabăra leșască. Și toată dzua 
acéia numai unu neamţi au ucis, la corturile 
feciorului craiului. Si tot într-acea dzi au trecut 
Nistrul și sultanŭ Osmanu singuru și au mărsu 
de au vădzutii Cameniţă. Pusesă să bată o 
cetățuie anume Panăvţii, lângă Cameniţă, ce 
era niște haiduci, puși acolea de pază. Ce au 
perit câțva turci de haiduci și au lăsatu-o 
cetățuia aceia nedobândită. lară pre lângă 
Zvancea, numai căci au trecut pe lângă cetate. 
Scrie Letopiseţul leșăscu să hie dzis soltană 
Osmanu pentru Cameniţă: „Dumnedzău au 
făcut-o această cetate şi Dumnedzău va lua- 


oă". lară în dzilele noastre au luatu-o sultanŭ 
Mahmeti, împăratul turcescu, în 9 dzile în anul 
7180 <1672>, în 16 dzile a lui avgust, pentru 
păcatele leșilor și netocmala între dânșii. 


Zac. 26. Făgăduită era plata tătarâlor la Hotin 
de soltan Osman, care va aduce cap de cazac, 
să ia câte 50 ughi de auru, deci alerga tătarâi, 
lovindu pin Țara Leşșască țărănimea și le 
aducea capetele și lua bani. Ce, cărasă niște 
grămădză de capete de ţărani înaintea corturilor 
împărătești, cu numele de cazaci. lară oastea 
turcească neputândi strica l&șilor den frunte, au 
trecut Nistrul pușcile cele mare și bătea foarte 
tare den ceia parte pre cazaci și o parte de 
tabăra leșască. Numai ce au căutată a să muta 
de la mal și cazacilor si leșilor, de pe unde 
agiungea pușcile. Și în 16 a lui septevrie acela 
războiu și năvală să făcusă, cât amu didesă 
tătarâi înot să treacă apa, să între în tabăra. 
Care grije vădzinduă Liubomirschii, carele era în 
locul lui Hotchevici celui morti, au coborât 
nemți pedestri cu foc și s-au îmbărhătatu și 
cazacii si au începutu a da foarte desu focul, 
câtu au căutatu turcilor a părăsi deodată pușcile 
și a să mai depăria de la malu. 


Zac. 27. Acestea lucrându-să la Hotin, craiul 
leșăscu Jigmontu veniia încet, cum să dzice, 
leşeşte, într-agiutor fecioru-său. Şi amu 


împuţinase de toi tabăra leșască iarba de sinețù 
și de hrană era foarte strânși, care nevoie nice 
de la turci nu lipsiia, că flămândzisă foarte rău si 
turcii și în toate dzile veniia vești de mare prădzi 
ce făcea cazacii pre Marea Neagră. Deci vinisă 
iară Batiste Veveli de la Radul-vodă, domnul 
muntenesci, cu făgăduinţă tare, că or hi priimite 
soliile, numai de zăloage poftise léşii de la turci, 
au adus răspunsu că ieste cu ruşine împărăției 
să dea zăloage. Deci și leșii au ales pre lacob 
Sobejchii, tatăl craiului de acmu și pe 
Joravinschii caștelanul de Bâlza și au mărsu 
solii leșăști în tabăra turcească. 


Zac. 28. Schimbasă împărăţiia pre veziriul în 
scârbă că n-au fostu harnic de a lua iabăra 
căzăcească și pusesă altu veziriu, carele să-și 
arate lucrurile mai tare, au dzis solilor leșăști să 
lege biru pre an la împărăţiie. Care lucrul nici 
într-un chip nepriimindu solii leșăști, pre dânșii 
i-au opriti, iară oastea toată cu mare gătire si cu 
toate pușcile și măistriile au pornit cu sine 
asupra taberii leșeșii și o parte au pus 
dencoace de Nistru să bată, iară altă samă cu 
sine au trecut Nistrul și au bătut în ceia dzi, 
toată dzua, septevrie 24 și septevrie 25. Ce, 
făcuse pre malŭ și leşii șanțuri dincoace, iară tot 
îi strica din pusei turcii și mai rău din ceialaltă 
parte de Nistru. Și așea să lupta în toate dzilele 
acestea pănă în 27 a lui septevrie. 


Zac. 29. Au acestu obiceiu cazacii, daca li să 
dodiiește răul și pierŭ de pusei, iesi de dau 
năvală, tocma acole, de unde batu pușcile, care 
hirea lor, hie cine va hi vădzut la Suceavă, 
cându închisesă Ștefan-vodă Ghiorghie pre 
feciorul lui Hmilă. Așea au făcut și la Hotin, 
cândŭ părea turcilor că sintu pătrunși de morţi 
ce făcea pușcile într-ânșii, că-i bătea atuncea în 
cele 5—6 dzile 60 de pusei, cum scrie 
Hronograful leşăscu, tot de câle mari, ce le 
dzicu balemezuri, şi-i socotiia spăimaţi, 
atuncea, în 27 a lui septevrie, au făcutu cu 
hatmanul său, cu Sahaidacinii, sfat și s-au 
orânduit în doao bulucuri, o parte în ceia parte 
de Nistru și altă parte din ceasta parte. Și așea 
au făcut, noaptea au purcesu și au trecut Nistrul 
pe pod la Zvancea, că avea și leșii pod peste 
Nistru, mai sus, împrotiva Zvancei si au lovitu 
tocma șanțurile veziriului din ceia parte, cât i-au 
căutatu și veziriului în ceia noapte a nu mânea 
supt cortă. lară dincoace, aceia spaimă și 
glogozală făcuse în oastea turcească, cât în 
giumătate de oaste fugisă de supt corturi la altă 
parte de tabără, părăsisă și pușcile și să făcuse 
o amestecătură mare. S-au împlut cazacii de 
boarfe, de săbii, de rafturi, de corturi, iară mai 
multe au tăiat și le-au răsturnat și cu mare 
dobândă s-au întorsu în tabăra sa. 


Zac. 30. De miratu era la împărăţiie şi la toate 


capetele împărăţiiei neînfrântă și neînspăimată 
hirea căzăcească, la ce strânsoare amu era. 


Zac. 31. Amu aducea tătarâi și limbi, carii 
spunea de singur craiul l&șăscu sosită la Liov. 
Ce, a doa dzi după aceia petrecanie din cea 
noapte, au chemat împărăţiia pre vezirul la sine, 
iară pușcile den ceia parte totuși au bătut păn 
îndesară, iară singur veziriul au stătut cu solii 
leșăști la legături de pace, avându veste și de 
sosirea craiului la Liov. 


Zac. 32. Multă au stătut turcii să priimască 
leşii cevași biră, ce leşii nice să pomenească 
acestu lucru n-au priimit. Deci, după multă 
frământătură, au stătut și s-au ales pace, 
septevrie 29 dzile, pre calendariul nostru, iar pre 
a papistașilor octovrie 91. Zac. 33. Legăturile 
despre împărăţiie au fostu acestea: Pace 
vecinică de la turci să aibă Crăiia Leșască, 
niceodată asupra ei oști să facă (iară, ia, cum 
țin)2, pre tătari să-i oprească să nu îmbie, 
stricându în Țărâle Leșești, la Moldova pași sa 
nu puie (iară și de ceia, măcar de n-ar hi 
aproape) și alte mănânţușuri, pentru semnele 
hotarălor la câmpii Oziei şi despre Tighinea. 


Zac. 34. lară de la leși era aceste legături: în 
Moldova cu oști să nu mai îmbie, pre cazaci de 
la mare să-i oprească, cetatea Hotinului să dea 
pre mâna domnului de Moldova, solu mare cu 


daruri și cu întăritura legăturilor de pace să 
trimaţă la împărăţiia. Și numai ce le-au căutată 
leșilor mai apoi, mai în silă, a priimi și a lega și 
30.000 de cojoace, din anu în an să dea 
tătarălor. Și așea acestea istovindu-să, în loc 
într-âmbe taberile, și turcească și acea leșască, 
au strigatu strigătorii pace și în loc au părăsitu şi 
armele de îmbe părțile. 


Zac. 35. In 30 dzile a lui septevrie s-au făcut 
târgu între leşi și între turci; au cumpăratu léşii 
mulți cai turcești ieftini, corturi și turcii de la leşi 
postav, pistoale. Și iarăși în dzi întâiu a lui 
octovrie și a doa dzi, iară au făcut târgu oștile 
între sine. 


Zac. 36. A treia dzi după pacea legată, au 
pur-cesu împărăţia în giosu de la Hotin. leșisă 
toată oastea leșască în tocmală la câmpu și 
petrecându bulucurile turcești, își lua dzua bună 
cu clătirea și capului de la leşi. Apoi, a patra dzi, 
și l&șii, după purcesul împărăţii, octovrie 6, au 
ieșită și ei din șanțurile sale cu cazacii, lăsându 
cetatea Hotinului pre sama Radului-vodă, 
domnului muntenesciă, că domnul ţărâi noastre, 
Alexandru-vodă, precum s-au pomenit mai sus, 
viindu la Hotin împărăţiia, n-au aflaţii nemică 
grijit, nice poduri, nice conace și țara aflându-se 
fugită și stricată de leşi, s-au scârbitu pre 
Alexandru-vodă așea de rău, cât numai era să-l 


omoară. Ce, l-au scos de la moarte veziriul, iară 
de urgie n-au hălăduit, că pănă la Hotin, tot au 
fostu legatu la pusei în obedzi și toată vremea 
acâia, cât au fostă împărăţia la Hotin, tot au 
fostu la închisoare, pănă la întorsul împărăției 
spre Țarigrad. 


Zac. 37. Pre cale mergându împărăţiia, mare 
scădere au avutu în oameni, hămnesită oastea 
și caii, că lovisă niște răceale și ploi cu ninsori. 
Și de atuncea sintu luate Renii cu câteva sate 
de soltan Osmanu, sat de ţară pe Dunăre, 
ascultătorii cătră ocolul Galaţilor și sintu date 
de împărăţiie cătră Smil, de atuncea, căruia 
olatu venitul ieste închinatu la mormântul lui 
Mahmet, ce ieste în Țara Arăpască, aproape de 
Marea Roșie. 


Zac. 38. lară craiul leşescu Jigmonti, 
înțelegându de pacea făcută între turci cu 
ficioru-său, s-au făcut mânios deodată, ce era 
zugrăvită aceia mâniie, că pospolita veniia 
foarte încetu, velcopoleanii atunce trecea Visla, 
iară Litvei veniia asupra craiul șvedzăscu 
Gustav, la Riga, care cetate vestită foarte între 
cetăţile lumii, atunceași au luat-o Șfedul. 


Zac. 39. Și așea au fosti lucrurile împărăției 
cei dintăi, cu vinirea lui sultan Osmanui la Hotin, 
în anul de la zidirea lumii 7130 <1621>. 


Capulu alu dzecilea 


Încep. 1. După grea de scârbă împărătească 
mazilie a lui Alexandru-vodă, feciorul lui Iliiaș- 
vodă, încă de pe drum mergându împărăţiia la 
Hotin, au trimis iară la Ștefan-vodă Tomșea și 
iară i-au datu domniia țărâi. 


Zac. 2. Amu mai blândi Ştefan-vodă, la a 
doa domniia sa, precum au pututu întâi, 
îmblândă singur pre la bejenii, strțângându 
conace împărăției și aflându-se la slujbă. Și cât 
s-au mântuită de împărăţiie, s-au apucat cu 
toată osirdiia de obârșirea mănăstirei Soleai, 
care urdzise la domniia dintăi, ce nu o fârșise. 
Este mănăstirea Solea obârșită de dânsul și 
sfârşită în anul 7131<1622>, după'âmpărăţiie. 


Zac. 3. în locu, peste voia leșilor era domniia 
lui, că era în mare vrajbă cu dânșii și pre Radul- 
vodă ave iară mare nepriietin. însă siliia Ştefan- 
vodă să nu dea ceva pricină leșilor, fiindă 
atuncea de curundi legaţi cu priietenșugu nou 
împărăției. Și după împărăție, într-acelaș ani, 
vara, a solului care veniia de la léçi la 
împărăţiie, cu întăritura păcii ce făcuse la 
Hotinu, mare cinste și vâlhvă au silită să-i facă, 
iară tot pre leși priietini a face n-au pututu. 


Zac. 4. Era solul de la craiul leșescu un om 
mare, anume cneadzul de Zbaraj, din 
Vișnoveceșii, cu mulţime de oameni și cu 
desfrânate de tot podoabe, cât de-biia de să află 
în vro istoriie pre aceste vacuri soliie ca aceia la 
vreo împărăţiie prilejită, cu 300 de oameni 
călări, fără pedestrași pe lângă carate ce avea 
și păn în vezetei îmbrăcaţi cu ursinice. 
Ciubărâle cu carile adapă caii, de argintu, şi 
cofe, barilce, la hamuri ţintele și la haiduci 
cepragi de arginti. întrându în Țarigrad, au pus 
potcoave de arginti, numai câte un cu.iŭ bătute 
la cai, anume să cadă pre ulițe. 


Zac. 5. leșindu-i Ștefan-vodă o milă de loc 
înainte cu câteva gloate, în carată cu sine solul 
nu l-au poftit, nice au primit să hie la masa lui 
Ștefan-vodă, la ospăţi. lară Ștefan-vodă și la 
purcesul lui din lași spre Țarigrad, iară l-au 
petrecut cu cinste, pănă la locul unde au făcută 
apoi Barnovschii-vodă un hălășteu, ce să 
chiamă lazul lui Barnovschii pănă astădzi. 


Zac. 6. Acolea l-au tâmpinatu călărașii de la 
Țarigrad, cu veste că s-au schimbat veziriia și 
au stătut veziriu unul ce-i era lui Ștefan-vodă 
priietin. Cum au înţăles din călărași de veziriia 
aceluia veziru veste, îndată au dzis gloatelor să 
să întoarcă și înloc s-au întorsu și singur, 
poftorindu cu glasul: „Lase, câine lese, că te voi 


purta eu". Și neluându-și nice dzua bună de la 
sol, s-au întorsu la scaun și au trimis și înaintea 
solului, pen ţară, pe la toate conacele, de i-au 
tăiată obroacele. 


Zac. 7. Sosindu solul aceia la Țarigrad, au 
aflată împărăţia lui soltan Osman la mare 
turburare și închis Țarigradul din rădicatul 
inicgrilor asupra împărăției. Și au ţinutu acea 
turburare 9 dzile, închiși toţi, cineși la casele 
sale, cu mare grije și spaimă. Și oameniloră 
celor streini și solilor ieșise poruncă de la 
caimacamul, cine era suptu aceia vreme, nime 
denaiară de casa lui să nu iasă. Deci și solului 
leșăscu au ieșit răspunsu să stea denafară de 
Țarigrad și au ședzui solul toate dzilele acele la 
un sătcel denafară, anume Halcali, păn la aşă- 
dzarea împărăției lui soltan Mustafa, în locul lui 
soltan Osman. 


Zac. 8. lară pricina rădicării a inicerilor 
asupra lui sultan Osman au fostă aceasta: 
întorcându-se sultan Osman fără izbândă de la 
Hotin, da toată vina inicerilor, că n-au vrut să 
stea la războiu, cum s-ari cădea slujitorilor celor 
buni, mustrându-i pururea că sintu buni numai 
de beţiie, să hie Cjăl-cători legii lui Mahmaet. Ce, 
aședzase gândul pe toți să-i stingă și să facă 
slujitori arapi, carii stătuse la Hotin mai tare la 
războaie şi aşa în toate nopţi îi sugruma pre 


iniceri. lară neputându așe plini pre voie gândul 
în Țarigrad, ș-au ales cale la Anadol, spre 
mormântul prorocului său, la închinăciune și 
pusesă amu de au strigat pre obicei și 
strigătorii, dându știre de gătirea purcesului 
împărătesei]. 


Zac. 9. Vădzându inicerii gândul împăratului 
aședzat spre stângerea lor, întâi la veziriul și la 
muftiu], în gloată strânși, au mărsu și au strigat 
să grăiască împărăției să să lasă împăratul de 
acéia cale, fiindă de curundu descălecaţi den 
oaste, lipsiţi de toate. Ce, dacă n-au putut face 
nimica cu graiul veziriului și a muftiului, să 
întoarcă pre împăratul din cale, a doa dzi s-au 
strânsu cu toţii, plecându spre sine şi pre spahii 
și au mărsu la curtea împărătească și au strigat 
să să lasă împăratul de cale, însă Venisă în 
ceia dzi fără arme. Ce răspundzindu-le sultan 
Osmanu că așea va să facă, așea va face, a 
triia dzi au venii cu arme la curte cu mulţime din 
toate unghiurile Țarigradului, mulţi carii nici 
iniceri nu era și au lovit casele împărătești și 
îndată hadâmbii, ce era fruntea pe lângă sultan 
Osmanu, i-au făcut fărâme. Singur sultan 
Osmanu scăpase deodată la grajdiuri, ce l-au 
găsitu inicerii. 


Zac. 10. Era între casele cele din grădini 
sultan Mustafa, un unchiu a lui sultan Osman, 


ascunsi, care fusesă întâi împărată, puţină 
vreme, ce fiindu la hire foarte prostatecu, îl 
scosesă den împărățţiie și-i ţinea ascunsu între 
grădini. Acolea oblicindu-1 inicerii, au năvălitu 
și l-au apucatu de acolea în-spăimat de moarte 
și l-au pus în scaun, străgândă cu toții: „Acesta 
ni-i împărat". 


Zac. 11. Dacă stătu sultan Mustafa la 
împărăţiie, cu învăţătura lui au luat inicerii pre 
sultan Osman și l-au pus pre un cal prostu, 
acoperit pre capu, să nu-l cunoască nimea și 
întâi la Edi Cula1 îl duce, apoi, temându-se 
sultan Mustafa să nu iasă cumva iară la 
împărăţiie, au trimis poruncă să-l omoară și 
omorându-l inicerii pre cale la Edi Cula, l-au în- 
gropatu la un mecetù împărătescu, iară fără nice 
o cinste. 


Zac. 12. Deci solul leșăsci ș-au dati soliia la 
soltan Mustafa, întrându în Tarigradu cu aceia 
podoabă și vâlhvă, cât este în voroava 
țarigrădenilor soliia aceia pănă astădzi. 
Potcoave de argintiu pusesă la o samă de cai, 
numai câte cu un cuiu prinse, anume să cadză 
pre ulite, și alte zburdate cheltuiale, care toate 
acéle apoi l-au adus și pre solul aceia la mare 
nevoie și cheltuială și pre leși la mare căinţă, 
cât este legată cu săimŭ, oameni mare ca aceia 
de atunci să nu mai trimaţă la turci. Şi să nu hie 


fostu nevoința Radului-vodă, domnului 
muntensscu și după ce slobodzisă turcii pre sol, 
s-au prilejit de au lovit nişte cazaci pre Marea 
Neagră, deci răpedzise împărăţiia de olacu 
ceauș, să-l întoarcă pre solul, ce Radul-vodă, 
mainte oblicindu povestea, i-au datu de sârgu 
cale pren Țara Ungurească. 


Zac. 13. Spunu de solul aceia, dacă l-au dus 
la împărăţiie, după adunare, n-au vrut nimica, 
căutându pe după sine vreun scaun să șadză și 
ședzândă, să-și dea soliia. Și așteptându câţva, 
vădzind că nu-i dau scaun, cabaniţa ce era pe 
dânsul, învălin-du-oă, au pus și au ședzut în 
locu de scaun. Și după soliie n-au vrut să mai 
priimască haina, răs-pundzândi să hie prețul ei 
la visteriia împărătească de un scaun, să hie de 
solii leșăști. Și aceasta poveste au rămas de 
aceia soliie și alte cheltuiale desfrânate peste 
măsură. 


Zac. 14. Nemică așea însemnatu în ceilalţi 
ani ai domniei aceștiia a lui Ștefan-vodă Tomșăi 
nu s-au prilejitu, ce era ţara în pace și în tot 
bivșugul, cât părea hiecui că nu ieste domniia 
acelui domnu dentâi, tot în zarve. Și pănă jla 
domniia lui aceasta, la toate biruri să ţinea în 
samă la visteriia împărătească câte 5.000 ughi, 
lefele darabanilor. 


Zac. 15. Numai, nice într-un chip nu-l lăsa în 


pace Radul-vodă, domnul muntenesci, ce 
săpându-1 totdeauna și astădzi și mine, i-au 
venită lui Ștefan-vodă maziliea iară, în care i s- 
au prilejitu și moartea în Țarigrad. Și avuţiia ce 
au avut, toată au luatu-că împărăţiia. 


Zac. 16. Domnu Ștefanu-vodă Tomșea, mare 
vărsătoriu de singe, gros la hire și prostatec, 
câtu îi părea că ieste așea bine, cum domniia 
întâi. lară la a doa domniia, cu multă schimbatu 
într-altă chipă, după patime ce-i venise și lui la 
capi. Și el au făcut și biserica domnească pe 
poarta curţii] și cu domniie fericită țărâi. In locul 
lui au stătut domnu în ţară Radul-vodă cel Mare 
cu a doa domniie. 


Capulu alu unsprădzecilea 


Încep. 1. Domniia Radului-vodă celui Mare 
împărăției, nu domniei sămănătoare și pentru 
lucrurile și tocmelele casei lui i-au dzis Radul- 
vodă cel Mare. 


Zac. 2. Scrie Pliutarhu, vestită istorică, la 
Viiaţa lui Alexandru Machidon care au scris 
Alexandriia cea adevărată, nu basne, cum scrie 
o Alexandrie den grecie ori dintr-altă limbă 
scoasă pre limba țărâi noastre, plină de basne 
și scornituri, el dzice că hărniciia împăraţilor și 
domnilor mai multă să înţelege din cuventele lor 
și sfaturi grăite de dânșii, care cum și păn încât 
au fostă, decât den războaie făcute de dânșii, 
că războaiele, avuţiia și prilejul vremii face mai 
de multe ori. lară cuvântul și sfat înțeleptu den 
singură hirea izvorește, pănă în cât ieste, 
precum dzice și înțelepciunea lui Solomon: 
„Web OycTb npakenuarui nCXognTb pa3yM". 
„Den rostul direptului izbucnește înțelepciunea." 


Zac. 3. Fost-au acestă domnu, Radul-vodă, 
deplin la toate si întreg la hire. Cuvântul ce-i 
grăiia ca o pravilă era tuturora, giudeţele cu 
mare dreptate și socoteală, fără făţărie, cu 
cinste, iară nemăruia cu voie veghiată. Avea 
acesti cuvântu: „Domnul hiecare, cându 


giudecă pre un boierinu cu un curtean, ochii 
domnului să fie pre boierin, iară giudeţul pre 
calea sa să margă. Și așea, cându să pârăște 
un curteanŭ c-un ţăran, mai de cinste să fie 
curteanul și la cuvântu și la căutătura domnului, 
iară nu abătându-să giudețul din calea sa cea 
direaptă." Și la multe divanuri, cătră vornicii cei 
de gloată dzicea: „Vornice, dzi celui om mâine 
să mai iasă la divan", ferindu să nu hie greşit 
cumva giudețul. Și de să prilejiia cumva 
negăcitu giudeţul la un divanŭ, să îndrepta la 
altul. Dzicea de multe ori: „Nemică nu ocărește 
pre domnului așea ca cuvântul nestătător”. 
Pentru boieri dzice: „De mare folos și cinste 
este domniei și ţărâi boierinul înțeleptă și avut, 
că dacă are domnulu cinci-șase boieri avuţi, nici 
de o nevoie a țărâi nu să teme". Cu boieriul ca 
c-un boieriu, cu slujitoriul ca c-un slujitori, cu 
țăranul ca c-un ţăran făcea voroave și tot cu 
blândețe și cu mare înțelepciune, că deși era 
răpit la vremea sa, iară nu îndelungu. 


Zac. 4. Boierii la mare cinste ave și dzicea: 
„Pre un om, dacă-1 boierește domnul, nu încape 
să-l suduiască. De nu se poartă cumsăcade 
unui boierin, să-l scoată și să puie altul în locu, 
iară a-l sudui, sau să nu i se treacă cuvântul 
grăit cu cale, nu să cade." 


Zac. 5. Avea o slugă Radul-vodă, încă din 


copi-lăriia sa, căruia socotindu că nu este hirea 
de boierie, îi socotiia de amână, iară boierie nu-i 
da. Ce, văzându-se denafară din rândul altora, 
pre hirea omenească, ce ieste pururea silitoare 
în viaţă să fie între cei de frunte, s-au rugat 
mitropolitului și boierilor să-i grăiască Radului- 
vodă pentru dânsul, să nu fie uitati, fiindu slugă 
de atâta vreme, și așteptându în nărocul 
stăpânu-său, să hie și el între oameni. l-au grăit 
boierii cu toţii pentru dânsul, să nu hie uitat, ca o 
slugă veche ce ieste și slugile cu nedejdea 
cinstei stăpânilor, să agiungă și ei a hi între 
oameni, mai multu slujescu. Au răspunsu 
Radul-vodă boierilor: „Mie, sa nu vi să treacă 
cuvântul vostru, nu mi să cade, iară eu știu hirea 
omului, că de boierie nu este, iară, ia, că 1-oi 
boieri pentru voia dumilor-voastre". Și a doa dzi 
l-au chemati și i-au dat vătăjiia de aprodzi, care 
era la cinste îa Radul-vodă, si aprodzii cei de 
divanu nici la o domnie mai de cinste n-au fostu, 
cu urșinice mulți și cu cabaniță cu jder și cu 
hulpi îmbrăcaţi aprodzii. Și ori la cine și la ce 
boierii mergea cu carte, în picioare sta boieriul, 
pănă să citiia cartea. 


Zac. 6. N-au trecut săptămâna și veni jalobă 
din târgu la divanu de niște fămei pre acel vătav 
nou, de sila ce le făcuse și le bătuse în târgu. 
Au căutații Radul-vodă la boieri și li-au dzis: 
„Nu v-am spus că acesta om de boierie nu 


este ?" lară cătră dânsul : „Eu, măre, încă pe 
boierie nu am apucat să-ţi dzicu". Și au dzis 
armașului de i-au luat gârbaciul și au pus de i- 
au dat 300 de toiege. 


Zac. 7. Numai, cum nime în lume fără vină, 
așea și Radul-vodă cu mare pustiietate țărâi, 
care nu să va uita den pomenirea oamenilor în 
veci. Şi de mirat este, cum au încăputu într-o 
înțelepciune ca aceia o vină ca aceasta. Așea 
era de greu țărâi, cât să pusiiisă curtea și țara. 
Ce pricină ar hi fostă, nu ştiu, fără de tot 
zburdată podoaba curţii. Nime den boieri, pănă 
în cei a treia, cu haine cevași proaste să nu hie, 
că era de scârbă. Postelnicii, copii den case cu 
mari podoabe și cu fotaze la cai. Mare 
întunecare aicea înțelepciunii acestui domni, 
că este domnul să să poarte cumŭ biruiește 
venitul ţărâi. 


Zac. 8. Birul țărâi era legatu la Tighinea pre 
acâle vremi și la Cetatea Alba, ce veniia inicerii 
la biră și păn cu hamgiare săriia la boieri. Aceia 
vădzându Radul-vodă, au mutat birul, să să 
ducă la Țarigrad, la împărăţiie, că credința aceia 
avea Radul-vodă la împărăţiie, care n-au avutu 
nice mainte de dânsul, nici mai pre urmă, nici 
un domnu, câţi au fosti în țară. Și crăiile 
creștinești, ales leşii, ungurii și alte ţări creștine, 
mare folos avea de dânsul, că-i feriia de multe 


primejdii, ca un creștin. Păzindu-și slujba 
direaptă cătră împărăţiie și datoriia creștinească 
o păziia, precum s-au arătaţii și la Hotin, cu 
mijloacele lui la pacea ce s-au făcut între turci si 
între leși și apoi cu solul cél leșăscu, cneadzul 
de Zbaraj, căruia i-au dat cale prin Țara 
Ungurească, gătit aceia sol de opreală la 
împărăție. Deci, și la turci credinţă si la creștini 
laudă avea, că toate era cu înțelepciune legate. 


Zac. 9. Radul-vodă domniia aicea în țară la 
noi, iară feciorul său Alexandru-vodă în Țara 
Muntenească și la aceasta domniie au făcut si 
nunta la Tecuci fecioru-său cu fata lui Seărâet, 
vestit om între țarigrădeni, la care veselie era 
adunate doă ţări, țara noastră și Țara 
Muntenească. Scaunele boierilor, din-a-cliriapta 
domnilor boierii de Muldova, iară den-a-stânga 
boierii munteneșii ținea dvorba și așea și 
căpeteniile de slujitori. Divanuri, case, 
cerdacuri, anume de această treabă făcute, cu 
lucrători de îmbe părţile a ţărâlor, la satu la 
Movileni, în malul Siretiului, dincoace. Unde şi 
soli streini cu daruri era veniţi de la unguri și de 
la câțva domni den Țara Leșască. Și au 
trăgănatu acéia nuntă pănă a doa săptămână 
cu mare petrecanii și bivșuguri. 


Zac. 10. Pacea era întemeiată pre acéle 
vr&mi den toate părțile, fără numai dodiia tătarâi 


Cânte-mireșiilor cu trecătorile sale în Țara 
Leșască, că să dezbătuse Cantemireșiii de 
suptŭ ascultarea banelor și ședea cu ordele 
sale dencoace de Nistru, în câmpii Cetăţii Albe 
și a Chilii, ce să dzice Bu-geacul și-i dedesă 
împărăţiia pașii lui Cantemir, de să scriia pașă. 
Și în toţi ani loviia Țara Leșască, precum și 
atunce, în dzilele Radului-vodă. Nu așea cu 
multă după pacea legată între împărăţiia 
Turcului și între Crăiia Leșască, au lovită ordele 
lui pe la Sneatin, toată Pocultiia, fără veste și au 
făcut mare robiie și plean. Şi după aceia pradă 
a leșilor, curundu au lovit si in Țara 
Muntenească, pănă în Buzău, de au făcut 
câtăva pradă la munteni. Ce, au săritu fălciienii 
si covurluienii și tecuc&nii, cu porunca lui 
Radul-vodă, de au lovit pre tătari la întorsu și le- 
au loatŭ toată dobândă și robii. Și au făcut 
Radul-vodă și jalobă mare la împărăţiie, den 
care să apropiiasă scârbă de la împărăţiie mare 
lui Cantemir și n-au scăpatu mai pre urmă de 
dânsa, pentru aceste fapte. 


Zac. 11. Curându după aceia au arsu curțile 
la lași, cele domnești și s-au mutată Radul-vodă 
la Hârlău cu șederea. Și așea îndrăgise locul la 
Hârlău, cât în toate veri, la Hârlău ședea cu 
toată curtea, că tocmise și curţile cele domnești 
și beserici câteva făcute acolo în Hârlău de 
dânsul. 


Zac. 12. Omu boleac fiindu Radul-vodă și de 
mâni și de picioare, care boală podagra și 
hirarga să dzice, n-au trăgănatu multi viiaţa și 
acolea la Hârlău s-au sfârșit viaţa, în anul 7134 
în dzile... 


Zac. 13. De mare primejdii s-au prilejit de au 
scutit țara atuncea moartea Radului-vodă, că să 
suisă tătarâi, cu singur galga-soltan den Crâmu 
și cu Cantemir-pașea de aicea, den Bugeagi, 
cu 40.000 de tătari, cu prada în Țara Leșască, 
pentru oprite cojoacele lor de leși, legate la 
Hotin. Și le-au ţinut calea ostile leșăști cu 
Coneţpolschii hatmanul leșăscu, de curundu 
ieșit den Edi Cula, den chisoare, din Țarigrad, 
iarăși cu nevoinţa lui Radul-vodă. Și așea de 
rău i-au bătut pre tătari, cât și soltanul și 
Cantemir cu fuga au hălăduit. Ce vrea să-și 
astupe rușinea, veri, neveri, să prade țara, 
dându vina Radului-vodă, cum să hie dati el 
ştire l&șilor, să să găteadză asupra lor. Ce, dac- 
au înţăles de moartea lui Radul-vodă și de 
domniia lui Barnovschii-vodă în locul Radului- 
vodă, n-au stricat în țară nimica, fără ce au fostă 
de hrana cailor, că era Cantemir fârtatu lui 
Barnovschii hatmanul și satele lui, la boierie, 
niceodată nu fugiia den calea lor, cândi trecea 
pe la Cernăuţi ordele în Țara Leșască, ce 
petrecea Cantemiru la Toporăuți cu dzilele în 
casele lui Barnovschii hatmanul. 


Zac. 14. Oasele Radului-vodă cu cinste mare 
s-au pornită de la Hârlău în Țara Muntenească, 
la mănăstirea făcută de dânsul în București, cu 
Hrizea visternicul și cu Trufanda postelnicul și 
cu Costin postelnicul al doilè pe acele vremi. 
lară în scaunul țărâi domnu au stătut 
Barnovschii hatmanul. 


Capulu alu doisprădzece 


Încep. 1. După moartea Radului-vodă celui 
Mare, boierii și ţara vădzându pre Barnovschii 
hatmanul, omŭ de ţară și fără cuconi și cunoscut 
împărăției cu slujbele ce făcusă la Hotin, la 
sultan Osman și știut și căpeteniilor tătărășii, 
ales lui Cantemir, cu carile legasă priietenșug 
încă den mârzeciia lui, la Toporăuți, la o 
trecătoare a lui în Țara Leșască, au ales cu 
glasurile tuturora pre Barnovschii hatmanul de 
domniie și au mărsu o samă de boieri la 
împărăție, de i-au adus steag de domniie. 


Zac. 2. îndată ce au stătut Barnovschii-vodă 
la domniie, întâiu au stătut după grijea țărâi ce-i 
vinisă asupra de tătari și au trimis la galga- 
soltan daruri și la Cantemir-pașea și au întorsu 
vrăjmășiia tătarâlor, ce gătisă ei asupra țărâi și 
apoi au stătut și după aședzarea țărâi, care să 
stricasă foarte rău la Radul-vodă. 


Zac. 3. lară războiul atuncea a tătarâlor cu 
leşii au fostii așea: neţiindu-sa leşii de cuvântu 
ce-i legasă la Hotin, să dea Crâmului den anu 
în an 30.000 de cojoace, s-au sculat singur 
galga-soltanu, fratele hanului, și Cantemir- 
pașea cu 40.000 de tătari și au lovit Țara 
Leşască în trei părţi. Pe o parte sângur galga- 


sultan, pe altă parte Salmașâ-mârza, pe a triia 
parte Cantemir-pașea și au prădat pănă la 
Socal și pănă mai sus de Liov. Ce, i-au lovitu 
leșii și întâiu pre singur galga-soltanu 
Coneţpolschii hatmanul și cu Hmileţchii și au 
pieritu acolea mulțime de tătari și feciorul lui 
Cantemir și au cădzut la robiie și un frate a 
hanului, mai mieu de galga-soltani, robi la leşi, 
carile apoi au ieșitu și cădzusă han la Crâmu, 
de îmbla cu Hmil în Țara Leșască. lară partea 
lui Salmașâ-mârza și a lui Cantemiru-pașea nu 
era de tot răsipite, că măcar că lovisă și pe 
Cantemir-pașea iară leșii cu Liubomirschii, iară 
de tot răsipă acestor orde a face n-au putut. Ce, 
strmgându-se iară ordele la Nistru, la carii 
scăpasă și galga-soltan, numai ce era să prade 
țara, dândŭ vina Radului-vodă, că au dati ştire 
léşilor de dânșii. Și să nu să hie prilejitu 
moartea Radului-vodă și nevoinţa lui 
Barnovschii-vodă, n-ar hi hălăduit ţara atuncea 
de mare primejdiie. 


Zac. 4. Ce, cum floarea și pomeţii și toată 
verdeața pământului stau ovilite de brumă 
cădzută peste vreme și apoi, după lină căldura 
soarelui, vină iară la hirea și la frâmsețele sale 
cele împiedecate de răceala brumei, așea și 
țara, după greutăţile ce era la Radul-vodă (care 
vacurilor de mirat au rămas, cum au putut 
încăpea întru înțelepciunea acelui domnu aceia 


nemilă de ţară), au venitu fără zăbavă țara la 
hirea sa și pănă la anul s-au împlutu de tot 
bivșugul și s-au împlut de oameni. 


Zac. 5. Milele domnilor pot aședza țărâle, 
nemila și lăcomia fac răsipă țărălor. Făcusă 
Barnovschii-vodă mare volniciie curții să dea 
numai la biră, o dată într-un an. Şi oricine den 
curteni de nevoie au răsăritu de la ocina sa, ori 
la satu boierescu, ori la sat domnesc, pre toți i- 
au adus la breslele sale și la locul său. Și 
siliştilor, pe unde să pustiisă, au dat slobodzii, 
chemândi oameni din Țara Leșască și așea s- 
au împluti ţara, în puţină vreme, de oameni. 


Zac. 6. La al doilea anu domniei sale, i-au 
venit porunca de la împărăţiie să margă cu 
oștile țărâi la Daseu, pentru întăritura Dașevului, 
că măcaru că legasă pacea aceasta la Hotin 
între turci și între leşi, să nu îmbie tătarâi la leși 
stricându și cazacii pre mare la turci, iară nu-i 
putea opri îmbe părţile pe aceste neamuri, nice 
pre tătari turcii, nice pre cazaci leşii. Ce, loviia 
totdeauna și cazacii pre Marea Neagră locurile 
turcești și mai multă Dașovul păţiia nevoie în 
toată vremea de dânșii. Deci, au mărsu și 
Barnovschii-vodă într-acela anu, toată vara, de 
au lucrati penpregiurul cetății, tocmindu 
zidiurile și șanțurile și cu muntenii și cu niște 
pași orânduiţi de la împărăţiie pe aceia treabă. 


Zac. 7. După slujba ce au făcut Barmovschii- 
vodă împărăției la Dașău, domniia cu mare 
fericiie țărâi, stându tot după grijile țărâi și după 
lucruri dumne-dzăierești. Și au fârşitu 
mănăstirea mare în dricul orașului l&șilor întâi, 
ce să dzice Sfânta Mariia și apoi mănăstirea 
anume Hangul, în munti, den pajiște și 
Dragomirna au fârşit iară el, urdzită de Crimca 
mitropolitul, aproape de orașul Sucevei, 
așijdere și Bârnova, lângă lași, care apoi au 
fârşit-oă Dabij&-vodă, fără besereci în multe 
locuri și beserică lui Sfetii loanu, iară aicea în 
orasu, de îmrnă-sa făcută. El au lăsat moșiia sa, 
Toporăuți, sat la Cernăuţi și Șipotele, la Hârlău, 
cu afurisănie a patru patriarși mănăstirii sale 
Sfintei Măriei den târgu den leși, întâi cu țara să 
nu hie la alte dări, fără numai la biru. Ce, binele 
pururea este gingaș și pentru păcatele 
oamenilor, nu în multă vreme stătătoriu. Pentru 
40 de pungi ce-i cerea veziriul de la 
Barnovschii-vodă, ferindu ţara de obicei, i-au 
venită mazilie, neîmplându bine patru ani la 
domniie. Și mulţi, cari-i era priietini, îl sfătuia să 
nu să puie împrotiva veziriului, să-i dea acei 
bani, să nu-i vie vreo primejdie. N-au vrutu nice 
într-un chip să priimască, pentru obiceiu să nu 
să facă asupra țărâi, urmându pe Pătru-vodă, 
carele au făcut Galata de Sus, care avându 
dodeiale totdeauna de la turci cu dările, au 
strânsu boierii şi ţara, și le-au dzis că nu mai 


poate să sature pântecele turcilor fără fundu. Şi 
luându-și dzua bună de la toți, au lăsatu 
domniia și s-au dus pen Țara Leșască la 
Veneţiea, unde-și s-au săvârșit și viața sa, cu 
vecinică pomenire în țară. Să cunoaște că 
acești domni matce direpte au fostă aceștii țări, 
nu maștihă, cândă, pentru obiceiŭ să nu să facă 
în dzilele lor cu greul țărâi, domniile s-au lăsatu 
și asuprelele țărâi n-au priimit să hie de la 
dânșii. 


Zac. 8. Așea au făcut și Barnovschii-vodă, 
macara că cu foarte prostu sfat, căce după 
maziliia n-au mărsu la împărăţiie, ce-și 
cumpărasă un târgu în Țara Leșască, anume 
Ustiia, cu câteva ocine, nu departe de Nistru, și 
după mazilie ce i-au veniti, au mărsu cu casa 
lui în Țara Leșască, la Ustiia. lară domnu în 
locul lui au venit Alexandru-vodă, feciorul 
Radului-vodă celui Mare. 


Capulu alu treisprădzece 


Încep. 1. Aceste trei domnii, a lui Alexandru- 
vodă, feciorul Radului-vodă, și a lui Moysei- 
vodă, domniia întâiu, și a lui Alexandru-vodă 
lliiașu, suptă un cap închidem, căci că toate 
aceste domnii și scurte, câte giumătate de an 
unile, altele peste un an oarece cu puțin, 
trăitoare au fostu și nice lucruri așea însămnate 
în anii lor prilejite nu s-au tâmplatu. 


Zac. 2. Mai cu greu mi-au fosti, iubite 
cititoriule, a scrie de aceste domnii, decât de 
cele mai de multu trecute, că de aceste domnii, 
ce mai sus scriem, necăiuri, nice într-un 
letopiseţu streini, pomenit nu să află, ori căce 
au fostu scurte, ori căci nemică așea ales nu s- 
au prilejită în dzilele lor. Ce, cât am putută a 
înțelege den boieri bătrâni den dzilele lor, pre 
rândul său mergândi cursul anilor, îţi însăm- 
nămi. 


Zac. 3. Deci, după ieșitul lui Barnovschii- 
vodă în Țara Leșască, au venit domnu în țară 
Alexandru-vodă, feciorul Radului-vodă celui 
Mare. în vestea tătâne-său, ce avea la 
împărăţiie, i să dideasă domniia, ce, cu cât 
ceriul de la pământu, cu atâta de hirea tătâne- 
său departe, om şi de trup şi de hire slabi şi 


boliacu. Care lucru înțelegându și împărăţia că 
nu este de domniia țărâi de margine ca aceasta, 
neîmplândiă bine giumătate de ani, i-au venit 
maziliia. 


Zac. 4. Să ispitisă Barnovschii-vodă oarece 
la margine cu trimisul lui Necoriţă hatmanul la 
Toporăuți, în dzilele ceștii domnii a lui 
Alexandru-vodă, ce i-au ieșit cu oști Vasilie 
Lupul vornicul și Grama stolnicul și l-au 
împensu pre Nicoriţă de la marginile țărâi. 


Zac. 5. După maziliia lui Alexandru-vodă, 
feciorul Radului-vodă, au venit cu domniia 
Moysei Moghila-vodă, feciorul lui Simion-vodă, 
om blându, un mielu la hire, nelacom, nemăruia 
rău. Multe case de gios, lipsite, au scos în 
fruntea lăcuitorilor țărâi, ales pre Ciogoleșii. 
Pace din toate părţile, numai de datornicii turci 
mare strânsori și sile și așea să împinsă țara și 
de oameni răi, cât, a vedere cu bulucuri îmbla, 
de prăda și jecuiia oamenii FÂ pre lingă orașu. 


Zac. 6. lară cum toate domniile nu sintu fără 
nepriietini și mai ales domnii mai mulţi 
nepriietini au, cum copacii cei mai înalți mai 
multe vivoară și mai mare vânturi sprejenesci, 
așea și Moysei-vodă, avându nepriietini la 
împărăţiie, îi scornisă cum va să fugă în Țara 
Leșască pre urma lui Barnovscliii-vodă. Care 
lucru înţelegându împărăţiia, în taină au trimis 


poruncă la Cantemir-pașea, să margă să- 
pornească den scaun spre împărăţiie, să vie, 
iară ari vrea spre altă parte, să-l prindză și să-l 
trimaţă la Poartă. 


Zac. 7. Şi așea, neștiindu nemică Moysei- 
vodă, stătu Cantemir-pașea la Țuţora, sprinten 
cu o samă de oșteni ai săi și au trimis lui 
Moysei-vodă pren ceauș cărţi de maziliie. Deci 
numai ce i-au căutatu a purcede spre Țarigrad 
și în locul lui s-au dată domniia lui Alexandru- 
vodă lliiaș, a doa domniie. 


Zac. 8. Cum au venit știre de domniia lui 
Alexandru-vodă la boieri, mare mâhniciune şi 
voie rea în toată curtea, mai ales în boieri, 
știindu cu toţii hirea acelui domni. Ce, au făcut 
sfat cu toții și îndată au purces fruntea toată de 
boieri la Țarigrad, cu jalobă la împărăţiie pentru 
greul ce petrecea țara de domnii neșitiutori 
rândul ei. Lupul Vasilie vornicul, ce au cădzutu 
apoi domnu, Cehan vornicul, Savin hatmanul, 
Costin postelnicu, Ureche spătariul, Buhuș 
visternicul, Furtuna comisul, Başotă logofătul şi 
alţi boieri cu numărul pănă la 50 de capete 
numai de boieri, fără alte capete de ţară și au 
purces cu toții la Țarigrad. Ghenghea logofătul 
și cu Enachie postelnicul rămăsesă caimacami 
la scaun. 


Zac. 9. Nepurcesu den Țarigrad au apucatu 
boierii pre Alexandru-vodă cu domniia, că 
oblicise el de boieri că vinu cu pâră, cum nice 
într-un chip nu-l priimește ţara. Și au trimis 
înainte boierilor Alexandru-vodă pre Batiste 
Veveli și cu ceauși, Batiste să le grăiască cu 
bine și ceaușii să tragă pre boieri ca să să 
sparie. Carii fără știrea veziriului fiind si 
vădzindu atâtea capete, nu s-au cutedzatu 
ceaușii a le face silă și încă pe Batiste l-au 
suduit foarte tare, ales Cehan vornicul. 


Zac. 10. lară la curţile împăraţilor multe 
răutăți pot să să facă peste știrea celor mai mari. 
Așea s-au prilejit și boierilor celora ce mersesă, 
tuturora. Pănă agiunge ei la veziriul, au venit 
într-o noapte, poate hi cu voia chihaiei 
veziriului, carii multe pot fără ştire, și au legatu 
pre câţva boieri, câţi au fostu mai capete și i-au 
ținut pen ieșitori închiși, peste știrea veziriului. 
Ce, le-au căutatu boierilor numai a face tocmală 
cu Alexandru-vodă și legături. Să mai ispitisă 
boierii, după ce au ieșit din opreală, să margă la 
veziriul și era gata lucrul aceia. Ce, s-au prilejit 
perirea veziriului, pe ulite mărgândŭ de la curţile 
împărătești la săraiul său, de iniceri, l-au ucis cu 
pietri inicerii. Deci, numai ce au căutatu boierilor 
a priimi pre Alexandru-vodă și au mărsu la 
patrierșie și au făcut giurământuri boierii lui 
Alexandru-vodă și el boierilor iarăşi. Şi aşea au 


purces din Țarigrad spre țară. 


Zac. 11. Dacă s-au aședzat Alexandru-vodă 
la scaun (lupul părul schimbă, iară nu hirea), tot 
pre aceia cale, ca și la domniia dentâiu au 
purces lucrurile. Ce, cârpiia boierii cum putea 
trebile țărâi, iară domniia mai multă își petrecea 
cu Batiste Veveli. 


Zac. 12. În Țara Muntenească pre atuncea să 
rădicasă muntenii pre domnul lor, Lion-vodă 
pentru mare desfrânăciuni și nespuse ce era 
într-acela domnu. Și dentre toate căpeteniile 
Țărâi Muntenești era Matei-aga și de atunceși 
au cădzut domnu fericit Țărâi Muntenești. Supt 
vremea acelor amestecături scosesă 
Alexandru-vodă de la împărăţiie domniia 
fecioru-său, Radului-vodă, a Țărâi Munteneșii și 
tot în anul dintâiu domnii sale. După ce au venit 
steagul de la împărăţiie fecioru-său de domniie, 
l-au porniti și cu câtăva gloată de aicea den 
țară. Ce, le-au ieșit Mătei-vodă domnul mun- 
tenescu înainte și de-abiia au scăpat și singur 
Radul-vodă cu sprejeneală unora ce s-au ales 
pe lângă dânsul den moldoveni. 


Zac. 13. Nici într-un chip nu putea să 
amistuiască Alexandru-vodă fapta boierilor, ce 
făcusă cu venirea împrotiva lui la Țarigrad și 
nice boierilor nici într-un chip lucrurile ce era 
foarte proaste la toate trebile a lui Alexandru- 


vodă nu le plăcea. Și dentr-acestea adăogându- 
să necredința și prepusul den dzi în dzi, 
aşedzasă gândul său Alexandru-vodă numai să 
omoară pre o samă de boieri, ales pre Vasilie 
Lupul vornicul și pre Cehan vornicul și pre 
Savin hatmanul, pre Buhuş visternicul, pre 
Ureche spătarul. Costin postelnicul era mazil la 
țară, ce, ori să-l tragă în partea sa Alexandru- 
vodă, ori altu gândi avându, îl chemasă la curte 
și-i da hătmaniia. Ce, vădzindu Costin lucrurile 
amu îngroșate între domniie și între sfat, 
gânduri spurcate și rele, s-au luat dzua bună 
pre câteva dzile și au ședzut la țară. 


Zac. 14. lară celoralalţi boieri toate gândurile 
a lui Alexandru-vodă au descoperită Costantin 
Aseni, om de casa lui Alexandru-vodă, cum în 
dzua de Paști era să-i omoară, cu sfatul lui 
Batiste. Deci și boierii îmbla toți cu paza vieții. 


Zac. 15. Și vădzândi de adevărat urclzită 
perirea sa de Alexandru-vodă, ca ceia ce să 
îneacă să apucă de sabie cu mâna goală, s-au 
vorovitu cu toții și au datu știre țărâi, care 
hierbându în greutăţi și în netocmele, pre lesne 
s-au porniti și nu numai curtea, ce și țărănimea. 
Și atâta mulţime s-au strânsu den toate părțile, 
cât nu încăpea în târgu, ce împlusă locul pe supt 
Miroslava, petutinderea, străgându pen toate 
ulițele pre greci. 


Zac. 16. Vasilie Lupul vornicul era cap tuturor 
lucrurilor acestora. Dacă au năbușit ţara, au 
mărsu de au spus domniei aieve, cum s-au 
rădicat țara și strigă pre greci. Au raspunsu 
Alexandru-vodă: „Dacă să rădică pre greci, pre 
mine să rădică". Și vădzândi atâta mulţime, nu 
s-au apucatu de nemică, numai de grijea să 
hălăduiască cu casa sa de gloate. 


Zac. 17. Au mărsŭ boierii cu toţii la curte și la 
purcesul domnii, să nu hie pus cu toții să 
oprească desfrânată prostimea, pozna mare și 
de-abiia prilejită în vro tară s-ar hi tâmplatiă. Ce, 
tot pe lângă domniie au rnărsu boierii, oprindu 
și domolindu țărănimea. lară mai nu era în 
puterea boierilor a-i opri, pornită grosimea. Ce 
și pre Vasilie vornicul, anume că ieste și el den 
greci, au zvârlit unul cu un os și l-au lovit în cap, 
den care lovitură au fostă Vasilie vornicul multă 
vreme rănită. 


Zac. 18. O! nestătătoare și niceodată 
încredințate lucrurile a lumii, cum vârsteadză 
toate și turbură și face lucruri împrotiva! Cândă 
cu cale să fie frică celoru mai mici de cei mai 
mari, iară cursul lumii aduce de este de multe 
ori celui mai mare de cei mici grije. 


Zac. 19. Fericiţi sântu împărații, craii, domnii, 
carii domnescu așea, să nu le hie de cei mai 


mici niciodată siială. 


Zac. 20. Un craiu de Englitera, de câte ori să 
îmbrăca dimeneţile, de atâtea ori dzicea singur 
sie: „Adu-ţi aminte că a multe gloate de oameni 
ești stăpânu". Domnii cei buni și direpți fără 
grije și desfătați stăpânesci, iară cei răi tot cu 
siială. 


Zac. 21. Dacă au agiunsu în șesul Bahluiului 
domniia, aproape de mănăstirea Balicăi locul 
era tot plin de oameni, nu să vedea șesul 
deșertă ne-căiuri. Striga: „Dă-ne, doamne, pre 
greci". Unii hăicăia, alţii suduia și jecuiia. Şi 
acolo au strigată pre Batiste, să le dea, carele 
era tot aproape de Alexandru-vodă, vădzându 
strigarea pre sine. Ce, nu sta domniia de grijea 
lui, ce de grijea sa și numai ce i-au dzis să să 
depărtedză de la dânsul. Și așea l-au apucat și 
l-au dat pre mâna țăranilor. Nespusă vrăjmăşiia 
a prostimei! Și așea, fără de nice o milă, de viu, 
cu topoară l-au făcut fărâme. Și pănă într-atâta 
s-au amestecat unii, anume Bosie 
Lăpuşneanul, cât nici ermulucul den spinarea 
lui Alexandru-vodă, că bura a ploaie, atunce n- 
au hălăduitu. 


Zac. 22. De grijea țărănimei ce era pen tot 
locul, să nu între Alexandru-vodă îndată la 
pădure și boierii încă așea socotisă, să să mai 
depărtedză de gloate, la loc deschis, fără 


pădure, l-au pornită pe drumul braniștei, pe 
dencoace de Bahluiu, por-nindă şi săimeni cu 
sinețele gata pe lângă dânsul. Apoi, dacă s-au 
întorsu boierii, au stătut la grije, să nu ia 
Alexandru-vodă calea den braniște spre 
Cantemir-pașea la Bugeagu. Ce, îndată au ales 
o samă de boieri, cu Buhuș vistiernicul și l-au 
trimis la branişte, după Alexandru-vodă, să-i 
îndir&ptedză calea pe la Huși, pre Bârlad în 
gios. 


Zac. 23. Era mai mare spaimă decât dentâiu, 
dacă vădzu Alexandru-vodă gloate iară după 
sine și la braniște și-i lăsasă și siimenii toţi și 
copiei den casă. Şi dacă s-au apropiiatu boierii, 
le-au dzis Alexandru-vodă cu lacrămi: „Mă rog 
pentru fiiul mieu, Radul-vodă, să-l lăsaţi viu!" Au 
dzis Buhuș visternicul să n-aibă nice o grije, 
nice să să gândească măriia-sa c-au vinitu cu 
vreun rău, numai poftește ţara pre măriia-sa să 
margă pre Bârladŭ spre Galaţi, să nu aducă 
vreun rău asupra țărâi cu tătari și i-au giurat să 
n-aibă nici o grije. Și așea au priimit și 
Alexandru-vodă, pe unde va hi voia țărâi, pe 
acolo să margă. Şi au purcesu spre drumul 
Bârladului și au aședzat boierii iară pre siimeni 
pe lângă dânsul și copii cei den casă, carii îl 
părăsisă dându-i și den boieri petrecători pănă 
în Galaţi. 


Zac. 24. La Tecuci au ieșit și Costin 
postelnicul înainte, de la Putna, și l-au petrecut 
cu cinste și cu conace, pănă la Galaţi, 
plecându-l să vie la împăcăciune cu boierii și 
să-și hie iară în scaun, luându Costin 
postelnicul asupra sa aceia grije. Ce, n-au vrut 
să priimască nice într-un chip. Deci, au trecut 
Dunărea la Galaţi, spre împărăţiie. 


Capul alu patrusprădzecă& 


Încep. 1. Și așea m intuiţi boierii și ţara de 
domniia lui Alexandru-vodă lliiaș, au stătut cu 
toţii după alesul domnului nou. Striga cu toții să 
fie Lupul vornicul, însă îi da și legături, ce va lua 
den țară, ce s-ari lega pentru dări, atuncea la 
acel ales, mai multă să nu ia din țară. Ce, acele 
legături vădzându Lupul vornicul, ori că vedea 
pre câţva den capete că trag spre Barnovschii- 
vodă, n-au priimitu într-aceia dată domniia, ce 
au stătuti și el la sfatul acela, să să trimaţă în 
Țara Leșască la Barnovschii-vodă să vie iară la 
scaunul țărâi. 


Zac. 2. Ce nu era să treacă pre Barnovschii- 
vodă și fârşitulu dzilelor trage cu de-a sila pre 
om. Cât au sosit boierii la Ustiia, unde ședea în 
Țara Leşșască, cu veste că țara iară-l poftește să 
vie la domniie, cu mare bucuriie au priimitu 
aceia veste. Neşștiutor gândul omenesci, singur 
de sine la ce merge și la ce tâmplări apoi 
soseșie, îndată știre au dat și craiului și 
domnilor în Țara Leșască, poftindi voie să 
margă la scaunul țărâi cei de moșie. Şi îndată s- 
au gătit den Ustie și au purcesu spre ţâră și la 
margine amu îl aștepta boierii și slujitorii cu 
mare bucurie. 


Zac. 3. Mainte de purcesul lui Barnovschii- 
vodă den Ustiia, un leah megiiaș de a lui, 
totdeauna îl sfătuiia să nu margă, să nu-şi dea 
viața fără grije pe viaţă cu grije şi cu cumpănă, 
arătându-i lunicoasă lucrurile domniei de 
Moldova supt împărăție păgână. Și ce i-ari lipsi, 
fiindu ca și un domnu în ţara lor, fără grije, cu 
târguri, cu sate? lar Barnovschii-vodă să hie 
răspunsu leahului la acele cuvente a lui: „Dulce 
este domnia de Muldova !" lară leahul cătră 
dânsul: „lară și obedzăle turcești încă sintu 
grele!" Și apoi așea au ieșitu cuventele 
leahului, cum au dzis. 


Zac. 4. Cum au sosit Barnovschii-vodă în lași 
den Țara Leșască cu bucuriia tuturora, au stătut 
după'gătire de calea Țarigradului, că nu era alţii 
mijloc, numai să margă la împărăție, să ia de 
acole domniia după sărutatul poalei împărătești. 
Svătuia mulţi în multe chipuri și s-au cercatil și 
la Abăza-pașea, care era pașă la Silistriia pe 
atuncea, ce nu era alti mijloc, numai de mărsu 
la împărăţiie. Și atuncea s-au prilejită de 
chiemasă împărăţiia și pre Mătei-vodă den Țara 
Muntenească la sărutatul poalei împărăției și 
după câteva fapte și a lui Matei-vodă împrotiva 
împărăției, cu scosul lui Lion-vodă și apoi a lui 
Radului-vodă, feciorul lui Alexandru-vodă. lară 
tot era mai iușoare lucrurile lui Matei-vodă, că n- 
au ieşșitu într-altă ţară, cum ieşisă Barnovschii- 


vodă, suptu ascultarea altui stăpân, craiului 
leșescu. 


Zac. 5. Deci să aducă turcii mai pre lesne pre 
Barnovschii-vodă la mâna sa, pre Matei-vodă l- 
au pornită fără zăbavă cu steag de domniie în 
Țara Muntenească, iară Barnovschii-vodă n-au 
putută hălădui de perire, precum vei afla la 
rândul său. 


Zac. 6. Purcesesă cu Barnovschii-vodă 
mulţime de boieri și fruntea curții, preoți, 
călugări, cu un gândi și glasuri cu toţii, să să 
roage împărăției să li se dea domnu 
Barnovschii-vodă, între carii era și Lupul 
vornicul. Ce, vădzându că mulţi sfătuia pre 
Barnovschii-vodă să omoară pre Lupul, știindă 
amestecăturile lui și mergându Barnovschii- 
vodă pe la Matei-vodă, pen București, au stătutu 
Lupul Vasilie vornicul, vădzindu că-i a merge pe 
la Matei-vodă, carele șiiia den Țarigrad toate 
îmbletele lui, au nevoiti cu toate mijloacele să 
să întoarcă îna-poiu în țară, dzicândui cătră 
Barnovschii-vodă că 1-or gâlcevi grecii pentru 
scosul lui Alexandru-vodă și pentru morţii ce să 
făcuse în greci la scosul lui Alexandru-vodă. 
Deci, ca un creștin Barnovschii-vodă ce era la 
hire, l-au slobodziti. lară dacă s-au adunat cu 
Matei-vodă și au oblicit Matei-vodă că s-au 
întorsu Lupul vornicul, îndată au răpedzit după 


dânsul, să-l întoarcă. Ce, să păzisă bine Lupul 
Vasilie vornicul cu marșul și nu l-au apucat în 
cale. Nice era în puterea lui Barnovschii-vodă 
să trimaţă aice în ţară, să-i facă vreunu rău 
Lupului vornicului, nefiindu încă cu domniia 
dată și stându după grijea lucrurilor sale. 


Zac. 7. De la Matei-vodă au mărsu 
Barnovschii-vodă pe la Abăza-pașea, pen 
Silistria. Cit au putut 


Matei-vodă, au luptatu pentru dânsul și la 
Abăza-pașea, și la Poartă și să arăta Abăza- 
pașea foarte blândă și cu cuvente mângăioasă. 
Ce turcii cu săgeți de bumbacu ucig pre oameni 
și lor pot să slujască acele cuvente a sfintei 
Scripturi: „Oymakuxme cnokeca naye nx naye n 
Tacx CTpbnbibi" <„Muiatu-s-au cuventele lor mai 
mult decât untŭ-de-lemn si acele sint săgeți" >. 


Zac. 8. Dacă au sosit la Țarigrad, vădzindu 
veziriul atâte gloate de țară cu Barnovschii- 
vodă, i-au învățatu să nu strige pentru 
Barnovschii-vodă, ce să tacă, să să lasă pre 
mila împărăției, că i-or face perire. Ce, 
gândindu-să boierii că este agiunsu veziriul de 
la cineva cu daruri, totdeauna striga și da 
răvașe la veziriul, cum nu priimăscu pre altul și 
să punea cu gloatele la locuri ca acele, să să 
vadză și de singur împăratul. Și aceia apoi au 
mâncatu capul lui Barnovschii-vodă, că pâră de 


la nepriietini nu lipsiia, mai ales de la Lupul 
Vasilie vornicul, pe la priietinii lui den ţară, cu 
cărţi, cum, de 1-or slobodzi viu pre Barnovschii- 
vodă, Țara Moldovei va hi cu leșii totuna și este 
ca o iscoadă a leșilor. O, îndrăcite a voitoriului 
de rău veninuri, ce nu scornește limba amară a 
nepriietinului! 


Zac. 9. Acelea adoogându-se la împărăţiie 
asupra lui Barnovschii-vodă, după fapta ce i să 
prilejise, de ieşisă den țară, den domniia dentâi 
în Țara Leșască și Abăza-pașea încă-i era 
pârâș și mai ales dzilele lui cele fârşite, loviră 
supt aceia vreme cazacii pre Marea Neagră, 
numai ce s-au ales cu sfatulu împărăției să 
piiaie Barnovschii-vodă. 


Zac. 10. Stătusă voia împărăției, pe toţi câți 
Venisă cu dânsul, ori să-i puie supt sabie, ori 
să-i dea pe la cătărgi. Ce cine era muftiul, capul 
legii turcești, n-au pozvolită, ce au dzis: „Ce-i 
vinovată gloata? Capul să să piiardză, să vor 
potoli gloatele." 


Zac. 11. Au priceputu Barnovschii-vodă cu 
câteva dzile perirea sa și amu din chisoare (că-i 
închisesă cu câteva dzile mainte veziriul cu 
porunca Împărăției), Scrisesă o carte aicea în 
țară la îmma-sa, care carte pre cuventele lui s- 
au cunoscută că era asupra morţii aceia 


scrisoare. Şi așea, într-o dzi l-au luatu de la 
împărăţiie și, la vederea divanului, prăvindu și 
singur împăratul pe fereastră perirea lui, i-au 
tăiat capul. lară boierii, o samă den capete, era 
închiși și aștepta și ei din ceas în ceas perirea, 
iară ceialalţi boieri mai de gios și gloatele, ce 
era toți spăimaţi de grijea morţii, pen toate 
unghiurile ascunși, au petrecut câteva dzile cu 
mare grije. 


Zac. 12. Nu putem să trecem cu pomenirea 
niște tâmplări ce s-au prilejită în Țarigrad, după 
perirea cestui domnu, care, nu numai în țară 
aicea, ce plin este Țarigradul pănă astădzi. De 
un cal a lui Barnovschii-vodă, ducându-1 la 
grajdiuri împărătești, după perirea lui, în câieș 
dzi s-au trântitu calul gios și au muritu în loci. Și 
a doa dzi noaptea au arsu și Țarigradul pănă 
<câteva> mii de case. Acestea că s-au 
tâmplatu, ori că s-au tâmplatu atuncea ce se 
poate prileji și altă dată, ori s-au mai prilejit, ori 
că au arătat Dumnedzău singe nevinovat, că 
era Barnovschii om dumnădzăierescu și mare 
rugătoriu spre Dumnedzău. De care măr-turisiia 
Toma vornicul, fiindu postelnic al doilea la 
dânsul, că în multe nopți l-au zărită pe la 
miiadză-noapte îngenunchiatu înaintea icoanei 
la rugă, cu mare osârdiie. 


Zac. 13. Era la hirea sa Barnovschii-vodă 


foarte trufaș și la portul hainelor mândru, iară la 
inimă foarte direptă și nelacom și blândŭ. 
Mănăstiri și beserici câte au făcutu, așea în 
scurtă vreme, nice unu domnu n-au făcutu. 
Făcut-au alți domni și mai multe, iară cu mai 
îndelungate vremi, în 40 de ai unii, alţii în 20 de 
ani, iară elu în trei ani. Mănăstirea în oraș aicea, 
ce să dzice Svinta Mariia, și Hangul la munte, și 
Dragormirna lângă Suceavă au fârșit și au 
urdzit și Bârnova pre numele său, supt dealul 
<Pietrăria> lângă lași și au istovită și beserică 
acea mare în Liov în târgă, unde este și chipul 
lui scris. Cu toate bunătăţi era spre ţară, iară de 
sine, cu purtatul trebilor împărăției, pre mărturia 
a mulți boieri bătrâni, foarte slabă. să 
pomenește den dzilele lui și o iarnă ce cădzuse 
în luna lui martă, care iarnă dzic iarna lui 
Barnovschii-vodă, pănă astădzi. Fost-au perirea 
lui în anul 7141 <1633>, iuni 16 dzile. 


Zac. 14. Trupul după perire au stătutu 
înaintea curţii împărătești pănă îndesară. Apoi, 
au învăţat veziriul să sloboadză un boier in, 
care va hi fostu chihaia lui, care slujbă să prinde 
la turci, cum este postelniciia cea mare la noi în 
țară. Deci, au slo-bodzit pre Costin postelnicul, 
care era postelnic mare la Barnovschii-vodă. Au 
mărsu și au luat oasele dinaintea curții și le-au 
dus la patrierşie1 și acolea pre scurtă, pre cât 
au lăsat vremea de atuncea, l-au astrucat în 


patrierşie, în ceiași noapte. Și de acolo apoi 
Vasilie-vodă spunu să hie adus oasele aicea în 
țară. 


Zac. 15. La slobodzitul lui Costin postelnicul 
din chisoare, au întrebatu ceaușii, cu pază 1-or 
slobodzi, au fără pază? Au dzis chihaia 
veziriului: „Unde să fugă, săracul?" Ce, de 
atuncea ceialali boieri, ce mai era închiși și cei 
ascunși au apucatu mai la sufletu cu nădejde 
de viaţă, dacă au vădzut pre Costin că l-au 
lăsatu fără pază, să astruce oasele. Apoi, a doa 
dzi, dacă au vădzutu chihaia veziriului pre 
Costin postelnicul că au venită dez-dimeneaţă 
iară înaintea lui, au dzis: „Săracul, el au venit ca 
o oaie singur iară la închisoare. Pasă la 
ceielalţi, vei ieși și tu și ei în puţină vreme." 
închiși den boieri era Ghenghea logofătul, 
Bașotă hatmanul, Cehan vornicul, Roșea 
visternicul, Costin postelnicul. 


Zac. 16. A treia dzi după astrucarea lui 
Barnovschii-vodă într-o noapte trecuse 
împăratul pre acsle vremi soltan Murat, în ceia 
parte, la Scuder. peste Bohazi, la primblare și 
au întrebat pre veziriul: „Aședzat-au domnu la 
Muldova, în locul ghiaurului ce au perit?" Au 
răspunsu viziriul că nu s-au pus încă domnu, ce 
pre cine ar hi voia împărăției să să puie, să nu 
stea aceia ţară fără domni. l-au răspunsu 


împăratul: „Chiamă pre ghiaurii, ce-s boieri acei 
țări si pre cine ori vrea ei să-și aleagă domnu, 
să le hie dată". Deci, îndată, tot într-aceiaşș 
noapte, au trimis veziriul cu caicul la boieri, 
unde era închiși și au luat iară pre Costin 
postelnicul, înspăimatu că-i ducu noaptea să-l 
înece, ori să-l muncească pentru avuțiia lui 
Barnovschii-vodă. Dacă l-au dus înaintea 
viziriului, i-au dzis: „lată că împăratulu vă iartă 
capetele și sunteţi de acmu slobodzi și să 
mergeţi să vă alegeţi domnu, pre cine veţi pofti". 


Zac. 17. Întorsă Costin postelnicul den 
spaimă cu bucurie de la viziriul la ceialalţi boieri 
ce era închiși, le-au spus vestea. Și au slobodzit 
și pre ceielalţi boieri, de ș-au mărsu cu toții la un 
loci și îndată au stătut la sfatui cu toții și au ales 
pre Moysei-vodă în locul lui Barnovschii-vodă, 
cu a doa domniie. 


Capul alu cinsprădzece 


Încep. 1. Au mărsă a doa dzi toţi boierii și 
gloatele la gazda lui Moyseiu-vodă și de acolo 
la curțile viziriului, de au luată căftanu de 
domniie și fără zăbavă au purces spre ţară, iară 
cu câteva datorii, făcute de cheltuiele ce s-au 
făcut den asupreală turciloră. 


Zac. 2. Nu ieșiia suspinul dentre toţi pentru 
moartea lui Barnovschii-vodă, ce toți jăluia pre 
Lupul vornicul, căruia toate pârăle să oblicise. 
Deci, încă den cale au ales Moysei-vodă pre 
Cehan vornicul, și pre Roșea visternicul, și pre 
Banul, să vie înainte, să prindze pre Lupul 
vornicul. Ce, precum era paza cestora ce 
mergea să-lu prindze, cu multă mai mare pază 
avea Lupul și mai meșter, și mai cu pază. 
Avându știre de toate, câte i să gătisă, au fugitu 
den lași și în câteva dzile au fostu tupilat aicea 
în ţară pen păduri. Apoi pen Țara Muntenească 
au trecut în chipul neguțitorescu la Țarigrad. 
lară casei lui și îmmei sale și surori ce au avut, 
dacă au venită Moyseiu-vodă în scaun, nice o 
asupreală n-au făcut, ce încă socotință avea 
giupâneasa lui și cuconii de Moysăi-vodă, pre 
care lucru să poate cunoaște hirea creștină a lui 
Moysei-vodă, măcar că Ştiia că îndată ce au 
mărsu Lupul vornicul în Țarigrad, îmbla după 


domniie. 


Zac. 3. În cale fiindi Moysei-vodă, iară lui 
Abăza-pașea amu venisă porunca de la 
împărăţiie să să gateadză asupra leșilor, carii 
așea supusesă pre moscali, cât craiul leșăscuă 
Vladislav nu mai ieșiia den Țărâle Moscului cu 
oști. Și amu pierduse toată puterea a stare 
împrotiva leșilor moscalii și pănă în stolița 
Moscului ţinea cetăţile leșii și mulţi din capetele 
Moscului priimie să fie craiul leșăscu și la dânșii 
împăratu. 


Zac. 4. Deci trimisesă moscalii sol la turci, 
giuruindu-le Cazanul și Azderhanul, doă ţări 
tătărăşti care ţinu și acum supt mâna sa 
moscalii, numai să le dea agiutoriu împrotiva 
léşilor. Și le-au dat agiutoriu atunceși, 
orânduindu pre Abăza-pașea de pe Volga să fi 
fost oferite turcilor, care n-aveau cum să ajungă 
acolo cu graniţele lor. cu toate oștile turcești, 
câte sâniii de la Buda pănă la Nistru și ţărâle 
amândoaă, Țara Muntenească și țara noastră și 
pre tătari. Și au lovit întâiu ordele lui Cantemir 
cu trecătoarea Nistrului la Hrinciuc, mai gios de 
Hotin, Țara Leșască și robise Podoliia și cu 
câțva plean întorcându-să, i-au gonitu 
Coneţpolschii hatmanul, carele era lăsat aicea 
la margine de crai, pentru paza despre aceste 
părți. Şi i-au agiunsu pre tătari aicea în ţară, pe 


Prutu, în preajma Cornul lui Sasu și i-au lovit, 
de au scos toți robii, câţi luasă și au perit câţva 
den tătari. 


Zac. 5. În luna lui avgust, v leato 7141 
<1633>, au sosită Moysei-vodă în scaun și bine 
încă nea-ședzati, au intrat și Abăza-pașea cu 
oști în ţară, la octovrie 7, v leato 7142 <1634> 
(Și dentr-acesta anu sintu începute și dzilele 
vieţii mele), cu care depreună și Moysăi-vodă 
cu ostile țărâi au purces spre Țara Leșască și 
au pus tabăra Abăza-pașea pre Nistru, unde 
cade apa Smotriciului, care apă vine pre la 
Cameniţă, în Nistru. 


Zac. 6. Puterea toată a leșilor era cu craiul 
asupra Moscului, ce, cât au pututu a strânge 
Coneţpolschii hatmanul oaste și leșască, și 
căzăcească, ca pre 12.000 de oameni, au pus 
tabăra sa și el supt Cameniţă, despre capiștea 
armenească. lară Abăza-pașea, lăsindă tabăra 
pe Nistru dincoace, precum s-au pomenitu, 
singur cu toate oștile de războiu, au trecut 
Nistrul și au mersă direptu asupra iaberii leșești, 
avându cu sine de toate oști, cu tătari, cu îmbe 
țărâle, Țara Muntenească, cu domnul lor, Matei- 
vodă și țara noastră, ca 30.000 de oameni de 
războiu. 


Zac. 7. Leșii grijise șanțurile bine cu pusei și 
cu pedestrime şi au ieşit şi ei cu călărimea 


denafară de șanțuri. Au dat năvală turcii cu 
mijlocul oștii foarte tare și aripa den-a-direapta a 
tătarilor, pănă s-au amestecat cu călărimea 
leșilor. lară aripa den-a-stânga, a domnilor, ori 
nedeprinse hirea țărâlor acestora la foc, ori nu-i 
trăgea inima pre munteni și pre ai noștri să 
margă creștin asupra creștinului, au stătut mai 
slabi. lară și turcii cu tătarâi n-au zăbăvitu 
multi, apropiaţi de șanțurile l&șilor, pentru focul 
care da foarte desu, cu moarte în turci și în 
tătari, ce s-au dati și ei înapoi. Și s-au mutati 
Abaza-pașea cu toată oastea despre o vale, 
care este aproape de Cameniţă, anume Mucșa 
și iară au tocmită oastea. Și amu cu săbiile 
zmulte asupra moldovenilor și a muntenilor 
turcii, să margă de frica lor la năvală. Şi au dat 
Abaza-pașea al doilea rându cu toate oștile 
năvală asupra leșilor și înfrânsesă o roată de 
leşi, ce le-au ieșitu alte roate în sprejeneală și 
n-au făcutu nemică, nice cu a doa năvală, să 
poată răzbi tabăra leșască. 


Zac. 8. Stătut-au războiul peste vreme de 
chindie și se mira domnii, cu ce mijloc ari 
spăriia pre Abaza-pașea de la Cameniţă, că să 
ia tabăra leșască, pusă la un locu ca aceia și 
supt o cetate ca acsia, nu era putință. Ce, au 
făcut veste pen niște călărași, cum au dată 
călărașii de nişte oști Căzăcești cu tabăra 
legată despre Nădăboru, vinitoare într-agiu-toriu 


leşilor. Și den cuvântu în cuvânti, au sosită 
pănă la Abaza-pașea vestea aceia, care vrându 
să ştie Abaza-pașea de adevăratu și întrebândă 
pe Moysăi-vodă, au adus călărașii înaintea lui, 
învăţaţi să adeverească lucrul, cum aşea este și 
cum au vădzutu cu ochii lor peste pădurea 
Nădăborului oastea. Au stătut în gânduri îndată 
Abaza-pașa, de purces spre tabăra sa, spre 
Nistru, vădzândŭ că n-are ce face și oșitii leșești 
și socotindi și răceala acestor doă ţări la bătaie 
și au purces într-aceiași dzi cu noaptea 
îndărăptu. 


Zac. 9. Leșii încă bucuroși că s-au mântuitu 
de nepriieteni, n-au gonitu ce au stătut pre loc, 
păzân-du-și tabăra lor. lară Abaza-pașea, să nu 
să întoarcă de tot fără veste, înțelegându de unu 
orașu leșescu pe Nistru, în gios de Cameniţă, 
anume Studeniţa, au purces asupra celui 
târgșoru la care puținei haiduci era de paza 
cetăţii. Ceielaltă gloată, tot țărănime, strânși de 
pen pregiuri, au fostu bejenari. S-au apărat doă 
dzile târgul, iară spre a triia dzi haiducii au 
fugiti cu noaptea spre Cameniţă. lar țărănimea 
toată, câtă era strânsă acolea, au cădzutân 
robiie la turci și la tătari. Acolea, la năvală, au 
căutatu și alor noștri a merge, iară toiuș s-au 
datu știre haiduciloru să fugă, să nu piaie. 


Zac. 10. Mare veste siliia Abaza-paşea să 


scoată Studeniţii si ce-au fosti fruntea de 
oameni au ales și i-au trimis la împărăție, 
scornindu-le nume de oameni mari în Țara 
Leșască. Și o fată ce să prilejise între roabe, 
foarte iscusită de trup, au trimisu-oă la 
împărăţiie, puindu-i nume că este fata 
hatmanului leșăsci. 


Zac. 11. S-au întorsu după aceia izbândă 
Abaza-pașea spre Dunăre, cu gândi foarte rău 
și pre domni, și pre boieri, pentru însălătura care 
s-au aflati apoi, c-aceia cu cazacii la Nădăbor, 
ce s-au fosti scornitu, n-au fostă nemică. Și 
dacă au sositu aicea la lași, au stătut cu corturi 
în șes despre mănăstirea Balicăi și a doa dzi 
era aședzatu gândul lui să prindze pre toţi 
boierii, să-i puie în obedzi, să-i ia cu sine, să să 
plătească la împărăție de ponosli, că i-au fostă 
țărâle acestea de sminteală. Ce, un turcu orbu 
de un ochiu, priietin lui Costin hatmanul, au 
descoperită gândul lui Abăza-pașea și au fugitu 
boierii, în ceiaşi noapte den lași, de-au îgiunsu 
pănă în dzuoă la Pobrata mănăstirea. 


Zac. 12. A dooa dzi, strțângându pre Moysei- 
vodă pentru boieri Abaza-paşea, au datu seamă 
că s-au dus pentru graba birului întârdziiat fiindă 
birul. lară alţii șoptiia lui Abăza-pașea că s-au 
dus boierii la leşi, să-i pornească pe leși pe 
urma lui. Şi aşea s-au fârşită venirea lui Abăza- 


pașea asupra leșilor. In anul 7142 <1633> 
toamna la noievrie, au trecută Dunărea înapoi, 
spre scaunul său. 


Zac. 13. Și cât s-au aședzată, nepărăsit 
pârâia pre domni, ales pre Moysei-vodă. lară 
Matei-vodă fiindu-i cirac, ș-au tocmită prea 
lesne lucrurile la dânsul. lară Moysei-vodă n-au 
putută trăi multă în domniie de pârâle lui, ales 
fiindă acolea şi Lupul vornicul, cunoscută mai 
deinte lui Abăza-pașea. Ce au domnită Moysei- 
vodă, după Abaza-pașea, numai peste iarnă. 
Deci, la primăvară i-au venită maziliia și s-au 
dat domniia lui Lupu Vasilie vornicul de sultan 
Murat. 


Zac. 14. lară Moysăi-vodă, după maziliia sa 
den domniie, sătul de binele turcilor, au mărsă 
în Țara Leșască, petrecut de boieri câtva pănă 
la margine, undeși apoi, după câţva ani 
petrecuţi în odihnă, cu ocine în Țara Leșască și 
cinste de la leşi, ș-au fârşit și viața pre vremea 
domniei lui Dabij&-vodă. 


Capului alu șesesprădzece 


Încep. Fericită domniia lui Vasilie-vodă, în 
care, de au fostă cândva această țară în tot 
binele, și bivșug, și plină de avuţiie, cu mare 
fericiie și trăgănată pănă la 19 ani, în dzilele 
aceștii domnii au fostă, în anii dentâiu cu 
prepusuri de nepace iară între leși și între turci, 
iară apoi, după trei-patru ai, deșchidzându-și 
calea împărăţiia Turcului asupra Persului cu 
soltan Murat pentru Vavilonul, aicea aceste părţi 
la mare păci și linişti și mare fericii era. 


Zac. 2. Domniia cum s-au prilejit, de-au luat 
Vasilie-vodă, s-au pomenit la domniia lui 
Moysei-vodă, în capul al cincisprădzecile, cum 
fugise Vasilie-vodă de frica lui Moyseiă-vodă, 
de aicea den ţară în Țarigrad. Și acolea, 
cunoscut la câțva den capete și mai vârtos lui 
Abaza-pașea, care era pârâș lui Moysei-vodă și 
mai multă cu nevoinţa lui, i-au dat soltan Murată 
domniia, vădzându-l omu harnici de aceia 
treabă. 


Zac. 3. Dacă au luat domniia, nevrându să 
hie nemulţemitoriă lui Moysei-vodă, pentru 
binele lui, ce făcuse casei lui, neamestecându- 
se nice cu un rău asupra casei lui, au scris carte 
la Moyseiă-vodă, cu mare mulţemită pentru 


oamenii săi, căci n-au avut nice o nevoie și 
lăsindu-i în voie, unde ari vrea să margă, ori 
spre ce parte volnic, fără nici o grije să fie, și 
sfătuindu-l sa nu vie la Țarigrad, pentru multe 
datorii ce avea Moysei-vodă în Țarigrad. Și să 
nu bănuiască că ce s-au prilejit așea, fiindă 
aceste lucruri, ales a domnielor, supt orânduiala 
lui Dumnedzău, fără care nu iesă domnii. 


Zac. 4. După aceasta ţărămonie, au purces 
Vasilie-vodă de la Țarigrad cu domniia în țară, 
în anul 7142 <1634>. lară Moysei-vodă, strânsu 
cu casa lui și cu Costin hatmanulă den boieri, 
au trecut în Țara Leșască. 


Zac. 5. Abaza-pașea iară să gătiia cu mare 
putere asupra leșilor, să-și mai tocmască 
lucrurile a războiului celui dentâi care făcusă 
asupra lui Coneţpolschii la Cameniţă, pănă n- 
ari oblici împărăţia că cu rândul deniâi n-au 
lucrată atâta, cit da samă înaintea împărăției. 
Deci îndemna pre împărăţiia iară asupra leşilor 
și sia de faţă și solii moschicești la Țarigrad, 
nevoitori, cu mare făgăduinţă împărăției de 
Cazanul și de Azderhanul, să fie a turcilor. Și 
numai, ce aștepta și Vasilie-vodă, neaședzat 
bine la domnie, să-i vie porunca de gătire de 
oaste, iară ca și lui Moysei-vodă. 


Zac. 6. Era și solul leșască, den Țara 
Moschicească pornit de craiul la împărăţiie, 


anume Tră-binschii, pre carele (dândă știre 
craiului Coneţpolschii hatmanul, cândă veniia 
asupra lui Abaza-pașea cu oști turcești) îi 
trimisesă la împărăţiie craiul, între-bândă de 
turci, ce pricină ar hi stricăciunei de pace cei 
legate la Hotin cu sultan Osmană. Și au trecut 
solul aceia pen ţară, curundă în urma lui Abaza- 
pașea, în dzilele lui Moysei-vodă. Ce, oblicindu- 
| Abaza-pașea, au trimis de l-au oprită la 
Pravadiia, silindu-l să-și dea soliia la dânsul, 
temându-se să nu se obliceasca prin soliia lui, 
aceia cale a lui, cum au fostă. Ce, nevrândă 
solul să-i dea soliia și răspundzindă că este 
trimis la singură împărăţiia, nu la unul den pași, 
l-au oprit câtăva vreme. Ce Leahul au silită cu 
mijloace de au dată știre de sine la Poartă că 
este oprită și au venită poruneă la Abaza-pașea 
să-l sloboadză. Și numai ce i-au căutată a-l 
slobodzi. lară așe-i stricasă solului lucrurile la 
împărăţiie, cât nici o cinste n-au avut, care să 
cade solilor și l-au pornită cu răspunsu de 
scârbă înapoi, fără zăbavă și anume să hie gata 
Crăiia Leșască iară de sfadă. 


Zac. 7. Acela răspunsu a turcilor dacă au 
agiunsă la craiul în Ţara Moschicească; că era 
tot în Țara Moscului cu oști și dândă-i știre și de 
la margine iară de gătirea turcilor, deci numai ce 
i-au căutată a sta la tocmală cu Moscul. Și 
îndată, lăsindă toate într-o parte, au legată cu 


moscalii pace, cu câteva orașe luate de la 
Moscă în partea leșilor. S-au întorsă la Varșav 
craiul și îndată au stătutu la săimă de gătire 
împrotiva turcilor. 


Zac. 8. Înțelegândă turcii că l&șii au făcut 
pace cu Moscul și mai adevărat den solii 
moschiceșii, și era și solul turcilor la Moscu, 
întărindu-i împrotiva l&șilor, și de aicea den țară, 
de la Vasilie-vodă, avândă ştire, au pornită pre 
solii moschicești cu scârbă pentru nestătoriia lor 
la cuvântă și au trimis și la craiul leșască solu 
de înnoitura păcii, anume pre Şahin-aga, unul 
den agii divanului, avându amu și cu cazilbașă 
amestecătură începute pentru Băgdatul, adecă 
Vavilonul, împărăţiia Turcului. 


Zac. 9. Pornite oști leșășii amu au aflată 
Șahin-aga spre Cameniţă și pre singur craiul 
aproape de Varșeav în tabără, răspundzindă lui 
Șahin-aga, solului turcescă, craiul cu scârbă, 
pentru stricarea și căl-cătura păcii, care cu 
atâtea giurământuri s-au făcut la Hotin cu 
soltană Osmană și între dânsul. Câteva conace 
au mărsă cu oști spre Cameniţă și cu acesta 
răspunsă au pornită pre turcul, carile da toată 
vina pre Abaza-pașea și cum este gata de 
perire pentru aceia faptă. 


Zac. 10. Fost-au aceasta clătire a leșilor în 
anul 7143 <1634>, care oști mai mare si mai 


bine grijite nu să pomenescu în toată Hronica 
leșască. Ţin minte oamenii bătrâni, carii spun 
că agiungea tabăra de supt târgul Cameniţii 
pănă la un copaci la câmpu, mai multă de o 
milă de loc, că oști avea gata cele ce era asupra 
Moscului și plină Țara Leșască de mulţime de 
oameni pre acele vremi. 


Zac. 11. lară pănă a sosi craiul leșăscu la 
Cameniţă, Coneţpolschii hatmanul amu era cu 
o samă de oști supt Cameniţă și viniia și cărți 
pren Vasilie-vodă de la veziriul Murtaza-pașea 
pentru pace, adeverindi lui Coneţpolschii că 
aceia călcătură a păcii, carea au făcut Abaza- 
pașea fără știrea împărăției, va plăti cu capul, ca 
un călcătoriu de pace. 


Zac. 12. Și așea omorându împărăţiia pre 
Abaza-pașea sugrumatu, s-au rășchirat și 
gătirea leșilor în vântu, fiindă supăraţi și slujitorii 
lor de atâta vreme cu oșteniia la Moscu. Au 
stătut pace iară între leși și între turci cu 
înnoitura legăturilor de la soltan Osmanii, 
adăogându și aceasta legătură între sine pentru 
tătari, să nu lăcuiască în Bugeagu. Omu Abaza- 
pașea vestitii cu războaiele asupra Persului și 
oștean direptu. 


Zac. 13. La anul după aceasta au purces 
soltanu Murat cu mare gătire asupra Persului şi 


într-acelaș an au luat de la perși cetatea anume 
Răvanul, care apoi, cât s-au întorsu soltan 
Murat înapoi la Țarigrad, iară au luat-oă 
cazilbașii pre sama sa. lară Vasilie-vodă 
domniia cu mare liniște și pace, fără grije țara, 
din toate părțile sta toți de neguţi-torii și de 
agonesită. însă lăcomiia nice pre atunce nu 
lipsiia, cu dări grele, ce avându lăcuitorii țărâi 
vremi de agonesită, biruia toate acele greutăți a 
domniei. 


Zac. 14. În Țara Ungurească era mari 
amestecături între Racoți și între Betlean 
Isteoan, feciorul lui Betlean Gabor, pentru 
domniia Ardealului. Ce, au căutatu a da locul 
domniei acâiia Betlean Isteoan lui Racoți, 
neputândi avea agiutoriu de la împărățiia 
Turcului, pentru gătirea lui soltan Murat iară 
asupra Persului. 


Zac. 15. În anul 7145 <1637>, să rădicasă 
cazacii cu Pavliuc hatmanul asupra l&șilor, 
pentru opreală sa pre Marea Neagră, pre carii 
Potoțchii hatmanul leșăscu polnii l-au loviti și, 
închidzându-le tabăra, au dati cazacii viu pre 
hatmanul său, pre Pavliuc. Şi în cesta anu au 
făcut léşii și o cetate anume Godacul pre Nipru, 
la pragul cel dentâiu a Niprului, oprindu pre 
cazaci să nu îmbie pre Marea Neagră, stricându 
pacea cu turcii, care opreală lor au răsuflată 


spre mare pustiitate Crăiei Leșești, cu Hmil 
hatmanul căzăcesci. 


Zac. 16. Tot într-aceiași anu, Cantemir-pașea 
cu ordele sale, peste voia hanului, au ieșită den 
Crâm și s-au aședzat iară în Bugeag, care lucru 
nesuferindă hanul și mărgându dodeială și de 
la leşi, carii legasă cu a doa legătură pren 
Coneţpolschii cu Murtaza-pașea veziriul, sa nu 
hie slobodzi tătarâi a lăcui în Bugeagi, făcându 
dodeială Crăiei lor, au ieșit porunca la hanul și 
lui Vasilie-vodă, domnului țărâi noastre și lui 
Matei-vodă, domnului muntenescu, să margă cu 
hanul asupra lui Cantemiru. Deci au venită 
hanul cu oști și au purces și domnii cu îmbe 
țărâle asupra lui Cantemir, care temându-să de 
hanul, au fugit în Țarigrad, iară ordele lui le-au 
luati hanul cu sine la Crâm. Si de pâră hanului 
la împărăţiie, au perit și Cantemir zugrumat în 
Țarigrad. 


Zac. 17. După ce au pornitu pre tătari, hanul, 
den Bugeag, au lăsatu pre doi soltani, fraţii săi, 
să vie cu dânșii, iară el singuru au purcesu spre 
Crâm înainte. Deci cândŭ au fosti la 
trecătoarea Niprului, s-au burzuluită nohaii și au 
lovit fără nădejde pre soltani și i-au omorâtu pre 
amândoi. Și după această faptă, au purces cu 
coşurile sale spre Tara Leșască, poftindu de la 
leşi loc, să să aşedze supt ascultarea lor. îmbla 


pe la târguri, pen sate, tot câte cu o cruce de 
lemni făcută la pieptă, semnu de închinăciune. 
Ce, leșii loc așea deșertu, fără oameni, mai 
înluntru ţărâi sale neavândŭ, le-au datu câmpii 
pe Nipru, între Crilov și între Godac, și era 
aproape do 20.000 de nohai orda acsia. 


Zac. 18. Care lucru vădzindu împărăţia 
Turcului, iară, cu a doa orânduiala au pornită 
câțva pași în prejma lor, la anul după scosul lui 
Cantemir din Bugeag. Și iară au venit porunca 
și la Vasilie-vodă și la Matei-vodă, să margă să 
să împreune cu pașii asupra tătarâlor. Deci, de 
iznoavă au purces Vasilie-vodă cu oști, al 
doilea rându, la Cetatea Albă, la adunarea 
pașilor. lară Matei-vodă au venit pănă la 
marginea ţărâi sale și de acolea au pornită un 
serdar cu oști de la sine, iară el singur s-au 
făcut bolnav și s-au întorsu înapoi. lară și 
Vasilie-vodă și pașii fără zăbavă s-au întorsu de 
la Cetatea Albă înapoi, că pre tătari îi trăsesă 
amu hanul cu blândeţă și cu făgăduinţă de 
iertare pentru moartea soltanilor și-i trecusă 
Niprul, pre unii în Crâmi, iară pre alţii i-au 
aşedzatu pre câmpii Donului. lară moartea 
soltanilor mai pre urmă tot n-au lăsatu hanul 
nerăscumpărată. 


Zac. 19. Ce, câţi era din singele lui 
Cantemiru mai capete, într-una de dzile, cu 


meșterșug i-au împărțitu, pre unii la o samă de 
agii curţii sale, la ospăţu, văz, doamne, pe alții 
la alți agi și la masa sa oprindi pre unii. Și la 
aceia ospăţu i-au omorâtu pre toți, câţi era 
Canteniirești mai aproape. Și de atunce s-au 
stinsu aceia răgulă la dânșii, care era mai frunte 
decât toate ordele, precum pre aceste vremi 
sintu Șirăneștii. Unul den Canteniirești atuncea, 
anume Azametu-mârza, pre carile 1-am apucat 
și ieu, dvorean la craiul leșăscu Vladislav, 
neprilejindu-se la aceia ospăţu ce le făcusă 
hanul, au scăpat den Crâm în Ţara Leșască și 
slujiia la craiul leșescu între dvoreani și avea de 
la craiul leafă. 


Zac. 20. într-acesta anu, au luatu cazacii 
Donului Azacul, cetate turcească pre apa 
Donului, care apoi au dat-o de bunăvoie Moscul 
turcilor înapoi. Isaru au îmblatu la acesta mijlocii 
pentru aceia cetate la Moscu, omu aicea în țară 
pe acele vremi yestită cu neguțitoriia în Țara 
Moschicească. 


Zac. 21. lară întorsul lui Matei-vodă de la 
margine, mergându al doilea rândi la Cetatea 
Albă, n-au fostu fără pricină, ce avându mare 
neprieten-șug Matei-vodă cu Vasilie-vodă, 
dendată ce au stătut Vasilie-vodă la domniie, 
făcuse multe amestecături la pașea pe aceia 
vreme de Silistria. Deci, s-au temutu a merge 


Matei-vodă, de acele amestecături, ce-i 
amestecasă Vasilie-vodă la pașa și la Poartă, 
ce, precum s-au pomenit mai sus, au trimis 
oaste, iar el singur s-au întorsu la scaunul său. 


Zac. 22. Era la împărăţiia lui soltan Murat pre 
acele vremi toate trebile și lucrurile împărăției 
pre doi oameni, carii era musaipi la sultan 
Murat, unul silihtar, ce era înluntru, care slujbă 
este de împărăţiie foarte aproape, adecă spătar, 
ce poartă spata or buzduganul după împăratul, 
al doilea, câzlari-aga, care este pre toată casa 
împărătească și pre fete mai mare. Acești doi 
purta toată împărăţiia, veziriia înaintea lor era 
foarte slabă. Cându să aduna veziriul cu unul 
de aceia, spun că le săruta poala hainelor. 


Zac. 23. Deci, pre unul de acele capete la 
împărăţiie, pe silihtar-pașea, îl cuprinsesă 
Matei-vodă cu dările, iară pre câzlar-aga 
Vasilie-vodă și ieșiia isprăvi si lui Vasilie-vodă 
de la împărăţiie și lui Matei-vodă, pren chipuri 
mai sus pomenite. Covâr-șiia cu atâta Matei- 
vodă pre Vasilie-vodă, că avea Matei-vodă și cu 
megieșii mare priietinșug, ales cu ungurii. lar 
Vasilie-vodă nici cu un megiieș, precum am 
apucatu și noi aceia domnie, viaţa bună n-au 
avut, den nebăgare samă pre nime den 
megiieşi. 


Zac. 24. O, nesăţioasă hirea domnilor spre 


lăţire și avuţie oarbă! Pre cât să mai adaoge, 
pre atâta râhnește. Poftile a domnilor și a 
împăraţilor n-au hotar! Avându multi, cum n-ari 
avea nemică le pare. Pre câtu îi dă Dumnedzău, 
nu să satură. Avându domnie, cinste și mai 
mari, şi mai late ţări poftescu. Avându ţară, și 
țara altuia a cuprinde cască și așea lăcomindă 
la altuia, sosescu de pierdu și al său. Multe 
împărăţii în lume, vrândŭ să ia alte ţări, s-au 
stânsu pre sine. Așea s-au stânsu împărăţia lui 
Darie-âmpăratu de Alexandru Machidon, 
vrândŭ să supuie Țărâle Greceșii și toată 
Machido-niia, Darie au stânsu împărăţia sa, de 
au cădzutu pre mânule lui Alexandru Machidon. 
Așea împărăţiia Cartaghinii vrându să supuie 
Râmul, au cădzutu la robiia râml&nilor. Așea 
Piră-âmpăratu vrându să ia Italiia, au pierdut 
țărâle sale. Așea și Mihai-vodă, vrându să hie 
crai la unguri, au pierduti și domniia Țărâi 
Muntenești. 


Zac. 25. Așea și Vasilie-vodă, avându fericite 
vremi de domniie în pace den toate părțile, că și 
țara nu era nici cu o datorie îngreuiată, fără nice 
o dodeială despre turci, carii avea începută 
sfadă cu perșii și într-acele părți sta cu valuri, au 
înce-putu svadă cu Matei-vodă, domnul 
muntensscu pentru domniia acei ţări, ori că nu-l 
încăpea Muldova, ca pre un omu cu hire înaltă 
şi împărătească, mai multă decât domnească, 


ori că siliia să vadză pre fecioru-său, lonu-vodă, 
la domnie, care hire au părinţii spre feciorii săi, 
să-i vadză în viaţa lor ieșiţi la cinste. Domnii la 
domnii pre feciorii săi poftescu să-i vadză ieşiţi, 
boierii la boierii, sluji-toriul să bucură să-și 
vadză de slujitorie pre feciorul său harnic, 
pementeanul de hrana pământului pre feciorul 
său destoinicii poftește să-l vadză. Ori că l-au 
îndemnatu pre Vasilie-vodă mare netocmala și 
nepriietenșug ce avea mai de demultu, încă den 
boieriia sa, scoasesă domniia Ţărâi Muntenești 
de la împărăţiie, pre mijlocul lui câzlar-aga şi 
pașii de Silistria, feciorului său, lui lon-vodă. 


Zac. 26. Prostatec îl ţinea Vasilie-vodă pre 
Matei-vodă. Deci, avându și pre veziriul în 
partea sa, au făcut oști de țară1 și au purces în 
Țara Muntenească asupra lui Matei-vodă, 
lăsindu în scaun pre fecioru-său, pre lon-vodă. 
lară singur au intrat cu oști în Țara 
Muntenească, cu știrea veziriului și a paşii de 
Silistria. Oști avea câteva, iară tot de ţară și 
lefecii și câialaltă oaste, fără puţinei sârbi, ce 
avea în leafă, călări. 


Zac. 27. îară și Matei-vodă, domnul Țărâi 
Muntenești, nu dormiia, ce apărându al său, 
avea oști și streine, și de țara sa, ales 
pedestrime, hie cându avea pănă la o mie în 
leafă, fără dărăbanţii de ţară şi călări de ai noştri 


moldoveni, acolo mersi în leafă, cărora numele 
era livinţii, și leși călări ţinea pururea câte 200 și 
deosebi unguri călări. Şi dideasă știre și la 
arcalele sale, ce avea la împărăţiie, de silă ce-i 
făcea Vasilie-vodă. Deci, cu mijlocele lui 
silihtar-pașea, bine n-au intrat Vasilie-vodă în 
ȚaraMuntenească, la o vale care să chiamă 
Râbna, l-au tâmpinatu un ceaușu de la 
împărăție cu poruncă numai să să întoarcă 
Vasilie-vodă îndărăpti. Și în urma ceaușului au 
sosiiu și o samă de oșii a lui Matei-vodă. Zac. 
28. Numai ce au căutat lui Vasilie-vodă a să 
întoarce înapoi, vădzându cartea împărătească 
și cine era soltanu Murat-âmparatul, nu era de-a 
șuguire cu dânsul. Deci purcegândă îndărăptu 
Vasilie-vodă, să simeţisă muntenii și în chipul 
goanei, să gonească pre oștile lui Vasilie-vodă, 
lovisă la coada oștii. Ce, s-au întorsă apoi oștile 
de țară și singur Vasilie-vodă și au înfrântu pe 
munteni si au prinsi câţva vii și au și peritu den 
munteni câțva. Vasilie-vodă apoi, după aceia au 
ieșită îndată den Țara Muntenească, plinindă 
porunca împărăției și ședzindu câteva dzile la 
Ploscuțéni, la Putna, de acolo au porriită pre 
ceaușul cel împărătescu, iară singur s-au 
întorsu și au venit în scaunu. 


Zac. 29. Era pre acele vremi veziriul Tabani 
Buiuc, carile ţinea cu Vasilie-vodă și pașea de 
Silistria, iară aşea şi numai să scoată pre Matei- 


vodă să pusesă cu toată voia. Și fără știrea 
împărătească ieșiia de la veziriul isprăvi de 
domnia Țărâi Munteneșii lui lonă-vodă, 
feciorului lui Vasilie-vodă. Cum și atuncea, 
dacă au vădzut veziriul împiedecate isprăvile 
dentâi de silihtariul, au făcut altele, la singur 
pașa de Silistria, să ducă el singur pre feciorul 
lui Vasilie-vodă în scaunul Țărâi Muntenești, 
care lucruri apoi au mâncatu capul veziriului, 
obli-cindu împărăţiia pen silihtariul războaiele și 
vărsările de singe între domni, de unde să 
pogoară. Nice te mira, cum de au pututi domnii 
a îmbla în zarve, fără știrea împărăției și ales la 
un împărat leu ca aceia. Deci, să știi că țărâle 
pre atunce acâstea nu era așea supuse, ce într- 
altă voie veghiată și să temea turcii să nu se 
dea Țara Moldovei în partea leșilor, carii era pre 
acâle vremi foarte tare, cât să siia împărăţiia de 
sfada leșilor și ales avându amu începute 
războaie cu perşii, precum ţi s-au pomenit. Ce 
era bucuroși că să sfădesciu aceste ţări între 
sine și poți pricepe și pre domniile acestea așea 
de îndelungate, 19 ani Vasilie-vodă domnu, iară 
Matei-vodă pănă la moarte, aproape de 30 de ai 
la domniie. Alte vacuri să socoteșii țărâloră 
acestora pre atunci. 


Zac. 30. Cu al doilea isprăvi de domniia 
Țărâi Munteneșii au socotită Vasilie-vodă cu 
altă cale. Avându aceia şi de la veziriul ştire, au 


pornit pre lon-vodă la pașea de Silistria cu câţva 
boieri, să-l ducă pașea în scaun. Și trimisesă 
înainte la paşea pre Enachie Catargiul vel- 
postelnic, să mai întărească -lucrurile, păn a 
veni lon-vodă. Ce, ședzândi acolea la pașea 
Catargiul, așteptându sosirea lui lon-vodă, au 
simțit lucrurile într-altu chip, că-i agiunsesă pre 
pașea iară alte porunci împărătești pren 
silihiariul și-i unsesă osiia și pașii Matei-vodă. 
Deci, vădzindu Catargiul lucrurile într-altu chip 
și amirosindu că, cât ari sosi lonu-vodă la 
pașea, va să-l oprească și să-l trimită la 
împărăţiie, au dat Catargiul știre la boieri, ce era 
pe lângă lon-vodă, amu aproape de Dristor, la 
un satu și îndată s-au întorsŭ lon-vodă can cu 
fuga de grijea pașii și au ieșit și a doa ispită 
pentru domniia Țărâi Muntenești. 


Zac. 31. lară nici cu atâta nu s-au lăsat 
Vasilie-vodă, ce îndemnatu și de veziriul și ca o 
nemică socotindu a călca pre Matei-vodă, iară 
au strânsu oști și cu mai bună gătire, cu 
pedestrime, cu pusei și iară au purces în Țara 
Muntenească asupra lui Matei-vodă și cu aceia 
nebăgare în samă de Matei-vodă, cât aicea în 
locul său pusesă domnu pre fecioru-său, lon- 
vodă, în scaunul ţărâi, cu boieri, cu ispravnici, 
cu domniie deplină, tiindu ca-n palmă domniia 
Țărâi Munteneșii. lară lunecoasă sintu lucrurile 
războaielor şi în puterea lui Dumnedzău mai 


multă stau. Nice unu nepriietin, cât de slabu hie, 
cum să nu-l ţiie nimea, nece-1 ţinu oștenii cei 
direpţi. Și bine au dzis unul: „Bella momentis 
constant", adecă „Războaiele în clipala ochiului 
stau". Că atâta era numai să ie aceia războiu 
Vasilie-vodă si să să aședze în domniia Țărâi 
Muntenești. lară roata lumii nu așea cum 
gândește omul, ce în cursul său să întoarce. 


Zac. 32. De care silă n-au pututu nice 
silihtariul a-i trimite alte isprăvi lui Matei-vodă, 
să nu să de tot descopere cu îmbletele 
împrotiva veziriului, să-i răsaie ceva împărăției 
cu scârbă în partea sa, că, ales la turci, foarte cu 
siială sintu toate și cu mare meșterșug și taină 
strică unul altuia, cându va unul pre altul să-l 
surupe. Că să pârască a vedere, sie strică, cine 
începe pâră. De multe ori cu laudă pre 
nepriietinul său mai curundu coboară și ales 
supt împărăţiia lui soltan Murat cu mare siială 
era toți. lară totdeauna trimite silihiariul pre taină 
la Matei-vodă, îmbărbătându-l să stea împrotiva 
lui Vasilie-vodă, să-l bată, iară despre scârbă 
împărătească să nu poarte grije, că ieste grija 
lui. Deci, și Matei-vodă ș-au strânsu oastea 
toată și vădzindu că Vasilie-vodă trage cu ostile 
sale spre București, nu spre Târgoviște, au 
coborâtu și elu spre București cu oști. 


Zac. 33. Vasilie-vodă, daca au sositu la 


Praova, la sat anume Ojogenii, știindu din limbi 
de gătirea lui Matei-vodă împroiiva sa și cu oști 
câteva și streine și de țară, au făcută sfat acolea 
la Ojogeni, socotindu și trecătorile apelor și 
locuri închise de păduri de pen toate părţile și 
de bâhnișuri, înțelegându pre Matei-vodă că 
anume locuri ca acelea poftește să dea războiu, 
fiindă oștile mai tare hiecare la locul său și la 
strâmtori, împrotiva oștilor celor streine hie 
cândi cei de loc sintu mai tari, au ales cu sfatul 
să nu treacă Praova, ce să stea acolea la 
câmpu, să tragă pre Matei-vodă, să iasă cu 
oștile sale la câmpu. Și alegindu-se sfatul, au 
purces toate ostile lui Vasilie-vodă în jacuri în 
podgorii, pe supt munți, încotro să bejenise 
toată Țara Muntenească, de pen toate acele 
olate, pănă în Praova. 


Zac. 34. Și așea cu acela sfat — ce svetnici 
or hi fostii așea de buni de războaie pre atunci 
— răşchirată oastea pe la jacuri, în loc au 
priceput Matei-vodă lucrul şi îndată au purces 
spre Praova. Şi di-reptă în prejma Ojogenilor, 
unde era Vasilie-vodă cu corturi, au stătut la 
trecătoare, dându știre den câteva pusei ce 
avea cu sine și îndată au început a trece oastea 
în vad. Tot călăreţul au trecut câte un pedestraș 
după sine și au stătut în tocmală cu oștile, 
dencoace de Praova, tocmindu oastea 
pedeastră cu focul şi cu puşcile între oastea 


călăreţă și au purces cu toată oastea stolită 
asupra taberii lui Vasilie-vodă. 


Zac. 35. Nu avea de ce să apuca Vasilie- 
vodă cu oastea rășchirată în toate părţile si 
așea venire asupra degrabă a lui Matei-vodă și 
întemeiată. Că oștenii lui Vasilie-vodă, unii 
veniia cu plean îngreuiaţi, neștiindu lucrul ce 
este, alţii spăimaţi de sosirea oștilor așea 
degrabă, mai multu de gătire la fuga îndată au 
stătut, nu de război. Și așea șpârcuită oastea și 
fără nice o tocmală, au plecat și Vasilie-vodă 
fuga și toată oastea, câtă nu era dusă în pradă 
lăsându și corturile, și pușcile, și pedestrimea 
toată pre mâna lui Matei-vodă. Și de grijea 
gonașilor, Vasilie-vodă au lăsat drumul pe care 
Venisă, ce de-a direptul au năzuit la Brăila. 


Zac. 36. La Brăila zăbăvindu Vasilie-vodă 
câteva dzile și Maiei-vodă dedesă știre de olac 
la paşea îndată de izbândă sa asupra lui 
Vasilie-vodă. Așea de sârgu lucrul, ori cu știrea 
pașii, ori dentru sine agii de Brăila și de Mecinu 
sfătuiia să prindze pre Vasilie-vodă, să-l trimită 
la paşșea. Și să nu hie dat știre Stamatie, ce au 
cădzuti apoi stolnic la Vasilie-vodă și la alte 
domnii pre urmă și postelnic mare, ar hi încăput 
Vasilie-vodă la prinsoare. Ce ședzându sară la 
masă, i-au dat știre și de la bucate s-au sculatu, 
pentr-o grădină, peste un gardu, suindu de pe 


spinarea unuia din slujitori și acolo i-au scos 
calul și au ieșitu cu fuga din Brăila, la Galaţi, 
lăsindu toate în Brăila, câte nu rămăsesă la 
Ojogeni. 


Zac. 37. Inţelegându lon-vodă, feciorul lui 
Vasilie-vodă, poticala tătâne-său în Ţara 
Muntenească, au strânsu boierii ce era puși la 
boierii pe lângă sine și le-au dzis, cum el, 
nefiindu de domnie, pentru slabă sănătate ce 
avea (că era lon-vodă omu slabi și deznodată 
și de mâni și de picioare, cum n-ar hi fostu 
feciorul lui Vasilie-vodă, care era ca un leu și la 
hire, şi la trup), iară tătâne-său lasă scaunul 
domniei. Și au venit Vasilie-vodă iară în scaun. 


Zac. 38. lară Matei-vodă jeluindu-se și la 
împărăţiie de pradă ce făcuse oștile lui Vasilie- 
vodă și la megieși, să-și întoarcă călcătura ce 
făcuse Vasilie-vodă Țărâi Munteneșii, legasă cu 
Racoţii cneadzul Ardealului, tatăl lui Gheorghie 
Racoți, lucrul, fiindă și Racoții rănit cu 
nebăgarea în samă megieșii lui de Vasilie- 
vodă, au pornit nește oști asupra lui Vasilie- 
vodă, cu lonu-vodă Moghila, feciorul lui Simion- 
vodă, carele era la Ardeal aședzat, după 
războiul de la Ștefănești, care era între feciorii 
lui Simion-vodă și între feciorii lui leremie-vodă 
pentru domniia țărâi. Și amu pănă în Trotuș 
coborâţi ungurii şi oştile munteneşti păn la 


Milcov sosiți, au schimbată Racoți sfatul cu 
Matei-vodă. Ori temându-să de împărăţiie, 
înțelegându patima veziriului, ori alta socoteală 
le-au venit, au întorsu și pre lon-vodă cu oștile 
îndărăptu și s-au întorsu și muntenii. leșisă casa 
lui Vasilie-vodă spre Huşi de spaima aceia. Şi 
pre vremea cobo-râtului acestor oști asupra lui 
Vasilie-vodă, au pe-ritu și Gorgan, şi 
Sămăchișă căpitanul și Cârste visternicul, den 
prepus de la domnie pentru vicleșug. 


Zac. 39. Deci după aceste zarve, numai ce i- 
au căutat a sta lui Vasilie-vodă la pace, 
vădzându și primejdia veziriului, curundu după 
aceia, să nu să mai aţițe lucrurile asupra sa. 
Cum n-ar hi fostu fără primejdiie Vasilie-vodă 
atunceși, de n-ar hi stătut împărăţiia după 
lucrurile împrotiva perșilor, care curundu după 
aceia au purces cu toată puterea asupra 
Vavilonului. Ori de la cei doi megiieși n-ar hi 
fostu fără răscoală, de nu s-ar hi spăimat Racoți 
și Matei-vodă cu moartea veziriului. Și sta în 
cumpănă soltan Murat, asupra Azacului va 
merge, că încă nu-l didesă mosscalii, au asupra 
Vavilonului. Ce, viindu cu aceia veste Isaru. că 
or da Azacul moscalii, au purces asupra 
Vavilonului. lară pănă a să înțelege purcesul, 
aceste ţări era supt grije că va veni împărăţiia 
spre aceste părți cu oști. Fost-au aceste zarve 
între Vasilie-vodă şi între Matei-vodă în anul 


7144 şi în anul 7145 <1636—1637 >. 


Zac, 40. lară primejdia veziriului Tabani 
Buiuc, anume cum au venit, de au perit de 
soltan Murat, așea au fostu: după răszipa de la 
Ojogeni oștilor lui Vasilie-vodă, face Matei-vodă 
ardzehal, adecă răvaș de jalobă, la singur 
împăratul și aflândă omu de aceia treabă, să 
dea aceia jalobă la singur împăratul, au purces 
omul aceia cu cărţile și, știindu rândul, au păzit 
cându au ieșit împăratul la primblare cu 
vânătoare la câmpi. S-au făcut omul a merge 
de olac pe denaintea împăratului, anume să-l 
vadze. Și așea vădzându-l împăratul mărgându 
tare, au trimis de l-au oprit și au pus de l-au 
întrebatu de unde vine. El au răspunsu că vine 
den Țara Muntenească cu cărţi la împărăţiie, să 
știe împărăţiia de mare vărsare de singe si 
pradă ce s-au făcut în Țara Muntenească de 
Vasilie;vodă, care au venitu cu oști asupra lui 
Matei-vodă. înloc au trimis împăratul de i-au luat 
cărțile și au cetit ardzahalul cel cu jalobă asupra 
lui Vasilie-vodă, pomenindiu că să laudă 
Vasilie-vodă că are isprăvi de la veziriul, să hie 
domni și în Ţara Muntenească, și în Țara 
Moldovei. Atunci au avut vreme silihtariul 
asupra veziriului, căindă țărâle, cum să strică 
ele în desine și să pradă. De care jalobă focu s- 
au făcutu împăratul, soltan Murat pre viziriul, 
înțelegându că de la veziriul să coboară acele 


amestecături. Ce, dentăi au trimis pre omul cu 
toate acele scrisori, să vadză și veziriul. Ce, au 
dzis silihtariul cătră împăratul ca omul îndată va 
peri de veziriul. Deci, i-au dat hasăchii și i-au 
învăţat singur împăratul: „Pre acestă omu iară 
să-l aduceţi la mine". Și așea au fostu: l-au dus 
hasăchi la veziriul și dacă au înțeles veziriul, au 
vădzutu că este rău de dânsul. Au vrut să 
oprească pre om, ce hasăchii i-au spus porunca 
care au de la singur împăratul, să-l ducă pre 
omul iară la împăratul. 


Zac. 41. Scosesă veziriul daruri hasechiilor, 
să lasă pre omul la dânsul, ce nu s-au cutedzat 
hasechii de silihtariul a face peste poruncă. lară 
să nu hie fostu omul de faţe, putea să tocmască 
veziriul lucrurile sale, dzicându că au fostu un 
marghiol de cei de Țarigrad și au spus 
menciuni, că de aieste să fac multe la turci sau 
s-ar hi uitati la împărăție, care de lucrurile a 
toata lumea gânclindu, cele mai mănunte le 
trece cu gândul. Ce, păziia acestui lucru 
silihtariul, să nu scape vreme ca acéia asupra 
veziriului. Şi înnoindu scârbă împărăției 
silihtariul, au chemat pre veziriul împăratul și 
după mustrare că strica țărâle fără știrea lui, l-au 
omorât. Și așea au ieșit veziriului aceluia 
zarvele între domni. Aceste am înțăles de la 
boieri bătrâni de sfatu pre acele vremi. 


Zac. 42. Curundŭ după aceste svade cu 
Matei-vodă, să potoale Vasilie-vodă sunate 
zarvele, pre fecioru-său, pre lon-vodă, l-au 
tremis la Țarigrad, undeși s-au săvârșit și viața 
nu pestiţi ani. Și s-au săvârșit într-acești ai 
dzilele și doamna dentâi a lui Vasilie-vodă, fata 
lui Bucioc. Şi după moartea doamnei, au trimis 
Vasilie-vodă pre Catargiul în Țara Cerchijască 
și de acolea i-au adus doamnă, fata unui 
mârzac de ai lor, cu care au trăit apoi pănă la 
săvârșitul său. 


Zac. 43. în anul 7143 < 1635 >, au luat sultan 
Murat Vavilonul cu mare vărsare de singe de la 
perși, după patru luni den ce dzi începuse a 
bate orașul. Spune istoriia să hie fostă 30.000 
de oșteni în Vavilon. Ce, acâie gătire făcusă și 
sultan Murat asupra perșilor, cât singur 
Vavilonul. lară tot Mi-siriul1 şi pașii ce sintu 
peste arapi i-au pornit despre Marea Roșie, de 
au lovită și dintr-acolea Țara Persului și le-au 
luat turcii și denir-altă parte o scală foarte mare. 
Și așea îndoitu Persul, n-au putut da nici un 
agiutor Vavilonului. 


Zac. 44. Sultan Murat într-acolea zăbăvindu- 
se cu oștile, iară aicea, în ceste părți, sta fericite 
vacuri și liniște și pace întemeiată den toate 
părțile, fiindu în pace amu Vasilie-vodă și cu 
megiiaşii. Şi în-tr-aceşti ani au zidit Vasilie-vodă 


și lăudate mănăstiri, și aice în orașul leșilor, 
întâi supt numele a trei sfinţi învățători a 
besericii, ce să dzice Trieh Svetitelei, mai pe 
urmă mănăstirea, a doa mănăstire, a Golăi, cu 
făptură, cum să vede, peste toate mănăstirile 
aici în tară mai iscusită. Golă€ îi dzic pre 
numele unui boier iu, anume Golăi, carele într- 
acela loc au avutu făcută o besericuce de 
piatră. Și în cești ai au adus Vasilie-vodă și 
moaștiile a sfintei prepodobnei Paras-chevei, în 
anul 7148 <1640>, căriia svinte viața și de pe 
ce locuri au fosti, să citește viaţa ei petrecută 
cu mare dumnedzăire în Minei, în luna lui 
octovrie, în 14 dzile. 


Zac. 45. Aceștii domnii au făcut ca de 
iznoavă și curţile cele domnești în lași, casele 
cele cu cinii, grădini, grajdiuri de piatră, tot de 
dânsul sintu făcute. Și multe locuri au așădzat, 
care au stătutu multe vremi stătătoare. Că de a 
fostu cândva vremi fericite acestor părţi de lume, 
atuncea au fosti. Plină Țara Leșască, oi dzice, 
de aur, la care pre acsle vremi curea Moldova 
cu boi de negoț, cu cai, cu miiere și aducea 
dintr-aceia țară auru și arginti. Oi putea dzice 
că săracu nu să afla pre acele vremi, doară care 
nu-și vrea să aibă. Țara Leșască la aceia scară 
de fericire să suisă, precum și singuri leșii dzic 
și scrisorile lor, care nici o crăie pre acele vremi 
nu era deopotrivă; în bine şi în dezmierdaciune 


pre atuncea leşii, și așea și țara noastră. 


Zac. 46. lară di pe acele vremi să cunoaște 
paharul lui Dumnedzău aproape de schimbare 
și curundŭ spre alte mai cumplite vremi. Că era 
la mare zbur-dăciune ţărâle aceste. Si care ţări 
să suie pre la mare bivșuguri, zburdeadză hirea 
omenească peste măsură, și zburdăciunea 
naște păcatul şi pre păcatul urmadză mânia lui 
Dumnedzău. Așea Tara Leșască era la mare 
zburdăciune, așea și aicea ţara și singur dom- 
nulu Vasilie-vodă, cu silă a câteva case de 
boieri, luiându-le fetele peste voia părinţilor la 
țietorie. lară oamenii de casa lui, nepoții lui 
Vasilie-vodă, ca mai mare sile făcea, luându 
băieţii oamenilor în silă la curvie, care toate 
fapte mai pe urmă s-au arătat cu mare osindă 
asupra casei lui Vasilie-vodă. 


Zac. 47. În cești ani, după ce au așădzat 
sultan Murat Vavilonul spre împărăţiia 
Turcească, s-au întorsu în Țarigrad și să gata 
tare asupra leșilor, să răscumpere rușinea lui 
soltan Osmană, deșchi-dzându-și calea pen 
Ardeal, să lovască peste munţi de-adir&ptul 
spre Liov. Ce, i-au tăiatu atuncea curund 
puternica mâna lui Dumnedzău dzilele. Și după 
moartea lui sultan Murat, au stătut în locul lui 
sultan Ibraim, frate-său, omu dat cu toată hirea 
spre zburdăciuni. Şi cu împărăţiia lui, iară au 


hălăduit ţărâle acestea de răscoale. 


Zac. 48. Începuse în cești ani Racoți cel 
bătrân svadă cu nemţii, căruia era orânduită 
oaste și de aice, de la noi den ţară și den Țara 
Muntenească. Ce, n-au ţinut multă aceia sfada, 
curundu au venit la tocmală cu împăratul 
nemţăsci. lară prădasă câţva loc cu ai noștri în 
Ungurimea de Sus. Apostol de Orheiu au fostă 
serdarŭ într-aceia oaste cu Racoți. 


Zac. 49. În anul 7153<1645> au făcută și 
nunta fiicăi sale Vasilie-vodă, cei mai mari, 
doamnei Măriei, după cneadzul Ragivil, om de 
casă mare, den cnedzii Litfei. Numai, cu ce 
inimă și sfatu au făcut aceia casă după omu de 
l&ge calvinească, care este scornită de un 
mitropolit de Fiandra1, de supt ascultarea papei 
de Râmu, peste legăturile săboarelor cu multe 
dumnedzăireșii minuni legate. lară calvinul 
numai pre singure pohtele sale trupeșşti, osebite 
de sfânta săbornică beserecă au scornitu aceia 
lege, la care, ca la o lege slobodă, în puţină 
vreme au cursu toată Fiandra și Englitera. De 
mirat au rămas vacurilor această casă, cum au 
putut suferi inima lui Vasilie-vodă să să facă. Şi 
multă vreme s-au frămân-tatu acestu lucru în 
sfat și câţva boieri pre atunci apăra acest lucru, 
să nu hie, ales Toma vornicul și lordachie 
visternicul, care capete de-abea de au avut 


cindva această țară, sau de va mai avea. Ei 
dzice lui Vasilie-vodă și pentru legea rătăcită și 
un lucru nu fără grije despre împărăţiia Turcului. 
lară Tode-rașco logofătul și Ureche vornicul sta 
asupra aceștii minte să să facă. 


Zac. 50. Avea Vasilie-vodă pozvolenie de la 
turci, ce era aceia voie din bani, nu din inima 
turcilor. Şi aşea s-au făcut nunta aicea în lași, la 
care câțva domni den Țara Leșască, singuri cu 
chipurile sale au fostu, cu curțile lor și Pătrașco 
Moghila, feciorul lui Simionu-vodă, mitropolitul 
de Chievu. lară soli trimiși era de la Racoți 
cneadzul Ardealului, Chimini lanăș, cu daruri și 
de la Matei-vodă domnul muntenéscu, singur 
Ștefan mitropolitul Ţărâi Muntenești și Radul 
logofătul și Diicul spătariul că să împăcase amu 
domnii între sine. 


Zac. 51. N-au lipsită nemică den toate 
podoabe, câte trebuia la veselie ca aceia, cu 
atâțe domni și oameni mari den ţări streine. 
Meșteri de bucate, aduși dintr-alte ţări, dzicături, 
giocuri și de țară, și streine. Curtea podobită 
toată și strânși boierii și căpeteniile țărâi, feciori 
de boieri, oameni tineri la alaiuri, pe cai turcești 
cu podoabe și cu peţiene la șlice. Și așea cu 
petrecanii trăgânându-se veseliia câteva 
săptămâni, au purces cneadzul Ragivil cu 
doamna sa în Ţara Leşască, cu dzestre foarte 


bogate. 


Zac. 52. La anul, simțindu-se Crăiia Leșască 
în virtute, îndemnat de papa de Rimă și de 
veneţiiani, carii avea dodiială de la turci la 
ostrovul Critului, au făcut sfat cu senatorii craiul 
Vladislav, numai să înceapă sfadă cu turcii, 
adecă cu împărăţiia lor, de care gătirea lui și la 
ce au ieșit apoi aceia sfat, ceti-vei povestea mai 
gios la rândul său. lară soli trimițindŭ la toți craii 
creștinești craiul leșescu, aice la Vasilie vodă, 
pre cneadzul Ragivil au lăsat soliia cu această 
treabă, fiindă viitor Ragivil, la anul după nuntă, 
la socru-său, aicea în țară. Care soliia au 
credzut Vasilie-vodă îndată și au priimit să fie 
una cu l6șii, cât și birul amu oprise a anului 
celuia și pornisă pre aga birului fără bir, 
răspundzindu-i că nu s-au pututu strânge birul 
pentru sărăcia oamenilor. Ce, dacă au stătut la 
voroava cu boierii pentru opritul birului și într-un 
rânclù și într-altul, spun să hie dzis Petri-ceico 
vornicul de Țara de Sus pre carele îl ținea ei 
mai prostatec dentr-alții în sfatu: „Eu ași dzice 
să nu oprim noi birul, păn nu om vedea că trec 
leșii Dunărea". Și aceia cuvânti au intrat îndată 
în gândul lui Vasilie-vodă și au răpedzitu după 
aga și l-au oprit la Galaţi, pănă au gătitu birul și 
l-au încărcat și l-au pornitii. Așea ferescu pre 
domni și țărâle voroava cu svatul de primejdii. 
Că pentru aceia au dat Dumnedzău sa aibă 


împărații, craii, domnii, cârmui-torii ţărilor, să 
aibă svetnici pre lângă sine, cu carii vorovindă o 
treabă, să frământe cu voroava lucrul unul una, 
altul alta răspundzindu, să lămureșşte lucrul care 
este mai spre îndemână. lară ce fac domnii 
singuri den gândurile sale sau den șoapte, rar 
lucru iesă la folos, că încă în lume omu n-au 
născutu pănă acmu ca aceia, să nu-i trebuiască 
voroava cu svat, că deși gâceste cârmuitorul 
câte o treabă, încă tot să nu să încreadză c-au 
gâcitu, pănă nu să întărește părerea lui cu 
voroava si altor păreri. Deci, ce ai gânditu că 
este bine, dacă să mai tocmescu cu gândul tău, 
ce ai gânditu că este cu cale, încă a doi sau a 
trei socoteala, fără greș pre aceia lucru să stai, 
că nu te va înșela. lară ce-ţi pare numai a singur 
că este bine și alţii toţi dzic că este într-altu chip, 
să nu credzi aceia socoteală, că te amăgește. 
Multe lucruri ne păru că sintu gâcite, iară apoi, 
dacă mai lași vremea socotelii, afli departe, mai 
pre urmă, într-altă chip. La mulţi domni mare 
smentele am vădzutu den șoapte sau nesfătuit, 
amu în vacul nostru. Fără sfatu au făcut Vasilie- 
vodă lovitul tătarâlor la Brătuleni pe Prut şi apoi 
prada a toată țara, nespuse de agiunsu cu câtă 
robie și plean, dentr-aceia faptă au venit asupra| 
țărâi. Și așea și Duca-vodă sfătuindă numai cu 
unul pentru cartea la hanul și-au stricat domniia, 
den care maziliie mare răsipă și greutăți asupra 
țărâi au venit, care era foarte în stat bun pre 


atunce și gata lucrurile să rădice numai cu o 
orânduiala datoriile țărâi toate. lară den ceia 
maziliia a domniei dentâi a Ducăi-vodă, s-au 
prilejit trii înnoituri de domnie; una la Belgrad, a 
Dabijei-vodă, după care, neplinind anul, a murit 
Dabijea-vodă, altă domnie tot într-aceiași anu, 
domniia dentâi a Ducăi-vodă, a treia a lui lliiaş- 
vodă, cu mare răssipă. Deci trei domnii cate 500 
—600 de pungi de bani la înnoituri, tot într-un 
anu, cum au putut hi bine? Așea cu șoaptele, 
numai cu unii nu cu sfat, au făcutu și 
Petreceico-vodă1, de au lepădatu, fără de nice 
o nevoie domniia țărâi și s-au dus în Țara 
Leșască, den care faptă să stinge Țara 
Moldovei astădzi. 


Zac. 53. Cneadzul Ragivil, după zăbava sa 
peste câteva săptamâni în Suceavă, la socru- 
său, la Vasilie-vodă, pre doamnă sa au pornită 
pe la Sneatin spre ţara sa, iară el singur au 
lovită pen Ardeal, pe la Racoţii, cneadzul de 
Ardeal, tot cu acele trebi, pentru rădicarea lor 
asupra împărăției Turcului. 


Zac. 54. Înţeles-am din boieri bătrâni, cum să 
hie vrându Vasilie-vodă la Suceavă să-și 
despartă fata de domnu-său, Ragivil, ce n-au 
priimit ea, doamna Mărie, fata sa, dzicându 
tătâne-său să fie socotit întâi lucrul, nu mai pre 
urmă. 


Zac. 55. Și cu vremile pănă aice istovim o 
parte de domnie a lui Vasilie-vodă, că pănă 
aice, pre cât au fostu fericită domniia aceasta, 
cu atâta mai cumplite vremi s-au început de 
atunce, den care au purces den scădere în 
scădere această țară pănă astădzi. 


Capulu alu șeptesprădzece 


Încep. 1. De vreme ce scriitorii cei streini pe 
lângă poveștile sale n-au trecut cu pomenirea și 
de lucrurile ţărâi noastre Moldovei și cât știm de 
lucruri trecute în ţara noastră, mai multu dintru 
dânșii știmu, cu cale este și noaă a pomeni de 
vremile lor, ales povestea lui Hmil, hatmanului 
căzăcescu, de la care vremi (ahu) s-au început 
si râul nostru, în care pănă astădzi ne aflăm cu 
acestă pământu la cumplite vremi şi 
Dumnedzău știe de nu și peste vacul nostru 
trăitoare. 


Zac. 2. Izvorul a tuturor răutăţilor și pustiității 
acestor părţi, începutul căderii și împuţinării 
Crăiei Leșeșii, răssipă și pustiitatea și cazacilor, 
stângerea și țărâi noastre. 


Zac. 3. lară mainte de ce om începe a scrie 
rădicarea cazacilor cu Hmil hatmanul lor asupra 
leșilor, stăpânilor săi, a pomeni de cazaci, ce 
neam sintu și de când sintu supt acestu nume 
cozac, cu cale că va hi am socotită, audzând 
pre mulţi întrebându de acestui nume a lor, de 
unde și de cândi ar hi. Deci mulţi au dzis că 
numele lor cozac ar hi de la unu neam ce este 
peste apa Volghăi, anume cassac, ce acele 
deșerte povești sintu. 


Zac. 4. Sint cazacii de neamul său ruşi, 
rămășițele de oșteni a cnedzilor ruseșii, pre 
carii cu îndelungate vremi, supuind craii leșeșii 
și cădzând şi Chio-vul, scaunul Rusii, pre sama 
leșiloră, ei pe Nipru în gios și pe de ceia și pe 
de iasta parte, trăiia supt ascultarea crailor 
leșești, slobodzi de vecinătate, în chipul 
oștenilor, cu hrana sloboadă pe Nipru, ori cu 
vânătoriia la câmpi, ori cu pascăriia pănă la 
pragurile Niprului, unde are Niprul în trei locuri 
praguri, aşea den hirea locului făcute, de cade 
apa de pe stinci, ce sântu în fundul apei, la loc 
mai gios. Care locuri nici un fel de vasu a trece 
nu poate, iară vasele lor și acele a lor încă cu 
mare grije trecu și de multe ori pe uscatu trag 
vasele, pănă trecu acele locuri. Și așe trăiia 
pănă în dzilele lui Avgustu-crai. 


Zac. 5. Acela craiu leșăscu vădzându-i 
oameni cu viaţă direaptă de oșieni, i-au tras și 
la lefe și le-au făcut și căpetenii cu tocmală și în 
rândul său să fie volnici a să buluci și a să oșii 
împrotiva tătarilor, ca o pază să fie Crăiei 
Leșășii, că dodiia tătarâi marginile ţărâi lor și 
pre atunce. Și de pe sprinteniia lor, fiindu 
oameni sprinteni și sălbateci, li-au dzis cozacu, 
adecă capră sălbatecă, sau că îmblândi ei la 
câmpi după capre sălbatece si în luncile 
Niprului, le-au venit acesti nume de atuncea, 
de le-au dzis cozaci, adecă căpraş. Care nume 


și la leși, la o samă de oaste, ales steagurilor ce 
sintă mai sprintene, le dzic steagurile Căzăcești 
și pănă astădzi. 


Zac. 6. Apoi Ștefan Bator craiul leșăscu și 
mai mare aședzare le-au făcut cazacilor, dându- 
le și hatman să aibă, cu steag, cu doabe, cu 
trâmbiţă și după voia lor să-şi aleagă hatmani. 
Și le-au pozvolit și i-au întărit să facă și vase de 
Marea Neagră și să facă cazaci răiestrovi, adică 
de catastiv, pănă 40.000 de oameni și loc să 
aibă scaunul său, un ostrov la Nipru, în care 
este o mănăstire mare, cu câteva alte mai 
mănunte bescrici, anume Trăhtămirov. Și 
aceasta este începătura oștilor lor, după ce 
cădzuse cnedziile rusești, de o sută și 50 de ai 
încoace. 


Zac. 7. De pre acele vremi, multă nevoie 
făcea cazacii Crâmului și Țărâlor Turceșii, pănă 
și Anadolul nu hălăduiia. Sinopul, Tropezonul, 
cetăți mare le-au luat în câteva rânduri și alte 
orașe mai mici și den-colo de Marea Neagră și 
dencoace, Varna, Misăvriia, Ahilo, pănă la Aitos 
si la Pravadiia pururea prada. Şi au lovit și pănă 
aproape de Țarigrad, la Eni-Chioi, pre Boazu, 
pre scursura ceia, cu care să scură Marea 
Neagră în Marea Albă, supt cetatea 
Țarigradului. Și așea dodiind împărăției 
Turcești, veniia de la turci ponoslu pentru prădzi 


ce făcea cazacii în părțile lor. Acele socotindu 
de la o vr&me l6şii, pentru să nu strice pacea cu 
împărăţiia Turcului, face cazacilor mare 
strânsoare, oprindu-ide pre mare, care hrană o 
deprinsesă ei, cu mare dobânde și avuții ce 
scotea de acolea. Și cu acele avuţii zidiia 
beserici de piatră, mănăstiri, cât o mănăstire la 
Chiev, căriia dzicu Arhanghelii, stă și pănă 
astădzi cu o boltă, cea den mijloc, foarte mare şi 
toată bolta acoperită cu scânduri de aramă 
galbănă și poleite scândurile cu aur. Şi pentru 
să-i oprească de tot, să nu îmbie pre mare, au 
făcut léşii o cetate, anume Godacul, la pragul 
cel dentâiu a Niprului, și ţinea acolea câte 2.000 
de nemți, pedestrime cu pusei, pentru opreală 
lor, care era foarte cu mare sită cazacilor, ca 
unor oameni carii altă hrană nu știe, fără 
oștenia. Și den ceia opreală s-au rădicat în 
câteva rânduri împrotiva leșilor, cu Nalivaico 
hatmanul, apoi cu Sulima, mai pre urmă cu 
Căzima, hatmanii lor, ce tot îi răzsipea hatmanii 
leșășii. Pănă vădzându neticneală cu dânșii, le 
rădicase și hătmăniile, să nu hie și le trimite 
câte doi domni comisari mai mari și aceia 
comisari le făcea giudeţă și-i cârmuia. Și cu 
vremea şi alte volnicii le-au stricat toate, cât nu 
era cazacul cu nemică volnic. 


Zac. 8. Aşea s-au tras asuprelele lor pănă la 
Vladislavui-crai, în anul... Acela Vladislav, craiul 


leșescu, precum s-au pomenit și mai sus în 
capul alu 16, vădzându-se crăiia în virtute, după 
atâte izbânde și asu-pra Moscului, cumu-și era 
așea că mai fericită Crăiia Leșască și în tărie și 
în tot binile și bivșuguri nici la unu craiu n-au 
fostu, cum au fosti pe atunce. Pentru aceia bine 
dzice un dascăl: „Si qui sunt in superiore 
valetudinis gradu, dum in eodem permanere 
non possunt, cadunt in deterius", adecă „Ceia 
ce sintu în scara virtuții acea mai de sus, 
neputându a sta tot într-acele stepene, cad 
foarte la mare slăbiciune". Așea toate 
împărăţiile, cândŭ prea să suie la mare tărie, 
neavândi loc să să mai sus suie, cad și purced 
îndărăptu, cum vedem și Crăiia Leșască. 


Zac, 9. Avându aceia crai Vladislav și praxis, 
adecă știință, ce sâniu turcii, cu războiul de la 
Hotin cu sultan Osmanu, la care războia fusese 
singur el cu sine, trimis de tată-său, Jigmontu, 
craiul leșăsci, îndemnatu de papa de Râmŭ și 
de veneţiieni, cu mare făgăduinţă și cu bani 
gata de la papa, de anu în anu, pre 12.000 de 
oaste leafa de la sine și veneţiienii avându cu 
turcii începute războaie la Critu, au pus gândul 
craiul leșăscă numai să înceapă sfada cu turcii. 
Pentru care treabă și singur împăratul nemţăscu 
au mărsu, de s-au adunati la Vratislav, în țara 
Silezii, care ţară împăratului nemţăscu să 
hotărăşte cu léşii, şi acolea, după aşedzată 


voroava cu împăratul, i-a orânduit Neamţul 
12.000 de oaste nemţască, făcându ştire și 
papa, și împăratul pe la toţi crai creștineșiti, cum 
este craiul leșăscu ales să hie la toată 
creștinătatea gheneral, adecă purtătoriu de 
oaste împrotiva Turcului. 


Zac. 10. Deci întâi Hișpanul o sumă de bani 
i-au orânduit la crăiia lui de la Neapoli, că să 
rudiia Vladislav cu împăratul nemţăscu și cu 
craiul Hișpanii, fiindă feciori dentr-o nepoata 
împăratului nemţască. Șfedul iarăș făgăduise 
6.000 de oaste și împăratul moschicesciu 
20.000. Acele toate vădzând gata Vladislav, au 
trimis și la cazaci și au chemat la sine pre unu 
căzaci bătrân, anume Barabaș, și pre Umil, 
care era pre atunce diiac ostiilor, cum dzicu ei, 
pisar. Dacă au venit Barabaș și cu Hmil la 
craiul, cu dânșii au tăinuită cu multe voroave 
craiul, pentru gătirea lor, pentru Marea Neagră, 
pentru locuri pe lângă mare. Si au aședzat cu 
acei amândoi și dintr-acole toată gătirea, dândŭ 
cu uricu lui Barabaș hăt-măniia pre cazaci, cu 
steag pre obicei bătrân și lui Hmil pisariia de 
oaste, dându-le și câtăva samă de bani gata, să 
facă vase și ce ari trebui de aceia cale. Și așea 
gătindi toate craiul, înșălat de domni, carii toţi îi 
făgăduia că or priimi acela sfatŭ și oastea 
nemțască amu sosisă păn spre Liov, iară 
ascunsă giudeţul lui Dumnedzău toate 


gândurile omenești le strămută, lipsiia numai 
săimul, pre obiceaiul cra-iei, să fie cu sfatul 
tuturora și pentru cheltuiele și pentru încălecatul 
leșilor. Deci, la săimu au stătut léşii împrotiva 
craiului, întrebându pre crai ce pricini ari avea 
începăturii de sfadă cu turcii, aducându-i 
amente primejdiia strămoșului său la Varna1 
banuin-du pre crai că li-au băgatu oști streine în 
țară, fără ştirea lor și cum acele ţări streine 
numai deodată or da agiutor, apoi ari cade 
sfada numai pre dânșii. Şi să prilejise de murise 
și hatmanul lor cel vestit, Coneţpolschii. Și așe 
împiedecat craiul, cu lucru gata, s-au poftit la 
leși să-i pozvolească, cu cheltuiala lui, cu oaste 
streină, să margă asupra turcilor. Au strigat cu 
toții, în gura mare, că cât va trece hotarul, or 
rădica altucrai. Deci, numai ce i-au căutata să 
surupă toate nevoințele a craiului și a merge în 
vântu. 


Zac. 11. S-au tras cuvântul în Țara Leșască 
păn astădzi, cumu craiul, dacă au vădzutii că-i 
stau împrotiva l&şii la acel gândi a lui, în pizma 
lor au îndemnată pre cazaci să se rădice asupra 
leșilor, cum s-ari putea a-și cerca lucrul. De faţă 
am fostă la Bar, îmblăni la școală, la carte, 
cândă au trecut pe la Bar canţelieriul cel mare, 
anume Osolinschii, om foarte de la inima 
craiului și mare cap, întorcându-se de la 
Chievă, unde s-au făcut a merge la moaștile 


sfinţilor ce sântă la Chievă pentru boala lui la 
picioare. Şi de la Chiev au îmbiat pe la câteva 
orașe Căzăcești și la întorsă au venit pe la Bar, 
unde era scaunul hatmanii. Era hatman mare, 
pre urma lui Coneţpolschii, Nicolai Potoţchii. Au 
ședzut vro trei dzile acolo la ospăta, la 
hatmanul, canţeleariul și sa mira oamenii ce era 
mai căpetenii, cum nu ţin minte să vie una 
canţelar, să îmbie pen Ucraina. De ieste așea, 
c-au îmbiat cu aceia treabă, nu știu, iară la ce 
am fostă de faţă, scriu. 


Zac. 12. Cazacii, macara că alte oști streine, 
după ce s-au răsipită lucrul si gătirea craiului, 
cineși în ţărâle sale să întorsesă, iară ei tot 
păziia treaba lor și lucra la vase bărbatește cu 
banii craiului și să gătiia pre mare. Pănă 
oblicindu hatmanul Potoţchii că tot să gătescă 
cazacii, și supt mână hatmanilor sintu toate 
părțile acele, au scris la Barabașă, să 
părăsască acesta lucru, să-și aducă amente 
patimile lui Pavliuci și lui Suliina. Deci 
Barabașă, ca un omă bătrână, vădzândă cartea 
hatmanului, au lăsat lucrul mai în slabă, 
socotindu cea de apoi. lară Hmil tot îndemna 
bărbateșie și pre Barabașă, și pe alţi polcovnici, 
pănă au trimis hatmanii leșești Potoţchii și 
Calinovschii, de le-au arsi toate vasele, multe 
amu gătite de apă. Și au începuti a veni de la 
starostii cei leşăşti de la margine pâră la 


hatmani pre Hmil pisariul. 


Zac. 13. Avea Hmil danie de la crai, lângă 
Cea-hrin, unu locu de odaie. Acolea făcându-şi 
și beserecă lângă odaie și adăugându-să 
oameni den dzi în dzi, s-au făcut slobodziie, 
anume Subotov, loc de o milă de la Ceahrin, în 
câmpi, pe apa Tiasmănului. Şi starostiia 
Ceahrinului fiindu pre sama lui Coneţpolschii 
Horunjii, feciorului lui Coneţpolschii hatmanul, 
ispravnicul lui, anume Ceaplinschii, totdeauna 
pârâia pre Hmil pisariul la stăpânu-său pentru 
Slobodzia aceia Subotov, dzicândi: „Pentru ce 
să ţie un mujicu târguri?” Şi așea prilejindu-să 
lui Horunjii, stapânul Ceahrinului, a trece cu oști 
asupra Orului, unde multă plean au luatu de la 
tătari și au prădatu atunce ce era pe lângă Ori 
pre nohai și la întorsul său, au venit la starostiia 
sa în Ceahrin. Şi acolea ședzându peste câteva 
dzile, pre gura ispravnicului său, lui 
Ceaplinschii, au închis pre Hmil și i-au luat și 
târgșorul lui, carile mai sus pomenim, Subotov, 
și l-au dat pre sama lui Ceaplinschii. Și de nu 1- 
ar hi scos un leah den slugile lui Coneţpolschii, 
o slugă bătrână, anume Zaţvilinovschii, amu îl 
pusesă în proașcă, să-l omoară. Ce, hălăduindu 
Hmilu, pentru rugămentea lui Zaţvilihovschii, de 
moarte, dacă au purces Horunjii, feciorul lui 
Coneţpolschii hatmanul, de Ceahrin în sus, n- 
au răbdatu Hmil, ce au dzis: „Luatu-mi-au 


Ceaplinschii Subotovul și tot ce am avut, iară 
sabia den mână nu mi-au luat". Și peste puţine 
dzile au lăsat Ceahrinul și s-au dus peste Nipru, 
în olatul Periiaslavului. Acolo oblicindu-l 
hatmanii leșeșii, au scris la polcovnicul de 
Periiaslav, să-l prindză. Ce, fiindu-i polcovnicul 
de Periiaslav priietin, i-au dat cale. Și așea 
neavându loc nici peste Nipru, au scăpat la 
cazacii de la praguri și de acolea, fără nice o 
zăbavă, s-au dus în Crâmu, la...1 hanul 
Crâmului și, la adunarea sa, i-au dzis hanului 
aceste cuvente: 


Zac. 14 „Crăiia Leșască cât şi ce slujbe are 
despre noi, nime ca Crâmul nu este martor. Cu 
noi leşii ș-au lăţit crăiia, cu noi nu bagă în samă 
nice o împărăţiie, în nedejdea noastră mai multă 
să rădică asupra împărăției Turcești și Crâmul 
să-l ia de la turci cătră crăiia lor amu este gata. 
lar ce bine au cazacii și ce volnicii de la dânșii? 
Robii în Crâm au mai bună viaţă! Ce-i adu 
aminte, luminate hane, slujba noastră, care o 
am făcut moșului tău, lui Șaan Ghieri-sultan. Nu 
lepăda de la tine mare izbânde și vestite în 
toată lumea, nu te lăsa de mare avuţie și 
dobânde, care în puţină vreme pren noi t-or veni 
la mână. Nu lăsa să să mai întărească 
nepriieiini! tău și călcătoriul de volm'ciile 
noastre, Leahul. Au nu vedeţi că v-au început a 
vă călca şi pre voi leşii? Câmpii, cât ţin între 


Nipru și între Nistru, ei stăpânescu cu cetele lor. 
Bugeacul, cu oamenii săi, în toate dzile îl pradă. 
Coneţpolschii Horonjii v-au prădat pănă în Or, 
în ceste dzile. Aceste toate începături sântu. lată 
cărțile craiului! Citiţi-le, ce ne scriu, să lovim 
Crâmul, să cuprindem marea. lară de te vei, 
îndoi, hane, şi n-pi avea la tine credinţă, feciorul 
mieu la curtea ta zălog oi pune". 


Zac. 15. Muâtu au statut hanul îndoit după 
aceste cuvinte a lui Hmilu și căuta la ce ari ieși 
soliie ca aceia. La Hmil era cărţile crăieșii, cele 
ce didesă cazacilor pre Barabaș și pre dânsul la 
Varșeay, supt vremea gătirei asupra turcilor, 
precum s-au scris mai sus și le furase de la 
Barabaș Hmil. lară tot nu priimiia hanul, ce 
Togai-beiu, care era pre atuncea beiu la Or, au 
luat asupra sa lucrul, dzi-cându hanului: „Dzi că 
fără ştirea ta au fugit niște nohai”. Și așea 
aşedzându cu hanul Hmil toate legăturile, au 
purces depreună cu Togai-bei, deodată cu 
oaste ca 7.000 de tătari, însă tot într-ales oșteni. 
Zac. 16. Potoţchii hatmanul leșescu înţelegându 
de scăparea lui Hmil la praguri și de turburări 
care au început a face între cazaci, pănă nu s- 
ari îngloti cazacii, să să lăţască în amestecături, 
au purces din Baru spre Cercaz pre Nipru și cu 
al doilea hatman Calinovschii, dzicându aceșştii 
cuvântu: „Șerpele, pănă nu ridică capul din 
iarbă, să-l loveşti". Ce aceia iarnă l-au apucat 


acolea, cât n-au putut trage oștile nici într-o 
parte, ce i-au căutatu a ierna pre Nipru, pren 
olatele Cercazului și a Caniovului pănă în 
primăvară. Şi cât s-au dezvăratu, îndată den 
8.000 de oaste ce avea hatmanii leșăști, într- 
ales au orânduit 3.000, cu fecioru-său, Ștefan 
Potoţchii, pe us-catu și 1.000 de nemți și 3.000 
de cazaci de pen orașele Niprului cu Barabaș, 
pre apa Niprului în vase asupra pragurilor, să-i 
strângă pre cazaci de la praguri, să dea pre 
Hmil, care amu era bulucit cu 8.000 de cazaci 
de pen ostroave și 7.000 de tătari cu Togai-bei. 


Zac. 17. Vadzându Hmil cu Togai-bei că vine 
Ștefan Potoţchii în puţină oaste asupra lor, au 
sfătuit întâi pre acei de pe uscat să-i lovească și 
așea au făcut. La unu loc ce să chiamă Julta 
Vodă au dat războia léşilor, carii fiindu în număr 
cu multă mai puţini! și în locuri depărtate, în 
câmpi, de la temeiul'său și tătarâi cu călăriia, 
iară cazacii cu pe-destriia den'sineţe 
împresurându-i, au slăbit în loc leșii și să să 
apere de năvala lar, s-au pedestrit toată oastea. 
lară puţin loc au ţinut, de mulțimea care era cu 
cinci părţi mai mulţi decât dânșii. Toată aceia 
oaste leșască și singur Ștefan Potoţchii, Sa- 
piha, Balabanj ce era capete, s-au topită acolea 
pre câmpi. Ştefan Potoţchii, rănită, au murit în 
război, Sapiha 'și Balaban au cădzuţi! la robia 
tătarâlor. 


Zac. 18. Hatmanii leșăști, audzindu de 
nevoia celor 3.000 de oaste ale sale, ales 
Potojchii avându de fecior grije, au purcesu într- 
agiutor cu cele 5.000 de oameni ce le mai 
rămăsesă. Ce a doua dzi după ce au ieșit la 
câmpi, i-au tâmpinat veste de oameni den 
războiŭ scăpaţi de răssipă oștii sale și de 
perirea în război lui ' Ștefan Potoţchii. Și 
înțelegându și de puterea lui Hmil, la carele 
curea de pe la toate ostroavele cazacii, ca la 
Mesiia jidovii și să adăogea și tătarâi, au sfătuit 
să să întoarcă înapoi. Ce Hmil știindu și de 
puterea hatmanilor slabă și îndrăzneţii după 
izbândă dentâii, în loc au purces în urma oștii 
leșășii și la Unu orașu, anume Corsun, agiun- 
gândi și pre hatmani, au sărit toate orașele 
Căzăcești, unii adăogându-se la Hmil, alţii 
țiindă trecătorile și sapându drumurile pe la 
strâmtori, au venit şi aceia oaste a hatmanilor la 
primejdiie, den care puţini leşi au scăpatu. 
Hatmanii amândoi au cădzut la robiie, 
Sinavschii și alte toate capete. Gloata, câtă n- 
au cădzut pre mâna tătarilor, au perit de 
țărănime. 


Zac. 19. lară oastea ce era trimasa pre apa 
Niprului, dacă au înțeles de perirea oșştii de pe 
uscat cu Ștefan Potoţchii, s-au burzuluitu pe 
biietul Barabaș, capul lor, vrându să ţie credinţa 
sa, că era căzacu bătrân şi vestit Barabaşŭ. Şi 


de mirat, și nemţii cu cazacii au viclenitu, însă 
era némții acéia numai cu nume de nemți, iară 
toți den cazaci era făcuţi. Au legat o piatră la 
grumaazii lui Barabaș și l-au aruncat în Nipru si 
câte capete mai era nemţești cu dânsul. Și după 
aceia faptă, s-au dus toți și s-au închinat la 
Hmil. 


Zac. 20. Să scrie de acmu leșii ce pojar au 
purces dentr-aceasta scânteie în multe părți de 
lume, ce vărsare de singe, ce pustiitate țărâlor, 
ce surupare și slăbiciune puterii Crăiei Leșeșii, 
ce răsipă a mare și nedobândite cetăţi, ce robii 
și plean de creștini în mânule păgânești. Noi să 
ne întoarcem la ale noastre. Și de aș avea la 
cineva pentru acesta lucru vreo hulă, că 
letopiseţul acesta mai multă de lucruri streine 
pomenește, decât de loc de ţară, făcut-am 
acestu cursu, pentru să să dezlege mai bine 
lucrurile țărâi, care la ce vreme s-au prilejit. Şi 
aceia să să știe că această țară fiindă mai mică, 
nice un lucru singură den sine, fără adunare şi 
amestec cu alte ţări, n-au făcut. 


Zac. 21. S-au cutremurată toate țărâle 
acestea prinpregiur de năprasnica turburarea 
Crăiei Leșeșii. Insă țara cu nărocul, cu cârma și 
vâlfa vestitei domniei Ini Vasilie-vodă, câţva ani 
si după ce să rădicase Hmil, au stătutu neclătită 
de nimea, pănă la anul... într-acestu an 


începătorul spre mare scădere țărâi, întorcându- 
să tătarâi den Țara Leșască cu plean, 
bugegenii și o samă de crârneni au lovit la 
întorsul său pren ţară și ca o oaste ce trecea, nu 
poate hi să nu și strice ceva. Au venit prutenii și 
de pe alte văi pe lângă Prut cu jalobă la Vasilie- 
vodă, jeluinduă că-i pradă tătarâi și le strică 
pâinile. Și într-una de dzile, prilejindu-se 
Vasilie-vodă vesel la masă și viindu jalobă iară 
pre tătari că strică țara, cum au fostu la masă 
vesel, au chemat îndată căpitanii, dându-le 
poruncă să purceadă într-acea dată cu toți 
slujitorii și din slugi boierești și din târgu, cineși 
ari vrea în dobândă, să lovască pre tătari. Au 
făcută îndată porunca căpitanii și neamul den 
hirea sa a muldovenilor lacomi la dobândă, care 
cumu au putut și den oraș a dobândi cal, fiindu 
orașul plin de toată sama de oameni pre atunce 
și den slugi boierești mulţime și au mărsu 
depreună cu slujitorii, de au lovit pre tătari fără 
veste, negân-dindu tătarâi de una ca aceia. 


Zac. 22. Era descălecată orda cu temeiul la 
un satu anume Brătulenii la Răzina, încărcați 
tătarâi de robi și de plean den Țara Leșască. 
Nefiindă gata, au întrată ai noştri îndată într- 
ânșii cu săbiile. Perit-au mulţi tătari și le-au luat 
ai noștri și pleanul și robii, carii numai cu fuga 
au putut a hălădui dentr-acela feredeu spre 
Bugeag, ce şi pe cale, în multe locuri, le-au 


ținută calea ai noștri pe la Lăpușna. 


Zac. 23. Multu au stătut boierii, carii să 
prilejise la aceia masă, mai vârtos Catargiul, să 
nu se facă graba acel lucru și din socoteala de 
la masă. lară ce este să nu treacă, au anevoie 
să mută cu sfatul. Tătarâi, dacă au scapati la 
Bugeag, îndată pren câteva capete au făcut 
știre la hanul cu mare jalobă, cum i-au lovită 
moldovenii fără veste, tre-cându ei spre locurile 
lor, fără nice o stricăciune ţărâi și le-au luat 
atâta plean și atâtea rohi. S-au împlut îndată și 
hanul, și toate capetele a Crâmului de 
vrăjmășiie, fiindu și simeţi pre acele vremi, din 
izbândile asupra leșilor, îndată au trimis știre la 
împărăţiie pre Vasilie-vodă și pre toată țara cu 
pâră că este haină. Și turciloru la mare 
socoteală, și prepus era domniile cestor țări, 
așea de tare și de temeinice; ce îndată au 
pozvolitu hanului, să hie volnicu a prăda Țara 
Moldovei, pentru fapta acéia. 


Zac. 24. Vasilie-vodă, după aceia faptă, să 
păziia foarte cu grije şi la împărăţiie și la curtea 
hanului. Ce, de îmbe curțile i-au venitu 
înșălăciune, ales de la Sefer Cazi-aga, veziriulu 
hanului. Așea îl aședzase pre Vasilie-vodă pren 
cărți cu cuvente blinde, cât să părea că nici în 
gându n-are hanul, nici alte capetele a lor 
pentru aceia patimă a tătarâlor ce petrecusă 


aicea în țară. lară vrăjmășiia acoperită mai 
rnultă rău aduce. 


Zac. 25. în anul 7158<1650>, sfătuindu 
Crimul să răscumpere paguba făcută de 
Vasilie-vodă ordelor loru la Brătuleni și să 
curmedze și simeţiia pănă în câtă era în Vasilie- 
vodă, au pornită pre galga-soltan cu oști, cu 
acela glas că merge să lovască Țara 
Moschicească. Și hanul didesă știre și lui Hmil 
singur, să fie gata, să purceadă asupra lui 
Vasilie-vodă. Şi cât au sosit soltanul, amu 
mainte Hmil cu oștile gata era anume spre 
părţile Moscului. Au purces îmbe oștile cu mare 
taină spre Nistru. Sosinclu, îndată au împărțită 
oastea, o samă de la Soroca, clireptu spre 
părţile Sucevei, altă samă spre Orheiŭ și 
Lăpușna, păn în Prut, oastea tătărască cu 
cazaci amestecată. Nespusă pradă aceasta 
este țărâi și de prada de la lon-vodă cu puţin 
mai mică (alegându de aceste cumplite vremi 
de acmu, cu care toate primejdiile acestui 
pământu covârşite sintu). 


Zac. 26. Nu ştiia nemică Vasilie-vodă 
șădzându la divan, una după alta veste viindi, 
cum pradă tătarâi țara. Au vădzut la ce au ieșită 
sfatul de la masă și în deșertu procitindu cărțile 
lui Sefer Cazi-aga, în nedejdea cărora cărţi să 
lăsasă Vasilie-vodă. 


Zac. 27. Drâmbă aceia de oști, care era 
orânduită spre Suceavă, au cuprinsi cât ține 
Soroca și ținutul leșilor, pănă în târgi, în lași, 
Hotinul, Dorohoiul, Hârlăul, Cernăuţi, pănă în 
cetatea Sucevei temeiul, iară aripile pănă în 
munte agiungândi. Cetatea Sucevei apucase 
Gavrilaș logofătul și câţva boieri de la țară, de 
să închisesă acolo; au dat cazacilor și tătarâlor 
o sumă de bani. lară denafară, la țară, au aflatu 
țara toată pre acasă, cu dobitoci, cu herghelii, 
de care era pre atunci plină ţara. Plean, robi au 
luat fără număr multe și case de boieri au robitu. 
Atunce au luat pre giupâneasa lui Miron 
Ciogolii stolnicul cu o cucoană a lui, care n-au 
mai ieșit den robie în veci și au perită și 
Murguleţi Ștefan la Cernăuţi, pementean vestit 
între curte. Satele, orașele, toate ardzândŭ și 
prădândiă, cu aceia vrăjmășiie era tătarâi 
asupra țărâi. 


Zac. 28. lară ceialaltă drâmbă de oști au lovit 
Orheiul și Lăpușna și Fălciul păn în Prut. 
Atuncea au robit casa Sturdzii jicniceriului, 
carele apoi au cădzut și vistiernic mare și multe 
case întemeiate le-au dus în robie. lară codrului 
Chighsciului la Fălciiu foarte puţină pagubă au 
făcut tătarâi atuncea, că îndată au năzuitu la 
codrișorul lor, ce au ei acolea, anume 
Chighsciul, pădure nu așea înaltă în copaci, că 
copacii foarte puţini sintu, cum este deasă şi 


râpoasă și de spini mai multă decât de altu 
lemnu crescută. Și s-au apărat chighecenii, de 
nu le-au putut strica nemică tătarâi. 


Zac. 29. Galga-soltan singur cu coșurile și 
Hmil hatmanul cu tabăra, de la Soroca direptu 
au tras la Țuţora, unde solianul cu coșurile 
tătărești au descălecat, iară Hmilu cu tabăra 
căzăcească au stătut pre Vladnie. 


Zac. 30. Vasilie-vodă vădzându-se la grije ca 
acâia și spaimă, că luasă tătarâi păn supt târgu 
hergheliile și a slujitorilor cai le-au apucată, au 
pornită pre doamna depreună cu casele 
boierilor pen frân-turile codrilor, pe la Căpotesti, 
spre Cetatea Neamţului. lar și singur n-au ţinut 
multe dzile scaunul, ce s-au mutati din lași în 
nește poieni a codrului, ce-i dzică codrii 
Căpoteștilor și s-au așădzat acolea în codru cu 
curtea, lăsindu puţinei darabani de apărarea 
curții, carii, dacă au vădzut mulţimea de tătari, 
den ceas în ceas adăogându-se și cu cazaci 
amestecați, au lăsatu cu noaptea curtea pustie. 
Și au arsi atuncea tot orașul. Unde și unde au 
rămas câte o dugheniţă. Curtea cea 
domnească, casele boierilor și tot orașul într-o 
mică de ceas cenușe au stă-tutu, iară 
mănăstirile au hălăduit, că n-au vrut cazacii să 
dodiească, den porunca lui Hmil hatmanul, și 
tătarâi n-au pututu, că era şi oameni cu sineţe 


închiși pren mănăstiri. Numai la mănăstirea a 
Trei Sfetiteji, oamenii ce-au fostă închiși acolo 
au avut primejdie, că ardzându târgul, din para 
focului s-au aprinsu și mănăstirea. Deci, au 
căutatu o samă de oameni, de arșiţă și de 
groaza focului a ieși pre o portiță ce este în zid, 
spre hăleșteulu orașului și acolo au luat pre 
mulţi oameni în robie tătarâi și mulţi oameni s- 
au și înecatu în hălăsteu de groaza robiei. 


Zac. 31. Au oblicit sultanul și Hmil hatmanul 
de fuga lui Vasilie-vodă și au trimis soltanul un 
mâr-zacu la Vasilie-vodă, mtrebându-l că ce au 
fugit din scaun? (De șagă lucru este întrebare 
ca aceasta pre o vreme ca aceia?) Deci, 
Vasilie-vodă, dăruindu bine pre tătarul, au trimis 
de la sine boieri la soltanul, pre Ghica vornicul 
de Țara de Gios, iară la Hmilu pre Ciogolea 
spătariul cel mare și au tocmitu lucrul cu 
soltanul, cu daruri și nu cu puţină cheltuială. Și 
de atuncea au legat Vasilie-vodă banii ce să 
dau soltanilor den anu în ani și cabaniţă și 
câte... pungi de bani. lară lui Hmil hatmanul 
mainte încă de aceasta vreme intrase în gându 
cuscrie cu Vasilie-vodă și pomenindi și mainte 
pren Ciogolești cu soliile pentru fata lui Vasilie- 
vodă, Roxanda, numai ce au căutatu lui Vasilie- 
vodă a aședza și logodna fetii sale, Roxandei, 
după Timuși, feciorul hatmanului Hmil, și cu 
câteva daruri și lui. 


Zac. 32. În... dzile, au purces și soltanul și 
Hmil de la Țuţora spre locurile sale, iară țara au 
rămas prădată și pen multe locuri pustie, 
schimbată den fericiia acea deniâiu. Au ieșitu și 
Vasilie-vodă den codru în scaun. S-au prilejit 
atunce în bejeniile acele și moartea lui 
Toderașco logofătul. Făcut-au Vasilie-vodă 
câtăva jalobă la împărăţiie pre tătari, pentru 
stricăciunea țărâi, ce nice un folos n-au făcut. 
Darabanii la aceia fugă a lui Vasilie-vodă den 
scaun era gata să jecuiască carăle cele 
domnești, ce, după ce s-au aședzat Vasilie- 
vodă în scaun, s-au făcut a le face căutare 
încinsu cu sabie și nemţii ce avea, den poruncă, 
gata cu sinețele pline, întâi le-au luat 
darabanilor armele, apoi pre toţi, cu capetele lor 
depreună, i-au închis, pre unii pen temniţă, pre 
aâţii i-au trimis la ocnă și cu alte pedepse i-au 
certatu. Și de atunce țara au purcesu tot spre 
rău, den anu în anu, pănă astădzi. 


Zac. 33. Nu cu o certare numai ceartă 
direaptă mâniia lui Dumnedzău, dacă să 
porneşte spre vreo ţară, ce după ieșitul tătarâlor 
au lovit mare omoru în oameni și aice în oraș și 
pen tara toată. 


Zac. 34. La anul, Hmil hatmanul cu mare 
mulţime de oști Căzăcești și singur hanul, pănă 
cu 70.000 de tătari, strânse oaste şi de pe la 


cerchieji și de la toată Dobrogea, au purces 
asupra craiului leșescu, cărora oști craiul 
leșască Cazimir le-au ieșit înainte la un târgșor 
anume Berestecico, cale de a treia dzi de la 
Cameniţă în sus, cu 40.000 de oaste leșască, în 
care oaste m-am prilejitu și eu. 


Zac. 35. Nu era toate voievodziile sosite, 
nice Litfa, că Litva avea de cazacii de peste 
Nipru mare dodeială. Și au ieșit craiul leșăscu 
cu acela războiu birui-toriă și asupra tătarâlor, și 
asupra cazacilor, cit au căutat hanului a lua 
fuga și lui Hmil hatmanul a-și lăsa tabăra cu 
toată oastea. De care izbândă a leșilor, dacă au 
înțeles Vasilie-vodă den lonășcuţă pârcălabul 
de Hotinu, l-au îmbrăcatu cu haină cu soboli, 
avându nedejdea că cu aceia izbândă a leşilor 
va hălădui de cuscriia lui Hmil. 


Zac. 36. lară nu s-au tăiatu cu atâta răutăţile 
Țărâi Leșești, că apoi, la anul după izbândă de 
la Berestecico, așea au perit de rău oastea 
leșască de cazaci și de tătari, lăsaţi leșii în 
nedejdea păcii ce să făcusă la Bela Țercov, cât 
nici hatman, nici un cap, nici un sufleti oi dzice, 
de 8.000 de oaste pedeastră ce era, n-au 
hălăduit. Și den oastea călăreaţă, ce era pănă 
la 12.000 de oameni foarte puţini de cei de gios, 
încă de or hi scăpat cineva, încungiuraţi de 
toate părţile de tătari. lară ce era frunte, tot supt 


sabie au mărsu, că așea aședzase Hmil cu 
soltanii, cum la cela războiu un rob să nu ia 
tătarâi, ce tot supt sabie să puie, să să mai 
împuţinedze oamenii de oaste den Țara 
Leșască. Și acolo au perit și singur hatmanul 
Calinovschii și cu feciorul lui, carele îl avea 
numai aceia. 


Zac. 37. Şi într-acesta ani au căutati a face 
lui Vasilie-vodă și veseliia fiei sale, Roxandei, 
după Timus, feciorul lui Hmil hatmanul 
căzăcescu, în anul,.'. <1652>. 


Zac. 38. Mare netocmala în depotriva caselor 
și a hirelor! Aceasta parte era o domnie de 18 ai 
și împărăției cu bivșug și cu cinste 
sămănătoare, iară ceelaltă parte de doi ani 
ieșită den țărănie. Rușcile7 cu „lado, lado2, pen 
toate unghiurile, ginirile singur fața numai de 
om, iară toată hirea de hiara. 


Zac. 39. însă câte trebuia la o nuntă 
domnească, nemică n-au lipsit. Şi după câteva 
săptămințice au ședzut Timus aicea în lași cu 
assaulii, polcovnicii și atamanii săi și nepoții lui 
Vasilie-vodă, feciorii lui Gavril hatmanul și lui 
Gheorghie hatmanul și den feciori de boieri de 
țară, Nicolai Buhuș și lon Prăjes-cul, acolo în 
Ceahrin pentru Timus zelog, au purces cu 
doamna-și la Ceahrini. lară Vasilie-vodă au 
rămas îndată la prepusuri la turci, pentru urât 


numele cazacilor la dânșii si la megiiasi îndată 
la zarve, ales la Matei-vodă, neprietimil vechiu, 
care siindu-se de unirea lui Vasilie-vodă cu 
cazacii și la turci amesteca domniia lui Vasilie- 
vodă și cu Racoții îndată au stătut în sfaturi. Că 
amândurora era învrăjbită Vasilie-vodă și 
amândoi să siia de aceia unire, ales cându 
audziia solii ca acele Racoțţii de la Vasilie-vodă, 
cum i-au trimis pre Ștefan Gheorghie logofătul 
într-un rându, poruncindu-i să șadză mâlcom 
Racoții, că-i va face de va vărsa niști galbeni 
tătarâlor și la ce va sosi, el va vede. Și să 
prilejisă și solul, unul ca céia care, neavându 
cuconi, de atunceși luasă gândi spre domniie 
și mai multe adăogea spre vrajbă și în locul 
trebilor stăpânu-său, în solii au asedzatu treaba 
sa spre domnie și la Racoți, și la Matei-vodă. 


Zac. 40. Precum munții cei înalţi și malurile 
cele înalte, cându să năruiescu de vreo parte, 
pre cât sintu mai înalţi, pre atâta și durât făcu 
mai mare, cându să pornescu și copacii cei 
înalți mai mare sunetu fac, cându să oboară, 
așea și casele cele înalte și întemeiate cu 
îndelungate vremi, cu mare răzsipă purcegi la 
cădere, cândi cad. într-aceia chip și casa lui 
Vasilie-vodă, de atâtea ai întemeiată, cu mare 
cădere și răzsipă și apoi și la deplină stingere 
au purces de atuncea. 


Zac. 41. Ştefan Gheorghie logofătul, care era 
logofăt mare la Vasilie-vodă, după moartea lui 
Tode-rașco logofătul, știindă Vasilie-vodă pre 
tată-său, Dumitrașco logofătul, la atâte domnii 
boieriu ves-titu cu ocine întemeiate, care nici o 
casă aicea în țară moșii ca acâle, ocine, sate, 
curți n-au avut. După ce şș-au gătit lucrurile spre 
domniie, precum s-au pomenit mai sus, la 
Racoții și la Matei-vodă, au legati voroava și cu 
o samă de boieri în țară, cu Ciogoleștii anume și 
cu Ștefan sărdariul, cuprin-dzându-i cu 
giurământu să ţie taina. Au ales cu sfatul lor, 
numai să aducă oști Unguresti și muntenești 
asupra lui Vasilie-vodă. 


Zac. 42. Sunase amu den la câţva la urechile 
lui Vasilie-vodă acestea și întâiu de la un turcă 
la Focșeani și de la munteni încă au scris, ce n- 
au credzut Vasilie-vodă. 


Zac. 43. Spunŭ istoriile de Piri, împăratul 
epi-roților, că fiindu într-un războiu la Tara Italii 
împrotiva râmlenilor, îmblându Pyru-âmpăratul 
în fruntea oștilor sale, tocmindu-și oastea și 
mutându-se și într-o aripă și într-altă, unul den 
copiei lui ce-i păziia s-au apropiiat şi i-au dzis: 
„Să iei aminte, împărate, cel râmlean pre un cal 
negru. Den toți alți oșteni, alta nemică nu 
păzeşte, numai ş-au pus pre împărăţiia ta ochii, 
ori încătro te întorci, elu tot aceia păzeşte şi 


cearc, cându și cându să vie asupră-ţi cu sulița 
gata." Au răspunsu Piru copilului: „Cu anevoie 
este hiecăruia a să feri de ce ieste să hie". Așea 
să poate dzice și de Vasilie-vodă, domnu cu 
paza în toate părţile și pe la toate porţi, nu s-au 
putut feri, ce-i era să-i vie asupra și mai ales de 
pri-rnejdiia den casă foarte cu anevoie a să feri 
hiecăruia. Zac. 44. Macara că intrase la un sfat 
cu acsia și Ciogoleștii, și Ștefan sărdariul, iară 
șagă le părea a sfătui niști lucruri ca acele, ce 
șidea uitaţi, gân-dindiă că nu va naște nemică 
dentr-acelea sfaturi. lară Ștefan Gheorghie 
logofătul vădzându ce soţii au dobândită la 
acâia sfat, aștepta den dzi în dzi să să 
vădească sfatul lor despre Ciogolea spătariul la 
beţie, că la câteva mese, bătu, mai vadiia lucrul. 
Ce, nime nu lua aminte un lucru care în gându 
nu încape. Deci, au păzit singur Ștefan 
Gheorghie logofătul treaba care o luase și 
însemnase dzua oștilor ungurești și munteneșii, 
să iasă în țară, tocma în serbătorile Paştilor. 


Zac. 45. Își trimisese Ștefan Gheorghie 
logofătul giupâneasa la ţară, în pilda că o trimite 
pentru tr&bile casei. lară sângur, tocma în dzua 
cândi cântă beserică canonul sfântului Andrei 
de la Critu, la 8 ceasuri de noapte, gătindu-se 
Vasilie-vodă de beserică, încă nime nu venise 
den boieri la curte, au mânecat să-și ia dzua 
bună, dându-i ştire de acasă că-i ieste 


giupâneasa spre moarte, cu hârtiie scornită. Și 
întrebându Vasilie-vodă pe postelnici cine din 
boieri este afară, au spus postelnicii că ieste 
logofătul cel mare, dvorește să-și ia dzua bună, 
că i-au venit veste de boală foarte grea 
giupânesăi. Să hie dzis Vasilie-vodă: „Ce omu 
fără cale, logofătul! Știindu-și giupâneasa 
boleacă și nu o ţine aicea eu sine." Şi i-au dzis 
să între, să-și ia dzua bună. Au intrat Ștefan 
Gheorghie logofătul cu fața scornită de mare 
mâhniciune și ș-au luat voie să margă spre 
case-și. Spun să hie dzis Vasilie-vodă: „Să afle 
lucrul pre voia sa." Neștiutoriii gândul omului 
spre ce menește! îndată, fără nemică zăbavă, 
ca cela cu grije, si nu cu hie ce grije, au purces 
îndată de olac și într-aceiași dzi au sosit la 
Bogdana, la satul său supt munţi. Și amu era și 
oastea ungurească toată, cu Chimini lanâş pe 
potici si oastea muntenească la Râbna cu 
Diicul spătar iul. 


Zac. 46. Spun de Vasilie-vodă că den 
beserică l-au lovit gânduri de purcesul 
logofătului, așea fără nădejde. Şi așeași de a 
doa dzi după purcesul lui, au început a vedere a 
suna glas de unguri și de munteni. La care 
sunet vădzându-să Ciogoléştii cuprinși și lăsați 
de logofătul, cu care își Știia voroava, au stătut 
la grije ca aceia, cât pri pășitul lor și pre 
căutătură, cine le-ar hi luat sama le-ar hi 


cunoscut îndată vina. Ce, mirându-se, cum or 
face, să fugă, să-și lase casele, carii era cu totul 
aicea în lași, greu și a doa moarte este si dzilele 
lor fârşite, poate hi? 


cum să dzice, s-au apucat de altă 
îndireptătura, scriindu un răvaș Ciogolea 
spătariul la Vasilie-vodă într-acesta chip: 


Zac. 47. „Milostive doamne. Eu, unul den 
slujitorii cei streini, mâncându pânea şi sarea 
măriei-tale dentr-atâţea ai, ferinclu-mă de 
osândă, să nu-mi vie asupra, pentru pâinea și 
sarea măriei-tale, îţi făcu știre pentru Ștefan 
logofătul cel mare, că-ţi este adevărat hiclean și 
s-au agiunsi cu Racoţii și cu domnul 
muntenesci și sintu gata oștile, și a lui Racoți, 
și a lui Matei-vodă, să vie asupra mării-tale. De 
care lucru adevărat, adevărat să credzi măria-ta, 
că nu este într-altu chip." 


Zac. 48. Și dacă au scris răvașul într-acesta 
chip Ciogolea spătariul, au chemat la sine pre 
egumenul de Aron-vodă1 anume loasafu, care 
era pre acele vremi pe la toți boierii duhovnic și 
cu ispovedanie giurându pre egumenul, să nu-l 
vădească cine este și întâi să arate răvașul la 
lordachie visternicul, apoi la domnie, l-au legat 
cu mare giurământi, așe să facă. Mirându-se 
călugărul de unu lucru ca aceia, au mărsu cu 
răvașul la lordachie visternicul, care, dacă l-au 


înțeles și știindă că s-au sunat acestea și dintr- 
alte părți, îndată au stătut la mare voie rea, ca 
un omu întreg ce era la toată hirea. S-au lepădat 
îndată de răvaș și au dzis egumenului numai să 
margă, să dea el răvașul la domniie. Au mărsu 
călugărul cu aceia răvaș și l-au dat la Vasilie- 
vodă și îndată ce l-au înțăles, s-au simțită 
cuprinsi de primejdii și au stătut cu mare 
strânsoare asupra călugărului, să spuie de la 
cine au ieșit acela răvaș. Au stătut călugărul 
dentâiu foarte tare, priimindă și moartea, iară a 
vădi nu poate, că era dat cu taină de 
ispovedanie răvașul. Și dacă s-au strânsu 
boierii la sfat și arătându călugărului și munca 
Vasilie-vodă, ca pentru un lucru ca aceia, ce să 
atingea de domniie și de atâtea case, deci 
luându-și egumenul și de la vlădica Varlaam, 
care era mitropolit pe atunce, dezlegare, au 
spus călugărul, anume cine i-au dat răvașul. Și 
îndată chemândi Vasilie-vodă pre Ciogolea 
spătariul, i-au spus toate de-amănuntul și cum 
ieste și Ștefan sărdariul tot într-aceia sfat. 


Zac. 49. Cu puţine cuvinte i-au mustrat 
Vasilie-vodă pre amândoi Giogoleșşiii, ce ei 
amândoi să apăra tare, că i-au fostu tot cu 
credinţă și n-au priimit acestea și de i-ari trimite 
unul macara dentru dânșii, să aducă de 
grumadzi pre Ştefan Gheorghie logofătul. Și hie 
dzis Vasilie-vodă: „ân zedaru această slujbă 


acum: să-mi hie spus acestea, pănă era în lași 
logofătul". Deci, pre Giogolești i-au pus la 
închisoare, iară în urma logofătului Ștefan au 
răpedzit întâi pre Sculi, apoi pre lacomi, ce era 
vătav de aprodzi și pre Alexandru Costin, cu 
carte la dânsul, să vie cum mai de sirgu la curte, 
pentru mare trebi ce au nemerit de la împărăție, 
însă la mai mare grije au stătut Vasilie-vodă de 
serdariul, fiindu atâtea oști pre aceia vreme și 
marginea toată pre sama lui. Ce îndată au scris 
cărți si la serdariul Ștefan, să vie cum mai de 
sirgu la curte. 


Zac. 50. Să prilejise mainte de aceste 
începături o treabă de care învățase Vasilie- 
vodă pre serda-riul, să gătedze nişti steaguri de 
slujitori1, să hie gata și cându i-ari da știre, să 
purceadă cu o samă de oameni la câmpi, peste 
Nistru, că-și deschisese cale negujitorii grecii 
carii îmbla la Moscu pentru soboli, pre la 
Tighinea, pentru greul vămii și face scădere 
vămii aice în țară. Ce pusesă gându Vasilie- 
vodă să-i sparie de pe acela drurn, peste câmpi. 
Cu prilejul acei trebi, scriindu Vasilie-vodă la 
serdariul să vie cum mai de sirgu la curte și 
pornindu cărţile, dederă ştire ca, iată și serdariul 
au sosit la curte. Spun că după ce s-au apropiiat 
de orași Ștefan serdariul și l-au tumpinat o 
slugă a lui, i-au spus de toate ce să sună în târg 
şi la curte şi cum au purces logofătul cel mare 


den lași și multe amestecături sintu și cuvinte 
de unguri. Să hie stătut multă în gânduri 
serdariul, intra-va în târgu, au întoarce-să-va 
înapoi. Şi-i dzicea o slugă a lui:,ântoarce- 
te,giupâine, că nice la unu bine nu mergi". lară 
osândă trage la plată, au biruită gândul să între 
în târgu și îndată cum au sosit la gazdă, nemică 
nu zăbovindi, au mărsu la curte. 


Zac. 51. Vasilie-vodă, cum au înţeles de 
serdariul c-au venit la curte, nu s-au încredzut 
deodată, ce în dooă-trei rânduri au trimis să 
vadză, adevărat au sosit? Ce, clacă au știut că 
este în divan adevărat, îndată au ieșit în 
spătărie si l-au chemati la sine, la adunare. i i- 
au fostii spus Vasilie-vodă cum au fosti scris și 
cărți, să vie pentru treaba aceia, care s-au 
pomenit mai sus, ce mai bine este c-au venit 
sângur. 


Zac. 52. L-au întrebatu după aceste și de 
lucrurile ce să vădescu despre unguri, cu 
amestecăturile lui Ștefan Gheorghie logofătul, 
știe ceva, au ba? Tare s-au apucat serdariul că 
nu știe nemică, cu mare giurământuri. Şi cum să 
hie el amestecu la unile ca acelea, spre răul 
stăpânului său, dzicându cu glas: „Cine au 
fostu, doamne, mai credzut la mări-ia-ta și cinstit 
ca mine ? Şi m-ai scos den obiele și den sărac 
m-ai îmbogăţit”. l-au dzis Vasilie-vodă: „Așea 


știu și eu". Și i-au dzis să margă, să grăiască cu 
Ciogolea, să audze ce spune Ciogolea 
spătariul. 


Zac. 53. Cum au intrat serdariul în visterie ẹṣ- 
au văzdut pază de siimeni, s-au spăirnântat, 
știutoare de vina sa hirea și îndată au început a- 
i spune toate de față Giogolea spătariul. Să 
apăra sărdariul de toate acelea, ce ca un 
vinovat într-acele sfaturi, să apăra slabi. Deci, 
au cunoscut Vasilie-vodă tot lucrul, iară n-au 
vrut să-i omoară îndată, așteptându ce s-ar mai 
înnoi despre Totrușu, unde au rnărsu logofătul. 
Ce, nepestită vreme, sosi den fugă și Alexandru 
Costin dândŭ știre de perirea lui lacomi vătavul 
de aprodzi, de străjile Unguresti și de oști 
ungurești trecute în ţară. Atuncea au vădzut 
Vasilie-vodă asupra sa toată cumpăna, care îi 
veniia asupra, nefiindu gata de nemică, la o 
primejdiie de sârgŭ ca acsia. 


Zac. 54. lacomii vătavul de aprodzi, dacă au 
sosit la Roman, n-au mărsu pre caii sei, care 
avea și buni si de agiunsi, ce ș-au lăsatu caii 
săi la Roman, la hrană ş-au luat cai de olacu1 
ca un om deștepiatu tot în bine și ce poate 
primejdiia neștiutorul. Și i-au dzis Alexandru 
Costin să nu-şi lase caii de lângă sine., ce n-au 
vrut să asculte priietenescu sfat, ce au purces 
pre cai proşti. Şi la Bacău îndată s-au tumpinat 


cu străjile Ungurâsti, care străji, cât i-au zerit, i- 
au luat în goană și îndată l-au agiunsiu și așeși 
în goană l-au omorât den pistoale. lară 
Alexandru Costin și cine au fostu pre cai mai 
buni au scăpatu de perire. 


Zac. 55. Amu ajungea fruntea oștilor 
ungurești la Romani și de la Focșeani au dat 
știre de Diicu spătariul, cum au trecut şi el cu 
oștile muntenești Focșeanii. Și atuncea au dat 
pre amândoi Ciogolsștii și pre Ștefan serdariul 
pre sama siimenilor, de i-au omorât, noaptea 
înaintea jitniţii ce ieste în curtea înluntru1. 
Adusese și pre Mogâldea, fiindu-i unchiu lui 
Ștefan Gheorghie logofătul, ce nu l-au omorât, 
ce l-au luatu la pusei pănă la Hotin cu siny. 


Zac. 56. Multu au stătut boierii, mai vârtos lor- 
dachie vistiernicul cel mare pre acele vremi, să 
nu piaie Ciogoleștii și Ștefan serdariul, ce 
temându-să Vasilie-vodă, după apropiiatul 
oștilor Ungurâsti, să nu facă și ei vreo zarvă în 
curte, i-au omorât. Eram pururea în casă eu la 
lordachie visternicul- și ador-misă foarte cu greu 
lordachie visternicul do mare scârbă ce avea, 
cându, pre amiadzănoapte, au dat știre de la 
curte de perirea Ciogoleștilor și a serdariului. Și 
dacă 1-am deşteptat, îndată au dzis: „Au, peri-t- 
au cei boieri?" Și dacă i-am spus că au peritu, 
au suspinat greu, dzicându: „Ah! Ce s-au făcut!" 


Zac. 57. Să mira Vasilie-vodă, încotro va 
năzui? La turci să temea de pâră țărâi și de 
lunicoase hirea turcilor și cu grije. La cazaci 
iarăși să feriia, să nu-și mai strice numele de la 
turci. lară a sta împotriva oștilor ce-i veniia 
asupra, nu era cum, nea-vându nici oaste gata 
și țara toată cu. ură și gata la lucru noou, că 
Orheiul, ce era capete, era tot de-a lui Ștefan 
logofătul. Ce-au alesi cu sfatul să năztiiască la 
cetatea Hotinului, răpedzându îndată la cuscru- 
său, la H mii hatmanul, dându-i știre de toate 
aceste începături, pre Stamatie Hadâmbul 
postelnicul cel mare. 


Zac. 58. La Cetatea Neamţului era toată 
inima avuţiei lui Vasilie-vodă, deci acolea au 
răpedzit Vasilie-vodă pre Ștefăniță paharnicul, 
nepotul său, să apuce avuțiia, și, ori că n-au 
știut Ștefan Gheorghie logofătul de avuţiia aceia 
în Cetatea Neamţului, ori au stătut după lucruri 
care începuse și n-au socotit aceia bani, iară 
era mai aproape de dânsul decât de Vasilie- 
vodă aceia avuţiie. 


Zac. 59. Amu. era oștile ungurești cu Chirnini 
lanăș, hatmanul lui Racoții și cu Ștefan 
Gheorghie logofătul la Roman, cândi și Vasilie- 
vodă sculându-se cu toată casa și curtea și cu 
boierii de curte, au purces den lași spre Hotin. 
Atuncea, ce slujbă am făcut lui lordachie 


vistiernicul, pren multe cuvinte nu lungescu. lară 
inima agonesitei lui am trecut la Cameniţă și-o 
am dat la un priietin a tătâne-niieu, anume Mihai 
stegariul și deplin acele toate au venit apoi la 
mâna lui lordachie vistiernicului. 


Zac. 60. Solul pre carele trimisese Vasilie- 
vodă la Hmil hatmanul, precum s-au pomenit, 
pre Hadâmbul postelnicul, ori că l-au 
împiedecat logofătul Ștefan pârcălabul de 
Soroca pre acâle vremi, ori den blăstămată și 
lipsită hirea hadâmbului, s-au întorsu înapoi. Și 
aflându pre Vasilie-vodă amu în calea Hotinului, 
au pârât la Vasilie-vodă pre pârcălabul Ştefan 
de viclean. Deci i-au căutat a trimite de iznoavă 
pre alţii de la Hotin, iară la hatmanul Hmil. Și au 
trimis cu al doilea rându pe Grigorie comisul și 
pre nepotu-său, Ștefăniță paharnicul și pre 
Nicolai Buhuș jiiniceriul și lor au dat și pentru 
Ștefan pârcălabul de Soroca învățătură, să-l 
prindză și să-l trimaţă legat de la Soroca la 
Hotin și așea au făcut. Ei singuri au trecut 
Nistrul la Hmil hatmanul, iară pre pârcălabul 
Ștefan l-au dată pre sama a unora den Hânţești, 
carii să ţinea lângă Ștefăniță paharnicul, să-l 
ducă la Vasilie-vodă. Ce, pentru lăcomia sa, 
aducătorii, să hie a lor ce luasă și ce mai era pe 
lângă dânsul, l-au omorât pre cale. 


Zac. 61. Omu de miratu la întregiia lui de 


sfaturi și de înțelepciune, cât pre acele vremi 
de-abiia de era pementean de potriva lui, cu 
carile și Vasilie-vodă sângur, deosebi de boieri, 
făcea sfaturi și cu multe ceasuri voroava, așea 
era de deplin la hire. lară la statul trupului său 
era gârbov, ghiebosu și la cap cucuiatu, cât 
puteai dzice că este adevăratu Essopu la chipu. 


Zac. 62. Dacă sosi Vasilie-vodă la Hotin, s- 
au așădzat cu tabăra sa aproape de cetate, 
deasupra. lară Ștefan Gheorghie logofătul cu 
Chimini lanășui și cu Diicul spătariul lui Matei- 
vodă, cuprindzindu scaunul țărâi la lași, îndată 
au alergat mulţi den toate părțile, de la ţară la 
lași. Și înglotindu-să, au marsi la Chimini 
lanăș, strigându: „Să ne hie domnu Ştefan 
Gheorghie logofătul". Le-au răspunsŭ Chimini 
lanăș: „Pre voie să le hie, precum poftescu”". 
Spun de Diicul spătariul muntenescu că să 
ispitiia și cu aceia nedejde era, să hie el la 
domnie. 


Zac. 63. Deci, după obiceiu, au mărsi Ştefan 
Gheorghie logofătul cu câteva gloate de ţară la 
besereca lui Svetii Nicolai și i-au cetit molitva 
de domnie Ghedeon episcopul de Huși, fiindu 
mitropolitul Varlaam ieșit la munte, la 
mănăstirea Sacul. Au stătută domnu Gheorghie 
Ștefan-vodă în anul 7161 <1653>. 


Capulu alu optusprădzece 


Încep. 1. Den cinci simţiri ce are omul, 
anume vederea, audzul, mirosul, gustul și 
pipăitul, mai adevărată de toate simțiri ieste 
vederea. Că pren audzu, câte aude omul, nu să 
poate aședza deplin gândul, este așea ce să 
aude, au nu este, căci nu toate sintu adevărate, 
cate vin pren audzul nostru. Așea și mirosul de 
multe ori înșală, fiindu multe mirodenii dentâiu 
grele, iară apoi mare și iscusit miros făcu. 
Gustul încă este așea, că multe ne păru că sintă 
dulci, apoi simţimu amărăciune și împotrivă, 
multe amare că sintu ne păru si sintu dulci. 
Pipăitul, iară și multe pipăim în chip de une și 
sântu altele și nu le putem a le cunoaște cu 
singur pipăitul, fără vedere. lară vederea 
singură den toate așadză în adevăr gândul 
nostru și ce să vede cu ochii, nu încape să hie 
îndoială în cunoștință. 


Zac. 2. Aşea și noao, iubite cetitoriule, cu 
multi mai pre lesne a ne scrie de aceste vremi, 
în care mai la toate ne-am prilejit singuri și 
pentru lungimea capetelor ce s-au scris den 
îndelungată domniia lui Vasilie-vodă mai sus, 
den ieșitul cel dentâi den scaunul țărâi a lui 
Vasilie-vodă, începem a scrie de domniia lui 
Gheorghie Ştefan-vodă, care ori cu direaptă 


cale, ori cu nedirepte mijloace (rădictn-du-se 
asupra domnului său, au luată domniia), tot 
unile ca acestea din orânduiala lui Dumnedzău 
că sintu, să credu. 


Zac. 3. îndată ce au ședzut Gheorghie 
Ștefan-vodă în scaunul domniei, cu sfatul lui 
Ghimini lanăș hatmanul lui Racoţii s-a Diicului 
spătariul lui Matei-vodă, domnului muntenescu, 
au ales și den oastea ungurească, și den 
munteni și au ales o samă de oameni și den 
țară cu Pătrașco Moreanul hatmanul și au trimis 
spre Hotin, în urma lui Vasilie-vodă. 


Zac. 4. Ştiia şi Vasilie-vodă de toate ce să 
lucra în lași pre urma lui și trimisă și al doilea 
rându de la Hotin sol la cuscru-său, Hmil 
hatmanul căzăcescu și la ginire-său, Timus, 
cerându agiutoriu cum mai de sirgi. 


Zac. 5. La leşi încă m-au trimis pre mine, la 
starostele de Cameniţă, la Patru Potoţchii, 
feciorul hatmanului Potoţchii, la ieșitul căruia 
den robie Crâmului mare agiutoriu îi didesă 
Vasilie-vodă cu banii săi. Acestea aducându-i 
aminte, îl poftiia să să afle la primejdiia lui. Și cu 
aceia solie aflându-1 pre starostele, cale de trei 
dzile mai sus de Cameniţă, la niște ocine a lui, 
îndată au lăsat toate trebile sale și au purces 
spre Cameniţă. 


Zac. 6. lară pănă a sosi starostele la 
Cameniţă, la Hotin, într-o dzi, dau știre lui 
Vasilie-vodă că iată că sosescu oștile lui 
Ștefan-vodă asupră-i. Au stătut în gânduri 
dentâi, să dea războiu cu câţi oameni avea cu 
sine, că încă era toţi boierii de scaun cu gloatele 
sale cu Vasilie-vodă si Boji căpitanul cu lefecii 
și darabanii cu Căra căpitanul lor şi avea și 
siimeni vro 60 și nemți foarte buni, 100. lară 
dacă au vădzut răceala tuturora și slujitorilor, și 
căpitanilor, pre carii avea mare nedejde, pentru 
mila ce le făcuse cu multe vremi înainte, s-au 
apucat de trecătoarea Nistrului, suspimndu pre 
Boji căpitanul și pre Cară căpitanul de 
darabani. 


Zac. 7. Aicea s-au cădzut a pomeni mai sus 
pentru avuţiia cea ce era la Cetatea Neamţului, 
la care trimisesă pre nepotu-său, Ștefăniță 
paharnicul, Vasilie-vodă. Acolea pănă a clăti de 
la Hotin, au so-situ toate deplin la Vasilie-vodă. 
De care, dacă au dat știre că sosește și 
Ștefăniță paharnicul, cu toate deplin, s-au 
bucurat Vasilie-vodă, dzicându: „De acmu 
înainte, pănă în cămeșe mi-oi da și n-or ride 
nepriietenii". 


Zac. 8. Și așea, Vasilie-vodă, trecându 
Nistrul cu o samă de boieri, anume Toma 
Cantacuzino vornicul, , Gheorghie hatmanul, 


lordachie visternicul ji cu f câţi boieri mai era 
strânși de casa lui, boierii ceielalți toți și slujitorii 
cu pușcile s-au întorsu spre lași, la 'domnu 
tânar. Și tâmpinându-se cu oștile lui Ştefan- 
vodă în dumbrăvi, aproape de Hotin, pănă a să 
încrede unii cu alalti, au trecut câteva ceasuri, 
supt care zăbavă au trecut Vasilie-vodă Nistrul 
cu toate casele boierilor, însă nu fără mare 
pagubă în carăle boierilor la trecătoare și mai 
multă de târgoveţi! de Hotin, carii, vădzându 
spaima și graba la trecătoare, precum face 
vreme ca aceia, au dat jacu în rămășiţa carălor 
și multe haine scumpe, argmturi au apiicati, 
câtu de atuncea știu îmbogăţiţi pre câţva 
hotinceni. 


Zac. 9. Apucase oștile lui Ștefan-vodă pre o 
samă de nemți netrecuţi încă și dândă și den 
cetate Mo-gâldea paharnicul (de care s-au 
pomenit c-au fostu pănă la Hotin legati la 
pusei) den săcalușe si năva-lindŭ și slujitorii de 
a lui Ștefan-vodă, au perit putinei nemți la 
trecătoarea cu podul. lară da și siimenii lui 
Vasilie-vodă de peste Nistru den smețe, cât nu 
să putea cobori nime la vad. 


Zac 10. N-am fosti într-acea dată acole, la 
trecătoarea aceie, că trecusăm Nistrul mainte, 
precum am pomenit, iară am înţeles de ceia ce 
au fostu acolea de faţă, cum singur Vasilie-vodă 


șidea de ceia parte de Nistru preunscăuieș. Au 
slobodzii târgoveţii (și spun că cu învățătura 
Mogâldei paharnicul) un săcaluș, den care 
sacaluș glonţul foarte pre aproape au lovit de 
Vasilie-vodă. Scâravă și nebuneasca faptă și 
nu fără osândă cât de târdziu. 


Zac. 11. Nu pociu tăcea aice pentru cetatea 
Hotinului, ce nesocoteala a o lăsa îndată pre 
mâna altuia, de nu de altă nedejde pentru 
trecătoarea, în care să hie fără grije, s-au cuvinit 
să să puie oameni sinețași. Și ce oameni? 30 
de nemți să hie pus, să o ţie despre oastea 
Muldovei și despre unguri cu aii. Au n-au fostu 
hrană? Pâinea a unui satu de la Hotin arhi 
putut a ţinea un ani, sau câtă era numai în tirgu. 
Și aceia cetate, oricine va vrea să socotească, 
va afla că au fostu a răssipei casei lui Vasilie- 
vodă pricina. Şi de mi-i întreba, îţi răspunazi, că 
de ar hi fostu doamna lui Vasilie-vodă în cetatea 
Hotinului, nu la Suceavă, n-au fostu în puterea 
lui Ștefan-vodă a bate cetatea Hotinului, cum au 
bătut fără grije cetatea Sucevei, că şi așea 
venise Vasilie-vodă cu soltanii pănă în Prut, cu 
oști tătărăști, ce i-au întorsu hanul, că sosiia 
craiul leșăscu. S-au cum ar hi bătut Ștefan-vodă 
cetatea Hotinului și Hmil era la Husiatin, cale de 
o dzi de Hotin? Ce multe ar hi pututu a lucra 
Vasilie-vodă și domniia tot neclătită la Poartă îi 
sta, pănă târdziu, după luatul cetăţii Sucevei. 


Zac. 12. Nime dară să nu vinuiască sfaturile 
de acmu. Vedzi ce greșele s-au făcut la cei 
vestiți svet-nici. Și acela lucru era în putere a 
face, iară vr&mile de acmu nu sântù în putere și 
nici un sfat nu încape la greu ca acesta, fără de 
mărturiia că este sosită perirea. Dzicem că de ar 
hi cutare și cutare, acum ar hi într-altu chip. lară 
nu sintu vremile supt cârina omului, ce bietul om 
supt vremi. Multe și mari smintele am apucat și 
în dzilele celor mai bătrâni, iară îţi agiurigă 
aceasta una, cu lăsarea fără oșteni cetăţii 
Hotinului, den care lăsare ieste răssipă toată 
avuţiei lui Vasilie-vodă cu casa. 


Zac. 13. Pentru cetate, tumpinându-mă în 
cale cu Cotnarschii, credincios pisariul lui 
Vasilie-vodă (că el veniia de la crai trimis pănă 
la răscoale de Vasilie-vodă și eu mergeam în 
sus, la starostele de Cameniţă), m-au întrebat, 
ca un om deplin ce era: „Grijit-âu bine cetatea 
Hotinului Vasilie-vodă? Pus-au oamenii săi și 
pușcile, au ba?" Am răspunsiu că nice un 
seninu, la purcesul mieu, să să grijască cetatea, 
n-am vădzut. Au suspinat Cotnarschii, cum arhi 
știut că să va lăsa nesocotită cetatea aceia. lară 
poate hi că giudeţul lui Dumnedzău spre ce 
trage, cu anevoie să mută cu sfatul omenesci. 


Zac. 14. întră Vasilie-vodă în Cameniţă, 
cându am sosit și eu cu veste, că iată sosește și 


starostele de Cameniţă, cu mare făgăduinţă și 
cu căldură, să să afle la acâia vreme, precumuși 
au fostii așea. 


Zac. 15. N-au împlut Vasilie-vodă cu 
pribegiia sa o lună în Cameniţă și veni știre, 
cum Timus, feciorul hatmanului Hmil, cu 8.000 
de oaste în-tr-ales căzăcească, trece la Soroca 
Nistrul. Acmu caută hirea de priietinu leșască. 
Macara că cazacii pănă la inemă leșilor intrase 
cu sabia și Vasilie-vodă o casă cu capul lor şi în 
nedejdea lor de a-și răscumpăra domniia, nice 
o opreală sau vreun bănat despre cineva n-au 
avut, ce, cum au venit fără grije așea, cându i- 
au fostu voia, au ieșit. Fără numai de un 
polcovnic anume Condrajţchii, ce era cu o mie 
de leși de paza marginii, avea siială Vasilie- 
vodă. Ce p'repunea ca nişte oameni streini, de 
siială, ai noştri. lară nici aceia nici un gândi rău, 
nice puterea aceia, să strice lui Vasilie-vodă 
ceva, n-au avut. 


Zac. 16. Timus cu oastea cum au trecut 
Nistrul, n-au mai așteptat să să adune cu socru- 
său, Vasilie-vodă, ce, de la Soroca, întinsu la 
Coiceni au tras oastea și acolea au trecut 
Prutul. 


Zac. 17. Luândi veste Ștefan-vodă de Timus 
că vine întinsu asupra leșilor, Diicul spătariul 
domnului muntenescu pre porunca domnu-său, 


să nu se sune de tot lucrul, că au întratu cu 
oștile lui în raiava împăratului, să întorsesă cu 
câteva dzile înainte și Chimini lanăș, ori 
temându-se de vreo sminteală oștilor și den 
vreun hiclenșug de țară, ori stiindu soliile 
s'tapânului său, lui Racoți, la Hmil pentru Crăiia 
Leșască, că să agiungea Racoţii cu Hmil pentru 
crăiia la leşi de atuncea, și-au por-nitu și el 
toată pedestrimea ce avea, nemți și cu pușcile 
pe la codrul Câpoteșştilor, pre Cobâle, direptu la 
potica Difuzului, numai el singur cu călărimea 
rămăsese, pren rugămintea lui Ștefan-vodă, în 
lași, și-au strânsu și Ștefan-vodă oastea de tară 
câtăva, ca la 12.000 de oameni și au ieșit 
deasupra Popricanilor împrotiva cazacilor. 


Zac. 18. Timus, dacă au trecut Prutul, au 
purces spre Popricani cu tabăra legată. leșise o 
samă de oșteni a lui Ștefan-vodă înainte, peste 
Jijiia, în chip de harții și au coborât Ștefan-vodă 
și darabanii la Jijiia, la vad. lară puţin lucru au 
ținut harţul oștenii lui Ștefan-vodă, i-au împinsu 
îndată călăreți lui Timus. Și era și ai noștri, carii 
ținea cu Vasilie-vodă, pe lângă Ștefăniță 
paharnicul, den Hăncești și den Hânţești o 
samă și câţi cercheji de-a lui Vasilie-vodă, carii 
toți aceste mărsese cu boierii cei trimiși de 
Vasilie-vodă la Hmil hatmanul. 


Zac. 19. Cazacii, cum au împinsu pe călăreţii 


ce le ieșisă den oastea a lui Ștefan-vodă 
înainte, au purces orbi la vad cu toată tabăra și 
unii pre pod mai mulţi pe lângă pod, că era Jijiia 
mică, au dat cu tabăra. Care năvală vădzându 
darabanii, au plecat fuga de la vad la deal, spre 
rediu și oastea (ceialaltă ce sta deasupra, pre 
culme, nedându-le nice un agiutoriu, i-au 
agiunsu pre coasta Popricanilor călăreți lui 
Timus și el singur și au cădzut acolea multe 
trupuri den bieţii darabani. Alţii, carii au hălăduit 
pănă în rediu, ș-au scutit viața cu pădurea. 


Zac. 20. Vădzându aceia primejdiie a 
darabanilor, Ștefan-vodă și Chimini lanăș au 
tras oastea mai spre lași și au tocmit de îmbe 
părţile de drum călărimea. Și era aceia oaste și 
de țară și la Ghimini lanăș, cât să putea, la 
24.000 fără greș să socotească. De ar hi fostă la 
un gândi, ce era? Nedându război cazacilor, să 
le închidză hrana și drumurile den toate părțile, 
ce ar hi făcut cu tabăra Timus? 


Zac. 21. La suitul taberii Căzăcești pre 
coastă, la deal, sărisă o samă de oșieni de ţară 
și înfrânsesă pre călăreţii lui Timus, de i-au 
băgat pănă în tabără. Și acolea în deal, dacă s- 
au suitu toată tabăra, că era îndesară, s-au 
aşedzat pre mas şi acolea au mas preste 
noapte. lară den oastea lui Ștefan-vodă, într- 
acea noapte, mulţi lăsândiu oşteniia, au mărsu 


spre casele lor. 


Zac. 22. A doa dzi, Timus cu tabăra legată au 
purces direptu asupra oștilor lui Ștefan-vodă, 
spre oraș, fără nici o siială, dodeindu-i 
moldovenii câte oarece de pe de laturi. Ce 
vădzândiă Ștefan-vodă și Chimini lanăș că 
scade oastea și într-acea noapte s-au scursu în 
giumătate, pănă între vii au ţinut drumul 
orașului, iară dentre vii au luat Bahluiul în sus și 
câţiva boieri de casa lui Ștefan-vodă cu totul. 


Zac. 23. Timus într-acâiași dzi, după ce au 
îm-pinsu oștile lui Ștefan-vodă, au intrat în târg 
ș-au descălecat în curţile cele domnești și 
tabăra iezise toată înaintea curții și penpregiur. 
Și au ședzut așea, cu tabăra iezită, pănă la 
[venirea socru-său, lui Vasilie-vodă, în lași de la 
Cameniţă. lară pănă a sosi Vasilie-vodă, au 
prădat cazacii codrii lașilor de la drumul 
Căpotsștilor, pănă aproape de Huși, și scosesă 
fără număr vită, care apoi, dacă au sosit Vasilie- 
vodă, pre câtă au aflatu nemâncată, tot câte un 
zlotă au dat cazacilor pre vită și au dat știre la 
oameni de ș-au luat vita, care o au cunoscuti. 


Zac. 24. Mulţi au perit atuncea de cazaci, 
oameni neșiiutori ce sântu cazacii oploșiţi în 
târg. Alţii merge să să închine la Ștefăniță 
paharnicul, carele era cu Timus, ce nu 
agiungea pănă la Stefăniţă, că-i tum-pina 


cazacii și-i omorâia, între carii și Tăutul armașul 
și alții mulți ș-au pus capetele de cazaci. 


Zac. 25. Pre Vasilie-vodă vestea de izbândă 
lui Timus l-au tumpinatu la Zvancea cu care 
veste Grigorie comisul singur mersesă și l-au 
îmbrăcat cu haină cu soboli. Și îndată au trecut 
Nistrul la Zvancea, că cetatea Hotinului nice 
într-un chip n-au vrut să o dea târgoveţi! cu 
pârcălabul lor, cu Hâjdău, ori că au vrut așea de 
credincioși să hie lui Ștefan-vodă, care lucru n- 
aș da să hie într-ai noștri pănă într-atâta 
nevoința pentru singură credinţa, ori că s-au siit 
pentru jacuri ce făcusă târ-goveţii în carăle 
boierilor, pecum s-au pomenit, și slobodzise 
câteva săcalușe în sângur Vasilie-vodă. Și 
aceasta ieste pricina, nu alta. Şi în câteva 
rânduri au trimis Vasilie-vodă la Hâjdeu, carele 
era pârcălab pus de Ștefan-vodă, și la târgoveţi, 
cu mare giură-mânturi, ce nici într-un chip n-au 
vrutů să dea cetatea și au ţinut vro doao luni, 
pănă la a doa venire a lui Ștefan-vodă den Țara 
Muntenească, îi încun-giurase Vasilie-vodă și 
cu niște nemți ai săi, de-i bătea și tot au ţinut 
cetatea toata vara închisă. Așea cu anevoie să 
agoneseşte ce să pierde odată. 


Zac. 26. Vasilie-vodă dacă au sosit la laşi, 
după sfat ce au făcut cu ginere-său, cu Timus, 
s-au mutat Timus cu tabăra la Gălata, iară 


Vasilie-vodă au rămas în curte, gătindu-să 
asupra lui Matei-vodă, cu mare gătire, dându 
știre țărâi să încalece tot omul, iertând pre toți 
de toate vinile, de ari hi și greșit cineva, 
împrotiva domniei. 


Zac. 27. Aicea caută cum nu să poată trece 
ce ieste să hie, că după izbândă aceia, Vasilie- 
vodă să hie întorsu pre ginere-său înapoi, și să 
se hie așădzat iară cu paza trebilor la 
împărăţiie, întărin-du-să cu slujitorii streini, cum 
avea avuțiie, nime n-ar hi mai venit asupră-i. Şi 
așea-i sfătuia pre Vasilie-vodă și o samă de 
boieri. Ce, în nedejdea neîndoită pre oști 
Căzăcești, ce avea Vasilie-vodă, să-și 
răscumpere strâmbătatea despre Matei-vodă în- 
tâiu și mai pre urmă și despre Racoți, cumu-și 
dzi-cea Timus că den Țara Muntenească pen 
Ardealu să va întoarce, au biruit sfatul, numai să 
margă asupra lui Matei-vodă. lară nu omul, ce 
Dumnedzău sfarâmă războaiele, precum dzice 
Scriptura. 


Zac. 28. Nu să cade să trecem poticala 
nemților de șaugăii ţărâi noastre, la munţi pre 
Oituzu, de care némłi s-au pomenit că-i pornise 
Chimini lanăș den lași înainte pen strâmtori de- 
a direptul. Și apoi, amu în munți, s-au îndemnat 
șavgăii de la Ocnă și au ţinut calea pedestrimei 
aceiia a lui Racoţii şi cu sfatul a unuia den 


șavgăi, dacă să vor apropiia de nemți, să cadză 
toți la pământi, pănă va trece focul singţilor, 
cum dau nemții odată toți. Așea au făcut, 
cădzindu toți la pământă. După ce s-au 
stâmpărat sâneţăle, pănă a găti al doilea diresu 
nemții, au intrat șavgăii într-ânșii cu coase și cu 
topoară, ce au ei lungi în coade și-au perit câtva 
nemți acolea de dânșii, cât le-au căutat aceii 
pedesirime a lăsa și pușcile în munţi și de-abiia 
s-au dezbărat de șaugăi bulucurile acelealalte 
de nemți. Pentru care fapte a șavgăilor, apoi 
Alexandru Costin, fiindu po-vaţă dată den lași 
acelor nemți, au ședzutu un anu încheiat în 
temniţă la Făgăraș, în obedzi. 


Zac. 29. Ștefan-vodă pănă în Trotuș au 
mărsu cu Chimini lanăș, iară den Trotuș, 
avându nedejde pre Matei-vodă de agiutor mai 
de sârg și trăgea și boierii în Țara Muntenească 
și poate să hie că și patima nemților de șavgăi 
făcea oarece sială, s-au despărţit de Chimini 
lanăș și au luat Totrușul în gios pren Focșeani, 
în Țara Muntenească. 


Zac. 30. Aicea în lași, pănă la purcesul lui 
Vasilie-vodă în Țara Muntenească, au perit 
Cotnarschii pisariul leșescu de credinţă a lui 
Vasilie-vodă, omu deplin la toate trebile, de 
Timus ginerile lui Vasilie-vodă, den hirea lui 
acea de tiran ce era şi de om sălbatecă și fără 


nice o frică de Dumnedzău, scornindu pricină 
că ieste leah și el opriia pre Vasilie-vodă să nu- 
și dea fata după Timus. Deci, într-o dzi au trimis, 
poftindu-1 de la Vasilie-vodă, să-l trimaţă, că-i 
ieste de treabă. Negândindu Vasilie-vodă de 
una ca aceia, l-au trimis la dânsul, la Gălata 
mănăstirea și acolea dacă au mărsi, au învățat 
pre cazaci de ai săi cu săbiile gata. După 
voroava ce-au avut scornită cu dânsul, la ieșitul 
de la voroava lui, au dat cazacii, ce era gata de 
acâia faptă, cu săbiile într-insul şi l-au omorât cu 
mare tiranie, fără nice o milă. De care faptă a lui 
Timus, deaca au audzit Vasilie-vodă, numai nu 
să otrăviia de voie rea. Și îmbla Timus cu aceia 
gândi şi pre Toma vornicul si pre lordachie 
visternicul, tot dentr-aceia pricină, dzicându că 
acești doi cu Cotnarschii opriia pre Vasilie-vodă 
să nu dea pre doamna Roxandra după dânsul. 
Deci îmbla si ei cu dzilele amână si s-au cerșut 
de la Vasilie-vodă să-i lase să margă la ţară. Ce 
Vasilie-vodă nu-i lăsa și au poroncit la ginere- 
său că mai bine morti să hie, decât să hie 
boierii, carii are la inimă sa cu toată credința, la 
grije ca acâia. Sau cu ce inimă or veni csialalţi 
boieri de la ţară la dânsul? Deci l-au mal mutat 
de la gândul lui. însă boierii acești doi tot cu 
fereală îmbla și tot pre ascunsu noaptea pe la 
poarta despre casăle despre doamna veniia la 
Vasilie-vodă. De care toate suspina greu 
Vasilie-vodă şi-şi frfângea mânule de ginere ca 


aceia. 


Zac. 31. Au purces Vasilie-vodă den lași în 
Țara Muntenească cu al treilea rându asupra lui 
Matei-vodă domnul muntenesci. Și întâi Timus 
cu tabăra căzăcească și al doilea conac au 
stătut la Podul înaltă pre Bârlad și acolea au 
făcut Timus oștilor Căzăcești căutare și le-au 
împărțit de la Vasilie-vodă lefe și căpeteniilor și 
oștenilor tuturora. Era de capete Căzăcești cu 
aceia oaste polcovnici Bohun anume și altul 
Nosaci, vestiți și vechi cazaci. Și tot acolea, fără 
nice o vină, Timus, pentru un cu-vântu ce au 
dzis în sfat Bohun, au scos sabia Timus și au 
lovit pre Bohun într-un umăr, de caTe rană în 
toată calea aceia Bohun au îmbiat cu mâna 
legată. Aceia om cu hirea de hiară sălbatecă 
era Timus! Nu cutedza nime un cuvântu, den 
polcovnici, să dzică, să îndireptedze lucrurile 
oştilor. Ce, dendată, pre purtatul trebilor, ce era 
den Timus, omu tânar și fără nice o socoteală, 
să cunoștea că nice la un folos nu vor ieși 
lucrurile. 


Zac. 32. De acolea au purces ostile în gios şi 
amu Vasilie-vodă în frunte cu oastea de ţară și 
să adaoge den dzi în dzi oastea de ţară de 
pretutindere și pănă la marginile țărâi s-au 
strânsu de toată oastea de ţară, ca 8.000 de 
oameni. 


Zac. 33. Matei-vodă, domnul muntenesci, 
luândi veste de scosul lui Ștefan-vodă den 
Muldova de oști Căzăceșii, trimisesă pre Diicul 
spătariul său, să strângă toată oastea de la 
marginile țărâi sale, să hie la hotar între ţări de 
straje și cu dânsul și Ștefan Gheorghie-vodă, 
ciracul lui. Avea și Ștefan-vodă ca 300 de 
oameni într-ales călăreţi și câțva feciori de 
boieri tineri cu sine. Și întâi strajea lor, pentru 
limbă ce trimisese, s-au ivitu în gura Berhé- 
ciului, mai sus de Tecuci, pre care o au gonit 
oamenii lui Vasilie-vodă câţva loc. Ce, sărindu 
târdzâu, le-au pierdut urma. 


Zac. 34. Venise apele Siretiului mare, pentru 
care au căuiatu oștilor câteva dzile a face 
zăbavă, pănă a să face pod peste vase. Și așea 
trecându oastea, a doa dzi de la Șiret, au intrat 
pre la Focșeani în Țara Muntenească și îndată, 
fără nici o milă, au dat foc orașului și ori pre 
undeși agiungea cazacii, fuma a bieţălor 
lăcuitori nevinovaţi lăcașurile, odăile și hrana. 


Zac. 35. Sta în tocmală cu oștile sale și Diicul 
spătariul a lui Matei-vodă, nu departe de oraș, 
de Focşeani, la o vale căriia-i dzicù Milcovul cel 
Mare, cu altu nume Cucata. Acelui pârâu râpile 
pusesă despre oșiile lui Vasilie-vodă și oastea 
sa tocmisă de Ceielaltă parte, stol toată oastea 
într-un șireag tocmită, ca 9.000 de oameni, că şi 


de lefecii a lui Matei-vodă o samă era cu dânsul 
și oastea de țară, câtă are Țara Muntenească 
de la București, dincoace, pănă în margine, 
toată era acolea adunată și acolea și Gheorghie 
Ștefan-vodă cu vro 300 de muldoveni. Și așea 
în rându tocmită oastea munitenească aștepta 
pre Vasilie-vodă şi pre Timus. 


Zac. 36. Întâi li s-au arătat Vasilie-vodă cu 
oștile sale și au stătut frunte și muldovenii, iară 
cazacii își tocmiia tabăra pe urmă. Și atâta au 
stătut muntenii la război, cât au făcut oarece 
harțuri cu muldovenii peste pârâu, trecândă 
muldovenii și apoi trecându-i muntenii iar 
dencoace, așea în dquă-trei rânduri, pănă au 
trimis Vasilie-vodă nemți ce avea și s-au supus 
pre supt maluri. Deci au luat călărimea 
muldove&nilor si malul dencolea. lară cât au 
vădzut muntenii apropiiată tabăra cazacilor de 
pârâu, au purces în răzsipă, cine încotro i-au 
părut. Gonit-an muldovenii și o samă de 
călăreți și den cazaci, pănă la Râbnici, iară n- 
au perit oșteni așea mulţi den munteni, c-au luat 
devreme fuga. 


Zac. 37. După aceia răzsipă a oștilor 
muntenești, care s-au făcut mai multă den 
prostiia Diicului spătariului au fostu, că niciși 
trebuiia să aştepte el pănă într-atâta pe oastea 
ce era cu foc şi el numai cu călărimea, au 


purces Vasilie-vodă cu Timus spre Târgoviște, 
stricându și ardzândi ce le-și sta înainte. lară 
Matei-vodă, domnul muntenescu, lu-ândi veste 
și de răzsipă oștilor sale la margine şi că vine 
asupra lui întinsu Vasilie-vodă cu Timus, 
nemică cu aceia sminteală a oștilor dentâi nu s- 
au spăimântat, ce, strângându-și oastea de țară 
și lefecii ce avea, au purces și el den Târgoviște 
și ș-au ales lon foarte bun de dânsul, la o 
poiană între lalomiţa apă curatoare și între un 
pârâu foarte tinos și de trecătoare rău, la un sat 
anume Hinta. Şi acolea au stătut cu mare inimă, 
nu așe oștilor sale, cum elŭ singur, așteptându 
pre Vasilie-vodă. Trimisesă Matei-vodă și altă 
samă de oameni, siimeni și lefecii o samă, 
Diicului spătariului la margine într-agiutor. Ce, 
dacă s-au tâmpinat cu veste că s-au răssipit 
oastea aceia cu Diicul spătariul, au purces 
oastea aceia înapoi și i-au agiunsu la Teleajina 
fruntea oștii lui Vasilie-vodă. Au stătut muntenii 
călări la vadu, pentru să să mai depărtedze 
pedestrimea. 


Zac. 38. Părut-au și lui Vasilie-vodă și lui 
Timus că va hi acolea Matei-vodă sângur cu 
toată oastea', la Teleajina. Apoi dacă s-au 
vădzut că ieste oaste puţină, au dat oștenii lui 
Vasilie-vodă pre trei locuri preste apă şi n-au 
stătut muntenii, ce s-au dat înapoi. lară gonașii 
îndată au agiunsu şi pe siimeni şi aceia dându- 


să înapoi, s-au apărat pen nişte dumbrăvi, ce 
sântu acolea. Și dândŭ știre lui Vasilie-vodă de 
săimenii acéia, au purces şi sângur Timus cu o 
samă de oaste călare căzăcească, lăsându 
tabăra pre urmă cu Vasilie-vodă. Și dacă au 
agiunsu Timus au descălecat pre cazaci gios, la 
năvală, asupra săimenilor. Ce, tot au mărsi, 
apărându-să foarte tare den focu siimenii, pănă 
au intrat într-altă pădure, ce era lunca Praovii şi 
nu le-au stricat nemică cazacii păn în noapte, 
bătându-se den foc, fără ce au picat și den 
săimeni şi den cazaci. Din cazaci au perit și doi 
sotnici atuncea. 


Zac. 39. Vesel Matei-vodă că i-au hălăduit 
siimenii și c-au putut răspunde focului cazacilor, 
lăându mare inema și nedejde dentr-aceia 
tâmpinare siime-nilor cu cazacii. lară Timus, 
după aceia goană, n-au vrut să să întoarcă la 
oaste, pre care au apucatu-o noaptea, cât au 
trecut apa Teleajinii, ce au rămas cu masul la 
unu satu, anume Cocor6șiii la niște case 
boierești. Aflându casele pline de toate 
bucatele, singur au pus de au dat focu caselor, 
dacă s-au sculat de la masă ameţit de vin. 


Zac. 40. A dooa dzi, oastea trudită den cale 
și obosită tabăra, necercându ce loci este 
înainte, unde și cum stă și în ce loc nepriietini și 
cum departe, de-abiia de'au îngăduit vro două, 


trei ceasuri, au și dzis trâmbiţile de purcesul 
oștilor. Multă au stătut Vasilie-vodă, sfătuindu-1 
să rămâie aceia dzi, să răsufle oastea, să să 
strângă bine toată și să să cerce locurile și pe 
altu loc, nu pe acolea, pre.unde anume alesesă' 
Matei-vodă, să-i hie îndemână a sta împrotiva. 
Ce, cui să dzicea aceste, sau cu cine să 
sfătuiia? Cu unu omu în hirea hierălor. 
Polcovnicii carii era, unul un cuvântu nu 
cutedza să dzică, că numai pentru un cuvânt, 
cu sabiia zmultă da ca-n-tr-un dulău într-ânsul. 
Și Bohun polcovnicul cu mâna legată de rană 
cu sabie, făcută de dânsul, îmbla ca fără sine. 


Zac. 41. Aicea caotă aceasta izbândă den ce 
și cum s-au prilejită lui Matei-vodă și ca aceia 
izbândă, care nu să va hi prilejit alta ca aceia în 
toată viața lui, câte au avut den războaie în 
dzilele sale. Că cine ari putea să creadză în 
socoteală, să să înfrângă oastea căzăcească cu 
tabără, de oaste cum ieste oastea 
muntenească? Nu să defăima, ce, ori 
pedestrașul, ori călăreţul vei socoti, nu vei afla 
să hie de potrivă sinetașului căzăcesci. Ce vei 
dzice: „Fost-au acolea sirbi, unguri, leşi, nu 
numai munteni". Așea ieste, leși au fostu putini. 
Ce ari hi făcut ei numai, de ar fi fostu tocmală în 
oastea căzăcească pre obiceiul lor ? lară pre 
unguri și pre sirbi nu-i aleg den munteni, nici 
sântu siimenii, sârbii sau ungurii atocrna cu 


focul cazacilor, cum nice darabantul 
muntenescu. Eu, ce ieste partea mea, toată 
izbândă aceasta a lui Matei-vodă de la Hinta 
(alegându deosebi voia și orânduiala lui 
Dumnedzău, numai pre socoteala omenească 
grăindu) ieste den nebuniia lui Timus întâiu și 
den bărbăţiia și a lui Matei-vodă al doilea, însă 
den nebuniia 'lui Timus cu câtva mai multă, că 
socotindu vitejiia lui Matei-vodă de atuncea, 
cum îmbla pe denaintea oștilor sale, 
îmbărbătându în frunte, să să hie apropiiat toată 
oastea căzăcească cu tabăra legată, nu rumtă, 
cum au rumtu-o Timus în trei părți să să hie lipit, 
să înceapă a da la tenchiu, nice ar hi scăpat 
Matei-vodă fără primejdi-ia sau morții, sau ranei 
mai grelei, de cum i s-au prilejit tot atuncea, nice 
săimenii ar hi ţinut multi împotriva focului lor. 
Ce toată pricina au fostu izbândii aceia 
nebuniia lui Timus, care nice voroviia cu nime, 
nici întreba de polcovnicii săi sau de cineva. 
Oastea obosită cu atâta cale tot într-aceia dzi, 
cu tabăra rumtă în trei părţi, precum ieste marșul 
și tocmala în războiu, socotește. 


Zac. 42. Ce, dacă au vădzut Vasilie-vodă că 
cu sfatul nu folosește nemică, au suspinat și 
lăsinclu în voia lui Timușu toate, au purces cu 
oastea sa iară în frunte și pre urmă Timus cu 
tabăra, scârș-cându în dinţi, cum că să laudă 
moldovenii că ei au făcut izbândă de la 


Focșeani și de la Telejina. Mergea oastea, ales 
tabăra cazacilor, cu greu pen locuri strimte şi 
tinoase și pre pârâul Hintei numai un podet. Și 
întâiu, deaca au trecut oastea lui Vasilie-vodă 
podeţul în poiană, au luat aripa în-a-stânga și s- 
au pus șirag în rândŭ împrotiva aripii a lui Matei- 
vodă cei direpte. lară în direaptă și singur 
mijlocul au lăsat Vasilie-vodă taberei Căzăcești, 
împrotiva mijlocului și aripii ceii den-a-stânga a 
lui Matei-vodă. însă tabăra căzăcească, dacă 
au venit pănă la un loc, au stătut și n-au vrut 
Timus să o aducă în rându, alăturea cu oastea 
moldovenească, dzicându: „Lasă, vitejii, 
moldovenii or bate ei pre munteni şi singuri, fără 
de noi!" (Aicea caută că agiungea aceasta una 
nebunie la întreagă sminteală.) 


Zac. 43. lară Matei-vodă în tocmală sta într- 
acesta chip: aruncasă un șanţu penpregiurul 
taberii sale, den apa lalomiţii den sus, pănă în 
apa den gios și au scos oastea denafară de 
acel șanțu. Den-a-di-reapta au pus curtea, ce să 
dzice la dânșii roșii1, și altă oaste de țară și au 
pus o samă de pedestrime, siimeni. Şi aceia 
aripă era împotriva muldovenilor. lară el singur 
au stătut în mijloc cu livinţii și cu dărăbanții și cu 
o samă de săimeni, cu pusei tocmite pentre 
pedestrime. lară în-na-stânga, ce să prinde 
împotriva cazacilor, au pus leșii lefecii și unguri. 
Şi aşea, cu oastea scoasă den şanţuri, nu 


deparie, au stătut și au așteptată pre cazaci și 
oastea Moldovei. 


Zac. 44. Câteva ceasuri au stătut oștile 
rnuldove-nești, așteptându să să apropie tabăra 
căzăcească și trimițându râridu după rându 
Vasilie-vodă la Timus, să să apropie tabăra, n- 
au vrut, ce au răspunsu: „Să înceapă dumialor 
războiul, că oi veni și eu". N-au avut ce face 
Vasilie-vodă, au mai clătit cu toată oastea și au 
început muldovenii harțul cu muntenii. Da 
săimenii lui Matei-vodă în muldoveni cu foc, ce 
și Vasilie-vodă o sută de nemți foarte buni ce 
avea au trimis să sprijenească călărimea 
Moldovei. Au stătutu nemții împotriva focului 
săimenilor și pre obiceaiul său, cum slobodu o 
dată focul, s-au îndemnat mai multu de 
giumătate oastea Muldovei și au făcut aceia 
năvală cu steaguri asupra muntenilor, cât toată 
curtea, ce să chiamă la dânșii roșii, au dat dos 
și amu unii și peste lalomiţe didese, 
nesocotindă vadul. Pănă în corturile muntenilor 
au mărsu moldovenii cu aceia năvală și nime 
nu poate să dzică că nu era aceia năvală a 
mare viteji. Și să hie fosti și tabăra cazacilor 
odată, alăturea, cu focul asupra mijlocului și 
aripii cei den-a-stânga a lui Matei-vodă, s-ar hi 
ales lucrul. Ce, neavându Matei-vodă la mijloc, 
unde era el, nici o treabă și aripa lui Ceielaltă, 
s-au mutat singur cu capul său în aripa den-a- 


direapta, unde era înfrântă de moldoveni oastea 
lui și au dat îndărăptu călărimea Muldovei, 
întorcândiă toate pușcile în muldoveni și toată 
pedestrimea. Şi amu viindu mai des focul, s-au 
dat moldovenii încet iară înapoi și într-aceia 
desime a focului picându câţva den muldoveni, 
au perit și căpitanul de nemți a lui Vasilie-vodă, 
om oștean diréptŭ, de neamul său leah. Pușcile 
nepăfă-site da în muldoveni. 


Zac. 45. Şi așea puindă Matei-vodă războiul 
iară la loc la aripa sa den-a-diriapta, Timus, cu 
nebuniia sa, au rupt numai o samă de 
pedestrime căzăcească cu o samă de pusei, 
fără tabără, fără altă tărie şi i-au apropiiat de 
mijlocul oștii munteneșii, unde venise iară la loc 
Matei-vodă și sta îndemnându oastea sa asupra 
cazacilor, însă era atâta loc încă, cât de-abiia să 
agiungea cu glonţurile unii pre alalţi şi lucra 
pușşcile de îmbe părţile. Cazacii pre-ncet tot să 
apropiia de oastea muntenească pre furiș, că 
este locul foarte spinosu acela și cându da 
pușcile lui Matei-vodă într-ânșii, toți cădea la 
pământ. lară aripa den-a-stânga a lui Matei- 
vodă, unde era și leșii, sta plecată pre cai 
neclătiţi, deprinși leşii și știutori hirii Căzăceșii. 
Vădzându-i fără tabără, pedestrime goală, 
singură în câmpi, aștepta cu inimă să să mai 
apropiie cazacii. Timus sta cu tabăra înapoi, 
des-părţidu-o în duă părţi, fără nici o socoteală, 


pănă s-au scornit chiotul între cazacii cei den 
frunte si și-au slobodzit focul. Den care foc au 
nemerii și pre Matei-vodă un glonţi de sinețu 
aproape de închietura genunchiului şi l-au 
priceput îndată un paicu și au năvălit la scara lui 
Matei-vodă, să nu cumva cadză. L-au gonit pre 
paicul de la sine cu sudalmă Matei-vodă și 
nearătându-să nemică de rană, au îndemnat 
oastea sa, ca un deplin oștean. Și atuncea au 
sărit leşii diraptu asupra pedestrimei Căzăcești 
și îndată au înliat cu săbiile într-ânșii și într-un 
ceasu statură câteva trupuri de cazaci și răniţi 
foarte mulţi, că i-au călcatu călăreţii păn 
aproape de tabără. Şi după aceasta a doa 
îndereptătură a oștilor a lui Vasilie-vodă, ales a 
cazacilor, în carii era toată nedejdea și ochii & 
tuturor, au cădzut tuturora inimile gios, cât nime 
n-avea nedejde de izbândă, ce mâhniţi toți și 
înspăimaţi. Nebunul Timus ce să facă nu Ştiia, 
făr de nici o tocmală și nice o rânduială. Striga 
cazacii: „Dziceţi-ne, în vro parte ori să mergem, 
ori să ne aruncămu șanțuri pre obiceiul nostru”. 
Nu era amu nici sfat, nici orânduiala. Și totodată 
cu aceste să scornisă un vivor den sus cu 
ploaie direptu în faţa oștii lui Vasilie-vodă și ca 
acéè furtună, cu sunetul copacilor și cu ploaie 
răpede, cât să părea că este anume urgiia lui 
Dumnedzău orânduită asupra ceștiia oști, câtă 
era despre Vasilie-vodă. Și Matei-vodă cu tunuri 
adăogea groaza oştii şi sămeţi amu oștenii lui. 


Deci întâi aripa oștii noastre, Moldovei, au 
purces în răzsipă. Vasilie-vodă, vădzindu a 
vedere răzsipă oștii sale, s-au mutatu cătră 
tabăra căzăcească, la Timus, carele încă 
căzniia cu tabăra, întâiu ce o rumpsese. să o 
împreune la loc. Pe o ploaie și furtună ca aceia 
nici de un sporiu nu era, ce, câţi au putut a să 
încălăra cazaci, s-au încălărat și au plecat și 
Timus cu Vasilie-vodă fuga, lăsându toată 
tabăra și bieții pedestrași la perire. 


Zac. 46. Perit-au în cesti războiu oameni 
însemnați den boierii Muldovei, Bucium 
stolnicul den tun lovit și Hristodul cămănariul și 
den slujitori puţini, den pedestrimea 
căzăcească câţva den ceia ce au fostu în frunte, 
precum s-au scris, den nemţii a lui Vasilie-vodă 
în giumătate. Vii mulţi și den oșteni de ţară și 
den cazaci au cădzut pre mâna lui Matei-vodă. 
lară și den munteni nu fără scădere în oameni 
au fostu si mai vârtos primejdiia lui Matei-vodă, 
cu rana ce i s-au prilejit, den care, cu adevărat 
și bătrân au fostu, iarn cât ar hi mai putut trăi, 
rana aceia i-au scurtat rămășița dzilelor, că 
pănă la anul, netămăduit de aceia rană, au 
murit. Că să nu hie fostu rănit, de-abiia cineva 
de ar hi putut scăpa, den muldoveni și cazaci, 
unde întrasă și cu ce tocmală. 


Zac. 47. Aşea fârşindu și acesta război 


Vasilie-vodă cu Matei-vodă, pe urma si nărocul 
celoralalte războaie ce au avut mainte, au luat 
cu Timus câmpii pre la Grădiște, trecându 
Siretiul la Vădeni, au venit la lași, la scaunul 
său, cu mare mâhniciune tuturor lucrurilor sale. 


Zac. 48. Nime nu s-au gândit pentru 
pedestrimea căzăcească să iasă cineva viu den 
câţi rămăsese după fuga oștii ceii călări. De 
mirat hirea cazacilor la nevoie. După ce li-au 
fugit toate capetele și hatmanul lor, ei în de sine 
în loc au rădicat capu și au legat tabăra și s-au 
apărat pănă în noapte și apoi noaptea în tabără 
au făcut focuri de carăle lor și de spini, iară 
singuri au purces cu tocmală, fără tabără, numai 
pedestri și au ieşit toţi păn într-unul, fără nici o 
dodeială, aicea în țară. 


Capulu alu noosprădzecele 


Încep. 1. Aicea în lași, Timus odihnindu 
după ospăţul de la Matei-vodă dzece dzile, au 
purces spre țara sa, iară Vasilie-vodă iară s-au 
aşedzat în scaun, că la Poartă îi sta domniia 
nestricată, însă, nu înde-lungu în pace,că 
cerându Ștefan-vodă de la Matei-vodă agiutoriu, 
să margă în țâră, i-au dat 400 de săi-meni și den 
dărăbanții săi cine au vrut de bunăvoie în leafa 
lui Ștefan-vodă și din livinţi o samă. 'Și au în- 
tratu iară Ştefan-vodă în ţara cu acel agiutoriu 
de la Matei-vodă pre la Focșeani și s-au 
aşădzatu la Răcă-ciuni, la un sat al său, 
deodată, așteptându și altă agiutoriu și de la 
Racoții cneadzul Ardealului. 


Zac. 2. Cu anevoie să tocmăscu doi domni 
într-o ţară! Așea Vasilie-vodă, pănă a nu să mai 
îngloti și a să întări partea lui Ștefan-vodă, au 
ales 800 de oșteni într-ales, orheieni și 
lăpușneni și i-au trimis asupra lui Ștefan-vodă, 
cu nepotu-său, Ștefan paharnicul, și den sate 
boierești câtăva samă de oameni, carii ținusă 
calea lui Ștefan-vodă la fuga de la Popricani și 
omorâsă țăranii aceia și pre Morea-nul 
hatmanul lui Ștefan-vodă. 


Zac. 3. Strajea lui Ştefan-vodă era la Bacău, 


400 de oameni călări și vro... săimeni și amu 
era câţva den boieri și feciori de boieri adunaţi 
la Ştefan-vodă: Andronic sărdariul, Darie 
spătariul, Antiphie-aga si alți boieri de mainte cu 
dânsul. Și cu strajea lui Ștefan-vodă din boieri 
au fostă Mogllde paharnicul și Sturdzea 
visternicul. Dacă au simţit venirea lui Ștefăniță 
paharnicul asupra sa cu oștile lui Vasilie-vodă, 
s-au dat la o râpă ce ieste aproape de sat de 
Faraoni anume Valea Saca, și s-au tocmit 
acolea stol pre un piscu, alăturândă lângă sine 
și dărăbanții ce era munteni. Și cum veniia 
întinsu' orheienii îa dânșii împiedecaţi cu 
trecătoarea râpii aceiia ce s-au pomenit, nu 
trecuţi bine toţi, au sărit călăreţii lui Ștefan-vodă 
și înloc i-au înfrântă pre orheieni. Au plecatu 
fuga si Ștefăniță paharnicul și Hâncești și i-au 
gonit strajea aceia a lui Ștefan-vodă, pănă i-au 
trecut fără vad apa Bisiriţii. Pre alţii, carii au luat 
drumul spre (Roma.n, i-au gonit pănă în Roman. 
Și i-au cuprinsi și țărănimea aceia pre care 
Ștefan-vodă i-au omorât, iară altora le-au tăiat 
urechile. 


Zac. 4. După aceia izbândă, strajea lui 
Ștefan-vodă s-au mutat la Săboani, mai sus de 
Roman, iară Ştefan-vodă de la Răcăciuni s-au 
mutat la Bacău, adăogându-i den dzi în dzi 
oameni de Țară de Sus toată și den gioseni 
mulţi. Şi acolea i-au venit şi agiutoriul şi de la 


Racoţii cneadzul Ardealului, 1.000 de oameni 
cu Boroș lanoș. 


Zac. 5. Vasilie-vodă vădzindu-să iară la 
cumpănă grea și țara îndoită cu urâciune spre 
dânsul și doamna sa la Suceavă cu toată inema 
ce avea, cetatea Hotinului era ieșită de suptu 
ascultarea lui, că era închisă cetatea şi tot să 
ținea pre numele lui Ștefan-vodă, unde era să 
mai năzuiască nu avea, cazacii amu înfruntaţi și 
rușinaţi cu Timus în Țara Muntenească și doi 
nepriietini tari pre acele vremi, și Racoți și 
Matei-vodă, să mira ce va face. lară tot nelăsân- 
du-să, scrie slujitori și au tras și orheienii și 
lăpușneDii la sine și au răpedzit și la cazaci, și-i 
lăsase Timus 200 de cazaci cu Hluh 
polcovnicul. Au făcut și el de toată oastea vro 
4.000 de oameni și au ieșită dentâiu la Movile 
pre Bahluiu. Apoi, dacă au lovit și al doilea 
rândŭ strajea lui, ce era cu Grigorie paharnicul, 
iară strajea lui Ștefan-vodă au purces spre 
Târgul Frumos și acolea, dencoace de Târgul 
Frumos, la Sirca, s-au tumpinat cu Ştefan-vodă. 


Zac. 6. Acest războiu cum au fostu și cum s- 
au prilejit, nici unii părţi nefăţărindu, că nemică 
nu strică credința așe celora ce scriu 
letopiseţele ca făţăriia, cându veghe voia unuie 
și coboară lucrul cu hula altuia, noi, macara că 
am hi datori cu pomenire lăudată mai multu lui 


Ștefan-vodă, de la carele multă milă am avut, 
decât lui Vasilie-vodă, de la carele multă urgiie 
părinţii noștri au petrecut, iară dreptatea 
socotind, nu poci scrie într-altu chip. 


Zac. 7. Deci, den hărnicia domnilor, departe 
mai în frunte a lui Vasilie-vodă, că s-au aflata 
pururea în fruntea oștii sale, singur învăţându, 
mutândă steagurile și îndemnândi, iară Ştefan- 
vodă în oastea sa de față n-au fosti, ce au stătut 
departe de la oaste înapoi. lară numărul oșiii și 
hirea și acelea tot era mai tare Vasilie-vodă și 
mai mulţi oșteni la Vasilie-vodă și mai buni 
călăreţi, însă toți îndoiţi și hirea neamului 
lacomă la înnoituri. La Ștefan-vodă era 1.000 de 
unguri călări, pre atâtea era si moldoveni și era 
500 de pedestrași munteni și altă strânsoare. 
lară la Vasilie-vodă 3.000 de călări, 400 de 
cazaci, 200 de săimeni cu darabani. Ce, a 
vedere au fostu voia lui Dumnedzău spre 
stângerea casii lui. 


Zac. 8. Tocmise oastea sa Vasilie-vodă 
cuprin-dzindă drumul carele vine de la Târgul 
Frumos preste Sirca. însă Borăș lanoș, 
oblicindă că pe la pod este loc râpos, au lăsat 
drumul și au purces în sus pre costișe, alăture 
cu pârâul. Vasilie-vodă încă au purces în sus 
pre culme împotriva lor și au stătut așteptându 
războiul. Den oastea a lui Vasilie-vodă au ieșit 


harțul, iară Borăș lanoș den oastea sa n-au 
lăsat, ce s-au arătat mai îndrăzneț cu oastea 
lui Ștefan-vodă, decât Vasilie-vodă, că au trecut 
pârâul. 


Și lui Vasilie-vodă s-au cădzut, nu harţul, ce 
cu toată oastea să margă asupra, încet, cu 
tocmală, alăturea cu pedestrimea. Ce, 
așteptând Vasilie-vodă den loc neclătit, ceialalți 
încă stătuse și deprinși cu izbânde amu în 
câteva rânduri ei, au sărit întâi muldovenii în 
frunte și ungurii după dânșii. De aceia săritură a 
oștenilor a lui Ștefan-vodă, cum s-au dat harţul 
lui Vasilie-vodă înapoi, cum ieste dedina 
harțului, cum au plecat și steagurile lui Vasilie- 
vodă fuga, fără nici o nevoie, care încotro, au 
stătut cu ochii, oilor, nu oștenilor sămănătoare 
oaste. Bieţii pedestrași n-au apucat nici focul 
să-l sloboadze deplin, ce îndată, într-o clipală, 
cum s-ari dzice, ochiului, s-au înșirat steagurile 
a lui Vasilie-vodă pre Bahlui în gios cu fuga. 
lară pedestrimea au luat pre Bahluieţi la 
Cârlegătură. Și cazacii, cu puţină scăderea sa, 
iară au hălăduii pe la braniște și s-au năzuit la 
Nistru. Singur Vasilie-vodă, va-dzându răzsipă 
oștii sale, au purces și el deodată foarte cu 
puţini lângă sine. Apoi s-au strânsu pe lângă 
dânsul den capete slujitorilor și den Hânceșii 
unii și l-au luat între sine, apărându-1 cu mare 
lauda sa şi veste şi pomenire cinsteşă. La 


vreme ca aceia să stai la nevoia domnului, cu 
cinste vecinică hie-căruia ieste. 


Zac. 9. Gonit-au gonașii pre Vasilie-vodă 
pănă aproape de Prut şi l-au tot apărat carii era 
pe lângă dânsul, precum s-a pomenit. Și trupuri 
aşea multe n-au cădzut; den oameni mai 
însemnați: Nechita vamășul și Isar cluceriul. Și 
l-au prinsi viu şi pre Gheorghie hatmanul, 
fratele lui Vasilie-vodă, cădzut cu calul la 
coborâș. 


Zac. 10. Vasilie-vodă, după acesta războiu, 
au trecut Nistrul la Rașcov și acolea petrecând 
câteva dzile s-au mutati la Volodijin, un oraș 
căzăcescu si de acolea au trimis pre Tordachie 
visternicul sol la Hmilu hatmanul, la cuscru-său. 
lară Ştefan-vodă, lăsindu Iașii, numai ce au 
venit pănă la pod și de acolea orânduindu la 
scaunul laşilor caimacami, singur au purces cu 
oștile sale la Suceavă, unde era casa lui 
Vasilie-vodă și inema toată închisă în cetatea 
Sucevei, cu Toma vornicul den boieri, avându 
80 de săimeni şi pușcari de loc și nemți 60 
lefecii în cetate. 


Zac. 11. Ștefan-vodă clacă au sosit la 
Suceavă au descălecat la un satu aproape, 
anume Şcheia, în casele lui Toderașco 
logofătul. lară înpregiurul cetăţii s-au îngropat 
săimenii săi şi o samă de unguri ş-au adus 


pușcile și de la Hotin și de la lași și au început a 
bate cetatea, ce nu-i strica nemică. 


Zac. 12. Să adăogea țara de pretutindirea la 
domnu de iznoavă nou, iar și Vasilie-vodă, 
unde era, nu dormiia. Ce, orice nevoinţa pune 
omul, sorocul lui Dumnedzău, amu orânduit 
aşea, a-l clăti nu poate nime. 


Zac. 13. Preste scurte dzile sosi veste cum 
Timus iară cu 9.000 de oameni întră pre la 
Soroca în iară și amu lovisă oamenii lui Vasilie- 
vodă și pre Gru-madze căpitanul, carele era în 
câmpii Sorocii cu straje. Și știia Ștefan-vodă că 
nu s-a lăsa cu atâta Vasilie-AAodă asupra lui, 
ce agiunsese și el la Racoțţii, cneadzul 
Ardealului și la Cazimir, craiul leșescu, cărora 
amândurora era urât Vasilie-vodă pentru 
legătura cu cazacii. Deci, de la Racoții îndată i- 
au orânduit cu Petchi Iștioan, cu toţi săcuii, ca 
pe 4.000 de oameni, iară craiul leșescu cu 
polcovnicu ce avea la Cameniţă, anume 
Condraţchii cu 1.000 de leși călări, i-au trimis 
porunca aceasta, de ari veni vro oaste asupra 
Moldovei căzăcească, să nevoiască CLI toată 
osirdiia, adunmdu-sa cu moldovenii, să-i 
smintească, care lucru apoi așea au fosti. 


Zac. 14. Dacă au simţit Ștefan-vodă oastea 
căzăcească apropiiată amu cătră Prut şi au 


oblicit că tătari nu sântu, nu spre Roman, ce 
spre Cotnari au purces, știindă că sosește și 
Peichi Iștioan cu oastea ungurească. Vrea să 
tiie calea cazacilor la loc largă, undeva pre Jijie. 
Și la Cotnariă s-au împreunat cu ungurii și au 
purces spre Ștefănești, așteptându și pre leşi. 
Ce, mai zăbovindu leşii, n-au îndreznit ungurii a 
să tâmpina cu cazacii. 'Și așea cazacii au trecut 
codrul pre la Cucoreni, la Suceavă. lară Ştefan- 
vodă au rămas pre șleahul lor despre Prut și a 
triia dzi au sosit și Condrajchii cu 1.000 de leși. 


Zac. 15. Timus, cum au sosit la cetate, de a 
doa dzi s-au desfrânat la jacurile mănăstirilor și 
întâi asupra Dragomirnei mănăstirii cu pusei au 
'mărsŭ și au bătut mănăstirea. Și dacă i s-au 
închinat, toate odoarăle, veșmintele în jacu au 
dat și câţi bieţi neguțţitori era închiși acolea și 
mulţi den boieri, rușinândă cazacii fămei și fete 
și nu 'ca creștinii, ce mai multu decât paginii s- 
au purtat cu 'aceia mănăstire. Și să hie mai avut 
vreme cevași Timus, nici o mănăstire n-arhi 
hălăduit neprădată odoacă. 


Zac. 16. Oștile într-agiutoriă venite lui Ștefan- 
vodă, și leșăști și Unguresti, după ce s-au 
adunati la un loc, au mărsu îndată l6șii în 
frunte. Și dacă au trecut toate oștile codru, au 
stătut pre 'Sir&tiu și acolea, la unu sat anume 
Grigoreștii au făcut sfat împreună, Ştefan-vodă 


cu Petchii Iștioan ser-dariul lui Racoții și cu 
Condraţchii polcovnicul craiului lesăscu. 


Zac. 17. Sfatul alege den loc câtă osebire 
este între omu și omu. Intâiu Ștefan-vodă au 
poftit pre Condraţchii să priimască această 
cinste de cătră dânșii, cum i-ar părea.cu ce 
tocmală si cu ce socoteală și cu ce rindu s-ari 
cădea să margă cu toţii asupra acelui nepriietin, 
să fie toate pre sfatul lui și pre socoteala, ca 
uuui vestitu slujitorii și știutoriă obiciaiul și hirei 
acelui felii de oaste a cazacilor. Au mulţemit 
Condraţchii de aceia cinste, carele îl tâmpină'de 
la Ștefan-vodă și întâi aceste cuvente au dzis 
cătră Ștefan-vodă și cătră Petchi Iștioan: Eu, 
carile scriu acestea, m-am prilejită la acestă 
tălmă-citu și la alte, mai pre urmă. 


Zac. 18. „âmpărații între împărați, craii între 
crai, domnii între domni, boierii între boieri, 
slugile între slugi au osebire unii decât alţii cu 
scaune mai sus și slugile între sine unii decât 
alții cu cinstea să osebăscu. Graiul, stăpânul 
mieu, cu scaunul său, macara că ieste mai sus 
decât luminatul cneadzul de Ardealiu, iară 
dumnealui Petchii Iștioan este la mai mare 
cinste la stăpânul său. Eu la stăpânul mieu 
sântu mai de gios; dumisale să va cădea să ia 
cârma asupra dumisale si noi, după porunca 
dumisale, omu face." 


Zac. 19. Acestea dacă am spus cătră Ştefan- 
vodă și cătră Peichii Iștioan, au răspunsă 
Petchii Iștioan, cum, macara că 'este la stăpânul 
său serdar, va şi poftește să hie toate pre sfatul 
lui Gondraţchii, ca unuia' carele amu atâtea 
războaie au avut cu cazacii și știe rândul și 
hirea lor. Dacă au înțelesă răspunsul (cum arhi 
știut că nu or face ei așea amândoi, cum va 
sfătui el), au dzis: „De vreme ce mă aleg măriile- 
sale să să facă pre sfatul și pre socoteala mea, 
pof-tescu dară pre dumnealor să înțeleagă hirea 
aceșiii feliă de oști, cum ieste și ce sântu 
cazacii şi în ce loc sint, unde sintu acmu". 


Zac. 20. „Oastea căzăcească dacă apucă să 
să îngroape, să arunce șanțuri pregiur sine, nu 
la ce loc, supt cetate ca aceasta, ce hie la ce 
pârâu, nedobândită este. Acmu vedem că încă 
șanțuri n-au, nici bine cred de numele nostru, că 
sintu și leși aice. Pănă mâine, de or și oblici, tot 
nu or crede. Gap cine le ieste, esie și tânar și 
nebun. Trebuiește, de voim să ne mântuim într- 
un ceas de acestu nepriietin, pre lângă voia lui 
Dumnedzău, însă să facem așea: 


Zac. 21. Oastea den loc de aicea, câtva 
trece pârâul, îndată să să tocmască stoluri, să-şi 
ție cineși, bulucul, rândul, care după care va 
merge și-și va ţine locul. Noi, leșii, om ţine 
fruntea, după noi oștile mării-sale cneadzului de 


Ardeal, după oștile ungurești, măriia-sa Ştefan- 
vodă cu oastea sa, că hie cându capetele și mai 
pre urmă să hie să cade. leste, cum înţăleg, de 
aicea o dumbravă de ţine câţva. Deci, pănă om 
trece dumbrava, va merge încet oastea, iară 
cum om trece și or ieși la vedere oștile, nemică 
neoprindu-se, să purceadă rându după rândŭ în 
treapădul calului cel mare. Că să hie grije de 
vreo oaste în câmpu, să ne stea înainte, aceia 
grije nu ieste. Ce, cum ne vor vedea, de altă nu 
s-or apuca, ce îndată de șanțuri să facă. să 
facem dară cu toţii năvală, pănă n-au șanțuri și 
la grabă așea de sirgu, nici sinețele nu să 
slobod toate. lară cetatea că ce va da cu pusei 
ori cu sacalușe, acelea puţină pagubă fac în 
oaste, ales care mișcă și la un loc nu stă. Nu 
toate câte să slobod glonţurile nemerescu, mai 
largi ieste pe de laturi decât omul. La noi este o 
poveste, că cine piere de glontu de tun, tot era 
de fulger să moară. Mică ţintă este omul cu 
sabie zmultă și mai lesne strelețului a nemeri o 
vrabie, decât pe un om călare cu arme. Graba 
pierde, adevărat, de multe ori, iară de multe ori 
izbândeșşte. Aicea anume graba trebuieșie, cu 
dânsa să ne mântuim de acestu fel de 
nepriietin, că intr-altă chip, de nu om nevoi să-i 
spargernŭ până nu să întărescu cu șanțuri, nice 
noi, câţi sintemu, nice de ar veni singur craiul, 
stăpânul mieu și înăriia-sa cneadzul de Ardeal, 
nemică nu le vom face. La ce zăbavă va veni 


apoi lucrul, să să socotească și noi aicea fără 
cară, fără hrană, țărâi aceștiia va aduce zăbava 
noastră cu acesti nepriietin mare scădere." 


Zac. 22. Acestea sfătuia Condraţchii, care 
toate priimindu și Ștefan-vodă și Petchii Istiuan, 
s-au slobodzit sfatul și a dooa dzi dez-de- 
noapte, cum au trecut Siretiul în vad oastea, au 
purces deodată, pe cum să alesésă la sfatul de 
cu sară. lară numai deodată s-au ţinut ungurii 
de aceia socoteală, pănă au trecut dumbrava. 
lară cât au trecut dumbrava, leşii îndată au 
purces în bici spre cetate pre la luc-șeni, iară 
ungurii, cât au ieșit din dumbravă la vedere și 
au zărit hărăţii! cazacilor tâmpinat cu fruntea 
leșilor, că avea Timus cu sine şi 200 de tătari, în 
loc au stătut Petchii Iștuan și Ștefan-vodă. Leșii 
cum s-au tâmpinat cu tătarâi și cu cazacii călări, 
îndată i-au împinsu și au statut în tocmală pre 
culme asupra taberii Căzăcești, așteptându pre 
oastea ungurească și pre Ștefan-vodă cu 
oastea de țară, totdeauna trimițându rând după 
rând, să vie mai curundu, ce n-avea cui dzice. 
Au aștepiatu Condrajţchii de doaî ceasuri 
aproape, să vie ungurii, ce, dacă au vădzut că 
nu folosește, au suduit în gura mare pe Petchii 
Iștuan serdariul lui Racoții și pre Ștefan-vodă și 
au dzis să dzică trâmbiţa de războiu. Să 
rupsese den catane, den oastea lui Petchii 
Iştuan, vro 200 de catane, foarte de treabă 


oameni și den moldoveni pre aceia samă și au 
purces asupra cazacilor, direptă supt cetate. 


Zac. 23. Cazacii, cum au simțit de leși că 
sântu, cum au început a săpa șanțuri 
împregiurul taberii sale. Unii să apăra de l6și, 
alţii săpa barbatâște, de arunca pământi pre 
căruțe și într-o mica de ceas au rădicat șanţu, 
deodată mic, cât era amu piedică cailor. 


Zac. 24. Leșii cu năvala deniâi au mărsă 
pănă în tabără, ce daca au vădzut că nu vin 
celelalte oști, s-au dat înapoi cu steagurile, pe 
după casele Tătărașilor și după besereca de 
acolea și în niște pomeţi ce era si au stătut păn 
îndesară. Și de acolea apoi s-au mutat în 
prejma cetății despre Ipotești aproape de cetate, 
numai preste un dâmbi, cât covâr-șiia glonţurile 
den cetate. Au venit îndesară și Petchi Iștuan cu 
oștile sale și au descălecat pre dâmbi despre 
lucșeni, iară Ștefan-vodă au venit și au 
descălecat aproape de leşi. Și aceste toate nu-i 
scriu, lăudândi vreo parte, ce tocma cum au 
fostă, nu să fac laudă oșiii leșășiti, am prea mulți 
de ţară martori. 


Zac. 25. Preste noapte au făcut cazacii 
șanțuri și ș-au întărit tabăra, cât nu era a gândi 
să-i mai dobândească. Și așea s-au plinit toate 
cuvintele a lui Condraţchii grăite mainte. Nice 
mai năvălea nime la tabăra lor, ce îmbla numai 


cu harțuri și din tătari și den slugile lui Timus 
ieşiia denafară. lară tătarâi au stătut pănă a triia 
dzi și fiindă preste hirea lor a hi închiși, s-au 
cerșut mârzacul carele era cu dânșii, să fie cu 
voia lui Timus, să-i sloboadze, pănă nu-și 
pierdu caii. Ce trăgându-să mârzacul să margă, 
Timus den mâniie dobitocească i-au tăiatu 
capul mârzacului. lară tătarâi totuși într-aceia 
noapte au plecat den tabără și au luat dentâi în 
sus pe la Cernăuţi, apoi pre la Hotin spre 
Movileu. Acolo, la ţinutul Hotinului, le-au ieșit 
pârcălabul de Hotin, Jora, să le ţiie calea cu o 
samă de oameni. Ce, s-au supus tătarâi într-o 
vale și s-au întorsu asupra pârcălabului cu toții 
și îndată au plecat fuga pârcălabul cu oamenii 
săi. Și la goană, că i-au gonit tătarâi câțva loc, 
au perit câtva de ai noștri la acel războiaș, fără 
ispravă. S-au pomenit la sosirea lui Timus la 
Suceavă, cum au sosit el singur și au mărsu la 
Dragomirna mănăstirea. lară alte cete pre la 
toate mănăstirile au purces în j acu. Ce Timus 
au apucatu cu o dzi înainte, de au întratu in 
tabără, iară celelalte cete de sirgu le-au plătit 
Dumnedzău plata pentru jacul caselor sale, că 
au mărsu oastea lui Ștefan-vodă de le-au ieșit 
înainte, de le-au ţinut calea și s-au topit câteva 
cete cu totul. 


Zac. 26. Ștefan-vodă, după ce s-au aședzat 
ostile împregiurul cetăţii și taberii Căzăcești, au 


pus pușcile câte avea și bătea în tabăra 
căzăcească, cu puţină stricăciune cazacilor, că- 
și făcuse ei găuri în pământă. Apoi, pentru 
spaima și cetății, au mutat pușcile în târg și den 
târgu au bătutu și alăturea cu cetatea și în 
tabără. leșiia dentâiu cazacii și călări cu harţuri, 
însă puţine dzile. Și după obiceaiul său, au dat 
într-o dzi năvală la pusei în târg și venise 
aproape de pusei, cât una ce era mai aproape 
amu o apucase. Ce, și atuncea îndereptându-i 
leşii, s-au întorsu cazacii în tabăra lor și de 
atuncea numai ce ţinea șanțurile sale și fura 
hrană de cai și apă despre apa Sucevei den 
vale, pănă au mutat Con-draţchii și dentr-acolea 
4 steaguri de leși și i-au închis și dentr-acolea 
cu aceia straje. Și apoi au mutat și ungurii o 
samă de oameni şi așea au rămas cazacii 
închiși și strânși de toate părțile. 


Zac. 27. Cându să lucra acestea la Suceavă, 
craiul lișăscu Cazimir cu 40.000 de oameni 
coborâia asupra cazacilor, de care coborâtul 
craiului știindă Ștefan-vodă, au trimis la craiul, 
cerându agiutoriu den oastea sa, să-i poată 
sparge pre cazaci de supt cetate și tot într-aceia 
dată și la Racoţii cneadzul Ardealului. De la 
amândoi fără zăbavă au venit agiutoriu, ca pre 
craiul leșăscu, timpinându soliia la Halici pre 
Nistru, îndată au pornit pre Dinofu polcovnicul 
cu 600 de nemți, cu 4 pusei şi o pivă. lară de la 


Racoţii, singur hatmanul lui, Chimini lanăș, au 
coborât ca vro 6.000 de oameni. lară întâi de la 
craiul leșăsci sosindu nemții, s-au pus în deal, 
direptu asupra cetăţii, peste drumul carele vine 
den târgŭ pre supt cetate. Și au tocmit pușcile și 
pioa direptu deasupra taberii și-i bătea foarte 
tare, cât și pen găuri îi nemeriia pușcile și pioa. 
Și acele pusei apoi curundă au scurtată dzilele 
și a lui Timus, cu direpti giudeţul a lui 
Dumnedzău, pentru prada care făcuse 
bessricilor. 


Zac. 28. După aceia Chimini lanăș, dacă au 
sosit cu oastea cneadzului de Ardeal, au trecut 
spre locul unde stătusă și Petchii Iștuan, 
aședzându și toată tabăra ungurească încă mai 
aproape de șanțurile Căzăcești. 


Zac. 29. Cazacii amu fiindu la mare 
strânsoare de hrană, închiși den toate părțile, 
amu pieile de pre cai morţi lua și le herbea, și 
opincile, rădăcini mâncă, obosiţi de străji 
totdeauna și străbătuţi de pusei. Timus perit de 
glonțù de tun, cum dormiia supt cortul său, 
macara că era în pământ întins, l-au nemerit în 
picior glonţul, după care lovitură pănă a triia dzi 
au stătut mortu. Rădicase pre unul anume 
Theodorovici hatman, după moartea lui Timus, 
ce n-avea nici o putere amu cazacii, numai ce 
era de perire spăimântaţi. Şi într-o noapte, 


făcâridu-să spaimă în tabără a lor, au dat toţi ca 
oile de la șanțuri la podul cetăţii și acolea 
împingându cei de pre urmă pre cei dinainte, au 
cădzut de pre pod în șanţu, fărămându-se, alții 
pe-ntunsrec sărindu de bunăvoie în șanțu, și au 
perit mulţi den cazaci într-acea noapte den 
spaima acsia. Și să să hie știuţii de cei 
denafară spaima ce să făcuse la cazaci, luată 
era tabăra atuncea. 


Zac. 30. Făcusă o năvală nemții craiului 
leșască asupra șanțului căzăcescu cu trei dzile 
mainte de ce să rănise Timus. Pre amiadzăadzi 
era, cându Di-nov polcovnicul de nemți, 
socotindi fără grije pe cazaci, au dat știre şi la 
leși și la unguri, la vremea ce vor audzi doba lui, 
să dea de toate părţile năvală, făcândi el cu 
oamenii săi năvala la șanțuri. Si așea au fosti, 
că au mărsu nemții și cu năvala dentâiu luasă 
de la cazaci o bucată bună de șantu. Ce, ne- 
sărindu ungurii și ai noștri de pe alte locuri, să 
facă cazacilor spaimă, s-au pornit toată 
căzăcimea cu singur Timus la locul unde 
cuprinsesă nemții și nu din sinețe, ce apucându 
drugi, hloabe, sineţe de a ţiiș, au împinsu pre 
nemți de la șanțuri și sărindă după dânșii 
asupra unii râpi, cum să suie drumul de la târgu 
pe supt cetate, au perit nemți la aceia râpă 
câțva, cât dzăcea tecsite trupurile de nemți 
dentr-a-cea năvală la râpă. 


Zac. 31. Graiul leșescu sosise la Cameniţă, 
împrotiva căruia si Hmil hatmanul, adunat cu 
hanul, purcesesă. Insă neștiindu încă de 
sosirea craiului la Cameniţă, au pohtitu Hmil pre 
hanul să aleagă o samă de oaste tătărască, să 
răpadză cu Vasilie-vodă, să-i scoată pre 
doamna lui și averea și pre fecioru-său den 
chisoare. Au dat hanul pre sama lui Șirim-bei 
pre Vasilie-vodă și l-au pornit pre la Soroca. 


Zac. 32. Ce, într-aceleași dzile, amu 
neputândi a mai trăi cazacii de supt cetate, 
flămândziți și străbătuți, au legat tocmală cu 
Ștefan-vodă și Chimini lanăș (că Condratchii 
purcesesă bolnav la Cameniţă, den care boală i 
s-au prilejit și moartea) ș-au dat cetatea cazacii 
pre sama lui Ștefan-vodă, cu doamna și cu toată 
averea a lui Vasilie-vodă. Şi ei, pre câți 
rămăsese, au purces cu tabăra putină. Cineși 
cum-părasă cai de la unguri, de la ai noștri și de 
la léşi, de supt cetate dendată s-au tras pen 
târgu, apoi pe Suceavă în gios, spre Şiret, cu 
oameni de zălog de la Ștefan-vodă, să margă 
cu pace. Și așea s-au fârșit războiul cazacilor 
de supt cetatea Sucevei. 


Capulu alu doodzecile 


Încep. 1. În mică cumpănă stau lucrurile 
oame-nești și răssipele a mare case și domnii și 
bine au dzis un dascăl că lucrurile războaielor 
în clipala ochiului stau. Amu era Vasilie-vodă 
sosât cu ordele tătărăști la Prut, la Ștefănești, 
cându l-au tumpi-nat vestea, cum amu cetatea 
au cădzut pre sama lui Ștefan-vodă și cum au 
perit și Timus și cazacii, câți au rămas, puțini și 
în giumătate morţi și liămne-siţi și oblicise și 
Șirăm-bei, ce era cu Vasilie-vodă. Au stătut o 
dzi pre sfat, ce ari face cu un lucru ca acesta, 
știindu că acolea supt Suceavă era oști câteva 
și ungurești și leșeșii. Au ales cu sfatul 
mârzacilor o samă de tătari, să lovască de-a 
direptul la Roman, iară altă drâmbă să lovască 
direptu supt cetate, că îmbla Vasilie-vodă cu 
lacrămi, cădzându la picioarele lui Șirăm-bei și 
cu multe daruri. Ce, cândŭ sta lucrul gata și 
sfatul, numai să purceagă în ceambururi tătarâi, 
sosesci de la hanul olocari la Șirăm-beiu, 
oriunde l-ari agiunge, într-aceia loc să lase 
toate, macara că ar hi și asupra vreunii trebi si 
îndată să purceagă îndărăptu, dându-i știre că 
iată a treia dzi are război cu craiul leșescu. 


Zac. 2. Dacă au înțăles Șirăm-bei porunca 
hanului de întorsu şi cum era de aproape hanul 


de craiul leșăscu, au lăsat treaba lui Vasilie- 
vodă și s-au întorsu într-aceiaș dată cu oștile 
spre hanul. lară Ștefan-vodă, luândiă pre 
doamna lui Vasilie-vodă cu toată averea și cu 
ficiorul lui Vasilie-vodă, Ște-făniță-vodă, au 
purces de la Suceavă spre Roman și cu al 
doilea conac au stătut în Roman, în mare grije 
de tătari, de carii amu Ştiia den străjile sale că 
au agiunsu Șirăm-bei cu Vasilie-vodă la Prut. 
lară luându veste de întorsul oardelor tătărăști, 
singur s-au aședzat la Roman, în episcopie, 
iară doamna lui Vasilie-vodă și cu feciorul lui o 
au trimis la un sat al său cu pază, anume la 
Buciulești pre Bistriţe. Ghimini lanăș den 
conacul dentâi de la Suceavă pe Muldova, de la 
Răciuleni, au ales 800 de catane și Ștefan-vodă 
300 de moldoveni și au trimis craiului leșescă 
într-agiutoriu la Cameniţă. Și după ce au pornit 
acesti agiutoriu Chimini lanăș cu Ștefan-vodă, 
în loc de mulțămită craiului pentru agiutoriul lui, 
carele îl trimisese și el asupra cazacilor, iară cu 
celelalte oști Chimini lanăș au trecut în țara sa, 
la Ardeal, cu izbândă la stăpânu-său, la Racoți. 
lară Ștefan-vodă s-au aședzat, precum s-au 
pomenit, la Roman. 


Zac. 3. Aicea pre scurti ni să cade a pomeni 
de Condraţchii leahul, polcovnicul craiului 
leșăscu, carele s-au pomenit că au fosti venit 
într-agiutoriă lui Ştefan-vodă asupra lui Timus, 


că, macara c-au fostă om strein, cade-să să nu 
să tacă hărniciia lui și hirea deplin ce avea. 
Omu ales la lucrurile războaielor, că cine să va 
îndemna la bunătăţi, de nu să vor lăuda oameni 
harnici în lume, den carii unul era ales acest 
omu? Tăcut, îţi părea că nu Știia nemică, iară 
unde trebuia să sfătuiască, izvor şi toate cu 
mare inemă și pre cale; treaz, neînspăimat la 
războaie, cap oștenilor deplin, singur, unde tre- 
buiia, în frunte, cu deplină tocmală învăţătoriu. 
De multe ori, cu 1.000 de oameni, care avea 
supt mâna lui, pre trei mii de tătari au bătut şi 
pre cazaci cu miile, oriundeși să tâmpina, îi 
înfrângea. 


Zac. 4. Nu s-au pomenit de semnele ceriului, 
carile s-au prilejit mainte de acestea toate 
răutăți și Crăiei Leșeșii și țărâi noastre și 
stângerea casei aceștii domnii a lui Vasilie- 
vodă, la rândul său. Că era să să pomenească 
la domnia lui Vasilie-vodă, pentru cometa, 
adecă steaoa cu coadă, care s-au prilejit cu 
câţva ani mainte de aceasta așea de grea 
premeneală aceșitii domniei și întunecarea 
soarelui, în anul cela, în care an s-au rădicat 
Umil hatmanul cu cazacii asupra leşilor, foarte 
groadznică întunecare în postul mare, înaintea 
Paştilor, în anul 7156 <1648>, într-o vineri și tot 
într-acela an lăcuste neaudzite vacurilor, care 
toate semnele în loc bă-trânii şi astronomii în 


Țara Leşșască a mare răutăţi că sinti acestor ţări 
meniia. Mă vei ierta, iubite cititoriule, căci nu ţ- 
am scris aceste semne la locul său. Crede 
neputinţii oamenești, crede valurilor și 
cumplitelor vremi, întreabă pe ce vremi am scris 
și cât amu scris. Aș hi lipit aceste semne la 
rândul său, ce arnu era trecut rândul la izvodul 
cel curat si scriitori carii izvodescu, puţini să 
află, iară tipar nu-i. Deci aicea de aceste semne 
îi dau știre și ales povestea lăcustelor, care cu 
ochii cumŭ veniia am prăvit. 


Zac. 5. Cu unu anu mainte de ce s-au rădicat 
Hmil hatmanul căzăcescu asupra leşilor, 
aproape de secere, eram pre atuncea la școală 
la Bari, în Podoliia, pre cale fiindu de la sat 
spre oraș. Numai ce vădzum despre 
amiadzădzi unu nuor, cum să rădică deoparte 
de ceriu un nour sau o negură. Ne-am gândit că 
vine o furtună cu ploaie, deodată, pănă ne-am 
timpinat cu nuorul cel de lăcuste, cum vine o 
oaste stol. în loc ni s-au luat soarele de desimea 
muștelor. Cele ce zbura mai sus, ca de trei sau 
patru sulițe nu era mai sus, iară carile era mai 
gios, de un stat de om și mai gios zbura de la 
pământu. Urlet, întunecare, asupra omului 
sosindu, să rădica oarece mai sus, iară multe 
zbura alăturea cu omul, fără sială de sunet, de 
ceva. Să rădica în sus de la om o bucată mare 
de ceia poiadă şi aşea mergea pe deasupra 


pământului, ca de doi coţi, pănă în trei sulițe în 
sus, tot într-o desime și într-un chip. Un stol 
ținea un ceas bun și dacă trecea aceia stol, la 
un ceas și giumătate sosiia altul și așea, stol 
după stol, cât ținea de la aprândzi, pănă 
îndesară. Unde cădea la mas, ca albinele de 
gros dzăcea; nice cădea stol preste stol, ce 
trecea stol de stol și nu să porniia, pănă nu să 
încăldziia bine soarele spre aprândzŭ și 
călătoriia pănă îndesară și pănă la căderea de 
rnas. Cădea și la popasuri, însă unde mânea, 
rămânea pământul negru, împuţit. Nice frundze, 
nice pai, ori de iarbă, ori de sămănătură, nu 
rămânea. Şi să cunoaște și unde poposiia, că 
era locul nu așea negru la popas, ca la masul 
aceii mâniei a lui Dumnedzău. Câteva dzile au 
fostu acéia urgie; den părțile de gios, în sus 
mergea. Și tot atuncea au fosti și aicea în țară 
lăcuste și după acela anu și la al doilea, însă 
mai puţine. Și apoi și în dzilile a lui Ştefan-vodă, 
au fostu lăcuste, însă pre une locuri și nu ca 
aceia desime ca în ceia anu, de care s-au scris. 
larna să găsiia în pământu îngropate pre multe 
locuri. 


Zac. 6. Ne întoarcem acmu iară la povestea 
de unde am părăsit. Și fiindă acestea toate tot 
pe o vreme cu lucruri streine, ales cu lucrurile 
Crăiei Leșești si împreunate, cumu ai înțăles la 
războaiele Sucevei, nu ni să cade să trecem ce 


s-au lucrat între craiul leșăsci Cazimir și între 
hanul Crâmului și hatmanul căzăcescu Hmil, 
atingându-să toate aceste și de țară. Sia craiul 
leșescu cu oștile sale supt Cameniţă și dacă i- 
au venit și de la unguri acel agiu-tor, de care s- 
au scris, luase sfat să purceadă de la Cameniţă 
împotriva hanului și lui Hmil, undeși să va 
timpina, să le dea război. Ce, luându veste den 
limbi că au tras toate ordele hanului cătră sine, 
și pre Şirâm-bei, carele îl despărțise și-i 
trimisesă în Moldova, să nu flămândzească 
undeva în gios oastea, au socotit să să lipască 
de Moldova, pentru hrana oștii, la Nistru, şi 
acolea să aștepte pre tătari și pre cazaci. Și 
aşea au făcut: s-au mutat de supt Cameniţă și ș- 
au pus tabăra la Zvancea. Și îndată au făcut 
pod mereu pre coșuri peste Nistru, preste carile 
îmbla oștenii leșăști, pănă preste Prut, la pâine, 
la fânuri, strica și prisecile oamenilor. Şi era la 
Hotin pâine în stoguri, cu mare bivșiug într- 
acela anu. lară mulţi den leși au plătit și cu 
capetele hrana aceia de oameni de ţară, 
durându-i inema pentru munca sa. 


Zac. 7. Hanul cu Hmil, dacă au vădzut că-i 
trag leşii la loc tare, să le hie a da războiu 
numai den frunte, s-au siitii a merge asupra 
leșilor, aducându-și aminte războiul de la 
Berestecica. Ce, Hmil s-au suit în sus și au 
stătut cu tabăra la Husiatin, iară hanul au 


cuprinsă câmpii Cameniţii den sus cu ordele 
sale. însă n-ave cum să-i ilărnindzască pre leşi, 
că-i hrăniia Moldova. A merge iarăși asupra lor, 
la strârntoare, nu vrea, nice I6șii la largu de tot 
vrea să iasă. Ce iară hanul au trimis pre Sefer 
Cazi-aga, veziriul său și craiulu pre canţeliarul 
său supt cetatea Cameniţii și acolea s-au legat 
pace și s-au întorsi oștile, cineși la locurile 
sale. Și de atunceși Umil au început a strica 
legătura sa cu tătarii și să cerca la Moscu. 


Zac. 8. Vasilie-vodă vădzindu-se în Țara 
Căzăcească cădzut den domniie, despărțit și de 
doamna sa și de cuconi și de avere (caută la ce 
aduce roata lumii mare case, că ce poate fi mai 
greu decât acestea; dzicu ca nice moartea) și 
nici o nedejde nu i-au mai rămas în prietenșugul 
cazacilor, singur s-au tras cu hanul, la Crâm să 
margă. Și acolea ședzândi pre obrocul de la 
hanul în cetatea Ghiuzlăului, câteva luni, apoi 
de acolea l-au trimis hanul la Țarigrad, la 
împărăție, pre porunca împărătească. 


Zac. 9. lară Ștefan-vodă cu aședzată domniie 
la Roman, toti la Roman au ședzut, pănă i-au 
venit și steagul de domniie de la împărăție, cu 
care treabă trimisese boieri și pre Stamatie 
postelnicul, încă de la Suceavă. Au venit și unu 
agă mare cu caftan de domniie și cu steagul în 
Roman de la împărăție. (Caută aicea la ce voie 


au fostii domniile țărâi, pănă nu de multi și la 
ce sintu acmu.) 


Zac. 10. La Roman petrecindi Ştefan-vodă, 
cerca în toate părțile și acmu unile, apoi altele 
de a lui Vasilie-vodă tupilate, ori odoară, ori 
bani. Den dzi în dzi să vădiia unile la un loc, 
altele la altu loc. S-au oblicit și la sluga lui 
credzută încă den boieriia lui, anume Gătoaie, 
un surguci de a lui Vasilie-vodă tupilat la dânsul 
de câţva preț, trimiţâiidu-l pe dânsul la toate ce 
să lua den casa lui Vasilie-vodă, pentru credința 
și pre sama lui era odoarăle, câte să lua. Multu 
au stătut în gândi Ștefan-vodă, cu ce gându l- 
au făcut acel furtușag acea slugă a lui. Nu știu 
ce i-au părut pre dânsul și den-tr-alte semne 
mai denainte și den fapta aceasta cu surguciul, 
i-au tăiat capul în Roman, dzicându că: „De arhi 
oprit unu lucru ce i s-au cuvinit lui, 1-ași hi iertat 
eu. El au furat un lucru ce să cuvine unui 
domnu". 


Zac. 11. A prăvi era aievea și pedeapsa și 
stângerea casei lui Vasilie-vodă și cândai 
osânda-i osân-diia și pre oamenii de casa lui, 
ales nepoții lui Vasilie-vodă, pentru multe doară 
cât au făcut și ei în vremile sale, sile și 
scârnăvii. Şi întâi pre Stefăniță paharnicul, 
feciorul lui Gheorghie hatmanul, încă la 
Suceavă i-au tăiat capul, apoi pre Alexandru 


paharnicul și pre Enachie comisul, feciorii lui 
Gavril hatmanul, nepoții lui Vasilie-vodă, cu 
mare munci i-au omorât în Buciulești. 


Zac. 12. După ce au luat steag și caftan de 
domniie Ștefan-vodă în Roman și cu același 
agă, carele i-au adus steag, au porniti birul și 
pocloanele împărătești, au venit în lași în scaun 
și s-au aședzat cu întemeiată de atuncea 
domnie, fără grije, că împărăţiia era tânără, copil 
încă. Vezirii era bucuroși să hie lucruri cu pace 
den toate părțile. Ce domniia Ștefan-vodă fără 
grije, numai o samă de lăpușneni, ales 
Hânceșiii, nu era deodată aședzaţi și fugisă 
Mihalcea Hâncul la turci. Ce, agiungându 
Ștefan-vodă cu bani la pașea de Silistra, l-au 
prinsă pașea și l-au trimis în obedzi la Ştefan- 
vodă. Şi l-au iertat și l-au pus armaș al doilea. 


Zac. 13. Preste scurte vremi după aședzarea 
domniei lui Ștefan-vodă ș-au fârșit dzilele sale 
și Matei-vodă domnul muntenescui, omu fericit 
preste toate domniile aceii țări, nemândru, 
blândă, direptă om de ţară, harnic la războaie, 
așea neînfrântu și nespăimat, cât poţi să-l 
asameni cu mari oșteni a lumii. 


Zac. 14. După moartea lui, au ales Țara 
Muntenească pre Costantin-vodă, feciorul lui 
Șărban-vodă. Și macara că era ficior de domnu, 
ştiut şi lui Matei-vodă şi altoră domni mai 


înainte, tot au fostu ferită, numai la nasu puţin 
lucru era însemnat, încă nu ieșise sufletul den 
Matei-vodă deplin, când săimenii și dărăbanții, 
carii la aceia simeţie să suise den izbânde cu 
Matei-vodă, cât nici domniia, nici pre boieri întru 
nemică nu băga în samă, precum s-au arătat 
apoi și aievea fapta lor, au rădicat pre 
Gonstantin-vodă domnu și au dat cu pușcile și 
cu sinețele de veselie. Și aceia domnie a lui 
Gonstantin-vodă au dat dzile Tomei vornicului 
și lui lordachie vistiernicului. Toma vornicul 
cădzuse pre mâna lui Ștefan-vodă de la cetatea 
Sucevei, iară lordachie visternicul au venit 
singur de bună-voie, ca un miel spre 
giunghiere, den Țara Căzăcească, că fusese cu 
Vasilie-vodă scăpat acolea. Era numai de perire 
amândoi frații în Buciulești, închiși amândoi și 
porunca mergea una după alta, să-i omoară. 
lară cum au audzit Ștefan-vodă c-au stătut 
Costantin-vodă la domniia Țărâi Muntenești, în 
loc au răpedzit, să nu-i omoară, că era fratele lor 
Costantin postelnic în Țara Muntenească, 
cumnat cu Costantin-vodă. Și așea au hălăduit 
Toma vornicul şi frate-său, lordachie visternicul, 
atuncea de primejdiia morţii. Singur 
Dumnedzău, preste nedejdea omenească 
fereşte pe cei direpți de primejdii, că ce oameni 
au fostii acești doi aicea în țara aceasta, ales 
lordachie visternicul, fără scrisoarea mea 
credzu că va trăi numele lor în veci într-această 


țară de pomenirea oamenilori, den omu în omu. 


Zac. 15. Constantin-vodă, domnul 
muntenesci, cu Ștefan-vodă, amu nu era în 
viața aceia, cum era cu Matei-vodă, însă era 
bucuroși amândoi de aședzarea sa, ca niște 
domnii noacă. Aicea în țară la noi s-au aședzat 
pace, numai îmbla pre la margine oști Căzăceșii 
și tătărăști, dodeindu-se cu leşii, însă amu mai 
slabe războaie decât cele dentâi. Și curundŭ 
după acsia, s-au lăsat cazacii de tătari și s-au 
legat cu împărăţiia Moscului. Și era la noi în ţară 
amu mai greu de dări, pentru mulţimea lefeciilor 
ce ținea Ștefan-vodă pre pilda lui Matei-vodă, 
den carii nu fu mult și făcură zarvă aicea în lași 
mare între sine slujitorii. 


Zac. 16. Era săimeni de toți. cu cei den Țara 
Muntenească și cu cei de loc, de aicea, carii 
fusese în slujbă și la Vasilie-vodă, 1.000 și 
nemți cu Lon-ceţchii polcovnicul, 400 călăreți, 
leși 200 cu Voice-covțchii, căpitanul de lefecii, 
moldoveni cu leși amestecați cu Rușcit 
căpitanul 300, lefecii de țară cu Grumadzea 
căpitanul, 400. Atâta samă de slujitori țţiindu 
Ștefan-vodă, nici de la unii zarva nu s-au 
început, numai de la munteni săimeni și 
capetele lor și luase în voroava cu sine și pre 
săimenii cești de loc asupra nemților. Nemţii era 
pre giumătate aicea în laşi, iară 200 de nemți cu 


polcovnicul lor îi ţinea Ștefan-vodă la Suceavă, 
în postul mare era, cândi săimenii, den 
nebuniia căpitanilor săi și den semeţiia de care 
să împlusă încă den Țara Muntenească, ș-au 
datu cuvânt în de sine și au purces bulucuri pen 
târgu și pre câţi nemți au aflat pre la ulite i-au 
omorât. S-au făcut îndată o spaimă, o zarvă în 
târg. Nemţii, unii scăpaţi răniţi la curte, căpitanul 
lor de-abiia scăpat de la gazdă, câți au putut a 
strânge de oamenii săi și cu aceia ce era la 
paza curții într-aceia dzi, au apucat cerdacul în 
curte, cel de piatră, și s-au orânduit de apărare 
acolea. Au stătut în mare zarve și spaimă toată 
curtea și singuri Ștefan-vodă la mare spaimă, 
altor slujitori <au luat> caii a mai mulţi pre la 
odăi. Un năroc au fostă că bulucbașii și 
căpitanul săimenilor celor munteneșii s-au 
înșelat și au venit la Ștefan-vodă, chemându-i 
cu blândețe. Ce, cum au vinit înaintea lui 
Ștefan-vodă, și săimenii să buluciia atuncea toți 
la un loc în preajma curții, înloc au învăţat de le- 
au tăiat capetele și căpitanului s-a trei 
buliucbași. Și aceia au fosti potolitul aceii zarve 
a săimenilor, că cum au înţeles că le-au perit 
capetele, înloc au purces spre fugă. Acoperise 
iazul desimea și apoi au luat spre Socola. în 
șes la ceiriŭ, la pârâul ce vine pe acolea, 
stătuse. Și ieșise și oastea asupra lor, toată 
curtea și slujitorii și nemții, peste porunca lui 
Ştefan-vodă, amu cu steaguri, cu dobe, cât ce 


putea, veniia să-i agiungă, să-și răscumpere 
den singele ce le făcuse săimenii lor. Ce au 
trimis poruncă tare Ștefan-vodă pre la căpitani, 
cine ari cutedza să facă vreun războiu, cu capul 
va plăti, numai să să raspundze săimenilor 
celor munteneșii, să-și margă la ţara lor, iară cei 
de loc să rărnâie pre iertare de aceia faptă. Deci 
au purces muntenii spre codru, can cu fuga și 
cești de loc o samă, iar o samă ce au rămas, i- 
au iertat Ștefan-vodă. 


Zac. 17. Nu era ca o nemică aceasta zarvă 
de aicea împotriva faptei care s-au făcut, 
curundŭ apoi după aceasta de aicea, în Țara 
Muntenească, săimenii cu dărăbanții, fapta care 
de-abiia de sa va afla în vreo ţară, ca aceia. S- 
au rădicat săimenii cu dărăbanții și toţi, preste 
toată țara lor și au abătut la casele boierești cu 
arme fărămându-i înaintea ochilor giupâneselor 
lor și cuconilor, fă-cându râs pre multe locuri de 
fămeile lor, jecuindă casele și averea. Și nu 
numai în București, ce și la țara, la multe case, 
perit-au mulţi boieri și negu-țitori jecuiţi de 
dânșii. lară n-au răbdatu Dumnedzău aceia 
faptă îndelungă, ce, la ce certare au sositu și ei, 
citi-vei la rândul său. 


Zac. 18. De simeţiia aceia acelor slujitori și 
faptă așea Scârnavă și de-abiia audzită într-alte 
țări, supt mare grije şi ca-ntr-o robiie fiindă 


Constantin-vodă la slujitorii săi, nu ce porunciia 
el, ce ce vrea ei să facă face, au agiunsu pre 
taină la Racoiii craiul de Ardeal și aicea la 
Ștefan-vodă domnul de Moldova, cerândă 
agiutoriu la mare nevoia sa de slujitori. Racotii, 
om tânar, în bine și mare avuţie, zbura cu 
gândul în toate părțile a-și face ceva veste, 
bucuros acestui prilej, îndată s-au gătit cu oști în 
Țara Muntenească, dându știre și la Ștefan- 
vodă aicea, numai să purceadă, să să adune cu 
dânsul la apa Teleajinului. Numai ce i-au căutat 
și lui Ștefan-vodă a purcede de aicea cu oștile 
sale. Ș-au întrat Ștefan-vodă în Țara 
Muntenească pe den sus de Focșeani și Racotii 
s-au pogorât den ţara lui pre apa Teleajinului. 


Zac. 19. Dacă s-au oblicit aieve la curtea lui 
Constantin-vodă ca coboară și craiul și Ştefan- 
vodă cu oști, au strânsi căpeteniile slujitorilor și 
le-au dat știre de nepriietinsugul lui Racotii, cum 
vine asupra scaunului lui. „Ce să hiţi gata și 
nespăimaţi, precum aţi fostu la atâtea războaie, 
tot cu izbânde, ales aceia slujitori fiindă, cari 
vestite oști în lume, Căzăcești, au înfrântă”. 
Acelea audzindă, striga toţi păn într-unul: „La ei, 
la ei, numai să ni-i arăţi”. Și așea gătindu-se 
Constantin-vodă, au purces den București și de 
la al doilea conac au fugit de la dânşii spre 
Dârstor spre paşea de Silistra, că să agiunsesă 
și cu pașea, dându-i știre de toate aceste. 


Zac. 20. Vădzându-se săirnenii și dărăbanții 
înșelaţi de Costantin-vodă, nemică den 
nebuniia sa n-au scăzut, ce în loc au rădicat 
domnu pe Hrizica-vodă anume şi i-au pus 
surguciu în capu. îndată acel Hrizica-vodă au 
răpedzit cărți în toată Țara Muntenească, dându 
știre că den mila lui Dumnedzău au stătut 
domnu Țărâi Româneşti; de sârg să să strângă 
țara la dânsul, la Telejin. Un aprod de-a acelui 
domnișor cu cărţi cădzindu și pre mâna lui 
Ștefan-vodă, că neștiindu nemică de oști, 
mergea la slujitorii de giudeţul (cum dzic la 
dânșii) Buzeu-lui, să încalece cu toții, au dat în 
străjile noastre. Și dentr-acelea cărţi și din rostul 
aprodului au înțeles Ștefan-vodă toată povestea 
și de fuga lui Constantin-vodă și de rădicarea la 
domniie lui Hrizică-vodă. 


Zac. 21. Ștefan-vodă cu oștile sale amu era 
la Sărata, iară Racoţii den munţi nu coborâse. 
Ce, nu era fără grije la noi, să nu vie acel 
domnișor întâi, să ne lovască pre noi, pănă a 
cobori Racoţii cu oștile sale. Deci, neștiindă 
nemică de Racoţii, în ce loc este, nu s-au suită 
mai sus Ștefan-vodă, ce au stătut pre câmpii 
Buzeului preste trei dzile și într-aceleași dzile s- 
au coborât oștile sale Racoţii în șes pre 
Teleajin. Și nedescălecat bine încă cu toata 
tabăra, i-au dat ştire străjile lui, cum sosescu 
săimenii la vad, pedestrimea şi pușşcile. La mare 


turburare și spaimă cădzuse Racoţii, aşea 
degrabă oaste simaţa apropiiată și cu Ştefan- 
vodă încă neîmpreunat, că acolea era să să 
împreune oștile. Să nu fie fostă Gaudi căpitanul 
de nemți a lui Racoții la cumpănă, era să hie 
făcut săimenii o poznă oștilor Unguresti. 


Zac. 22. Că cum au auclzit de la Gherghiţe, 
unde rădicasă pre acel domnișor, capetele 
săimenilor si dărăbanților de Racoți, că ieste 
mai aproape cu oștile lui și cum cu moldovenii 
încă nu este împreunat, au sfătuit să margă, să 
lovască întâi pre Racoții. Cum le-au spus 
capetele sfatul, cum au început a striga toți în 
toate părţile: „Haida, haida, la ei, la ei". 
Neașteptându nice porunca, nice vremea, nici 
tocmală, nici pre lângă sine vreo tabără, cum să 
cade unii pedestrime să margă, ce, care cum 
putea mai înainte, cum ar hi la lucru gata, mâna 
bivolii carii trăgea pușcile", tot în biciu, nice la 
un loc încă strânsă oastea, ce care cum putea, 
buluc după buluc mai tare. Și cum au sosit la 
vadul Teleajinului, cum au început a da cu 
sinețele și deodată sa stoliia, pănă ari agiunge 
și celelalte bulucuri. lară ce tocmală să hie la o 
oaste care era ca un roi fără matcă. Pușcile cum 
au sosit la apă, bivolii pre hirea sa, nădușiţi și 
de căldură, că era vara și de osteneala călii 
pripiti, cum au vădzut apa, cum au năvăliţii într- 
apă preste oameni şi au băgat puşcile într-apă 


după sine. 


Zac. 23. Toate acestea socotindă neamţul 
Gavdi, căpitanul lui Racoţii, au îmbărbătat pre 
Racoţii să-și tocmască oastea, iară el singur, cu 
pedestrimea toată nemţască si cu pușcile, au 
purces și au stătui împotriva lor la vad și au 
tocmit pușcile spre săimeni și au început a da 
den tunuri în săimeni. Da și săimenii din sineţe 
și din pusei, câte mai rămăsese nentrate într- 
apă. lară nu fu zăbavă, ce, cât s-au apropiiat 
oastea lui Racoțţii și Gavdi le-au datu foc, odată, 
cum dau nemții, au și început a să mesteca 
săimenii și dărăbanţii cu domnișorul lor. Şi 
vădzindu Racoțţii turburarea lor și lucruri fără 
temei, au și început și pe den sus și pe din gios 
a trece oastea pen vaduri. Şi îndată au purces 
toată pedestrimea muntenească și domnișorul 
lor cu călărimea, de câtă avea cu sine, în 
răssipă. La fugă, ce sporiă să hie pedestrașului 
înaintea călărețului? îndată i-au agiunsŭ 
ungurii, călărimea. Nu era altă, fără direaptă 
osândă pentru faptele lor și nu războia sau vreo 
apărare, ce direaptă meser-niţă. Trupurile 
dzăcea polog pre șleah și spinii de la laturi plini 
de trupuri omenești. Și multe bulucuri încă 
nesosite, pre carii, cum și undeși i-au tâmpinat, 
așea dzăcea, pănă în Ploești. Avut-au în ceasta 
zarvă Racoţii oaste cu sine ca 12.000 de 
oameni. 


Zac. 24. Lui Ştefan-vodă Racoţii, îndată cât 
au sosit la Telejin, didesă-i știre să vie cum mai 
de sârg. Și au mărsŭ într-aceia noapte cu 
oastea câteva ceasuri, iară tot războiul nu l-au 
apucat, ce dizdimi-neaţă ne-au tâmpinat vestea 
de spartul săimenilor. Ce tot au mai mărsu în 
urma lui Racoții, carele cu toată tabăra 
purcesese îndată după munteni. Aproape de 
Ploești au stătut Racoțţii cu oastea tocmită în 
două părți și Ștefan-vodă cu oastea sa pre 
mijloc trecândi, au mărsu de s-au adunat cu 
Racoții. La adunarea lor au slobodzit toată 
pedestrimea lui focul și tunurile și apoi au 
purces oștile pre otace. Ștefan-vodă au avut cu 
sine pănă la 5.000 de oameni și foarte într-alesă 
oaste. 


Zac. 25. Tot într-aceiași dzi, după 
descălecatul lui Racoții, au pofiit Racoții îndată 
pre Ștefan-vodă la masă, vesel și voios de 
izbândă ce au făcut. Cium-poiașul cu cimpoi de 
urșinic la dvorbă cu dzicături. Și apoi, dacă s-au 
mai veselit, au poftit pre Ștefan-vodă pentru 
surlari să dzică și au dzis și surlarii. Era lângă 
Ștefan-vodă un mârzac, anume Rusten-mârza, 
pre acéia au poftit Racoţii să-l vadză și dacă l- 
au vădzut om sprinten, cu dzea îmbrăcat și cu 
cojoc îmbrăcat cu soboli peste dzea, că-i purta 
Ștefan-vodă bine, cum și pre alţi slujitori — de- 
abiia de au avut la vreo domnie în ţară milă, 


cum au avut la aceia domnu — l-au pus pre 
mârzacul Racoţii la masă. Și au petrecut aceia 
dzi cu masa, pănă aproape de sară. A doa dzi 
au purces oștile pre Praova în gios. Și aproape 
de Gherghiţă, a triia dzi, luând veste 
Constantin-vodă de răssipă săimenilor, au ieșit 
înaintea lui Racoţii cu 300 de oameni. Și după 
adunarea și cu Constantin-vodă, Racoţii au 
trecutu Praova pre pod și s-au aședzat cu 
tabăra și a sa și cu amândoi domnii la 
Gherghiţă. 


Zac. 26. A doa dzi după descălecatul oștilor, 
au făcut Racoţii masă mare și au cinstit pre 
amândoi domnii. El singur în capul mesăi, den- 
a-direapta Ștefan-vodă, den-a-stânga 
Constantin-vodă. Boierii lui cu boierii 
amânduror țărâlor vârstaţi; în fruntea tuturora 
Chimini lanăș hatmanul lui. Vrei vedea cum 
înghite Racoţii, mari și înalte gânduri, cum s-ari 
vedea crai preste crai și domnu preste domni. 
Orbŭ nărocul la suiș și lunecos a stare la un loc, 
grabnicu și de sârg pornitoriu la coborâș. Toate 
acestea turcii prăviia cu coada ochiului, aceste 
tovărășii țărâlor acestora. 


Zac. 27. După aceasta petrecanie, Racoţii 
orân-duindu pre Borăș lanăș cu 2.000 de 
oameni și Ștefan-vodă lefecii săi și leși și 
muldovenii, să margă în urmă, unde ari înţelege 


vreo strânsoare de săimeni ori de dărăbanţi, să- 
i cerce. lară Racoții s-au în-torsu la Ardeal și 
Ștefan-vodă în ţară, iară Con-stantin-vodă la 
București. Și atuncea să vedzi de sârg și plata 
săimenilor s-a dărăbanţilor în toată Țara 
Muntenească de Constantin-vodă. 


Zac. 28. Câţi săimeni au rămas de la războiul 
cu Racoţii la Telejina și capetele lor n-au răbdat 
mulţi în Țara Muntenească să rămâie, ce unii au 
trecut Dunărea, iară alții, câți au rămas, n-au 
hălăduit de moarte, nice unul. Şi nu pănă la o 
vreme i-au cercat Gonstantin-vodă, ce vro doi 
ani. Undeși să obliciia săiman sau dărăbanţu, 
îndată îl înţepa. Plin câmpul și pre lângă 
București și pe lângă alte orașe de trupurile lor 
înțăpate. Și cum aducea cineva la divan ori fără 
divanu si striga: „Doamne, ia, și iesta au fostă 
săiman!" în locă-1 înțepa și cine-1 aducea lua 
plașcă, cum dzic muntenii. Pănă într-atâta să 
suise certarea lor, cât den pizmă unul pre altul 
giura c-au fostă dărăbanţi și înloc pieriia. Să 
făcea unora și năpăști den pizmă, care den 
oameni nu lipsește în lume nici dănăoară. Ce 
giura pentru dânsul alţi oameni și hălăduiia sau 
de striga: „N-am fostu, n-am fostă dărăbanţu”", 
giura ceia ce-i prindea, c-au fost și înloc îl 
înțepa. 


Zac. 29. Făcut-au bogată dobândă Țărâi 


Muntenești Borăș lanăș și ai noștri, pănă și la 
olatele cele turcești n-au hălăduii. Fost-au în 
ceambuluri și mârzacul ceia, de care s-au scris, 
Rusten-mârza, ce, acolea au rămas în Țara 
Muntenească, aproape de Dunăre tâmpinându- 
se cu niște slujitori călări munteneșii. Lovisă și 
pre unguri muntenii la sat la Călugăreni, pre 
sângur Borăș lanăș, ce apoi pre urmă i-au purtat 
rău slujitorii lui Ștefan-vodă. Fost-au acestea în 
anul 7163 <1655>. 


Zac. 30. După acestea toate ce s-au lucrat în 
Țara Muntenească, aicea domniia lui Ștefan- 
vodă au fostu în pace, de să poate dzice că are 
casa ace'a pace, lângă cărei alta lipită de 
părete arde. Așea și țara noastră nu să poate 
dzice că au fosti cu pace temeinică, cândŭ 
răutățile din Țara Leșască și den cazaci nu 
ieșiia. 


Zac. 31. Să rădicase pre acéle vremi un 
tâlhariu anume Ditinca, carele a vederea, fără 
siială, îmbla în ţinutul Hotinului și a Cernăuţilor 
și porunciia satelor. Ce, au trimis Ștefan-vodă 
pre Bucioc stolnicul cu o samă de slujitori și l-au 
spartu și toți oamenii lui i-au răsipit. Și tot într- 
aceiași anu au purces hatmanii leșești asupra 
cazacilor iarna și au poftit și de la Ștefan-vodă 
agiutoriu. Și le-au dat 700 de oameni într-ales 
slujitori cu Voicehovschii căpitanul. Ş-au mărsu 


leșii asupra lui Hmil hatmanul, carele 
pierdzându nedejdea în tătari să-și scoate 
lucrurile la cap asupra leşilor, să lepădase de 
tătari și să legasă cu Moscul. Și au făcut l6șii 
într-acea iarnă mare răutăți, împreunaţi cu 
tătarâi și cu ai noștri în Ţara Căzăcească și 
închisese pre Hmil hatmanul cu moscalii la un 
loc, foarte fără veste și cu puţin lucru n-au luat 
toată tabăra moschicească și a cazacilor. lară o 
samă de cară cu 24 tunuri au rupt. Ce, aceia 
geri și viscol au lovit, cât multă oaste de îmbe 
părţile au perit de frig. Și să pomenește aceia 
război, de-i dzicu Driji Pole, pănă astădzi. 


Zac. 32. La anul după acâstea, împlut Racoţii 
Gheorghii, cneadzul de Ardeal de duhuri spre 
mare lucruri, îndemnat și de șvedzi, carii 
rădicase și ei cu Carol Gustavi, craiul lor, 
asupra l&șilor oaste, au început a să agiunge cu 
Hmil hatmanul căzăcescu, să hie în Țara 
Leșască crai Racoții. Și de atuncea îmbla solii 
și a lui Racoții la Hmil hatmanul și a lui Hmil la 
Racoți. 


Zac. 33. S-au întunecat soarele într-acel anu, 
la luna lui iunie, cu mare groaze, cât perise 
soarele cu puţin nu toată lumina, tocma 
amiadzădzi și mulţi oameni, neștiindu a să feri 
de o întunecare ca aceia și privindu la soare 
multă, au pierdut vederea în toată viaţa lor. 


Zac. 34. La anul după aceasta, împreunat 
craiul șvedzăscu cu cneadzul de Prusi, domnul 
de Bran-deburgu, cuprinsesă toată Crăiia 
Leșască, scaunele amândoao, și Varșavul, și 
Cracăul, înfrângându cu războiul de faţă pre 
craiul leșescu cu toată oastea lui. După care 
izbândă Şvedul, cum s-au dzis, cuprinsesă mai 
toată Țara Leșască și i să închinase și hatmanii 
leșăști, neavându încătro lua, că din-tr-acolea 
Șvedul, dencoace Hmil hatmanul cu oștile 
Căzăcești și cu câțva voievodzi moschiceșii, 
craiul leșăscu singur, Cazimir, ieșit den ţara sa 
în Țara .Nemţască. N-ari hi gândit nime să iasă 
Crăiia Leșască de supt cumpăna ca acéia! lară 
aceste lucruri mai de-amănuntul să să cerce, 
cine va vrea, la hroni-grafii lor. Noi ne 
întoarcemu la ale noastre. 


Zac. 35. Dacă au vădzult craiul șvedzăscu că 
el să stăpânească o crăiie preste mare, cum 
este Șve-dzască și alta dencoace de mare cum 
ieste Crăiia Leșască, nu ieste în putință, și 
neamurile osebite și din lege și din obiceaiuri și 
hatmanii leșeșii încă îndată l-au părăsit și s-au 
dat spre nemți, au îndemnat pre Racoți, 
cneadzul Ardealului, numai să vie asupra Crăiei 
Leșășii și cu aceia soliie au trimis și la Umil 
hatmanul Șvedul. Deci au stătut Racoţii pre 
gătire cu oști, trimițându și la domni, în Țara 
Muntenească şi aicea la noi. Deci Hmil 


hatmanul i-au pornit 20.000 de cazaci cu Anton 
polcovnicul într-agiutoriu și Constantin-vodă, 
domnul muntenescu pre Odivoianul căpitanul 
său, cu 2.000 de oameni, iară Ştefan-vodă, 
domnul nostru pre Grigorie Hăbășescul, 
sărdariul său și cu Frătița, căpitanul de Fălciiu, 
iară 2.000 de oameni. Și s-au adunat toate 
aceste oști, și ale noastre și cele munienești cu 
cazacii la Cernăuţi, ș-au întrat în Țara Leșască 
pe la Sneatin. 


Zac. 36. Racoţii trăgândŭ oastea preste 
munți, au coborât în Țara Leșască pe la un oraș 
anume Strâi si acolea și cestelalte oșii 
Căzăcești, muldove-nești, munteneșii i-au ieşit 
înainte. Și au luat pre supt munti îndată la 
Cracau, la scaunul Crăiei Leșeșii, care oraș era 
amu cuprinsu de șvedzi. Și luându Cracăul 
orașul Racoții pre sama sa, au purces spre 
Varșeav și acolea s-au împreuna cu craiul 
șvedzăscu. Spun de craiul șvedzăscu să hie 
dzis, după ce au vădzut oastea ungurească: 
„Nu vei stăpâni tu pre leși cu aceasta oaste!" 


Zac. 37. împăratul nemţescu, vădzindu 
nevoia leșilor de șvedzi și craiul de Daniia 
așijdere temându-să de puterea șvedzilor, să nu 
crească pănă într-atâta, au stătut la un sfat 
amândoi, să nu lase Crăiia Leşască să 
cuprindză Şvedul. Şi îndată, craiul de Daniia au 


întrat cu oștile sale în Țara Șvedului și împăratul 
nemțescu au dat craiului lesescu agiu-toriă. 
Deci, numai ce i-au căutat craiului șvedzăscu a 
lăsa pre Racoţii și a merge <ân> apărarea ţărâi 
sale. Apoi și Racoţii ce au păţit în Țara Leșască, 
că nu om lungi mai multu, numai scrie scriitoriul 
lor anume Toppeltin. El dzice pre scurtu așea: 
„Ce au petrecut leşii de Racoți, să scrie I6șii. 
lară la ce au sosit Ardealul den ceste îmblete a 
lui, noi O mie de ani să plângem cu lacrămi". 


Zac. 38. Leșii, cum au lipsit craiul șvedzăscu 
de lângă Racoți, îndată s-au îmbărbătat și 
hatmanii lor și Cearneţchii-voievodul și încă 
puţină oaste având la un loc au lepădat carele 
și numai cu călărimea, sprinteni s-au făcut a fugi 
de Racoţii, pănă l-au tras cu oștile lui aproape 
de Litva. Deci au răsărit și i-au luat dosul și 
așea Racoţii, Vădzându-să înșelat, au lăsat pre 
Gavdi căpitanul său cu o samă de pedestrime la 
un oraș anume Briscea Litovsca, sângur s-au 
întors înapoi cu leșii în spinare la toate 
conacele. Didese l6șii știre și la hanul și amu 
purces6se și hanul cu oastea lui, cu toată, 
asupra lui Racoțţii. Au pierdut sărita Racoți 
curundi, însă nedejduia cazacilor, carii dacă l- 
au adus pănă la Meji Boje, la un târgi în 
Podoliia, au stricat toate podurile pre urma sa. 
Și de acolea au plecat fuga și ai noștri la Nistru 
şi muntenii. Şi așea au cădzut Racoţii în mâna 


leșilor, cerându-și de la dânșii viaţă cu 
răscumpărare de doao milioane, să le dea 
leșilor bani, pentru care bani zălog luândă léşii 
pre Apafi, fratele cneadzului de acmu 
Ardealului. 


Zac. 39. Amu apropiindu-se cu oștile hanul, 
au făcut creștinește cu Racoți leșii, l-au luat și l- 
au slobodziti în țara lui. lară oastea lui cu 
Chimini lanăș lăsată, toată au mărsu în robiia 
Crâmului. Spun de niște steaguri de catane, că 
cu năvală pen tătari ș-au făcut cale și au 
hălăduit. lară mainte decât aceste tâmplări, 
nemișii de Ardeal să rupsese de la Racoți, fără 
voia lui, năzuindi la ţara lor pe aicea, pen ţară, 
pe la Câmpul-Lungi. De carii dând știre 
Racoţii la Ștefan-vodă, au trimis Ștefan-vodă la 
Câmpul-Lungi, de le-au ţinut calea. Mare 
osândă pre oameni, câţi s-au topit atuncea 
unguri în ţara la noi, în munţi! Zălogul, care s-au 
pomenit mai sus dat leșilor de la Racoţii, au 
ședzut pănă au murit la Liov și banii n-au mai 
luat leşii. 


Zac. 40. Nu s-au pomenit de prada leșilor în 
Țara Ungurească, cându Racoţii îmbla pen 
Țara Leșască spre Litva, iară Liubomirschii cu 
4.000 de oameni au intrat în țara lui Racoţii și 
multe sate și târguri au arsi. 


Zac. 41. într-acestu an ş-au sfârşit şi Hmil 


hatmanul căzăcescu dzilele sale, începătura și 
izvor a toate răutăţi acestor părţi de lume, a 
multe ţări, cetăţi, stingere și răzsipă. Purcesesă 
cu oastea sa îri tâmpinarea lui 'Racoți, 
înțelegându de Racoţii la ce slăbiciune au sosit 
de leși și de hanul cum au mărsu asupra lui. Ce, 
nu să ştie cu ce gândi mergea si el, că spun că 
scârșca în dinţi, amu în tabără bolnav si dzicea: 
„Ah! De mi 1-ar da Dumnedzău pre mâna mea 
pre acél dulău scurtul" Așea sintu cazacii la 
tovărășiie de nedejde! Ce, curundă într-acesteș 
dzile, au murit Hmil hatmanul în tabără, precum 
s-au pomenit. 


Zac. 42. Preste voie era turcilor aceasta 
înălțare a lui Racoţii, cât amu pofiiia să iasă la 
Crăiia Leșască și împreunarea lui cu aceste 
două domnii, de Muldova și de Țara 
Muntenească. Şi era la turci lucruri slabe, 
împăratul încă tânar. Au sfătuit capetele o samă 
și au alesi pre Chiupruliul, omu cu hirea tare și 
vrăjmaș, ș-au grăitu împărătesăi, îmmei 
împăratului: „De nu s-a pune un om ca acesta 
ispravnic împărăției, Ardealul, Muldova și Țara 
Muntenească sintu ieșite den mâna împărăției". 
Deci cum au stătut Chiupruliul la vezirie, cum 
au luat asupra sa toate și întâi au stătut după 
lucruri de casă a aședza, a lămuri léfele, cine 
cât ia fără ispravă de la împărăţiie, pre mulţi 
omorându den capete. Apoi așşedzându acestea 


toate, au pus gându rău pre Racoți și pre 
aceste doao domnii. 


Zac. 43, Ștefan-vodă vădzând patimile şi 
răzsipă lui Racoţii și temându-să de hanul, că 
era în sus, au purces den lași la Suceavă. Şi de 
atuncea, den vreme în vreme aştepta și asupra 
sa primejdie. Şi hanul, după ce au luat toată 
oastea lui Racoţii în robie și toate capetele 
Ardealului și pre Chimini lanăș, hatmanul lui 
Racoţii, între carii den boierii Ardealului au fostu 
rob și Apafi Mihai, carele ieste acmu cneadzu 
de Ardeal, trimisese hanul doi agi mari ai săi, 
unul la împărăţiie, să știe împărăţia de izbândă 
lui și altul la Ștefan-vodă, cu poruncă să iasă 
hanului la Țuţora înainte. Și au luat cu aceia 
spaimă de la Ştefan-vodă câteva pungi și au 
trecută spre Crâmu pre la Orhei şi pe la 
Lăpușna. Ştefan-vodă, după trecutul hanului, au 
venit în laşi. 


Zac. 44. Toată povestea să Șitiia la împărăţiie 
de Ștefan-vodă și de Costantin-vodă, cum sintu 
la sfat cu Racoţii una și cum i-au dat asupra 
leșilor oaste, iară și leșii cu laudă mare asupra 
țărâi, cazacii așijderea, pentru moartea lui 
Timus. Veziriul sângur amu să gătiia asupra lui 
Racoții și la domnii amândoi trimisese porunca 
pre un agă mare de la împărăţiie, anume Uzun 
Ali-bei (spun de aceştii turcă c-au fostu cap 


mare la turci și cu sfatul lui s-au ales la vezirie 
Chiupruliul și apoi de Chiupruliul au perit), 
întrebându pre domni, apuca-se-vor ei să margă 
amândoi asupra lui Racoţii cu oști, să facă 
această slujbă împărăției, să să curățască și de 
faptele sale cu amestecăturile ce avuse cu 
Racoții? Și atuncea spun că pusese gându 
Chiupruliul să aducă pre Vasilie-vodă den Edi 
Cula, de undo era închis, să-l puie crai la Ardeal 
în locul lui Racoţie, care lucru nu știu cum ar hi 
putut fi pentru lege, iară puterea ce nu 
lucreadză? 


Zac. 45. Care poruncă dacă au venit la 
Ștefan-vodă aicea și pre atuncea purcesese 
Ștefan-vodă la munte, să aleagă loc de 
mănăstire care să cheamă acmu Cașinul, de la 
Răcăciuni m-au trimis pre mine în Țara 
Muntenească, sfătuindu-se cu Constantin-vodă, 
ce răspunsu vor da, viindu-le ammdurora o 
poruncă și la un prepus fiindu amândoi la 
împărăție și amândoocă domnii atocma într-un 
chip de primejdie aproape. lară nestătătoare și 
lunecoase hirile omenești! La greu și la nevoie 
cineşi de sine să stea și apoi și cela și celalaltu 
mai lesne pieru! Şi nice era putere alta, siliia 
care de care să iasă inai bunu, cu primejdiia 
altuia la împărăție. 


Zac. 46. Nu s-au apucat de acela sfat 


Constantin-vodă cu Ștefan-vodă, ce încă să 
temea să nu iasă ceva de la dânsul, să 
vădească la împărăţiie Ștefan-vodă, ce-au 
răspunsu: „Cum ari socoti dumnealui, fratele 
nostru, mai bine, așea să raspundze lui Uzun 
Ali-bei și să ne facă știre, pre aceia cale să 
răspundem și noi”. Au priceput Ștefan-vodă 
îndată îndoită inema lui Constantin-vodă și 
meșterșugul și au scris la Uzun Ali-bei, cum el 
este gata pre toată porunca împărătească, unde 
va hi voia măriei-sale veziriului, acolo va merge 
cu toată oastea sa. însă nu era acestă răspunsu 
den toată inemă. 


Zac. 47. Constantin-vodă s-au apucat îndată 
de pungi, să-și tocmască domniia cu banii, că 
era avuția lui Matei-vodă neclătită încă, cu multe 
pricine la împărăție, dzicându că el n-au luat 
domniia cu sabiia sau cu nescai oști streine, ce 
l-au ales țara după moartea lui Matei-vodă și el, 
de mare sile a lui Racoție și a lui Ștefan-vodă, 
temându-se de dânșii, au dat puţină oaste, carii 
niciși era munteni, ce mărgineni de Muldova, 
cât să hălăduiască de la scârbă lor. Și cu de 
acestea siliia să-și tocmască domniia. 


Zac, 48. Vizirul deac-au vădzut că nu să 
apucă ei să să sfădească cu Racoți și nu va 
face nemică cu aceasta, au stătut asupra 
domnilor, numai să vie să sărute poala 


împărăției de domnie și să-și margă iar la 
domnii. Atuncea s-au apucat Ștefan-vodă la 
Uzun Ali-beiu deodată că va merge, pe de altă 
parte giuruia toată avuţiia sa, numai să-l ierte 
vezirul de venit la Țarigrad. Și aceia au mâncat 
capul apoi a lui Uzun Ali-bei, că domnilor așea 
au răspuns vezirul, că de ari împle unul câte o 
casă de galbeni de aur, nu poate acestui lucru 
să nu vie aicea. „Și de vor veni, iară domni vor 
fi. lară de nu va veni Ştefan-vodă, într-un ceas oi 
pune pre acesta", arătându pre Ghica vornicul 
carele era capichihaia lui Ștefan-vodă la Poartă. 
Spun de Ghica vornicul, cum au dzis acestui 
cuvântu veziriul, el au şi alergatu de au sărutată 
poala veziriului. 


Zac. 49. lară cât putem a înţelege den mulţi și 
den multe lucruri pre urmă, adevărat de arhi 
mărsŭ Ștefan-vodă la Poartă, domni ar hi ieșit 
iară, că era Ghiupruliului cu mai mare veste să 
aducă pre domni la poala împărăției, pre carii îi 
ține împărăţiia la prepus de hainie. Şi spun de 
Vasilie-vodă că mare grije avea că va veni 
Ștefan-vodă la Poartă și să hie dzis în taină: „Să 
nu-l aducă dracul aicea!" 


Zac. 50. lară cu anevoie este a merge de 
bunăvoie la grije și cumpăna vieţii, ştiindu-se ]a 
atâtea meste-cături și avându acolea la Poartă 
atâţă pârâșşi greci, cărora să luase tot ce avea la 


începutul domniei lui și mulţi au și perit, că au 
fostu la începutul domniei aceștiia mare jacuri a 
oameni streini, ales a greci, de oamenii lui. 


Zac. 51. începuse Ștefan-vodă și să lucra 
tare mănăstirea Gașinul, iară la anul după 
urdzitul ei, i-au venit maziliia, viindă domnu în 
scaunul țărâi Ghica-vodă, însă întâi lui 
Constantin-vodă, cu câteva luni, cu Mihnea- 
vodă. 


Zac. 52. Domniia lui Ștefan-vodă au fostă cu 
mare bivșug țărâi la toți anii domniei sale, care 
s-au trăgănat tocmai 5 ani, în pâine, în vin, în 
stupi, mare roadă în toate. Om deplin, capu 
întregu, hire adâncă, cât poţi dzice că născu și 
în Moldova oameni. La învățături solielor, 
cărților la răspunsuri, am audzit pre mulți 
mărturisindu să hie fostă covârșindu pre Vasilie- 
vodă. Mesele și petrecaniile ceștii domnii de- 
abiia la o vreo domniie să să hie prilejit, nu fără 
mare desfrânăciune la lucruri peste măsura 
curviei. Slujitorii mila și cinstea care au avut la 
această domnie n-au avut nice la o domnie, de 
cându odoacă țara. lară cum i-au plătit slujitorii 
lui la maziliie, citi-vei mai gios, la intratul Ghicăi- 
vodă în țară si la ieșitul lui den țară, în Țara 
Ungurească. leșirea lui Ștefan-vodă den ţară au 
fostu în anul 7165 <1657> tocma pre aceia 
vreme i-au venit maziliia, pe ce vreme au scos 


și elu pre Vasilie-vodă din scauni. 


Capul doaodzeci și unulu 


Încep. 1. lară domniia Ghicăi-vodă, cum s- 
au prilejit, s-au pomenit la domnii trecute, cum 
fiind capichehaia la Poartă, au ieșit la domnie. 
Era aicea în țară den dzilele altor domni, 
neguțitoriia ţiindu, pănă la domniia lui Vasilie- 
vodă. Fiindu de un neam cu dânsul, arbănaș, l- 
au trasu-1 Vasilie-vodă la curte și deodată la 
boierii mai mănunte, apoi la vorniciia cea mare 
de Țara de Giosu au agiunsu. Și ţiindu-i Vasilie- 
vodă de credinţă, l-au trimis la Poartă 
capichihaia, vădzându-l și om cuntenit la ţ toate 
și scumpi, cum să cade hie cându capichi-hăiei 
să hie. Și așea au stătut de tare cu Vasilie-vodă, 
cât, pănă în vremea ce s-au luat amu cetatea 
Sucevei cu doamna lui Vasilie-vodă, la toate 
răscoale, la pribegii, câte să prilejise lui Vasilie- 
vodă, de au ieșit în doao rânduri den scaun și 
după sminteala sa și în Țara Muntenească cu 
cazacii, tot au ţinut domniia lui Vasilie-vodă 
nestricată la împărăție, pănă ce au sosit Ștefan- 
vodă la Roman, după izbândă de cetatea 
Sucevei. Atuncea trimiţindă Ștefan-vodă pre 
Stamatie postelnicul cu câțva boieri de ţară, să-i 
isprăvască steag de domniie și aicea pre 
fecioru-său, pre Gligorașco, care apoi a fostu 
domnu în Țara Muntenească, îl trimisese în 
Țara Ungurească, la închisoare. Deci n-au avut 


ce mai face și împotriva unii țari și audzindu de 
fecior la închisoare, au stătut și el cu boierii lui 
Ștefan-vodă alăturea pre trebile lui Ștefan-vodă 
și au venit și singur cu aga, carile au venit cu 
steagul” și cu alţi boieri în țară. 


Zac. 2. Ştefan-vodă socotind iară aceia care 
socotise și Vasilie-vodă în Ghica vornicul, că 
este om de capichihăie, neavândă gândi să 
poată să iasă unul ca dânsul la domnie, l-au 
făcut de casa sa, cu nepoată-sa, fata Sturdzii 
visternicului, după feciorul lui, Gligorașco 
postelnicul. Și după ce l-au făcut cuscru de 
casa sa, pre feciorul său boie-rindu-1 cu agia, 
pre Ghica bătrânul l-au trimis iară la 
capichihăie, la Poartă și au fostu pe trébile lui 
Ștefan-vodă, pănă ce i-au venit maziliia. 
Chemin-du-1 veziriul Chiupruliul la sărutarea 
poalei împărătești și necutedzândi a merge 
Ștefan-vodă la Poartă, au dată Ghicăi vornicului 
domniia țărâi. 


Zac. 3. Purces-au Ghica-vodă spre ţară cu 
doi agi, den carii era unul musaip la împărăție și 
întâi pre Izmail-aga (carele apoi au cădzut agă 
spahiilor), Schimni-ceauș. Ștefan-vodă îmbla 
legănân-du-să, încotro va lua, că era unii de-i 
sfătuia să margă la cazaci, ce era aceia sfat fără 
teméiŭ, cându vedea că de acolo Vasilie-vodă, 
cuscru fiindui lui Hmil, nu s-au putut pune în 


picioare, pănă au stătut cu gândul numai să 
purceagă spre Racoți, de la care avea cărţi cu 
giurământu, să nu se lase unul pe altul, pănă or 
avea o pâine, să o împarte. 


Zac. 4. Aicea caută ce mulțemită au avut 
Ștefan-vodă de slujitorii săi cei miluiţi: La Podul 
Leloaie, cându era Ștefan-vodă, s-au rădicat 
slujitorii toți, să jecuiască carăle. Și să nu hie 
fostă Gligorașco-vodă, ficiorul Ghicăi-vodă, 
arătându-le mare certare, n-ar hi fostu fără 
aceia. Striga: „Lefe, lefe să ne dea!" Acéia 
multțemită au făcut atuncea lui Ștefan-vodă 
slujitorii pentru mila, care n-au avut slujitorii nici 
la o domnie. 


Zac. 5. De la Târgul Frumos Ștefan-vodă, 
dăruindu cu un surguciu pe Gligoraşco-vodă, 
domnesci, l-au întorsu cu slujitorii la lași, iară 
el, lovindu pre la Buciulești, la Cumănești, au 
intrat în munţi în Țara Ungurească. Ghica-vodă 
peste puţine dzile au întratu în lași, tot într-acela 
anu 7165<1657> mainte de Paști cu o 
săptămâriă. 


Zac. 6. Şi într-aceiași an veziriul împărăției, 
Chiupruliul, purcegândi asupra Ardealului, 
mersese poruncă și la hanul să încalece și amu 
era în Bugeag hanul. Și încă bine neaședzat 
Ghica-vodă, stându îndată după gătire la oaste, 
că-i venise şi lui poruncă să încalece cu toată 


țara, veni veste cum Ştefan-vodă trece munţii cu 
oaste în ţară. Și viindu întinsă, au stătut cu 
tabăra dencoace de Roman, la Săboani, iar pre 
Tălmaci paharnicul îl trimisese cu străji spre 
Târgul Frumos. Cu puţine dzile mainte de 
aceasta veste de Ștefan-vodă, au perit 
Grumadzea căpitanul de Ghica-vodă. 


Zac. 7. Precum era Ghica-vodă plecat spre 
sânge, cu mare cuntenire 1-am cunoscut aicea, 
că era câteva cărţi a o samă de boieri prinse la 
mâna lui, cu care chema pre Ștefan-vodă să vie, 
că avându Ștefan-vodă mare priietinșug cu 
Săfer Cazi, veziriul hanului, carele îi scrie de 
multe ori: „Ce pori grije de mazilie? Au așea de 
neputârnici ţii tu pre hanii de Crâm, că de ari 
vrea să ţie un domnu de Muldova supt aripa sa, 
nu l-ari putea să-l ţie și preste voia altora?" Și 
aşea atunci pre Stamatie postelnicul au poruncit 
la Ștefan-vodă, cum va trece hanul spre Țara 
Muntenească, el să vie în scaun. lară ce le ieste 
lor a batgiocuri pre creștini? Și așea viindu 
Ștefan-vodă în nedejdea lui Sefer Cazi-aga și 
Ra-coţii vădzândi asupra sa greul ce-i veniia, 
era bucuros să să tulbure ţărăle aceste în vrun 
chip. 


Zac. 8. Ghica-vodă îndată au răpedzit pre 
Stamatie postelnicul la hanul, macara că era 
cartea lui la Ştefan-vodă scrise, prinsă de 


Ghica-vodă, că venise de curundu Stamatie de 
la Crâm. l-au giurat că n-are nici un bănat, ce 
iară pre dânsul nedejdea lase, să tocmească 
acestu lucru. Au mărsu postelnicul Stamatie și 
au stătut la Sefer Cazi-aga, veziriul hanului și 
au scos pre singur Șărâm-bei aicea împotriva 
lui Ștefan-vodă. Nu vrea Sefer Cazi-aga, ce i-au 
arătat Stamatie postelnicul mare stricăciune 
țărâi, de să va face într-altu chip. Ce și agiutoriul 
era foarte ciudat, că venise Șirâm-bei cu vro 
300 de tătari și nici la puţin războiu ce au fostu 
la Strungă, n-au fosti, nice s-au apropiiatu. 


Zac. 9. Ghica-vodă după ce au răpedzit pre 
Stamatie postelnicul la hanul în Bugeag și 
vădzindu apropiierea lui Ştefan-vodă, au purces 
spre Țuţora și la Țuţora preste puţine dzile s-au 
împreunat cu Șirăm-bei, făgăduindă și hanului 
și lui, pentru osteneala lui, daruri. Au purces în 
frunte Șirăm-bei și feciorul Ghicăi-vodă, 
Gligorașco-vodă. Şi măr-gândi toată noaptea 
acéia și pre amiadzădzi, a doa dzi au sosit spre 
Târgul Frumos. De la Podul Leloaie străjile care 
trimisese înainte Gligorașco-vodă au dat de 
strajea lui Ștefan-vodă în Crivești, cu care era 
Tâlmaci paharnicul. 


Zac. 10. Au simţit Tâlmaci oastea că vine, au 
silit să nu sa arate cu oastea sa, ce de după 
nişte piscuri au purcesu spre Strungă. Mai 


sprinteni oameni numai ce au fosti, au venit la 
podeţu pre drumul carele merge de la Târgul 
Frumos spre Roman și acolea, pănă a sosi și ai 
noștri cu oastea, dentâiu voroava, apoi au 
început ai noșiri și sfada. lară dentr-aceia 
voroava dentâi sosise la urechile lui Șirăm-bei 
că ieste hitlenșugu. Pentru acsia, nice s-au 
apropiiat de oaste. Săjângreșise amu șagă, 
cândi au sosit steagurile oștii noastre și pre vo 
sută de tătari, că pre mai mulţi nu-i lăsa Șirăm- 
bei. Și la harțul acela de ai noștri au cădzut cu 
calul Gavriliţă-aga pre atuncea de darabani și-i 
apucase harţul lui Ștefan-vodă. Ce au sărită 
niște tătari și de ai noștri o samă și l-au scos, 
iară rănit în cap foarte cu grea rană și la o mână 
cu scădere la degite. De ai lor încă s-au rănit 
câțva, den care rane au și râurit unit. Ce, dacă 
s-au apropiiat steagurile den partea Ghicăi- 
vodă și cu tătarâi, n-au mai stătut nici harţul lor, 
nice Tălmaci paharnicul cu steagurile, ce au 
plecat fuga spre Șchei. Şi acolea, aproape de 
Șchei, s-au întorsă o samă de oșteni a lui 
Ștefan-vodă și niște unguri ce fusese cu 
Tâlmaciu paharnicul și la cela întorsu a lor au 
perit vro 30 de oameni, ai noștri gonași, ce era 
mai în frunte și au apucat și vii i-au dus la 
Ștefan-vodă, unde era cu tabăra, la Săboani. 


Zac. 11. Cum au oblicit Ștefan-vodă den 
limbi că este adevărat Şirarn-bei cu capul său, 


n-au stătut, ce niște n&mțţi ce avea, vro 80 
pedestri, i-au trimis la vad la Şiret, să apere 
vadul, iară el singur cu oastea călare au plecat 
fuga. Şi de atuncea n-au mai vădzut Muldova în 
toată viața sa Ștefan-vodă. 


Zac. 12. A sosit la Siretiă și Gligorașco-vodă 
cu toată oastea, ce n-avea cumŭ să treacă 
Siretiul îndată, că era mare și să vedea în ceia 
parte și pedestrimea, care dacă au audzit c-au 
fugit Ștefan-vodă, ei s-au apropiiat de Siret și s- 
au închinat la Gligorașco-vodă, pre carii apoi 
Ghica-vodă bă-trânul pre toţi i-au dat în robia 
tătarălor a lui Șirăm-bei, care faptă 
necreştinească nime nu o laudă. Și mult au 
stătut fecioru-său, Gligorașco-vodă, să nu să 
facă un lucru ca acela, niște oameni închinaţi 
fără război, creștini, ce n-au avut ce face. Și 
dacă au venit în lași Ghica-vodă, au mai omorât 
pre nişte vornicei a lui Ștefan-vodă, fără nice o 
vină, numai căci au fostu slugi. 


Zac. 13. Și cu aceste fapte au ieșit Ghica- 
vodă vărsătoriu de sânge la vârstă bătrânețelor 
ce era. Şi așea, mântuit de Ștefan-vodă, au 
stătut după gătirea la oaste și de împreunare cu 
hanul. Au purces cu oastea, ca cu 7.000 de 
oameni în Țara Muntenească și den Țara 
Muntenească, amu împreunat cu hanul și avea 
hanul 2.000 de cazaci cu Hanenco polcovnicul 


de Omani, au întratu în Ţara Brașeului. Acolea, 
ieşindu den Brașeu o straje, i-au lovit tătarâi 
fără veste, cât pănă la Brașeu de-abiia de au 
scăpat cineva dentr-aceia straje. 


Zac. 14. Pre unde am întrat în Țara 
Ardealului, în mijlocul munţilor era o palanca de 
zid și tras zidiul den râpă a unui munte, pănă în 
râpă altui munte. Acole să hie pus nescare 
pedestrime ungurii, fără vărsare de sânge n-ar fi 
fostu intratul nostru. Ce, cându am sositù noi, 
am aflat palanca și locul aceia pustiiu de 
oameni. Au dzis Hanenco polcovnicul 
căzăcescu: „O! doamne, cum n-ai dat toate unor 
neamuri? La noi la cazaci, de ai hi dat aceste 
locuri, cine ari putea să între în țara noastră?" 


Zac. 15. Dencolea, despre Timișvaru1, amu 
în-trase Chiupruliul vezirul și dencoace hanul 
cu domnul nostru de Muldova și cu Mihnea- 
vodă, domnul muntenescu. Cine poate deplin 
să scrie prada, stricăciunea, robiia Ardealului 
de pre acele vremi și părţilor aproape de 
Ardeal? Oastea Ghicăi-vodă au luat atunceși în 
Țara Brașeului, care să chiamă cu altu nume 
Bârsa, trei pălănci, den care pălănci bieții 
oameni închiși, toţi în robiie au mărsŭ tăta-rălor 
vecinică. 


Zac. 16. într-una den cele pălănci, gândindu 
Ghica-vodă că va hi multă avuţiie în cetăţuie, 


cânclu era arnu tecsită oastea, plină palanca de 
tătari, au intrat si el cu mare nevoinţa înlontru, 
unde nu era locul unui domni să între. Puțin au 
lipsit de nu s-au nădușit de desime acolea și cu 
puțin suflet de-abiia au ieșit și lovit de un tătar în 
cap. Nime să nu bănuiască, căci să pomenescu 
acâstea, că létopisețile nu sintu numai să le 
citească omul, să știe ce au fostu în vremi 
trecute, ce mai multu să hie de învăţătură, ce 
ieste bine și ce ieste rău și de ce-i să să 
ferească și ce va urma hie cine: domnul den 
faptele domnilor, care cum au fostu si cu ce 
veste și pomană, să ia urmă de viiața, boierii 
urmându pre boierii cei cinsteși și înțălepți, 
slujitoriul a slujitoriă, că cineși după breasla sa, 
cine urmadză pre cel cinsteș, cinstit, cine 
urmadză pre cel rău, rău ieste și rău să va 
săvârși. 


Zac. 17. Den Țara Bersii au purces oștile pe 
mijlocul Ardealului, spre scaunul acei ţări, unde 
era de pază a curții crăiești, cum dzic ei, niște 
haiduci, deci și curtea și orașul Belgradul într-o 
mică de ceas au stătut cenușe. De acolea s-au 
despărțit Șirâm-bei de la hanul, cu carele s-au 
poftit și Gligo-rasco-vodă și au agiunsu cu 
prada pănă în olatele de Ungurimea de Sus. Și 
la Sibii, iară adunându-se oștile, au lovit pre la 
Oradia și au trecut la Inău, care oraș veziriul 
amu luase. Şi vădzându că nici o oaste nu este 


nicăiuri, au lăsat pre pașea de Buda, Sinan- 
pașea, să tocmască cetatea și să o aședze cu 
oaste și i-au orânduit și pre domnul nostru, pre 
Ghica-vodă și pre Mihnea-vodă depreună. lară 
veziriul singur, Chiupruliul, înţălegând și de 
niște amestecături la împărăţiie, precum era 
tânar încă împăratul, s-au întorsu cu mare 
sârguială la Țarigrad, iară noi cu acel pase am 
ședzut pănă la Simedriu, de am tocmit Inăul. Şi 
au mai luat paşea de Buda nişte pălănci pe 
aproape și cu Șirăm-bei despărțit Gligorașco- 
vodă au luat o cetățuie anume Almașul. Și de la 
cel pașea au luat Borcea lanoș domniia de 
Ardeal. 


Zac. 18. De la iulie, în care lună purcesesă 
Ghica-vodă, la dechevrie, pre la svetii Nicolai, 
au sosit în Suceavă ș-au iernat într-ace iarnă 
Ghica-vodă în Suceavă, pentru mare omor ce 
era aicea în lași. Hanul dentr-acea cale, dacă 
au sosit în Crâm, au omorât pre veziriul său, pre 
Seferi Gazi-aga, pre porunca Chiupruliului, că 
oblicise veziriul îmbletele lui într-aceste ţări și 
dzicea el totdeauna hanului: „Nu te lăsa de 
toate să îmbli în voia turcilor. Nu de toate să-i 
asculti, că ei, pre cât le vei îmbla în voie, pre 
atâta să suie în cap!" 


Zac. 19. Borcea lanoș, unul den slugile lui 
Ra-coţii, au luat domniia, cât să să potoale 


turcii. Și pentru să vadză turcii că este adevărat 
împotriva lui Racoţii, cât au purces oștile, îndată 
s-au făcut a cere de la turci agiutoru și îndată au 
venit porunca și la Mihnea-vodă în Țara 
Muntenească și la Ghica-vodă aicea, să-i dea 
lui Borcea lanoșş agiu-toriă. Deci, îndată i-au 
trimis și Ghica-vodă cu Nicolai Cârnul agiutoriă 
ca 1.000 de oameni, ce n-au făcut zăbavă multă 
acolo. 


Zac. 20. La anul 7166< 1658>, Racoți, ca 
acela ce să îneacă, de sabie goală să apucă, 
iară au coborât cu oști în Ardeal, încă fiindu 
cetățile Făgărașul, Oradiia, Sibiiul cu oamenii 
lui. lară Borci lanoș cu turcii s-au închis în 
Gliujvaru spre partea turcească. Și având și 
Costantin-vodă prilej bun, ca 4.000 de oameni, 
lefecii și Ștefan-vodă amu mai slab ti cu 500 de 
oameni, au pus gândul iară să facă 
amestecături în îmbe țărâle. Și așea au orânduit 
pre Constantin-vodă iară în Țara Muntenească 
și pre Ștefan-vodă aicea în țară. Și stândi așea 
sfatul, trimisese Ștefan-vodă cu bani pre 
Tâlmaci paharnicul m părţi Căzăceșii, să facă 
oaste, pohtindi pre hatmanii leșăști să nu apere 
acesti lucru. Și amu strângea oameni Tâlmaci 
în Mo-vileu, iară acolea, la Racoţii, s-au 
schimbat sfatul într-altă chip. 


Zac. 21. Mihnea-vodă domnul muntenescu, 


om fără de nice o frică spre Dumnedzău, fără 
nice un temeiu, tiran direptă fantastic, adecă 
buiguitoriu în gânduri, au pus gândi să să 
hăinească pre turci. Şi mirându-se, cum va face 
să n-aibă siială de boieri ce era capete Țărâi 
Muntenești, cu mare și nespuse tiranie, 30 de 
boieri, tot fruntea aceii țări, au omorât ș-au pus 
pre voia sa boieri. Și după această faptă, au 
răpedzit la Racoţii, dându-i știre că, ori la ce-i va 
scoate norocul și vremea, este tovarăș împotriva 
turcilor cu dânsul. Care lucru înțălegându 
Racoţii, dentâi n-au credzut pre Mihnea-vodă, 
apoi, dacă i-au trimis giurământuri şi au vădzut 
adevărată voia lui, că este împotriva turcilor, au 
schimbat sfatul și au lăsat Țara Muntenească să 
cârmuiască Mihnea-vodă despre aceia aripă, 
fiindu pre loc cu domniia și cu prilej de oaste, 
iară pre Constantin-vodă l-au orânduit asupra 
Moldovei, avându iarăși și Constantin-vodă 
oaste mai gloată și prilej a ţinere oaste. Pre 
Ștefan-vodă l-au oprit, făgăduindu-i că, de va da 
Dumnedzău lucrurile spre folosul lui, iarăși elu 
va hi la domnie și așea au rămas Ştefan-vodă 
înapoi. Nicolai Cârnul încă vădzindu coborârea 
lui Racoții și amestecate lucruri, au venit cu 
oastea ce să trimisese. 


Zac. 22. Acestea audzindu Ghica-vodă că să 
lucreadză la Ardeal, cum iară să găteadză 
amestecături asupra ţărâi, au trimis la hatmanii 


leșăști pre Gligorie paharnicul, să nu priimască 
lucruri carile sintu împrotiva împărăției, de face 
Ștefan-vodă lefecii în țara lor asupra țărâi. Ce 
hatmanii leșășii prea lesne s-au apărat, dzicând 
că în partea cazacilor să fac acelea, nu la 
dânșii. Și era Ghica-vodă cu tabăra într-acea 
vară la Cârniceni, ce dacă au vădzut de sfatul 
într-altu chip schimbat la Racoții și au oblicit că 
și Mihnea-vodă adevărat împrotiva împărăției 
hain şi Constantin-vodă gata să vie asupra 
țărâi, direptă peste munţi să coboară, s-au mutat 
cu tabăra la Capul Stâncii, despre Țuţora, în 
preajma Bugeacului. 


Zac. 23. împărăţiia înţelegându de aceste 
turburări la Ardeal, stându veziriul după paza 
mării despre oști cu galionuri Veneţiei, 
trimițândă la hanul, numai ori singur, ori pre un 
soltan cu oștile Crâmului să trimaţă în ceste ţări 
împotriva Ardealului. Ce, încă nu sosise în 
Bugeag soltanul, cându dencoace Constantin- 
vodă au intrat cu oști în țară pre Oituz și în Țara 
Muntenească Mihnea-vodă au intrat în turci. Pre 
unii i-au omorât, pre alâii mulţi au și bote-dzat, 
câțiși s-au aflat turci în ţara lui, ori slujitori de ai 
lui, ori agi, ori neguțitori. Și așea s-au început ca 
de iznoavă amestecăturile în ceste ţări. Mihnea- 
vodă după această faptă, singurii, sprinten, au 
mărsu de s-au adunat cu Racoţii de față, în 
munţi la strajea ungurească, unde venise şi 


Racoţii și ș-au dat credinţa unul altuia. Și s-au 
întorsii Mihnea-vodă în Târgoviște, unde era 
toate oștile lui strânse și Racoţii i-au dat o samă 
de nemți ai săi și catane. Și au purces Mihnea- 
vodă în olatele turcești asupra Giurgiuvului 
singur, iară o samă de oaste asupra Brăilei, iară 
pre Cornia despre Mehediia și preste Dunăre, 
ardzându și prădându. El singur au luat 
Giurgiuul și l-au arsu și Brăila iară au arsu 
oștenii lui și au arsi și Galaţii atunci tot acei 
căpitani ai lui și la Dobrogea, asupra Hârsovei 
au trecut oastea. Ce aceia den locu n-au îmbiat 
bine, ce de-abiia au scăpat de turci. 


Zac. 24. Acestea s-au început în Țara 
Muntenească, iară aice Constantin-vodă cu 
5.000 de oameni au venit asupra Ghicăi-vodă. 
Avea limbi Ghica-vodă și de la Roman apucate 
de ai noșiri și amu de la Podul Leloaie și 
vădzindu apropiiate oastea, au scos și Ghica- 
vodă toată călărimea împrotiva lui cu 
Hăbășescul hatmanul și Grigorie paharnicul. 
lară singur Ghica-vodă cu toată pedestrimea şi 
cu pușcile au trecut la Țuţora în câia parte 
Prutul. Feciorul său, Grigorașco-vodă, era amu 
purces la Țarigrad la dvorbă. 


Zac. 25. Oastea Ghicăi-vodă, de care s-au 
spus, călărimea, dacă au trecut lașii noaptea, 
au mas în râpile Tăuteştilor şi acolea au făcut 


sfat capetele, cum să să dea război cu singuri 
călăreţii, fără focii, fără pedestrime. Și cu 
Constantin-vodă amu să știa den limbi că era și 
nemți călări cu foc și săimeni pedestri și oastea 
ungurească, nu este cu cale și fără sminteală, 
ce au ales cu sfatul numai să să întoarcă toată 
oastea la ceialaltă oaste și numai 200 de 
oameni, ca-n chip de straje, să să arate oștii lui 
Constantin-vodă. Și așea au purcesu oastea 
îndărăptu, iară 200 de oameni cu Voicihovschii 
căpitanul au purces pre Bahlui în sus și mai sus 
de Movile, îndată s-au tumpinat cu oastea lui 
Constantin-vodă, viindu în tocmală. 


Zac. 26. Oastea noastră, care să întorsese cu 
Hăbășescul hatmanul, n-au păzit calea spre 
Țuţora, ce hatmanul sângur descălecat la 
mănăstirea lui Aron-vodă și cu alţi boieri, iară 
oastea de pe supt steaguri au împlut târgul, pen 
pivnițe slobode cu vinuri, pen case, pen poduri, 
morți beţi pre ulițe, pren toate pivnițele, îi bătea 
căpitanii, să-și margă la steaguri, ce, care bătu 
ascultă, la grabă ca aceia? Căpitanul 
Voicihovschii, dacă au vădzut în târgu mai toată 
oastea bată, s-au oprit de laturea târgului cu 
oamenii ce era cu dânsul. lară Constantin-vodă, 
dacă au spsit amu la văiuga Copoului, au stătut, 
gândindu că este oaste în târgu supusă. lară 
dacă au vădzut că nu ieste oaste, ce ieste o 
glogozală deşartă, au luat cu oastea pe 


deasupra Copoului și pentre vii și acolea, la 
capul viilor, ș-au tocmit în tocmală oastea și au 
stătut. 


Zac. 27. Era leșii a lui Ștefan-vodă, carii 
fusesă la dânsul lefecii, cu Constantin-vodă în 
frunte și o samă de catane. Cu acsia ai noştri 
beţi fără porunca nemerui, fără nici o tocmală, 
au început harţul întrândă beţi cu săbiile zmulte 
păn în şiragurile Unguresti. Au căutat și noao a 
sta cu Voice-hovschii căpitanul, să nu pieie 
atâtea oameni și au stătut harțul aceia mai bine 
de un ceas, neputându a-i dezbăra nice într-un 
chip pre oamenii beţi den-tr-acela loc. Și amu 
perise de cei 4 oameni și să apropiia încet toată 
oastea. Am purces pen tir g direptu, gonașii au 
dat după noi, însă numai pănă la marginea 
târgului și au stătut Constantin-vodă pre loc, 
pănă au cercat bine târgul și curtea. Și oblicindu 
de Ghica-vodă la Țuţora, n-au băgat oastea pen 
târgu, cum au făcut ai noștri, ce alăturea cu 
târgul, peste valea ce să dzice la noi Cucata, 
trecândi cu oastea, au purces întinsu în urma 
noastră cu oastea tocmită, apucându pre mulţi 
de ai noștri în târg, carii au plătit scurnpu aceia 
vin ce-i gătise, îndată cu capetele sale. 


Zac. 28. Oastea noastră, cum era răzsipită 
den purtatul prostu, așea și cu mai mare proastă 
au venit poruncă, numai să li să dea războiu. 


Amu aproape de Capul Stencii, direptu pre 
culme, au stătut toate steagurile a noastre în 
tocmală și au așteptatu pre oastea lui 
Constantin-vodă. 


Zac, 29. Amu nu l6șii, ce draganiia nemţască 
era în frunte tocmită la Constantin-vodă cu foc și 
un stol toată ceialaltă oaste, căriia nu era a 
noastră depotriva, că și mai puţină cu mult și 
fără foc, oaste călăreață numai. lară preste 
poruncă nea-vându cum hi într-altă chip, au 
săritu steagurile noastre întâi la dânșii și mai 
ales căpitanul Voice-hovschii ca un mare viteaz 
și acmu, aicea și la toate trebile, hie cându 
slujitoriu deplin, înloc au luat pre catane ce era 
în frunte la harțù în sabie și pănă la nemți au 
cădzut aceia mai toţi, fiindu la acești ai noştri și 
cai mai proaspeţi. Și au dat steagurile lui 
Voicehovschii dirept în focul nemților, den care 
foc înlocu au picat câţva slujitori de ai noștri și 
un stegar de a lui Voicehovschii. lară nemică 
nespăimându-se ai noștri de aceia cădere a 
celor slujitori, intrase amu cu săbiile în nemți, 
cât n-ar hi putut a mai da foc al doilea rându, 
aşea să amestecase, îndată au năvălit toată 
oastea și si aripile oștii lui Constantin-vodă, 
deci numai ce au căutat să să dea îndărăpt 
steagurilor noastre. S-au prilejit la întorsul oștii 
noastre peste trupuri de unguri, carii cădzuse la 
tâmpinarea dentâi, un ungur cădzut de rană, 


lăsat în loc de morti, au apucat o suliță care 
cădzuse lângă dânsul și vădzându că fug ai 
noștri, au apucat sulița și au tâmpinat pre un 
slujitorii de ai noșiri direptii pen vintre și înloc au 
cădzut bietul slujitoriu de pre cal gios. 


Zac. 30. Încătro era a năzui oştii noastre, era 
loc foarte rău și îndată coborâșul Jijii, singură 
Jijia de trecut rea și tinoasă, nice de vad, nici 
de-notatu. La pod nu încăpea și buldzându-se, 
cădea de îmbe părţile pe lângă pod acei de pe 
de laturi într-apă, cât de îmbe părțile pe lângă 
pod cuprinsă era Jijiia de cai și de oameni. Şi 
acolea multă oaste de a noastră au perit și mai 
mulţi de apă. Au cădzult și vii câțva pre mâna lui 
Constantin-vodă și mai aleși den boieri: Bucioc, 
Buhuș sulgeriul cel mare pre atuncea și 
Gavriliţă Costachie jitnicer mare pre atuncea. 
Pre boieri, dacă i-au dus la Constantin-vedă, 
îndată i-au pus iară la boierii și slobodzi, fără 
nici o pază. Peste podul Jijii n-au mai gonit 
oastea lui Constantin-vodă, ce au stătut pre 
deal la mas cu toată oastea. lară Ghica-vodă cu 
oastea amu spăimată s-au sfătuit și cu noaptea 
au purces spre Lăpuşna cu pedestrimea și cu 
pusei, răpedzindu îndată de olac la el-agasi de 
Bugeag dându-i știre de aceste toate. 


Zac. 31. Mărs-au darabanii bine păn în 
Lăpușna, acolea pre loc răsuflându o dzi 


oastea, a doua dzi agiunși darabanii de 
Constantin-vodă cu giuruită de milă și de lefe, 
dimineaţa s-au sculat ș-au apu-catu pușcile 
câte era, depreună şi cu săimenii au purces 
înapoi, făcându gâlceavă mare căpeteniilor si 
cine ari rămânea, cu moartea lăudându-i-să. 
Care gâlceavă a lor vădzândi boierii pre câți 
era, să nu-i apuce cu de-a sila, s-au dat în laturi. 
lară singur Ghica-vodă au ieșit la dânșii cu 
șlicul amână, rugân-du-să să hie îngăduitori, nu 
mai mult de cinci-șase dzile, spuindu-le 
adevărat venirea sultanului. Ce n-au avut cui 
dzice, nebunite gândurile prostimei și turburate 
și s-au aflată ca aceia, carii nu s-au rușinat de 
chip de domni, ce l-au împinsu de la pusei pre 
Ghica-vodă si au purces cu pușcile spre lași. 
lară curundŭ au luat plată deplin pentru faptele 
sale, precum vei câți mai gios. 


Zac. 32. Rămâindu Ghica-voclă numai cu 
boierii, n-au cutedzat să mai zăbăvascja la 
Lapușna, ce au purcesu spre Tighinea, pre 
Bâcu pănă la Luţcni și acolea au aşteptat pre el- 
agasi. lară darabanii și cu săimenii au venit 
aicea în lași și s-au închinat la Constantin-vodă 
cu toții și de la Movileu într-aces-teși dzile au 
venit și Tâlmaci paharnicul cu câţva de'a lui 
Ștefan-vodă. S-au mirat Constantin-vodă de 
săirneni și de dărăbanți, carii cu toţii era pănă la 
700 de oameni cu foc și cu tunuri. 


Zac. 33. Și așea Constantin-vodă 
aședzându-se în scaunul țărâi, au trimis și la 
Țarigrad, cercândi cu făgăduinţă să-și 
tocmască domniia, ce n-au apucat să-i vie 
răspunsul, nici era cum, ce om era Chiupruliul 
vezir pre atuncea, că într-aceleşi dzile au sosit 
pre Botna și el-agasi cu o samă de oști. Și s-au 
mutat și Ghica-vodă de pre Bâc la Botna și amu 
împreunat cu el-agasi au stătut la Căușeni, 
pănă au sosit și sultanul. 


Zac. 34. Turburarea a lui Racoţii amu era la 
știrea împărăției și hainiia a Mihnii-vodă. Deci 
asupra lui Racoții era orânduit Ali-pașea, 
veziriul de Buda, iară asupra Mihnii-vodă, 
galga-sultan den Crâm. Și atunceși veni veste 
și de schimbarea Ghicăi-vodă den 'domniia 
Muldovei în Tara Muntenească cu domniia aceii 
țări, în locul Mihnei-vodă. lară aicea în țară, în 
locul Ghicăi-vodă, au dat domnia lui Ștefăniță- 
vodă, feciorul lui Vasilie-vodă, care lucru, pentru 
să nu să rășchire boierii de pe lângă Ghica- 
vodă asupra vremii aceie, s-au tăinuit multe 
dzile acestui lucru, apucându-să Ghica-vodă că 
va primeni acestea într-alt chip. Și tot cum ar hi 
pentru tr&bile sale, au stătut împotriva lui 
Constantin-vodă cu sultanul. 


Zac. 35. Galga-soltan, macara că-i venisă 
amu de la împărăție porunca să rădice pre 


Ghica-vodă de la Muldova și să-l ducă, să-l puie 
domnu în Țara Muntenească, aflândă lucrurile 
în Moldova iară așea amestecate, să nu lase 
pre Constantin-vodă, hainul împărăției, în 
scaunul țărâi, au purces în sus pre Prut și au 
stătut cu coșuriule la Bolota, mai gios de Țuţora. 
Și acolea făcândi sfat, singur au rămas cu 
coșurile ș-au oprit pre Ghica-vodă lângă sine, 
iară oastea toată sprintenă de război tătărască 
și pre toţi boierii cu câtă gloată avea, au dat supt 
mâna lui Ahmet-aga el-agasi de Bugeag și au 
purces el serdariu asupra lui Constantin-vodă la 
lași. 


Zac. 36. Luându veste Constantin-vodă de 
sol-tanul că este amu așea aproape, ș-au 
rădicai oastea den târgu și s-au mutat la Gălata 
de Sus, și acolea au pus darabanii noștri și pe 
săimeni şi câţi pedestrași au avut și elu, de au 
săpat un şanţu pe deasupra pârâului, carele să 
desparte den pârâul Bârno-vei și vine pre supt 
Gălata de Sus și acolea după șanţu au 
descălecat toată pedestrimea, iară călărimea în 
deal și au stătutu acolea cu tabăra toată. 


Zac. 37. Oastea tătărască, cum au purces 
stoluri după stoluri și dacă s-au strânsu toată la 
Ciric, au început a dodei întâi cu harţuri, 
mărgându tătarâi pănă la pârâu. Vărsa focul 
darabanii fără ispravă în harţu, cum ari vedea 


mare năvală, așea strica iarba fără de nici o 
treabă și pre nime nu răniia, care lucru era 
îndată semnu de mare frica lor. Toate acestea 
socotiia el-agasi, om de-abiia în toate ordele 
Crâmului altul al doilea la sprinteniie și la 
lucrurile războaielor. lară îndesară o samă de 
săimeni de ciia ai noștri, ce să închinase la 
Constantin-vodă, s-au îndemnaită și au ieşit den 
șanțuri, viindu pre iazŭ, pre lângă pârâu, au 
venit pănă în podul Bahluiului și trecândă podul 
preste Bahlui, ce era pre atuncea mai gios de 
iazŭ și așea să sime-ţise câtă pedestrime era si- 
n şes dencoace de pod ieșise câte 5—6 la un 
loc și apucase și case câteva în'Broșteni și da 
în tătari cu sinețele. lară și atuncea era de mirat, 
că pre nime nu răniia, fără doi cai, ci au rănit 
supt tătari la acel ieşit a lori. 


Zac. 38. Aceia semeţie a lor vădzândŭ el- 
agasi, au încălecat sângur ș-au coborât în șes 
pre Bahluiu și fiindu și doao steaguri de unguri, 
iară elu singur au îndemnat pre niște tătari 
sprinteni asupra săi-menilor, ce era în șes. Ș-au 
sărit tătarâi dirept asupra săimenilor, cu sinâțele 
la obraz săimenii fiindă. Și cum n-ari crede nime 
să margă tătarul la foc, așea îndrăznețu, au 
mărsu, alesii cum am vădzut pre unu tătar 
bugegean dirept asupra a doi săimeni cu 
sinețele în pravilă, au mărsŭ și de aproape amu 
au slobodzit amândoi sineţele în tătari, iar nici 


pre unul nu l-au nemerit. Cu sabiia zmultă 
tătarul, pre unul l-au rănit, iară pre al doilea săi- 
man l-au dus viu la el-agasi. Așea să cunoștea 
de atuncea pedeapsa oștii lui Constantin-vodă! 
lară în ceia parte de Bahluiu, în ceiriu, fugiia 
cele două steaguri de catane de la o vreme 
numai de un tătar, cu mare ocară și râs între toți 
că fugiia atâtea oameni de unul si fugindă da 
înapoi cu pistoalele în sus, nevădzându unde 
dă! 


Zac. 39. Amu îndesară era acest harţu; 
preste noapte au ieșit den târg tătarâi la mas 
preste ceiriă, iară darabanii și săimenii un ceas 
n-au stătut, toată noaptea au dat cu sineţele și 
nu câte unul, ce totodată ca-n chip nemţăscu, 
strica iarba fără ispravă în vânt. Ne-am gândit 
întâi că or hi dodeindu tătarâi, ce n-ave dodeială 
de nime, numai să cunoaște bine lucrurile 
blăstămate și-nspăimate, 


Zac. 40. A doa dzi, vineri să prilejisă, deci 
tătarâi război să facă n-au vrut, ferindu vinerea, 
care dzi la dânșii să ţine, cum ţinem noi 
dumineca din dzilele săptămânii, ce au ședzut 
gata, cu caii amână pănă spre amiadzădzi. Au 
chemat el-agasi pre boieri la sine și le-au spus 
cum într-aceia dzi nu-i sloboade legea lor să 
margă asupra nemăruia, iară ei de ar veni, 
atuncea război om face. Şi au întrebat de boieri, 


ce le-ari părea și lor, în ce chip, a dooa dzi ari 
merge asupra lor și den ce parte s-ari lovi și ce 
loc ieste, unde stă oastea lor. Acestea voro- 
vindu cu boierii, că era om în faptele sale 
denafară de hirea tătărască, așea de blândă, lin 
și la treaba oștii deplin, acestea vorovindu, 
numai ce să audziră dobele și trâmbițele în 
oastea lui Gonstantin-vodă și s-au vădzut fără 
zăbavă și clătirea oștilor la vale, spre Bahluii. 
Și așea au ieșit toată oastea la șes, cu 
pedestrimea, cu pușcile, cuprindzinduă oastea 
lor de la pârâul ce vine alăturea cu iazul, pănă 
la Galata de Gios și așea, cu aceia tocmală, au 
purces spre pod cu oastea Constantin-vodă. 


Zac. 41. Au încălecat și tătarâi, era de toți ca 
3.000 de oameni şi de ai noștri, moldoveni, vro 
300 de oameni și i-au tocmit el-agasi pre tătari 
și pre ai noștri dencoace de Ciricu, pre podișiu 
asupra Tătărașilor, așteptându pre Constantin- 
vod'ă în tocmală. 


Zac. 42. La Constantin-vodă de toată oastea 
va hi fost la 8.000 de oameni, în șes, la ieșitul 
harțului tătărăscu înainte, peste Bahluiu, n-au 
ieșită de la dânșii la harţu nime. Slobodziia 
pușcile câteodată și era pușcile bune și mari, de 
acele pusei ce făcuse Ștefan-vodă Gheorghie la 
Liov, dară 'așea da de bine dentr-ânsele, cât nu 
să lovască pre cineva, ce sunetul glonţului nu 


să audziia pre nicăiurea. Aceia tocmală era. Și 
să gândiia că ori înspăima pre tătari numai cu 
sunet, ce nu să sparie nepriietinul cu sunet în 
darn, fără moarte. 


Zac. 43. Dacă au sosit oastea lui Constantin- 
vodă la Bahlui, s-au apucat de trecătoarea 
Bahluiului și dacă au vădzut el-agasi că are 
gându să treacă oastea Bahluiul, au pus un 
tătar bătrân la o movila, care este de acolea, de 
unde sta oastea tătărască mai spre Aron-vodă, 
asupra Ciricului, învățându-l cât va vedea de 
acolo, că va începe a să sui oastea lui 
Constantin-vodă spre malŭ, pre la marginile 
Tătărașilor la deal, să să învârtească pre movilă 
de trei ori. Si așea au făcut tătarul. Deci, cum au 
vădzut semnul de la movilă, de unde era tătaru), 
el-agasi întâi singur, ca un leu și după dânsul 
țoală oastea, cu glas: „Halla, halla, halla", au 
purces. Au slobodzit darabanii și săimenii toți 
focul și pușcile, de care durât a sinețelor să 
oprisă tătarâi câțva, iară dacă vădzură că nu 
cade nime den sineţele lor, au răbdat, păn-au 
început a să mai rări focul. O samă de darabani, 
cum au vădzut că să stâmpără focul și tătarâi tot 
stau, de la coadă unii au plecat fuga înapoi, pre 
carii, cum i-au zărit tătarâi că fug, cum orbi au 
năvălit și au întrat în pedestrime cu săbiile 
zmulte. Să prăvești moarte, să vedzi osândă și 
aşea de sârg vărsare de sânge de oameni! Era 


trei iazuri de trupuri, cum sta trei rânduri de 
pedestrime, unul preste altul de pe supt mal, 
pănă în pârâul Bahluiului. Constantin-vodă au 
luat drumul cel mare spre Scânteia, călăreții 
care încotro au putut, unii pre Bahluiŭ, alţii pen 
Cârlegătură și s-au topit mulţi unguri și den 
călărime și mulţi au dat și de pe iazŭ în 
hălășteu, mulţi ș-au pus capetele si pen codri. 
lară carăle a lui Constantin-vodă toate au rămas 
la mănăstirea lui Pătru-vodă, la Galata de Sus. 
Și așea mult tătarâi n-au gonit, ferindu-se de 
păduri. Atuncea au cădzut la robie și Băleanul 
banul de la Craiova de Țara Muntenească. 
Aicea în oraș era mănăstirile pline de bieţii 
oameni târgovețţi și sărăcimea au dat toată bani, 
de s-au răscumpărat ca den robie. 


Zac. 44. Soltanul după această izbândă, 
luându pre Ghica-vodă cu sine, după porunca 
împărăției, au purces pre la Huși în Țara 
Muntenească și acolea, fără nici unu război cu 
Mihnea-vodă, l-au aşedzat la scaunŭ, fugindu 
den Târgoviște Mihnea-vodă și simțindu-se în 
faptele sale cele mai multu dec? t păgânsști, cu 
furiș la Racoți, în Ardeal, unde-si s-au borât 
curând și sufletul în prăpăștile iadului. Și cum 
scrie sfânta Scriptura: „H norme IUMAT friv civ 
ujgMOAi" <,Perit-au pomenirea lui cu sunet" >. 
Așea spun că l-au otrăvit Racoţii. Făcuse el o 
zarvă pe la Dârstor, pe la Giurgiuv cu turcii, 


pănă a-i veni vestea de răzsipă lui Constantin- 
vodă de aicea, care, de au făcut vreo vitejiie 
acolea, să scrie muntenii. lară aicea au venit 
Ștefan-vodă, feciorul lui Vasilie-vodă, în 
scauni. 


Capulu alu doodzăci și doi 


Zac. 1. Ştefăniță-vodă, feciorul lui Vasilie- 
vodă, toată domniia a lui Gheorghie Ştefan- 
vodă fiindu aicea cu îmma-sa în opreală, de 
carele siindu-să boierii să nu iasă la domnie în 
viaţa lor, ales boierii carii era de casa lui Ștefan- 
vodă, îndemna pre Ştefan-vodă să-l semnedze 
la nas. Ce n-au priimit Ştefan-vodă, dzicindu: 
„Om muri noi pănă atuncea, pănă va hi unulu ca 
acesta domnu", că era copilaș mic încă pre 
atuncea Ștefăniță-vodă. lară dacă au ieșit 
Ștefan-vodă Gheorghie den domniie ș-au venit 
Ghica-vodă în scaun, aducându-și aminte 
binele, mila și cinstea care au avut de la 
Vasilie-vodă, pre doamna sa și cu feciorul au 
trimis în Țarigrad cu cinste. Era încă Vasilie- 
vodă viu, închis la Edi Cula și dacă au mărsu în 
Țarigrad doamna lui Vasilie-vodă, era slobodă 
a merge la domnu său. lară pre Ştefăniță-vodă l- 
au dat Vasilie-vodă la priietini, la carte și 
agiungândŭ amu la ai..., mergea câte cu un 
răvaș si la veziriul Chiupruliul cel bătrân, la 
nevoile sale. Spun, dacă l-au vădzut veziriul 
amu voinic, au dzis: „Voinic fecior are Vasilie- 
bei!" Și așea, fără zăbavă, au ieșită la domnie 
Ștefăniță-vodă, mutându veziriul pre Ghica- 
vodă în Țara Muntenească, ca pre un om 
bătrân, pentru aşedzarea aceii ţări, după mare 


răscoale ce făcuse Mihnea-vodă în Țara 
Muntenească. 


Zac. 2. Bine nu s-au aședzat aicea în scaun 
Ștefăniţă-vodă și acolea Ghica-vodă în Țara 
Muntenească, în anul dentliă a domniilor lor, 
Constantin-vodă au și lovit iară fără veste pre 
Ghica-vodă și așea degrabă, cât cu noaptea au 
plecat fuga din scaun Ghica-vodă din București 
și au apucat Con-stantin-vodă scaunul Țărâi 
Muntenești iară. 


Zac. 3. Soltanul era în Bugeag; îndată i-au 
marş porunca de la împărăție să margă asupra 
lui Con-stantin-vodă și îndată au purces 
sultanul. lară Constantin-vodă au strânsu oaste 
foarte bună, că și țara venise la dânsul toată și 
s-au tăbărât în munţi la loc așea de tare, câtu 
soltanul, dacă au înţeles ce oaste are și în ce 
loc ieste, nu să gândiia că așea lesne îl va lua, 
că avea și leși, și nemți, și unguri, și sirbi lefecii, 
că încă nu fârșisă banii a lui Matei-vodă. Ce, 
într-o dzi au ales soltanul 300 de tătari într-ales 
și le-au dat poruncă, oricum, numai să străbată 
la locul aceia unde era tabăra lui Constantin- 
vodă. Și au purces tătarâi și s-au tâmpinat cu o 
straje a lui Constantin-vodă, care straje 
vădzându că vin tătarâi, s-au dat înapoi şi 
luându-i tătarâi în goană, tabăra ceialaltă, nu să 
să apuce de război, în ce loc era, ce aceia 


spaimă le-au cădzut asupra, cum, care încotro 
au putut, au plecat fuga și au lăsat toată tabăra 
pustie. Numai Constantin-vodă, vădzându 
spaimă ca aceia, ș-au strânsu lefecii ce avea ș- 
au purces preste munți în Ardeal. Hiclenșug au 
fostu a muntenilor, că n-au vrut să să puie 
împotriva împărăției, au ce urgiia lui 
Dumnedzău au fosti la aceia spaimă, că spun 
că numai șepte tătari au fostu acâia ce au gonit 
și au răzbit pănă la tabără, cât s-au mirat și 
singur sultanul. Deci, după această izbândă, au 
ședzat soltanul iară pre Ghica-vodă, carele era 
fugit la pașea de Dârstor. 


Zac. 4. Constantin-vodă, după fuga sa den 
Țara Muntenească, n-au mărsu la Racoți, ce în 
număr ca la 800 de oameni, tot într-ales lefecii, 
s-au suit cu munții alăturea în sus și aproape de 
Maramorăș, pe la Bistriţă, au luat potica preste 
munți, pre la Dorna și au ieșit pre la 
Câmpulungi a ţărâi noastre și trecându mai pe 
den sus de Suceavă, au lovit pre la Hotin și au 
trecut Nistrul la cazaci pre la Movileu, ispitindu- 
să și despre aceia aripă. 


Zac. 5. Ştefăniță-vodă aicea, ca un om tânar, 
nevrându soru-sa, doamna Roxanda, să vie pre 
scrisorile tătâne-său s-a lui în ţară, den Rașcov, 
care târgu îi didesă H mii, după moartea 
feciorului său, lui Timus, au trimis oaste asupra 


Rașco-vului, să-l bată și să o ia cu de-a sila. Ce 
n-au putuiu face nemică ai noștri Raşcovului, 
numai ce au făcut zarvă cu cazacii. Cându și 
cându aştepta prilej ca acela cazacii să lovască 
aicea în țară și prilejindu-se a nemeri lui 
Constantin-vodă la dânșii înloc i-au făgăduit 
oaste. 


Zac. 6. în Ţara Muntenească, după fuga 
aceia ce făcuse Ghica-vodă de Constantin- 
vodă, veziriul scârbit pre dânsul, nu preste 
multă vreme au trimis pe paşea de Dârstor de l- 
au luat den scaun și au dat domniia în locul lui, 
feciorului său lui Grigorie-vodă. 


Zac. 7. Şi așea, tot într-aceiași an, anul 
dentâi a domniei lui Ștefăniță-vodă, toamna, au 
venit Constantin-vodă cu oastea căzăcească și 
asupra lui Ștefăniță-vodă ispitindu în divuri, în 
chipuri, să încapă la domnie, nu fără agiutoriul 
și îndemnarea a lui Racoţii, că și Racoți, încă 
aşedzat nu era și-n Ardeal o cetate anume 
Oradiia cu oamenii lui Racoții așşedzată, pre 
atuncea o bătea Ali-pașea, care au și luatu-o, 
ieşindu o fămeie den cetate și arătându turcilor 
apa de unde veniia, de-ncungiura cetatea. 
Acéia apă abătându-o turcii de la cetate în 
laturi, au luatu-o, vestită între cetăţile Ardealului. 


Zac. 8. Înțelegândă Ștefăniţă-vodă că trece 
Constantin-vodă Nistrul la Soroca, au ieşit la 


Coiceni cu oastea sa ș-au pus tabăra acolea, 
însă oastea era pre puţină, că țara într-aceia 
foamete era într-aceia anu, cât mâncă oamenii 
papură uscată în loc de pâine, măcinându-o 
uscată. Și de pe aceia foamete porecliia și pre 
Ștefăniță-vodă, de-i dzicea Papura-vodă. Ce 
vremile și voia lui Dumnedzău nu sint în voia 
domnilor. 


Zac. 9. lară și pre câtă oaste era, o trimisesă 
Ștefăniță-vodă toată în frunte înainte pre Răut 
cu Catargiul și cu Grigorie paharnicul și cu 
Mihalcea Hâncul sărdariul și călărașii de țară și 
toți mazilii cei mai sprintini, aproape de 2.000 
de oameni. Și așea oastea aceia foarte cu 
proastă tocmală, cu orânduiala serdarilor ce era 
fără crieri, au lovit Chiașca cazacul noaptea, 
numai cu 300 de oameni și au răszipit toată 
oastea aceia, cu mare ocară, oaste numai den 
sunet răzsipită, nice gonită de cineva. lară tot 
adunându-să la loc, amu pre giumătate decât 
era întâiu, au stătut de straje, pănă au sosit și 
Constantin-vodă cu tabăra la dânşii, carele, 
dacă au luat veste den limbi că este la Coiceni 
Ștefăniță-vodă, au luat în gios, trăgându oastea 
la Prut, la Zagarancea. Și să nu hie dat această 
veste un căpitan leah, anume Voicehovschii, că 
Constantin-vodă este amu mai gios de noi cu 
oastea, de străjerii noştri l-am hi știut atuncea 
cându ar hi trecut Prutul. Deci au purces şi 


Ștefăniţă-vodă în gios pre la Posadnici și 
trecându târgul pre deasupra mănăstirii lui 
Aron-vodă, au trecut la Tomești, pre Bahlui și 
acolea au stătut cu oastea. lară Constantin- 
vodă într-acea noapte au mas la Prut de ceia 
parte. 


Zac. 10. A doa dzi Constantin-vodă s-au 
apucat cu cazacii de trecătoare, iară Ștefăniță- 
vodă au luat Prutul în gios, în preajma 
Bugeagului, că îndată au răpezit la el-agasi de 
Bugeag. Și era cu Ștefăniță-vodă și balgi-bașea 
hanului cu vro 100 de tătari, den care tătari și de 
ai noștri au ales Ștefăniță-vodă și au mărsi supt 
tabăra căzăcească, amu Prutul trecută, de au 
luat den oastea lui Constantin-vodă limbă, 


Zac. 11. Au spus limba, cum sint cu 
Constantin-vodă 5. 000 de cazaci den toate 
polcurile aleși și 1.000 de lefecii a lui și cumu 
mergea Constantin-vodă dirept la lași. Acelea 
înțelegând Ștefăniţă-vodă, cu sfatul lui balgi- 
bașea, au luatu cu tot de-a dinsul pre Prut în 
gios, în tâmpinarea lui el-agasi și s-au tâmpinat 
cu el-agasi de Bugeag la codrul Chigheciului. 


Zac. 12. Trimisese Constantin-vodă în urma 
lui Ștefănița-vodă 500 de oameni cu Durac, 
cărora și Ștefăniţă-vodă, trimițându înainte să 
cerce pre Hăbășescul și pre Voicehovschii 
căpitanul, înainte numai cu o sută de oameni. 


De la Obileni s-au supus oamenii lui 
Constantin-vodă și s-au făcut a fugi câia ce să 
arătasă, pre carii gonindu-i ai noștri, au ieșit 
toată strajea lor. Deci, numai ce au căutat a 
pleca cestora ai noştri fuga. Era cu ai noștri și 
tătari puţintei, în carii era și un comis a 
soltanului, ce venise pentru poclonul lui la 
Ștefăniță-vodă. Au perit acolea aceia om a 
soltanului și alți doi tătari cu dânsul, năvălindu 
preste Jijiia după cei dentâi ce să arătasă. Apoi 
apucase alt tătar pre comisul aceia a sultanului 
după sine pre cal, ce apoi au pus capul și el și 
comisul acéia. 


Zac. 13. Dacă s-au tâmpinat Ștefăniță-vodă 
cu Șah Bulat-aga, el-agasi de Bugeag, ca 2.000 
de oameni cu dânsul și cu Ștefăniță-vodă pre 
1.000 de oameni, au purces dirept asupra lui 
Constantin-vodă la lași. Amu adunase la sine 
Constantin-vodă pre vlădici și câțva boieri 
suseni1. El-agasi îndată au ales o samă de 
tătari sprinteni și i-au trimis să lovască lașii fără 
veste. Și așea degrabă au lovit, cât au luat 
orașul în lungii, de au apucat mulţi oameni în 
robie den târgu. Constantin-vodă vădzându că-i 
vin tătarii asupra, au ieșit cu tabăra și au stătut 
cu oastea de laturea târgului, pre pârâul 
Căcăinii, mai gios de podul lui Ştefan-vodă. lară 
Ştefăniţă-vodă cu el-agasi au cuprinsă 


Tătărașii. 


Zac. 14. Mergea ai noștri o samă mai bine, 
departe asupra taberii, decât tătarâi și săimenii 
îi bătea den sineţe de după case. într-aceiași 
dzi au ieşit o samă de capete Căzăceșii la el- 
agasi la voroava și cerea de la dânșii el-agasi 
să dea pre Constantin-vodă și să margă ei 
slobodzi. Pre un păr au stătut atuncea viata lui 
Constantin-vodă, că solii amu pozvoliia, ales 
Stamatenco, carele era mai mare pre cazaci. 
Numai cazacii singuri den sine, den făgăduinţa 
lui Constantin-vodă că pe tot omul va da la 
Movileu câte 20 de lei și dândi o samă de bani 
la sotnici și mai mult lui Chiașco sotnicul, au 
strigat cazacii pănă într-unul, chiuindu „HfX<iH 
CMB.A Haun» HtrXHEHfr' adecă: „Să nu piară 
cinstea noastră", or sta și acest lucru nu or face. 
Spun să hie luat bani de la Constantin-vodă și 
el-agasi. 


Zac. 15. A dooa dzi pre amiadzădzi, au 
purces tabăra legată den loc și la suitul malului 
pre de laturea Tătărașilor, să hie fost o tocmală 
și nevoința lui el-agasi, era de-a să rumpere 
tabăra la acela loc de ai noșiri. A doa năvală au 
făcut ai noștri amu pre deal spre Aron-vodă și 
mfrânsese pe pedestrimea căzăcească pănă în 
cară și au picat acolea cazaci, iară și supt ai 
noştri cai s-au aflat răniţi câtva și morţi. 


Zac. 16. Și așea au hălăduit Constantin-vodă 
și dentr-aceia dată de supt cumpăna mare a 
vieţii, n-au mai cercat zarve de atuncea, ce s-au 
aședzat în Crăiia Leșască. Mărs-au Ștefăniță- 
vodă cu el-agasi în urma cazacilor pănă preste 
Prut, iară petrecătorilor, nu oștenilor și gonașilor 
sămănători. Şi s-au întorsu el-agasi la Bugeag, 
iară Ştefăniță-vodă în lași. Cazacii cu 
Constantin-vodă au trecut la Movileu Nistrul și 
acolea mare nevoie au avut de cazaci pentru 
lefe. 


Zac. 17. Bine nu s-au mântuit Ștefăniţă-vodă 
de el-agasi de Bugeag, au sosit și pașea de 
Silistra, Mustafa-pașea și cum au sosit, au 
descălecat dirept la curtea cea domnească și 
au strânsu toți boierii la sine și întrebându-i de 
aceste oști Căzăcești, cum de au venit asupra 
țărâi împăratului, faeindu pre boieri haini, i-au 
luat pre toți, câţiși au fost boieri, de i-au închis, 
țiindu rău și pre Ștefăniță-vodă și făcându-i omu 
de nemică. Au ședzut aicea trei dzile, cu mare 
cheltuială și sile în orași de oștenii lui și la 
purces au ales den toţi boierii pre Toma vornicul 
și pre Șeptelici hatmanu si pre Prăjescul 
vornicul în pază și pănă n-au dat 60 pungi de 
bani, nu i-au slobodzit pre boieri, carii mai sus 
să pome-nesci, amu de la marginea țărâi. 


Zac. 18. Ştefăniţă-vodă toate faptele acestea 


a pașii dându știre la Chiupruliul veziriul și amu 
și Vasilie-vodă ieșisă den Edi Cula slobod, 
înloc au răpedzit la paşea de l-au dus la 
Țarigrad și cu puţin de n-au perit sângur pașea; 
iară chehaia lui au plătit acele fapte cu capul. 


Zac. 19. într-acest anu ș-au fârșit dzilele vieții 
sale și Vasilie-vodă, domnu vestit între domnii 
țărâi și cu fericită domniie. Ștefăniță-vodă, cât s- 
au dezvărat, îndată i-au venit poruncă să trimită 
oastea în Țara Ungurească și de la munteni iară 
așea, asupra lui Racotii și au trimis Ștefăniţă- 
vodă pre Voicehovschii căpitanul de lefecii cu 
1.000 de oameni și pre Mihalcea H incul 
serdariul. 


Zac. 20. Sărascher de la împărăție era 
asupra lui Racotii un pase, anume Săidi-pașea. 
Nu-l pot uita turcii pănă astădzi pre acél pase şi 
acéia orn era de războinic şi tare, cât (precum 
spunea și ai noștri de dânsul) eu hatmanii cei 
vestiți în lume poate să să puie hirea lui. Cu 
acela adunându-se și oastea muntenească și a 
noastră, au purces asupra lui Racotii și la 
Cliujvar, la oraș, le-au ieșit Racotii înainte cu 
oștile sale. 


Zac. 21. Paşea n-avea mai mult de 6.000 de 
oameni, fără oastea cestor doă ţări, însă, cum 
spun, neînfrânt om la războaie. lară Racotii 
avea 8.000 de oameni, de mare scumpete ce 


avea acel om, că de ar hi avut oaste mai multă, 
cum era oastea turcească puţină atuncea 
asupra lui, la dânsul era aceia dată izbândă. Și 
cum au fost acela război, n-am vrut să-l trecem 
cu pomenirea. 


Zac. 22. Tocmise Racotii toată pedestrimea 
sa și pușcile den-a-direapta, împotriva 
muldovenilor s-a muntenilor, știindă că aceste 
neamuri împotriva focului nu stau. lară singur cu 
capul său, cu toată călărimea (că avea aleasă 
călărime), au stătut împrotiva oșiii turcești. 


Zac. 23. lară Săidi-pașea tocmise pre 2.000 
de munteni și pre 1.000 de muldoveni den-a- 
stânga sa, iară călărimea turcească o samă în 
frunte înaintea sa, iară o samă de călăreţi și o 
dată cu pedestrimea, câtă avea și cu pușcile, au 
stătut pe după călărimea ceii dentâi. Şi dacă au 
tocmit așea oastea, au chemat toate capetele, 
și-a noastre și munteneșii, și le-au dat poruncă 
aşea: „Câinilor! lacă eu oi purcede dirept asupra 
ghiaurului .și nu cu altă armă, numai cu sabia. 
Den voi carele să va apuca, ori de arcu, ori de 
altă armă, aceluia capul îi voi tăia și întâi voao, 
capetenilor. Deci, eu cum oi purcede şi oi 
începe războiul, voi să treceţi preste pedestrime 
și să loviți oastea nepriietinului den dosi. Daca 
oi înfrânge, că știu eu că oi înfrânge, unul den 
voi să nu cumva să să apuce de jacu, să 


descalice cineva la vreo boarfă sau să alerge 
după cai slobodzi cineva, să prindză, ce să 
goniti strânși pre nepriietinul, ca de goană 
sinteţi voi mai buni decât oastea a mea 
ceastălaltă. Și aceasta învățătură să ţineţi, cum 
vă dau poruncă. lară că nu oi bate pre 
nepriietinul, nime den voi să nu gândească, că 
eu știu că oi bate." 


Zac. 24. Şi după aceasta poruncă, cum au 
sosit capetele oștii noastre la bulucurile sale, au 
și purces paşea întâi cu oastea, așea tocmită 
cum s-au dzis și ai noștri alăturea. Dacă s-au 
apropiiat turcii de oastea lui Racoţii, au sărit 
Racoţii cu toată oastea o dată, sângur fruntea 
cu aleși catane ce avea și îndată au înfrânt toată 
călărimea turcească, câtă era în frunte și așea 
au buldzitu-o, cât începusă a da preste pașea, 
carele venea cu temeiul pre urmă. Ce, au stătut 
pașea singur cu sabiia zmultă, oprindu oastea 
care o înfrânsesă den frunte ungurii. Și pășind 
singur cu sine și cu bulucul său înainte, s-au 
amestecat oștile turcești în săbii cu ungurii. Ce 
turcii pre carii îi buldziia sângur cu chipul său 
pașea, au lovit și aripa cea de muldoveni și de 
munteni asupra pedestrimei lui Racoţii, amu 
den dosul lui Racoții, că trecuse Racoţii înainte 
și rămăsesă și muntenii și muldovenii amu can 
înapoia lui. Au slobodzât focul nemții lui Racoţii 
şi puşcile în ai noştri, care foci nesuferindu ai 


noştri, s-au datu în loc înapoi, ca-n chip de fugă. 
Acolea mare greșeală au făcut Racoţii, de n-au 
pus lângă pedestrime și ceva călăreţi. Să hie 
încălecat pe munteni şi pre muldoveni, atuncea 
cându i-au înfrânt focul, n-ari hi mai îndireptat în 
veci ai noștri. Ce, dacă au vădzult ai noştri că 
altă grije n-au, fără numai focul, cum s-au 
deșertat sinețele, cum s-au întorsă o samă de 
căpetenii, ales Voicehovschii căpitanul și 
Cantimir, pre atuncea ceauș la munteni, care 
apoi ani fost și serdar aicea în țară și alţii și 
îndată după dânșii toată oastea. Și pănă a 
împle nemţii sinsțele, deșertate fiindu, au intrat 
ceștea-lalti cu săbiile zmulte în pedestrime și 
îndată au amestecat toată pedestrimea și au 
pornit-o în răzsipă, rărnâindă și pușcile și 
armele pedestrimei în deșertă. Și așea 
vădzându ungurii perirea pedestrimei sale și 
amu în dosul său, i-au început a slăbi și mai 
vârtos luptândă Racoții sângur în războiu l-au 
rănit un turcu dirept în capu cu rană foarte grea, 
den care rană i s-au prilejit și moartea. 


Zac. 25. Vădzându ungurii pre Racoţii 
domnul său așea cu grea rană, l-au și apucat 
catanele între sine și s-au abătutu în lături, cum 
au purces toată oastea ungurească în răzsipă. 
Goană așea grea n-au fost, că turcii pre 
obiceaiul său n-au gonit, ai noștri încă, fiindu 
aproape îndată de păduri, nu s-au lăţit cu 


goana. Și așea au fosti fârșitul și lui Racoții, 
domnu în mare fericie născut, între cei fericiţi 
cnedzi, mare fericit. Dară la ce nu aduce 
nesăţioasă hirea oamenească la măriri. După 
această izbândă asupra lui Racoții, Săidi-pasea 
au aședzat tot Ardealul în partea împărăției și 
oștile noastre le-au slobodzit pre acasă. 


Zac. 26. Aicea în țară în cest an domniia cu 
pace Ștefăniță-vodă preste toată vara, iară bine 
n-au sosit oastea ceia ce era trimasă la Ardeal, 
au și venit poruncă și alta de la împărăție, să 
purceadă singur Ştefăniță-vodă la Nepru, să fie 
de agiutor acolea pașii de Silistra și hanului la 
lucrul unor cetăţi, care au făcut împărăţiia din 
pajiște pre Nipru, pentru apărarea cazacilor, să 
nu poată îmbla pre mare. Numai ce au căutata 
purcede Ștefăniţă-vodă și-n cale mergândŭ, 
amu de Tighinea aproape, pe Bâcu, la un sat 
anume Luţenii, au cădzut în boală foarte grea, 
lungoare, care boală au priceput îndată doftorul 
că trebuie să ia sânge, ce n-au ascultat și 
adăogându-să boala și ales toamna amu, așea 
de greu l-au cuprinsu herbinţeala, cât pănă la 
Tighinea au stătut frănitic, adică buiuguit de 
hire. Cu chipul ciumii era boala, că i-au ieșit și 
bolfa la o mână, însă nu era ciuma, ci direaptă 
lungoare carii boale îi dzic doftorii maligna. Și 
cât au trecut la Tighinea Nistrul, au stătut a treia 
dzi morti. De aceia boală au murit acolo și 


Dumitrasco Dră-guţăscul de la Suceavă, om 
cunoscut și ales la toată curtea. Hirea aceștii 
domnii a giudeca nu putem, că nu era încă 
coptu în vârstă sa. Multe să cunoaș-iea într- 
ânsul den hirea tătâne-său, iară la mânie 
răpitorul. 


Zac. 27. Turcii agalarii de Tighinea, cum au 
audzit de moartea lui Ștefăniță-vodă, încă nu 
era ieșit sufletul, s-au îngloiit și au venit să ia ce 
or găsi domnescu tot pre sama împărăției. Puțin 
lucru au lipsit de nu s-au făcut mare zarvă între 
noi și între turci, că intrase ca-n chip de jac în 
tabără o samă de dânșii. Ce, daca au statut cu 
boierii la socoteală, nu le-au oprit boierii, ce le- 
au răspunsu: „Luaţi! Ce, apoi să nu daţi de mai 
mult samă!" Și luându-și sama agii, să nu dea 
apoi mai multu de precum or lua, s-au lăsatu. 


Zac. 28. Boierii după fârșitul lui Ștefăniță- 
vodă, îndată au ales pre Chiriţa Dracon' Ruset, 
carele apoi au cădzut și domnu și cu dânsul și 
pre Alexandru Costin postelnicul și i-au răpedzit 
îndată la împărăție, dândŭ știre de moartea lui 
Ștefăniță-vodă și să arate mare rugămintea țărâi 
pentru domnu de ţară și să pomenească îndată 
de Dabijea vornicul, însă nu era cu știrea tuturor 
pentru Da-bijea-vodă, alții trăgea cu alte chipuri, 
pre carii să-i treacă condeiul nostru pentru urâtă 
pomenire. lară oasele lui Ştefăniţă-vodă luând 


boierii cu sine, au purces deodată pre Nistru în 
sus, pe de ceia parte și trecândi la Bilacău 
Nistrul. Și au venit în lași și l-au astrucat în 
mănăstirea tătâine-său, care să pomenește pre 
numele Trei Svetitelei. 


